
1. KEPENTINGAN PENGETAHUAN BAGI SEORANG MUSLIM 


KURNIA ALLAH YANG TERBESAR 
Saudara-saudara seiman yang berbahagia! 


Setiap Muslim nescaya yakin sepenuhnya bahawa kurnia Allah yang terbesar di dunia 
ini adalah agama Islam. Seorang Muslim akan sentiasa bersyukur kepada Allah, yang 
telah memasukkannya ke dalam kelompok umat Muhammad Rasulullah saw, dan yang 
telah memberikan kepadanya kurnia Islam. Allah sendiri telah menyatakan Islam sebagai 
kurniaNya yang terbesar yang diberikanNya kepada hamba-hambaNya, sebagaimana 
disebutkan dalam al-Gur'an: 

“.. Pada hari ini, telah Ku-sempurnakan untuk kamu agama-mu, dan telah Ku- 

cukupkan kepadamu nikmat-Ku, dan telah , Ku-redhai Islam itu agama bagimu ...'"( 

Al-9uran al-Maidah, 5 :3) 


KEWAJIPAN KITA KE ATAS KURNIA YANG KITA TERIMA 


Adalah merupakan kewajipan bagi kita untuk melaksanakan kewajipan terhadap 
Allah, kerana nikmat yang telah diberikanNya kepada kita. Seseorang yang tidak 
melaksanakan kewajipannya kepada orang lain yang telah memberikan sesuatu yang 
sangat berharga baginya, ia adalah seorang yang tidak tahu berterima kasih. Dan 
manusia yang tidak melaksanakan kewajipannya kepada Tuhan adalah manusia yang 
paling tidak tahu berterima kasih. 


Sekarang, mungkin anda akan bertanya: Apakah kewajiban yang harus kita laksanakan 
kepada Allah yang telah memberikan kurniaNya kepada kita? Jawapannya adalah bahawa 
kerana Allah telah memasukkan kita ke dalam kelompok umat Muhammad saw, maka 

bukti terima kasih yang paling baik yang dapat kita persembahkan kepada Allah atas 
kurniaNya yang besar itu, adalah dengan cara menunjukkan sikap sebagai pengikut- 
pengikut Rasulullah saw yang tulus dan setia. Kerana Allah telah memasukkan kita ke 
dalam kelompok masyarakat Muslim, maka satu-satunya cara untuk memperlihatkan rasa 
terima kasih kita kepadaNya adalah dengan menjadi orang Muslim yang benar. Tidak 
ada cara lain bagi kita untuk menyatakan terima kasih kepada Allah atas kurniaNya yang 
sangat besar itu. Bila kita tidak menyatakan rasa syukur kita dengan cara demikian, maka 
hukuman atas sikap kita yang tidak tahu berterima kasih itu, akan sebandingan besarnya 
dengan kurnia yang diberikanNya kepada kita. Semoga Allah menghindarkan kita dari 
hukuman demikian itu! Amin. 


LANGKAH PERTAMA UNTUK MENJADI MUSLIM 


Selanjutnya, anda mungkin akan bertanya: Bagaimana seseorang boleh menjadi 
seorang Muslim dalam erti yang sebenarnya? Jawapan dari pertanyaan ini memerlukan 
pemerincian secukupnya, dan saya akan menjelaskan pemerincian itu dalam khutbah- 
khutbah saya pada hari-hari Jumaat yang akan datang. Sedangkan untuk khutbah kali ini, 
saya akan menerangkan masalah yang sangat penting, yang dapat dianggap sebagai 
langkah yang paling awal dalam tindakan untuk menjadi seorang Muslim. 


APAKAH MUSLIM ITU NAMA SUATU KELOMPOK BANGSA MANUSIA? 


Marilah kita fikirkan apa sebenarnya erti kata Muslim yang kita gunakan setiap waktu itu, 
dengan memikirkan pertanyaan-pertanyaan berikut: Apakah seseorang sudah membawa 
Islam pada waktu ia dilahirkan? Apakah seseorang disebut Muslim kerana ibu-bapanya 
atau kakaknya adalah Muslim? Apakah seorang Muslim terlahir begitu sahaja sebagai 
seorang Muslim, sebagaimana halnya seorang bangsawan lahir sebagai bangsawan, atau 
seorang anak dari kasta Brahmana lahir sebagai seorang Brahmana, atau seorang anak 
Sudra lahir sebagai seorang Sudra? Atau, apakah Muslim itu nama suatu bangsa seperti 
Inggeris? Dan apakah seorang Muslim disebut Muslim kerana ia lahir di tengah 
masyarakat Muslim, seperti seorang Inggeris disebut Inggeris kerana lahir di tengah- 
tengah masyarakat Inggeris? Bagaimana jawapan anda terhadap pertanyaan-pertanyaan 
tersebut di atas? Saya kira - bahkan saya yakin - anda akan menjawab: "Tidak. 
Seseorang tidak lazim disebut Muslim kerana alasan-alasan tersebut di atas. Seseorang 
tidak disebut seorang Muslim kerana ia tergolong dalam suatu kelompok bangsa tertentu. 
Tetapi seseorang dikatakan Muslim apabila ia menerima Islam sebagai agamanya. Kalau 
ia melepaskan agama Islam, maka secara automatik ia berhenti menjadi Muslim. 
Seorang yang beragama Hindu, atau seorang bangsawan, atau seorang Inggeris akan 
termasuk dalam kelompok masyarakat Muslim kalau ia menerima Islam sebagai 
agamanya. Sebaliknya, seorang yang lahir di tengah-tengah keluarga Muslim akan 
dikeluarkan dari masyarakat Muslim kalau ia melepaskan Islam sebagai agamanya, 
walaupun ia anak seorang kiyai atau anak seorang Pathan"'. 


Itulah, saudara-saudara! Saya yakin, itulah jawapan yang akan anda berikan, atau yang 
anda setujui, bagi pertanyaan-pertanyaan tersebut di atas. Dan dari jawapan tersebut kita 
boleh menyimpulkan bahawa anugerah Allah yang terbesar, yakni sebutan sebagai 

seorang Muslim, yang anda nikmati itu, bukanlah suatu harta bangsa atau kesukuan yang 
secara langsung anda warisi dari orang tua anda dan terus melekat pada diri anda selama 
hidup, baik anda sedari atau tidak, tetapi ia adalah suatu harta yang harus anda peroleh 
dengan usaha. Kalau anda melakukan usaha untuk memperolehnya, maka anda akan 
memperolehnya, sebaliknya bila anda tidak mempedulikannya, walaupun anda sudah 
memperolehnya, maka ia akan dicabut dari anda. Na'udzu billah min dzalik. 


ERTI MENERIMA ISLAM 


Marilah kita teruskan. Tadi telah dikatakan bahawa seseorang dapat menjadi 
seorang Muslim apabila ia menerima Islam sebagai agamanya. Masalahnya adalah, apa 
ertinya menerima Islam itu? Apakah ini bererti bahawa sesiapapun yang mengucapkan 
"saya adalah seorang Muslim atau saya telah menerima Islam" automatik menjadi 
seorang Muslim? Apakah ini bererti seperti seorang penganut Brahmana yang 
mengucapkan mantra-mantra berbahasa Sanskrit, atau seperti seseorang yang 
mengucapkan ungkapan-ungkapan berbahasa Arab, walaupun tidak memahami makna 
yang terkandung dalam ucapan mereka, pantas disebut seorang Muslim? Sekarang tentu 
anda dapat menjawab pertanyaan di atas. Pasti anda menjawab: "Tidak". Anda pasti akan 
mengatakan bahawa erti menerima Islam adalah bahawa seseorang harus dengan penuh 
kesedaran dan kesengajaan menerima apa yang telah diajarkan oleh Rasulullah 
Muhammad saw, dan bertindak sesuai dengan ajaran tersebut. Barangsiapa yang berbuat 
demikian, maka ia adalah seorang Muslim, dan barangsiapa yang tidak berbuat demikian, 
ia bukanlah seorang Muslim. 


SYARAT PERTAMA: PENGETAHUAN 


Dari jawapan di atas, kita boleh menyimpulkan bahawa pertama sekali, Islam adalah 
sebutan terhadap pengetahuan dan tindakan mempraktikkan pengetahuan tersebut. 
Seseorang dapat menjadi Brahmana tanpa memiliki pengetahuan, kerana ia lahir sebagai 
Brahmana dan akan terus hidup sebagai Brahmana. Demikian pula seseorang yang lahir 
dari orang tua berdarah ningrat akan menjadi ningrat pula, walaupun ia tidak memiliki 
pengetahuan apapun, kerana ia lahir sebagai ningrat maka ia akan tetap disebut seorang 
ningrat sampai akhir hayatnya. Tetapi, seseorang tidak dapat menjadi seorang Muslim 
tanpa memiliki pengetahuan, kerana Islam tidak diperolehi kerena faktor keturunan, 
tetapi kerana pengetahuan. Kalau orang yang bersangkutan tidak mengetahui apa yang 
diajarkan oleh Nabi Muhammad saw, bagaimana ia boleh menyatakan keimanannya 
kepada ajaran tersebut dan mempraktikkannya? Dan bila ia menyatakan keimanannya 
tanpa kesedaran dan tanpa pengertian mengenai ajaran tersebut, bagaimana ia dapat 
menjadi seorang Muslim? Adalah tidak mungkin untuk menjadi seorang Muslim dan 
hidup sebagai seorang Muslim tanpa mengetahui apa-apa. Seseorang yang dilahirkan di 
tengah-tengah keluarga Muslim, mempunyai nama seperti seorang Muslim, berpakaian 
seperti seorang Muslim, dan menyatakan dirinya sebagai seorang Muslim, sebenarnya dia 
bukanlah seorang Muslim. Kerana, seorang Muslim yang sebenarnya hanyalah seorang 
yang tahu, apa makna Islam yang sebenarnya dan menyatakan keimanannya,.kepada 
Islam dengan penuh kesedaran. Perbezaan yang sebenarnya antara seorang kafir dengan 
seorang Muslim bukanlah perbezaan dalam nama. Nama Joni tidaklah bererti bahawa 

pemiliknya adalah seorang kafir dan nama Abdullah pemiliknya adalah seorang Muslim. 
Demikian pula orang yang memakai seluar jeans tidak bererti dia seorang kafir, dan yang 
memakai sarung seorang Muslim. Tidak, tidak demikian. Perbezaan yang sebenarnya 
antara seorang kafir dan seorang muslim adalah dalam hal pengetahuan. Seseorang 
adalah kafir kerana ia tidak tahu bagaimana hubungan dirinya dengan Tuhan dan 
hubungan Tuhan dengan dirinya, dan tidak tahu cara hidup yang mana yang harus 
dijalaninya di dunia ini, yang sesuai dengan kehendak Tuhan. Apabila seorang anak dari 
orang tua yang Muslim tidak mempunyai pengetahuan mengenai hal ini, maka apa 
alasannya bagi kita untuk menganggap dirinya sebagai seorang Muslim? 


Saudara-saudara! 

Saya minta anda semua mendengarkan baik-baik apa yang sedang saya huraikan dengan 
penuh tekanan ini, dan memikirkannya dengan tenang tanpa emosi. Anda semua harus 
mengerti benar-benar bahawa memperoleh atau kehilangan kurniaan Allah yang terbesar 
yang anda syukuri itu, adalah tergantung seluruhnya pada pengetahuan. Bila anda tidak 
mempunyai pengetahuan untuk itu, anda sama-sekali tidak akan dapat memperoleh 
kurnia itu. Bahkan kalau anda mempunyai sebahagian kecil sahaja dari anugerah itu, 
maka kerana ketidaktahuan anda, anda akan selalu terancam bahaya kehilangan milik 
anda itu. Orang yang mestinya boleh memiliki anugerah yang besar itu, kerana 
kebodohannya, mungkin akan menganggap bahawa dirinya adalah seorang Muslim, 
padahal sebenarnya ia bukanlah seorang Muslim. Perumpamaan orang yang sama-sekali 
tidak tahu perbezaan antara Islam dan kufr serta perbezaan antara Islam dan syirik adalah 
ibarat seseorang yang sedang berjalan pada sebuah lorong yang gelap. Mungkin sekali, 
ketika ia sedang mengikuti sebuah lorong yang lurus, langkahnya menyeleweng ke arah 
yang lain dan ia tidak sedar bahawa ia telah menyeleweng dari arah yang lurus yang 
harus ditempuhnya. Dan mungkin sekali, di tengah jalan ia akan bertemu dengan seorang 
dajjal yang akan mengatakan kepadanya: "Hai Nak! Kamu telah tersesat dalam 
kegelapan. Mari, kupimpin engkau kepada tujuanmu". Pejalan yang malang itu, kerana 
gelap tidak mampu melihat dengan matanya sendiri mana arah yang lurus. Kerana itu, 
tanpa curiga apa-apa, ia akan segera menyambar tangan si dajjal dan terus berpegang 
kepadanya, dan si dajjal akan membawanya ke jalan yang sesat. Bahaya ini mungkin 
sekali akan menimpa pejalan tersebut, kerana ia sendiri tidak memiliki obor apa pun dan 
kerananya ia tidak biasa melihat tanda-tanda di sepanjang jalan yang ditempuhinya. 
Apabila ia mempunyai obor, tentulah ia tidak akan tersesat atau disesatkan oleh orang 
lain. Dari contoh ini anda boleh memahami bahawa, bahaya terbesar bagi seorang 
Muslim adalah ketidaktahuannya sendiri akan ajaran Islam, dan ketidaktahuannya akan 
apa yang diajarkan oleh al-Gur'an dan apa yang diajarkan oleh Rasulullah saw. Kerana 
tidak mempunyai pengetahuan, ia pasti akan meraba-raba sahaja sepanjang jalan, dan 
akan disesatkan oleh dajjal. Tetapi bila ia mempunyai obor pengetahuan, maka ia akan 
mampu melihat jalan Islam yang lurus pada setiap langkah dalam hidupnya, melihat dan 
menghindari jalan-jalan kufr, syirk, bid'ah dan tidak bermoral yang menghalang jalannya, 
dan bila seorang penyesat ditemuiya di tengah jalan, maka setelah bertukar kata sejenak 
dengannya, ia pasti akan segera sedar, bahawa orang yang ditemuinya itu adalah seorang 
yang jahat dan tidak boleh diikuti. 


PENTINGNYA PENGETAHUAN 

Saudara-saudara! 

Pada pengetahuan inilah, yang sekarang sedang saya jelaskan kepentingannya, 
bergantungnya anda dan anak-anak anda menjadi orang-orang Muslim dan hidup sebagai 
orang-orang Muslim untuk seterusnya. Ini bukanlah hal yang remeh yang boleh anda 
abaikan. Anda selalu bersikap penuh perhatian dalam mengerjakan sawah ladang anda, 
mengairi dan melindungi tanaman-tanaman anda, memberi makan ternak anda dan 
mengerjakan pekerjaan-pekerjaan yang bersangkut paut dengan mata-pencarian anda 
yang lain. Kerana, bila anda tidak bekerja dengan penuh perhatian, anda pasti akan 
kelaparan dan kehilangan sesuatu yang sangat berharga bagi anda, yakni nyawa anda. 
Maka, kenapa anda tidak bersikap serius dan bersunguh-sungguh dalam mencari 
pengetahuan, yang pada pengetahuan inilah bergantungnya hakikat anda disebut sebagai 
seorang Muslim dan hidup seterusnya sebagai seorang Muslim. Bukankah bila anda 
tidak serius dan bersungguh-sungguh, anda boleh terancam bahaya kehilangan sesuatu 
yang sangat berharga, yakni iman? Bukankah iman lebih berharga daripada hidup? Dari 
sekian banyak waktu yang anda habiskan untuk bekerja demi hidup anda, tidak dapatkah 
anda memperuntukkan sepersepuluh daripadanya untuk hal-hal yang dapat melindungi 
iman anda? 

Saya tidak mengatakan bahawa setiap orang dari anda semua harus menjadi 
seorang ulama, membaca kitab-kitab yang tebal dan menghabiskan waktu sepuluh atau 
belasan tahun untuk usaha tersebut. Anda tidak perlu membaca kitab yang tebal-tebal 
untuk menjadi seorang Muslim. Saya hanya menghendaki bahawa setiap orang dari anda 
menyediakan waktu satu jam sahaja dari dua puluh empat jam yang anda miliki dalam 
sehari-semalam untuk mempelajari pengetahuan tentang ad-din. Itulah waktu paling 
sedikit yang harus disediakan oleh setiap orang Muslim, baik pemuda, orang dewasa 
mahupun yang sudah lanjut usia, untuk mempelajari pengetahuan yang 
memungkinkannya untuk memahami kepentingan ajaran al-Guran dan tujuan 
diwahyukannya al-Gur'an tersebut. Setiap orang Muslim harus mengerti sebenar- 
benarnya risalah yang dibawa oleh Rasulullah saw ke dunia ini. la harus mengerti 
sebenar-benarnya aturan hidup mana yang harus ditegakkan di dunia ini, dan aturan 
hidup mana yan harus dimusnahkan dan diganti. Ia juga-harus mengenal dengan baik 
cara hidup khusus yang telah ditetapkan Allah bagi orang-orang Muslim. Tidak banyak 
waktu yang dituntut untuk memperoleh pengetahuan yang diperlukan untuk itu. Dan bila 
iman lebih berharga bagi anda daripada segalanya, maka tidak akan sulit bagi anda untuk 
menyediakan waktu satu jam setiap hari untuk mempelajari pengetahuan tersebut. 

2, PERBEZAAN ANTARA SEORANG MUSLIM DAN SEORANG 
KAFIR 


KENAPA SEORANG MUSLIM BERBEZA DARI SEORANG KAFIR? 


Saudara-saudara sesama Muslim. 

Setiap Muslim percaya bahawa seorang Muslim lebih tinggi darjatnya daripada 
seorang kafir. Allah senang terhadap seorang Muslim dan benci kepada orang 
kafir.Seorang Muslim akan memperoleh keselamatan dari Allah, sedangkan seorang 
kafir tidak. Seorang Muslim akan, masuk ke Syurga, dan seorang kafir akan masuk ke 
neraka. Marilah kita fikirkan sedalam-dalamnya, mengapa ada perbezaan yang begitu 
besar antara seorang Muslim dan seorang kafir. Padahal seorang kafir juga adalah dari 
keturunan Adam, seperti kita semua. Ia juga seorang manusia, seperti kita semua. Ia 
juga punya tangan,.kaki, mata dan tangan, seperti kita semua. Dan sebagaimana kita 
semua, ia pun bernafas dengan udara yang sama, minum air yang sama, dan hidup di 
bumi yang sama. Allah yang menciptakan kita, adalah PenciptaNya juga. Maka, 
kenapakah darjatnya rendah dan darjat kita tinggi? Mengapa kita semua nanti akan 
masuk syurga dan dia masuk neraka? 


APAKAH PERBEZAANNYA HANYA SOAL NAMA SAHAJA? 


Ini adalah suatu masalah yang harus kita fikirkan secara mendalam. Perbezaan yang 
begitu besar antara seorang Muslim dan seorangkafir, tidak mungkin disebabkan yang 
seorang benama Abdullah dan Abdurrahman, sedang yang lain bernama Joni dan 
Robertson, atau kerana yang seorang dikhatan dan yang lain tidak, atau kerana yang 
seorang tidak memakan daging babi dan yang lain memakannya. Allah Yang Maha 
Kuasa, yang telah menciptakan alam seluruh manusia dan memberinya rezeki, tidak 
mungkin bertindak sedemikian kejam, mendiskriminasikan antara makhlukNya, hanya 
kerana soal-soal kecil seperti itu dan memasukkan hambaNya yang satu ke syurga 
sedang yang lain ke neraka. 


PERBEZAAN ISLAM DAN KUFUR YANG SEBENARNYA 


Apabila, memang, perbezaan yang besar dalam kedudukan seorang Muslim dengan 
seorang kafir bukanlah kerana soal nama, khatan dan daging babi. Kalau begitu, apakah 
perbezaan yang sebenarnya antara keduanya? Jawapannya hanyalah satu, yakni kerana 
Islam dan kufur. Islam bererti kepatuhan kepada Allah sedangkan kufur bererti 
ketidakpatuhan kepada Allah. Orang Muslim dan orang kafir kedua-duanya adalah 
manusia., kedua-duanya adalah hamba Allah. Tetapi yang satu, berkedudukan mulia 
kerana ia mengakui Allah, dan mematuhi perintah-perintahNya. Yang satu takut akan 
hukuman yang akan diberikanNya bila ia tidak mematuhi perintah-perintahNya. 
Sedangkan yang satu lagi terperosok dari kedudukan yang tinggi itu kerana ia tidak 
mengakui Allah dan tidak mahu melaksanakan perintahNya. Inilah sebabnya mengapa 

Allah senang kepada orang-orang Muslim dan benci kepada orang-orang kafir. Allah 
menjanjikan kurnia syurga bagi orang-orang Muslim, dan memperingatkan orang-orang 
kafir bahawa mereka akan dimasukkan ke dalam neraka. 


SEBAB PERBEZAAN: PENGETAHUAN DAN PERBUATAN 


Dari huraian di atas jelaslah bahawa ada dua perkara yang membezakan seorang 

Muslim dengan seorang kafir. Yang pertama adalah pengetahuan dan yang kedua 
perbuatan. Pengetahuan bererti bahawa seorang Muslim harus tahu siapa TuhanNya, apa 
perintah-perintahNya, bagaimana cara-cara untuk menuruti kehendakNya, perbuatan- 
perbuatan mana yang disukaiNya dan mana yang tidak disukaiNya. Bila ia sudah tahu 
akan hal-hal tersebut, maka langkah yang kedua ialah bahawa ia harus menjadikan 
dirinya sebagai budak dari Tuhannya, melaksanakan kehendak-kehendakNya, dan 
mengabaikan kemahuan-kemahuannya sendiri. Bila hatinya ingin melakukan sesuatu 
perbuatan, tetapi perbuatan itu bertentangan dengan perintah Tuhannya, maka ia harus 
melepaskan keinginannya sendiri dan melaksanakan perintah Tuhannya. Apabila suatu 
perbuatan kelihatan mulia di matanya, tetapi Tuhannya mengatakan bahawa perbuatan itu 
hina, maka ia harus memandangnya hina pula. Sebaliknya, bila suatu perbuatan nampak 
hina dimatanya, tetapi Tuhannya mengatakan mulia, maka ia harus memandangnya mulia 
pula. Apabila ia melihat bahawa sesuatu pekerjaan mengandung bahaya, tetapi 
TuhanNya mengatakan bahawa pekerjaan itu harus dilakukan, maka bagaimanapun juga 
ia mesti mengerjakannya, walaupun ia mungkin akan kehilangan harta benda bahkan 
nyawanya. Sebaliknya, apabila ia memandang bahawa sesuatu pekerjaan akan 
mendatangkan keuntungan baginya, tetapi Tuhannya melarang pekerjaan tersebut, maka 
ia harus meninggalkannya, walaupun pekerjaan tersebut boleh mendatangkan keuntungan 
sebanyak harta benda yang ada di seluruh dunia ini. 
Inilah pengetahuan dan perbuatan yang menjadikan seorang Muslim sebagai hamba Allah 
yang sejati, yang mendapat limpahan rahmatNya serta kedudukan yang luhur mulia. 
Sebaliknya, kerana seorang kafir tidak memiliki pengetahuan ini, ia dimasukkan ke 
dalam golongan hamba Allah yang membangkang dan tidak mendapat limpahan 
rahmatNya. 

Sekarang, seandainya ada seseorang yang menyatakan dirinya seorang Muslim, tetapi ia 
sama bodohnya tentang Islam dengan seorang kafir, dan sama pula pembangkangnya 
kepada Allah, dapatkah kita mengatakan dengan menggunakan pertimbangan yang adil, 
bahawa kedudukannya lebih tinggi daripada seorang kafir, semata-mata kerana ia 
memiliki nama yang berbeza, memakai pakaian yang berbeza dan memakan makanan 
yang berbeza dengan orang kafir tersebut? Dan apa pula alasannya untuk mengatakan 
bahawa ia berhak memperoleh rahmat Allah di dunia dan di akhirat? Islam bukanlah 
sesuatu yang bersifat kebangsaan, kekeluargaan atau persaudaraan yang secara langsung 
diwarisi oleh orangtua kepada anak dan dari anak kepada cucu. Kedudukan sebagai 
seorang Muslim tidaklah diperoleh kerana keturunan sebagaimana halnya kasta, di mana 
anak seorang Brahmana akan tetap memperoleh kedudukan yang tinggi, walaupun betapa 
bodoh dan jahat perangainya, kerana ia memang lahir dalam keluarga Brahmana yang 
berkedudukan tinggi. Sementara itu, anak dari orangtua berkasta rendah akan tetap 
berkedudukan rendah, kerana memang ia lahir di tengah-tengah keluarga yang berkasta 
rendah. Dalam hal ini Allah telah menyatakan dalam KitabNya: 

“... Sesungguhnya orang yang paling mulia di antaramu di sisi Allah ialah orang yang 
paling bertagwa di antara kamu..." (Al-Ouran, al-Hujrat, 49:13) 


Ertinya, semakin banyak orang mengetahui tentang Allah dan semakin mentaati 
perintahNya, maka akan semakin tinggi pulalah kedudukannya di mata Allah. Nabi 
Ibrahim alaihissalam dilahirkan di tengah-tengah keluarga seorang penyembah berhala, 
tetapi beliau mengenal Allah dan mentaati perintahNya. Itulah sebabnya Allah 
mengangkatnya sebagai imam seluruh dunia. Anak Nabi Nuh dilahirkan dalam keluarga 
seorang nabi, tetapi ia tidak mengerti tentang Allah dan tidak mentaati perintahNya. 
Itulah sebabnya mengapa Allah menghukumnya sedemikian rupa tanpa mempedulikan 
keluarganya, hingga kisahnya menjadi contoh bagi seluruh dunia. Kerana itu marilah kita 
fahami benar-benar bahawa apa pun perbezaan yang ada diantara seorang manusia 
dengan manusia yang lain, dalam pandangan Allah hal itu berhubungan erat dengan 
pengetahuan dan perbuatan. Baik di dunia ini mahupun di akhirat nanti, rahmat Allah 
dilimpahkan kepada mereka yang mengerti akan Allah, tahu jalan yang benar yang 
ditunjukkanNya, dan melaksanakan perintah-perintahNya. Mereka yang tidak memenuhi 
syarat-syarat ini sama sahaja kedudukannya dengan mereka yang kafir, dan tidak berhak 
memperoleh rahmatNya, tidak peduli mereka benama Abdullah, Abdurrahman, Joni atau 
Kartar Singh. 


MENGAPA ORANG-ORANG MUSLIM TERHINA SEKARANG INI? 


Saudara-saudara! 

Kita semua menamakan diri orang-orang Muslim, dan kita yakin Allah 
melimpahkan rahmatNya kepada orang-orang Muslim. Tetapi marilah kita buka mata 
kita dan kita lihat apakah rahmat Allah dilimpahkan kepada kita atau tidak. Apa pun 
yang terjadi di akhirat, itu adalah urusan nanti, tetapi yang penting marilah kita lihat 
kedudukan kita di dunia ini. Kita kaum Muslimin di Hindustan ini berjumlah 90 juta 
orang (sebelum India terbahagi menjadi India dan Pakistan) jumlah kita demikian besar 
sehingga bila masing-masing kita melemparkan sebuah batu, maka longgokan batu itu 
akan menjadi sebuah gunung.Tetapi di negeri yang begitu banyak orang-orang 
Muslimnya ini, pemerintahan berada di tangan orang-orang kafir. Tengkuk kita berada 
dalam cengkaman tangan mereka, dan mereka memutar kepala kita ke arah mana sahaja 
yang mereka sukai. Padahal seharusnya kepala kita tidak kita tundukkan di depan siapa 
pun juga kecuali Allah, tetapi sekarang kita tunduk di hadapan manusia - manusia yang 
sama seperti kita juga. “Kehormatan kita yang semestinya tidak boleh dinodai oleh 
sesiapa pun juga, sekarang berlumuran tanah. Tangan kita yang selama ini selalu di atas 
sekarang berada di bawah dan menadah di hadapan orang-orang kafir. Kebodohan, 
kemiskinan dan hutang telah merendahkan darjat kita di mana-mana. 

Apakah ini semua rahmat Allah? Apabila ini semua bukan rahmat melainkan 
kemurkaan, maka alangkah anehnya bahawa kita sebagai orang-orang Muslim 
mendapatkan kemurkaan Allah! Kita semua orang-orang Muslim, tetapi kita berkubang 
dalam lumpur kehinaan, kita semua orang-orang Muslim, tetapi kita hidup sebagai 
budak-budak! Situasi seperti ini kelihatannya betul-betul tidak mungkin, seperti tidak 
mungkinnya suatu benda dalam waktu yang sama berwarna hitam dan putih. Bila 

seorang Muslim adalah seorang yang dicintai Allah, bagaimana mungkin hidup terhina di 
dunia ini? Apakah Allah, (na'udzu billah min dzalik), seorang dewa penindas hingga 
sementara kita menjalankan kewajipan-kewajipan terhadapNya dan mentaati perintah- 
perintahNya, Dia membiarkan orang-orang yang menentangNya memerintah kita dan 
menghukum kita kerana kepatuhan kita kepadaNya? Apabila kita percaya bahawa Allah 
bukanlah penindas dan bila kita percaya bahawa balasan kepatuhan kepada Allah tidak 
mungkin berupa kehinaan, maka kita semua harus mengakui bahawa ada sesuatu yang 
salah dalam pengakuan kita sebagai orang-orang Muslim. Walaupun dalam kad 
penduduk kita tercatat sebagai orang-orang Muslim, tetapi Allah tidak memberikan 
penilaian berdasarkan keaslian kad penduduk yang dikeluarkan oleh pemerintah. Allah 
punya pejabat sendiri. Kita harus mencari dalam daftarNya untuk melihat apakah nama 
kita termasuk dalam kelompok hamba-hambaNya yang patuh ataukah dalam kelompok 
yang tidak patuh? 

Allah mengirimkan KitabNya kepada kita, hingga dengan membacanya kita dapat 
mengenalNya dan tahu cara-cara untuk menjadi hambaNya yang patuh. Apakah kita 
pernah mencuba untuk mengetahui apa yang tertulis dalam Kitab itu? Allah mengutus 
RasulNya kepada kita untuk mengajar kita cara menjadi seorang Muslim. Apakah kita 
pernah mencuba mengetahui apa yang diajarkan oleh utusanNya itu ? Allah menunjukkan 
kepada kita jalan untuk memperoleh kehormatan dan kemuliaan di dunia ini dan di 
akhirat nanti. — Apakah kita sudah menuruti jalan tersebut? Allah dengan jelas 
memberitahukan kepada kita perbuatan-perbuatan yang bagaimana yang dapat 
merendahkan kedudukan manusia di dunia ini dan di akhirat nanti. Apakah perbuatan- 
perbuatan tersebut sudah kita hindari? Jawapan apa yang dapat kita berikan kepada 
pertanyaan-pertanyaan ini? Bila kita mengetahui bahawa kita tidak mempunyai 
pengetahuan dari Kitab Allah dan dari kehidupan UtusanNya dan tidak pula mengikuti 
jalan yang ditunjukkan olehNya, maka bagaimana kita boleh disebut orang-orang Muslim 
yang patut menerima rahmatNya? Pahala yang kita perolehi adalah sebanding dengan 
darjat kita sebagai Muslim, dan kita akan memperoleh balasan yang seperti itu pula 
diakhirat nanti. 


Saya telah menyatakan sebelumnya bahawa secara mutlak tidak ada perbezaan antara 
seorang Muslim dengan seorang kafir, kecuali dalam masalah pengetahuan dan 
perbuatan. Apabila pengetahuan dan perbuatan seseorang sama dengan pengetahuan 
seorang kafir, sedangkan dia menyebut dirinya seorang Muslim, maka ucapannya itu 
adalah dusta yang tidak tahu malu. Seorang kafir tidak suka membaca al-Gur'an dan 
tidak tahu apa yang tertulis di dalamnya. Apabila seseorang yang mengaku Muslim 
keadaannya juga demikian, bagaimana ia dapat disebut seorang Muslim? Seorang kafir 
tidak mengetahui apa yang diajarkan oleh Rasulullah saw dan jalan lurus yang telah 
ditunjukkannya untuk menuju kepada Allah. Apabila seorang yang mengaku dirinya 
Muslim sama bodohnya seperti ini, bagaimana ia boleh disebut seorang Muslim? Seorang 
kafir hanya mengikuti kemahuannya sendiri, bukan perintah Allah. Apabila seorang 
yang mengaku Muslim sama seperti ini, keras-kepala, dan hanya mengikuti fikiran dan 
pendapatnya sendiri, mengacuhkan Allah, dan menghamba kepada kemahuannya sendiri, 
maka bagaimana ia mempunyai hak untuk menyebut dirinya seorang Muslim (hamba 
Allah yang patuh)? Seorang kafir tidak membezakan antara yang halal dan yang haram, 
dan mengambil apa sahaja yang menguntungkan dan menyenangkan baginya, tanpa 

mempedulikan apakah itu halal atau haram dalam pandangan Allah. Apabila seorang 
yang menyebut dirinya Muslim tingkah-lakunya sama dengan seorang yang bukan 
Muslim, apa bezanya dia dengan seorang kafir? Ringkasannya, apabila pengetahuan 
seorang Muslim tentang Islam sama bodohnya dengan pengetahuan seorang kafir tentang 
Islam, dan ia (Muslim) melakukan perbuatan-perbuatan yang dilakukan seorang kafir, 
maka bagaimana ia dapat dianggap lebih tinggi kedudukannya daripada seorang kafir? 
Atau bukankah hal ini sama dengan perbuatan seorang kafir? Ini adalah masalah yang 
harus kita renungkan dalam keadaan yang tenang. 


MASALAH YANG HARUS DIPERTIMBANGKAN DENGAN SERIUS 


Saudara-saudara yang tercinta! 
Janganlah saudara-saudara mengira bahawa saya mahu men'cap' orang-orang Muslim 
sebagai orang-orang kafir. Tidak, bukan begitu maksud saya. Saya hanya mengajak 
saudara-saudara untuk berfikir dan merenungkan mengapa kita semua tidak 
memperoleh rahmat Allah. Mengapa kita menjadi korban bencana dari segala penjuru? 
Mengapa mereka yang kita sebut orang-orang kafir, yakni hamba-hamba Allah yang 
membangkang kepadaNya, di mana-mana menguasai kita? Dan mengapa kita, yang 
menyatakan diri sebagai hamba-hambaNya yang patuh, diperbudak orang di mana- 
mana? Semakin saya merenungkan sebab dari situasi ini, semakin saya merasa yakin 
bahawa satu-satunya perbezaan yang tinggal antara kita dengan orang-orang kafir 
sekarang ini hanyalah perbezaan dalam nama sahaja, sedangkan kita sama lupanya 
kepada Allah dengan mereka, sama tidak takutnya kepadaNya, dan sama pula 
pembangkangnya dengan mereka, orang-orang kafir. Tentu sahaja ada perbezaan 
sedikit antara kita dan mereka, tetapi perbezaan ini demikian kecil dan tidak bererti apa- 
apa. Justeru perbezaan itu membuat kita semakin patut memperoleh hukuman dari 
Allah, kerana kita tahu bahawa al-Guran adalah Kitab Allah tetapi kita 
memperlakukannya seperti perlakuan yang diberikan orang-orang kafir kepadanya. 
Kita tahu bahawa Muhammad saw adalah Utusan Allah, tetapi kita, seperti halnya 
orang-orang kafir, takut untuk mengikutinya. Kita tahu bahawa Allah mengutuk para 
pembohong dan telah menyatakan dengan tegas bahawa tempat tinggal orang-orang 
yang merasuah dan yang menerima rasuah adalah neraka. Dia telah menyatakan 
bahawa para pengambil dan para pemberi riba adalah penjahat-penjahat yang paling 
keji. Dia telah mengatakan bahawa membicarakan orang lain adalah seperti memakan 
daging saudara sendiri yang telah mati. Dia telah memperingatkan bahawa kata-kata 
dan perbuatan-perbuatan yang kotor, kebiadapan dan perbuatan-perbuatan yang cabul 
akan dihukum dengan hukuman yang pedih. Tetapi walaupun kita mengerti itu semua, 
namun kita melakukannya dengan bebas seperti orang-orang kafir, seolah-olah kita 
sama sekali tidak takut kepada Allah. Inilah sebabnya mengapa kita tidak memperoleh 
rahmat, kerana kita tampaknya sahaja adalah orang-orang Muslim, tetapi sebenarnya 
kelakuan kita sama sahaja dengan orang-orang kafir. Kenyataan bahawa orang-orang 
kafir menguasai dan memerintah kita, dan kehinaan kita di tangan mereka pada setiap 
peristiwa, adalah bentuk hukuman atas kejahatan kita yang telah tidak menghargai 
nikmat kurnia Islam yang telah dilimpahkan kepada kita. 
Saudara-saudara yang tercinta! 
Apa yang saya katakan pada hari ini tidaklah ditujukan untuk menyalahkan anda 

semua. Kedatangan saya ke sini bukanlah untuk mencela saudara-saudara. Maksud saya 
hanyalah untuk menyedarkan dan mengajak anda semua untuk memperoleh kembali apa 
yang telah hilang dari tangan kita. Keinginan untuk memperoleh kembali harta yang 
hilang akan timbul, bila seseorang menyedari apa yang telah hilang dari tangannya dan 
betapa bernilainya harta yang hilang itu. Kerana itulah saya mencuba untuk 
menyedarkan anda semua. Bila anda semua mengerti dan sedar bahawa sesungguhnya 
anda dahulu pernah memiliki suatu harta yang tidak ternilai harganya, yang kemudian 
hilang dari tangan anda, maka anda pasti akan berfikir untuk memperoleh harta itu 
kembali. 


KEMAHUAN UNTUK MEMPEROLEH PENGETAHUAN 


Dalam khutbah saya yang telah lalu saya telah mengatakan kepada anda bahawa untuk 
menjadi seorang Muslim yang sejati, syarat yang pertama-tama bagi seseorang adalah 
pengetahuan tentang Islam. Setiap Muslim harus mengetahui apa yang diajarkan oleh al- 
Our'an, sistem kehidupan apa yang diikuti oleh Rasulullah, apa makna Islam, dan hal-hal 
apa sebenarnya yang membezakan Islam dari kufur. Tidak seorang pun yang lazimnya 
menjadi seorang Muslim tanpa mengetahui hal-hal ini. Tetapi sayang sekali bahawa anda 
semua tampaknya tidak ghairah untuk memperoleh pengetahuan tersebut. Ini 
menunjukkan bahawa anda semua masih belum menyedari betapa besar kurnia yang 
terlepas dari tangan anda. Saudara-saudara! Seorang ibu tidak akan memberikan air 
susunya kepada anaknya sebelum si anak menangis minta disusukan. Kalau seorang 
manusia merasa haus, dia sendiri harus mencari air dan Tuhan pun sudah menyediakan 
air itu. Bila anda sendiri tidak merasa haus, tidak akan ada gunanya sebuah sumber air 
yang memancar di hadapan anda. Jadi anda harus menyedari terlebih dahulu betapa besar 
kerugian anda dengan tidak memahami din. Kitab Suci Allah ada beserta anda, tetapi 
anda tidak tahu apa yang tertulis di dalamnya. Kerugian apa yang lebih besar daripada 
ini? Anda bahkan tidak mengetahui makna kalimah syabadah yang dengan membacanya 
anda menjadi seorang Muslim, tidak pula anda mengetahui tanggungjawab apa yang 
terpikul di atas bahu anda setelah anda membaca kalimah tersebut. Adakah kerugian yang 
lebih besar bagi seorang Muslim selain daripada ini? Anda tahu besarnya kerugian anda 
bila padi di sawah anda terbakar, anda tahu sengsaranya orang yang tidak punya 
pekerjaan, anda boleh merasakan sedihnya kehilangan harta benda. Tetapi anda tidak 
tahu betapa ruginya orang yang tidak tahu tentang ajaran Islam. Kalau anda menyedari 
kerugian ini, maka anda akan berusaha sendiri untuk menebus kerugian ini. Dan bila 
anda sendiri mahu berusaha, maka Insya Allah, Allah akan. memberikan jalan bagi anda 
untuk memperoleh kembali harta anda yang telah hilang itu, dan Allah menyelamatkan 
anda dari kerugian yang besar ini. 

3, MASALAH-MASALAH YANG HARUS DIRENUNGKAN 


PERLAKUAN KITA TERHADAP AL-OURAN 


Saudara-saudara sesama Muslim! 

Umat Islam adalah satu-satunya umat yang paling beruntung di dunia sekarang ini 
kerana mereka memiliki Wahyu Allah yang terpelihara dalam keadaan utuh dan dalam 
bentuknya yang asli, bebas dari kekotoran campur-tangan manusia. Setiap kata-kata 
yang ada di dalamnya masih persis sama dengan ketika ia diturunkan kepada Rasulullah 
saw. Namun umat Islam ini juga adalah orang-orang yang paling malang di dunia ini, 
kerana, walaupun mereka memiliki Wahyu Allah tetapi mereka tidak dapat memperoleh 
berkat dan manfaat wahyu tersebut, yang sebenarnya tidak terhitung banyaknya itu. Al- 
Our'an diturunkan Allah kepada mereka agar mereka membacanya, memahami isinya dan 
berbuat menurut petunjuknya. Dan dengan pertolongan Kitab ini, mereka disuruh untuk 
menegakkan pemerintahan di muka bumi Allah ini yang berfungsi sesuai dengan hukum 
Allah. Al-Our'an datang untuk memberikan kepada mereka kebesaran dan kekuasaan. Ia 
datang untuk menjadikan mereka Wakil Allah yang sejati di bumi ini. Dan sejarah telah 
membuktikan bahawa bila mana mereka (umat Islam) berbuat menurut petunjuk-petunjuk 
yang terkandung dalam Kitab ini, maka Kitab ini akan memperlihatkan kemampuannya 
untuk menjadikan mereka imam dan pemimpin dunia. Tetapi sekarang, kegunaan al- 
Our'an bagi mereka hanyalah untuk disimpan di rumah untuk mengusir jin-jin dan hantu- 
hantu. Mereka menuliskan ayat-ayat al-Gur'an pada lembaran-lembaran kertas lalu 
menggantungkannya pada leher mereka, atau mencelupkannya ke dalam air dan 
kemudian meminum airnya, dan mereka membaca ayat-ayat al-OGur'an tersebut tanpa 
memahami ertinya, namun mereka mengharapkan untuk dapat memperoleh sesuatu 
berkat daripadanya. Mereka tidak lagi mencari petunjuk daripadanya untuk mengatur 
masalah-masalah kehidupan mereka. Mereka tidak lagi menjadikan al-Gur'an sebagai 
pertimbangan untuk mengetahui apa yang harus mereka percayai, apa sahaja, yang harus 
mereka kerjakan, dan bagaimana mereka harus melakukan transaksi-transaksi. Mereka 
menjauhi al-Gur'an dalam menentukan hukum-hukum apa yang harus mereka ikuti dalam 
mengikat tali persahabatan dan membuat permusuhan, hak-hak apa yang dimiliki sesama 
manusia atas diri mereka dan juga hak-hak mereka sendiri atas sesama manusia. Mereka 
menjauhi al-Our'an dalam menentukan apa yang benar dan apa yang salah, siapa yang 
harus dipatuhi perintahnya dan siapa pula yang harus ditentang perintahnya, dengan siapa 
mereka harus memelihara hubungan dan dengan siapa tidak, siapa teman mereka dan 
siapa musuh mereka, di mana letak kehormatan, kesejahteraan dan keberuntungan 
mereka, dan di mana letak kehinaan, kegagalan dan kerugian mereka? Kaum Mustimin 
tidak lagi memeriksa masalah-masalah ini dengan al-Our'an. Mereka sekarang meminta 
petunjuk tentang masalah-masalah tersebut kepada orang-orang kafir, orang-orang 
musyrik, oring-orang yang sesat dan hanya mementingkan diri sendiri, kepada suara- 
suara iblis yang ada dalam diri mereka sendiri, dan mereka mengikuti apa sahaja yang 
dikatakan oleh unsur-unsur tersebut. Kerana itu mereka ditimpa bencana yang pasti akan 
datang, menimpa sesiapa sahaja yang melupakan Allah dan yang mengikuti petunjuk 
selain dari petunjukNya. Bencana itu menimpa mereka sekarang di India, Cina, Palestin, 
Syria, Algeria, Maghribi dan di negeri-negeri lainnya. Akan halnya, al-Gur'an sendiri, ia 

adalah sumber kebaikan yang paling besar. Al-Gur'an mampu memberikan kepada anda 
manfaat apa pun yang anda inginkan dan sebanyak apa pun yang anda mahu. Kalau dari 
al-Our'an, yang anda cari hanya manfaat yang kecil dan remeh, seperti untuk mengusir jin 
dan hantu-hantu, ubat untuk orang sakit batuk dan demam, kemenangan dalam 
pengadilan dan kejayaan dalam mencari kerja, maka yang anda peroleh, memang, hanya 
hal-hal kecil itu sahaja. Bila yang anda cari hanya kekuasaan di atas dunia dan 
penguasaan terhadap alam semesta, maka anda juga akan memperolehnya. Dan kalau 
anda menginginkan untuk mencapai puncak kebesaran rohani, al-Gur'an juga akan 
membawa anda ke sana. Ini hanyalah soal kemampuan anda untuk mengambil manfaat 
daripadanya. Al-OGur'an adalah bagaikan lautan anda hanya mengambil dua titis air 
daripadanya, padahal, sebenarnya ia mampu memberikan air sebanyak lautan itu sendiri. 


Saudara-saudara! 

Apa yang diperbuat saudara-saudara kita sesama Muslim terhadap Kitab-Suci Allah 
adalah sangat bodoh dan patut ditertawakan. Seandainya mereka (saudara-saudara kita 
sesama Muslim) melihat orang lain berbuat seperti itu terhadap sesuatu yang lain, pasti 
mereka akan mentertawakannya dan menganggapnya sebagai orang gila. Sekiranya ada 
orang yang menerima preskripsi dari seorang dokter, lalu preskripsi itu dibungkusnya 
dengan kain dan digantungkannya di lehernya, atau dicelupkannya ke dalam air dan air 
itu diminumnya, apa yang akan anda katakan? Tidakkah anda akan mentertawakan dan 
mengatakan orang itu sebagai orang yang bodoh? Lihatlah, sekarang ini di depan mata 
anda semua perbuatan seperti ini sedang dilakukan terhadap preskripsi yang paling 
berkesan dan tidak ternilai harganya, yang ditulis oleh doktor yang paling besar dari 
semua doktor, yang dimaksudkan untuk menyembuhkan semua penyakit anda. Namun 
tidak seorang pun yang tertawa melihat perbuatan ini! Tidak seorang pun mencuba 
mengerti bahawa sebuah preskripsi bukanlah untuk digantungkan di leher atau 
dicelupkan ke dalam air lalu diminum, tetapi untuk menggunakan ubat dengan cara 
seperti yang-ditunjukkan dalam preskripsi itu. 


MEMAHAMI ISI AL-OURAN DAN MENURUTINYA ADALAH WAJIB 


Seandainya anda melihat orang yang sedang sakit membuka buku tentang pengubatan 
dan mengira bahawa dengan membacanya ia akan dapat sembuh dari penyakitnya, maka 
apa yang dapat anda katakan tentang orang itu? Tentu anda akan mengatakan bahawa 
orang tersebut adalah orang yang kurang waras dan harus dikirim ke rumah sakit jiwa? 
Akan tetapi tidakkah anda sedar bahawa anda sendiri melakukan hal yang sama kepada 
buku yang dikirimkan oleh Doktor terpandai untuk menyembuhkan penyakit-penyakit 
anda? Anda hanya membacanya sahaja dan mengira bahawa dengan membacanya begitu 
sahaja, semua penyakit anda akan hilang. Anda mengira bahawa anda sudah cukup 
dengan membacanya sahaja tidak perlu untuk menuruti petunjuk-petunjuk yang 
terkandung di dalamnya, tidak pula penting untuk menghindari bahaya seperti yang 
dikatakannya. Maka, mengapa anda tidak memberikan penilaian yang sama kepada diri 
anda sendiri seperti yang anda berikan kepada orang yang mengira bahawa dengan 
membaca buku perubatan sahaja adalah cukup untuk menyembuhkan penyakit? 

Kalau anda menerima surat dalam bahasa yang tidak difahami, tentu anda mencari 
orang yang mengerti bahasa tersebut untuk mengetahui isinya. Anda tidak merasa tenang 

sebelum anda mengetahui isi surat tersebut. Begitalah yang anda lakukan terhadap surat- 
surat dagang yang mungkin akan memberikan keuntungan yang sedikit bagi anda. Akan 
tetapi surat ying dikirimkan oleh Penguasa dunia kepada anda yang menerangkan semua 
keuntungan anda di lapangan din, yang berkaitan kehidupan duniawi, anda biarkan begitu 
sahaja tanpa mencuba untuk memahami isinya. Anda tidak memperlihatkan keinginan 
untuk mengetahui isinya. Tidakkah ini suatu hal yang menghairankan? 


AKIBAT PERLAKUAN YANG ZALIM TERHADAP, KITAB ALLAH 
Saudara-saudara! 


Saya tidak mengatakan ini semua, hanya untuk memuaskan diri saya sendiri sahaja. 
Tetapi bila anda merenungkan semua kenyataan itu, hati anda akan membenarkan 
bahawa sekarang ini Kitab Allah sedang mengalami perlakuan yang zalim di dunia ini, 
dan pelaku-pelakunya adalah orang-orang yang menyatakan dirinya sendiri beriman 
kepadanya dan bersedia mati untuk membelanya. Tidak syak lagi mereka memang, 
beriman kepadanya dan menganggapnya lebih berharga daripada hidup mereka sendiri, 
tetapi sayangnya mereka sendirilah yang memperlakukannya dengan perlakuan yang 
paling zalim. Dan akibat perlakuan yang zalim terhadap Kitab Allah ini jelas kelihatan! 
Hendaklah kita fahami sebenar-benarnya bahawa, Kitab Allah tidaklah diturunkan 
kepada manusia untuk menjerumuskannya ke dalam jurang kecelakaan, kemalangan dan 
penderitaan. 


"Kami tidak menurunkan al-Our'an ini kepadamu agar kamu menjadi susah, tetapi 
sebagai peringatan bagi orang yang takut (kepada Allah). 
(Al-Our'an, Thaha, 20:2-3) 


Al-Our'an adalah sumber kebahagiaan dan nasib baik, bukannya sumber kejahatan dan 
kesengsaraan. Tidak mungkin suatu umat yang memiliki Wahyu Allah hidup dalam 
penderitaan di dunia ini, diperbudak, diinjak-injak dan ditendang oleh orang lain, 
dicengkam tengkuknya dan dicucuk hidungnya dan dicampak ke arah mana sahaja yang 
disukai orang lain tersebut. Suatu umat hanya akan menemui nasib seperti ini bila 
mereka memperlakukan Kitab Allah secara zalim. Nasib Bani Israil terpampang di 
hadapan anda. Taurat dan Injil diturunkan kepada mereka dan dikatakan: 


“Dan sekiranya mereka sungguh-sungguh menjalankan (hukum) Taurat dan Injil 
dan al-Our'an, yang diturunkan kepada mereka dari Tuhannya, nescaya mereka 
akan mendapat makanan dari atas mereka dan dari bawah kaki mereka": 

(Al-Our'an, al-Maidah, 5:66) 


Tetapi mereka memperlakukan Kitab-kitab Allah tersebut dengan cara yang zalim dan 
mereka memperoleh balasan perbuatan itu: 


“..Lalu ditimpakanlah kepada mereka nista dan kehinaan, serta mereka 


mendapat kemurkaan dari Allah. Hal itu (terjadi) kerana mereka selalu 
mengingkari ayat-ayat Allah dan membunuh para nabi tanpa alasan yang benar. 

Demikian itu (terjadi) kerana mereka selalu berbuat derhaka dan melampaui batas": 
(Al-Our'an, al-Bagarah, 2:61) 


Kerana itu apabila suatu umat memiliki Kitab Allah, namun mereka hidup dalam 
kehinaan dan diperbudak oleh orang-orang lain, maka anda boleh memastikan bahawa 
hal itu adalah kerana mereka memperlakukan Kitab Allah dengan cara yang zalim, dan 
apa yang mereka alami itu adalah hukuman atas perbuatan mereka itu. Tidak ada jalan 
lain untuk menyelamatkan diri dari murka Allah, selain menghentikan kezaliman tersebut 
dan memperlakukan Kitab Allah dengan semestinya. Bila anda semua tidak berhenti dari 
berbuat dosa yang besar ini, maka hidup anda tidak akan berubah meskipun anda 
mendirikan berbagai perguruan tinggi di setiap desa dan anak-anak anda semua menjadi 
sarjana, dan anda, seperti orang-orang Yahudi, menjadi jutawan-jutawan dengan jalan 
riba. 


SIAPA YANG DINAMAKAN MUSLIM? 


Saudara-saudara! 

Hal pertama yang harus diketahui oleh setiap Muslim ialah: Siapa yang dinamakan 
Muslim dan apa ertinya menjadi seorang Muslim? Bila seorang manusia tidak tahu apa 
yang disebut manusia dan apa perbezaan antara manusia dan binatang, tentulah ia akan 
melakukan perbuatan-perbuatan seperti binatang dan tidak menghargai dirinya sebagai 
seorang manusia. Sama halnya, bila seorang Muslim tidak tahu erti yang sebenarnya dari 
menjadi seorang Muslim dan apa bezanya seorang Muslim dengan seorang bukan 
Muslim, maka ia akan berbuat seperti seorang yang bukan Muslim dan tidak akan 
merasakan kebanggaan menjadi seorang Muslim. 


Kerana itu setiap Muslim dan anak dari setiap Muslim harus diajar apa ertinya menyebut 
dirinya sebagai seorang Muslim, dan perbezaan apa yang timbul dalam kedudukannya 
sesudah ia menjadi Muslim. Tanggungjawab apa yang dipikulnya dan apa batas-batas 
yang diberikan oleh Islam supaya seseorang tetap dapat dianggap seorang Muslim dan 
apabila ia melanggar batas-batas tersebut tidak dapat lagi disebut seorang Muslim, 
meskipun ia mengatakan bahawa dirinya adalah seorang Muslim. 


MAKNA ISLAM 

Islam bermakna: Kepatuhan dan kerajinan menjalankan kewajipan kepada Allah. Islam 
bermakna memasrahkan diri kepada Allah. Islam bermakna mengorbankan kebebasan 
dan kemerdekaan diri sendiri demi Allah. Islam bermakna menyerahkan diri di bawah 
kekuasaan kerajaan dan kedaulatan Allah. Seseorang yang mempercayakan segala 
urusannya kepada Allah adalah seorang Muslim, dan seorang yang mempercayakan 
urusan-urusannya kepada dirinya sendiri atau kepada sesiapapun selain Allah bukanlah 
seorang Muslim.  Mempercayakin segala urusan kepada Allah bererti menerima 
bimbingan Allah yang diberikan melalui Kitab SuciNya dan bimbingan yang diberikan 
oleh RasulNya, dengan tidak mengajukan keberatan sedikit pun kepada keduanya. 
Selanjutnya hanya al-Our'an dan Sunnah Rasul sahajalah yang harus diikuti dalam setiap 
masalah kehidupan. Sekali lagi yang dapat dinamakan seorang Muslim hanyalah orang 
yang rela mengetepikan pemikirannya sendiri, adat kebiasaan masyarakat dan dunia serta 

nasihat-nasihat dari orang lain, selain nasihat dari Allah dan RasulNya. Seorang Muslim 
adalah orang yang dalam setiap persoalan selalu merujuk dengan Kitab Allah dan kata- 
kata RasulNya, untuk mengetahui apa yang harus ia lakukan dan apa yang tidak boleh ia 
lakukan. Seorang Muslim adalah orang yang mahu menerima tanpa ragu-ragu sedikit 
pun petunjuk apa sahaja yang didapatnya dari Allah dan RasulNya, dan menolak apa pun 
yang dilihatnya bertentangan dengan petunjuk Allah dan RasulNya, kerana ia telah 
mempercayakan dirinya sepenuhnya kepada Allah. Dan tindakan mempercayakan diri 
sepenuhnya kepada Allah inilah yang menjadikan seseorang dapat disebut seorang 
Muslim. Sebaliknya, seseorang tidaklah dapat dinamakan seorang Muslim bila ia tidak 
bergantung pada al-Gur'an dan Sunnah Rasul, tetapi melaksanakan apa yang dikatakan 
oleh fikirannya sendiri, atau mengikuti apa yang diperbuat oleh nenek moyangnya, atau 
menyesuaikan diri dengan apa yang dilakukan oleh masyarakat sekitarnya dan oleh 
orang-orang di dunia pada umumnya, tanpa mencari petunjuk dalam al-Gur'an dan 
Sunnah tentang bagaimana menangani urusan-urusannya, atau bila ia tahu apa yang 
diajarkan oleh al-Gur'an dan Sunnah tetapi ia berkeberatan untuk menurutinya dengan 
mengatakan: "Ah, ini tidak sesuai dengan akal fikiran saya, kerana itu saya tidak boleh 
menerimanya", atau " Kerana ajaran al-Our'an dan Sunnah ini bertentangan dengan ajaran 
nenek moyang saya, maka saya tidak akan mengikutinya", atau " Kerana masyarakat dan 
orang-orang di seluruh dunia tidak menyetujui ajaran al-Gur'an dan Sunnah, maka saya 
juga tidak akan menyetujuinya". Orang yang berpandangan seperti ini tidak dapat 
dinamakan seorang Muslim, dan bila ia menyatakan bahawa dirinya adalah seorang 
Muslim, ia hanyalah seorang pendusta. 


KEWAJIBAN SEORANG MUSLIM 


Ketika anda membaca kalimah syahadah, La ilaha illallah Mubammadur Rasulullah, 
bererti pada saat itu anda telah mengakui bahawa satu-satunya hukum yang harus anda 
patuhi adalah Hukum Allah, yang berdaulat atas diri anda hanyalah Allah, pemerintah 
anda hanyalah Allah, hanya Allahlah yang harus anda patuhi, dan hanya hal-hal yang 
benar menurut Allah dan RasulNya sahajalah yang benar bagi anda. Ini bererti bahawa 
begitu anda menjadi seorang Muslim, anda telah mengorbankan kebebasan peribadi anda 
bagi Allah. Sebagai akibatnya, anda telah kehilangan hak untuk berkata: Pendapat saya 
adalah demikian, masyarakat melakukannya demikian, ini adalah kebiasaan keluarga 
saya turun temurun, Pak Anu dan Kiyai Anu menasihatkan demikian", dan lain-lain yang 
serupa dengan itu. Berhadapan dengan Sabda Allah dan Sunnah RasulNya, anda tidak 
boleh mengajukan alasan-alasan seperti itu. 'Kewajipan anda sekarang adalah menilai 
segala sesuatu berdasarkan al-Gur'an dan Sunnah. Anda harus menerima apa yang sesuai 
dengan sabda Allah dan Sunnah RasulNya dan menolak apa pun yang bertentangan 
dengan keduanya, tidak peduli apa kata orang dan apa yang mereka lakukan. Adalah 
bertentangan bila di satu pihak anda mengatakan adalah seorang Muslim, tetapi di pihak 
lain anda masih menurutkan pendapat dan selera anda sendiri, atau kebiasaan masyarakat, 
atau apa yang dikatakan dan dilakukan oleh seseorang atau orang kebanyakan, dan 
enggan menuruti Al-Gur-an dan Sunnah. Sebagaimana seorang buta tidak boleh 
mengatakan bahawa ia mempunyai mata atau seorang yang tidak mempunyai hidung, 
mengatakan bahawa ia mempunyai hidung, maka begitu pula seseorang tidak boleh 
mengatakan bahawa dirinya adalah seorang Muslim, sedangkan ia tidak mahu 

menyerahkan seluruh masalah hidupnya kepada ajaran al-Gur'an dan Sunnah dan tidak 
mahu mengetepikan pemikirannya sendiri, atau adat kebiasaan masyarakat, atau 
perkataan dan perbuatan orang demi menuruti ajaran Allah dan RasulNya. 


Seseorang yang tidak ingin menjadi seorang Muslim, tidak dapat dipaksa untuk 
melakukan sesuatu yang bertentangan dengan kemahuannya, ia bebas memeluk agama 
apa pun yang disukainya dan menyebut dirinya dengan sebutan apa pun yang disukainya. 
Tetapi seseorang yang menyebut dirinya sebagai seorang Muslim mesti tahu dan 
mengerti bahawa ia hanya dapat, tetap, menjadi seorang Muslim selama ia berada dalam 
ikatan Islam. Ikatan Islam itu ialah menerima Firman Allah dan Sunnah RasulNya 
sebagai kriteria kebenaran dan keadilan) dan memandang segala sesuatu yang 
bertentangan dengannya sebagai kebatilan. Barangsiapa yang tetap tinggal dalam ikatan 
ini adalah seorang Muslim, dan barangsiapa yang ke luar dari ikatan ini bererti telah ke 
luar dari Islam. Walaupun setelah itu ia masih menyebut dirinya sebagai seorang Muslim 
dan mengumumkan kepada orang banyak bahawa ia adalah seorang Muslim, ia hanyalah 
menipu dirinya sendiri dan orang kebanyakan sahaja. 


“..Barangsiapa yang tidak memutuskan menurut apa yang diturunkan Allah, 
maka mereka itu adalah orang-orang yang kafir." (Al-Our'an, al-Maidah, 5:44) 

4, MAKNA KALIMAH THAYWIBAH 


Saudara-sairdara sesama Muslim! 

Kita semua tahu bahawa seseorang sah menjadi Muslim dengan membaca satu 
rangkaian kalimat, yang sangat rumit dan hanya terdiri dari beberapa kata sahaja, yakni: 
La ilaha illallah, Muhammadur Rasulullah, Tidak ada Tuhan selain Allah, Muhammad 
Utusan Allah. 

Dengan mengucapkan kata-kata yang disebut kalimat syahadat ini, seseorang 
mengalami perubahan yang besar dalam dirinya. Dari seorang kafir ia berubah menjadi 
seorang Muslim. Sebelum membaca kalimat itu, ia adalah seorang yang kotor, tetapi 
setelah mengucapkannya ia telah menjadi seorang yang suci. Dari seorang yang patut 
mendapat murka Allah, ia berubah menjadi orang yang dicintai Allah. Sebelumnya ia 
dicatat untuk masuk neraka, tetapi sekarang pintu syurga terbuka baginya. Tidak sampai 
di sini sahaja: Kerana kalimat syahadat ini, terjadilah perubahan besar dalam hubungan 
antara manusia dengan manusia. Mereka yang membaca kalimat ini bersatu-teguh dalam 
satu kelompok, sedang mereka yang menolaknya terkumpul dalam kelompok yang lain. 
Bila seorang ayah membaca kalimat tersebut sedangkan anaknya menolak untuk 
membacanya, terputuslah hubungan antara keduanya. Sang ayah bukan lagi ayah dari 
sang anak itu, dan sebaliknya sang anak bukan lagi anak dari sang ayah. Sang anak tidak 
lagi berhak untuk mewarisi harta sang ayah. Bahkan ibu dan saudara perempuannya juga 
akan mengenakan purdah dan menjauhkan diri daripadanya. Bila seorang, orang luar 
yang percaya kalimat syahadat, menikah dengan seorang puteri dari keluarga Muslim, ia 
dan anaknya mempunyai hak untuk mewarisi harta keluarga tersebut. Tetapi sebalikrya, 
seorang anak yang lahir dalam keluarga Muslim tetapi tidak mahu percaya kepada 
kalimat tersebut akan terputus semua hubungannya dengan keluarganva. Ini 
menunjukkan bahawa kalimat syahadat tersebut adalah suatu fenomena yang dapat 
mempertalikan hubungan antara seseorang dengan seorang yang lain yang sebelumnya 
tidak saling mengenal, dan memutuskan hubungan antara seseorang dengan sanak 
keluarganya. Kekuatan kalimat ini demikian besar hingga mampu mengalahkan kuatnya 
hubungan darah dan kekeluargaan. 


MENGAPA TIMBUL PERBEZAAN YANG BESAR? 


Marilah kita fikirkan sejenak, mengapa terjadi perbezaan yang demikian besar antara 
seorang manusia dan manusia yang lain? Ada apa dalam kalimat tersebut? Sekilas, 
kalimat syahadat itu tampaknya hanyalah sebuah kalimat yang terdiri dari huruf-huruf 
seperti K, A, L, I, dan beberapa huruf yang lain lagi. Bila huruf-huruf itu digabungkan 
bersama-sama dan diucapkan dengan mulut, dapatkah terjadi suatu keajaiban yang dapat 
menimbulkan perubahan yang demikian radikal dalam diri seseorang ? Dapatkah hal 
yang demikian kecil menimbulkan perbezaan, seperti langit dan bumi, antara seorang 
manusia dengan manusia yang lain? Saudara saudara! Dengan sedikit pengertian sahaja, 
anda akan dapat mengatakan sendiri bahawa cuma sekadar membuka mulut dan 
mengucapkan beberapa suku-kata sahaja, tidak mungkin dapat menimbulkan akibat yang 
demikian besar. Tidak syak lagi, orang-orang kafir, penyembah berhala, memang 
percaya bahawa dengan mengucapkan suatu mantera sahaja sebuah gunung akan mampu 


20 


Dasar-dasar Islam 





digerakkan, bumi dapat terbelah dan air boleh memancar keluar, meski tidak seorang pun 
yang memahami erti mantera tersebut. Hal ini disebabakan mereka percaya bahaw 
kekuatan mantera tersebut terletak dalam bunyi kata-katanya sahaja, hingga begitu 
mantera diucapkan, terjadilah keajaiban. Namun tidaklah demikian halnya dalam Islam. 
Dalam Islam hal yang utama dalam sebuah kalimat yang diucapkan adalah maknanya. 
Pengaruh kata-kata terletak dalam ertinya. Bila kata-kata tidak punya erti dan tidak 
meresap dalam hati, dan tidak menimbulkan pengaruh yang kuat yang boleh 
menimbulkan perubahan dalam fikiran, akhlak dan perbuatan orang yang 
mengucapkannya, maka sekadar mengucapkannya sahaja sama-sekali tidak akan ada 
faedahnya. 

Saya akan menerangkan masalah ini dengan sebuah contoh yang sederhana. 
Seandainya anda sedang menggigil kerana udara yang dingin dan anda lalu meneriakkan 
kata-kata,"Kain! Selimut! Kain! Selimut! " maka kedinginan udara yang anda rasakan 
tidak akan berkurang meskipun anda meneriakkan kata-.kata itu sejuta kali dengan 
menghitung tasbih. Tetapi bila anda lalu mencari selembar selimut dan menyelimuti 
tubuh anda dengannya, tentulah pengaruh udara yang dingin itu akan hilang. Atau 
seandainya anda merasa haus dan anda berteriak sepanjang-hari, “Air, air!", maka anda 
akan tetap sahaja merasa haus. Tetapi bila anda mengambil segelas air dan meminumnya, 
tentu rasa haus itu akan hilang. Atau, contoh yang lain lagi, seandainya anda menderita 
sakit demam dan untuk mengubatinya anda hanya menyebut-nyebut nama bermacam- 
macam tumbuh-tumbuhan yang biasanya direbus dan airnya diminum untuk 
menyembuhkan sakit demam,dengan cara ini jelas anda tidak akan boleh sembuh. Tetapi 
bila anda benar-benar merebus tumbuh-tumbuhan tersebut dan meminum airnya, tentulah 
demam anda akan hilang, Nah, seperti inilah kedudukan kalimat syahadat itu. 
Mengucapkan kalimat itu dimulut sahaja, tidak akan dapat menimbulkan perubahan yang 
demikian besar, yang mampu mengubah seorang kafir menjadi seorang Muslim, atau 
seorang yang kotor menjadi seorang yang suci, atau seorang yang terkutuk menjadi 
seorang yang tercinta, atau calon penghuni neraka menjadi calon penghuni syurga. 
Perubahan seperti itu hanya mungkin terjadi bila anda lebih dahulu memahami makna 
kata-kata dalam kalimat tersebut dan melekatkannya dalam fikiran anda. Lalu bila anda 
mengucapkan kalimat tersebut dan telah memahami ertinya, anda juga harus menyedari 
benar-benar bahawa dengan mengucapkannya anda telah membuat komitmen yang 
sangat besar di hadapan Allah dan seluruh dunia, dan memikul tanggungjawab yang 
besar di atas bahu anda. Dan setelah memahami pengertian pemyataan anda itu, maka 
pemahaman itu harus menguasai seluruh hidup anda. Dengan demikian, anda tidak akan 
membiarkin satu ide pun yang bertentangan dengan kalimat ini memasuki fikiran anda. 
Lalu anda harus memutuskan untuk seterusnya bahawa, apa pun yang bertentangan 
dengan kalimat ini adalah bathil, dan hanya yang sesuai dengan kalimat ini sahajalah 
yang benar. Selanjutnya, kalimat ini harus menguasai seluruh persoalan hidup anda. 
Setelah mengucapkan kalimat ini anda tidak boleh lagi bebas untuk melakukan apa sahaja 
yang anda sukai, seperti orang-orang kafir. Setelah diikat oleh kalimat ini, anda harus 
menuruti apa sahaja yang diperintahkannya dan menjauhi apa sahaja yang dilarangnya. 
Bila seseorang mengucapkan dan mempercayai kalimat ini, dengan cara yang seperti di 
atas, maka orang tersebut menjadi seorang Muslim yang sejati. Hanya dengan melalui 
proses yang demikian itulah boleh terjadi perbezaan besar antara manusia yang. satu 
dengan manusia yang lain, seperti yang tadi saya ceritakan kepada anda. 

MAKSUD KALIMAT SYAHADAT 


Sekarang marilah saya terangkan maksud kalimat syahadat itu dan, juga, apa yang 
sebenarnya dinyatakan oleh seseorang dengan,mengucapkan kalimat tersebut, dan 
kewajipan apa yang dipikulkan dibahunya setelah ia membuat pernyataan tersebut. 


Frti dari kalimat syahadat ialah bahawa tidak ada Tuhan selain Allah dan Muhammad 
saw adalah Utusan Allah. Kata Allah dalam kalimat ini bererti Tuhan. . Tuhan adalah 
Penguasa, Pencipta, Pemelihara dan Pemberi rezeki, yang mendengar doa-doa kita dan 
mengabulkannya, dan patut kita puja. Setelah anda mengatakan Ja ilaha illallah, bererti, 
yang pertama, anda telah mengakui bahawa dunia ini tidak terwujud tanpa kuasa kreatif 
Tuhan, tidak pula dunia ini mempunyai banyak Tuhan. Memang, dunia ini punya Tuhan, 
dan Tuhan itu hanyalah satu, dan tidak ada wujud lain ying mempunyai kekuasaan 
ketuhanan kecuali Dia. Yang kedua, hal lain yang anda yakini ketika anda membaca 
kalimat ini adalah bahawa Tuhan anda itu adalah juga Tuhan seluruh dunia ini. Segala 
sesuatu yang anda miliki dan juga dimiliki oleh manusia seluruhnya adalah milikNya. 
Dia-lah yang menciptakan dan memberi rezeki seluruh alam ini. Hidup dan mati ada 
pada perintahNya. Kesusahan dan kesenangan juga datang dari Dia. Apa pun yang 
diperoleh seseorang sebenarnya adalah anugerahNya. Apa pun yang terlepas dari 
seseorang, sesungguhnya adalah kerana kehendakNya. Hanya Dia-lah yang harus 
ditakuti, hanya kepadaNya-lah kita harus memohon keperluan-keperluan kita, hanya di 
hadapanNyalah kita harus menundukkan kepala. Hanya Dialah yang berhak dipuja dan 
disembah. Kita tidak boleh menjadi budak atau pelayan dari siapa pun kecuali Dia, dan 
hanya Dialah yang harus kita akui sebagai Tuan atau Penguasa yang berdaulat atas diri 
kita. Kewajipan kita yang sebenarnya adalah semata-mata mentaati perintahNya dan 
mematuhi semua hukum-hukumNya dan menolak semua perintah dan hukum-hukum 
lain, selain yang datang daripadaNya. 


PERJANJIAN DENGAN ALLAH 


Itulah perjanjian yang anda buat dengan Allah, begitu anda mengucapkan Ia ilaha 
illallah, seluruh dunia ini menjadi saksi bagi anda. Bila anda melanggar perjanjian ini, 
maka tangan dan kaki anda, setiap rambut dan bulu di tubuh anda, dan setiap zarah di 
bumi dan di langit yang menjadi saksi atas pernyataan anda itu, akan menjadi saksi bagi 
anda di hadapan pengadilan Allah kelak, di mana anda tidak akan mempunyai, seorang 
pembela pun. 'Tidak ada seorang pengacara pun yang akan memohonkan keringanan 
bagi anda. Bahkan para pengacara dan pembela, yang dalam pengadilan di dunia ini 
biasa mempermainkan celah-celah hukum, mereka di hadapan Allah, akan diadili, seperti 
anda sendiri, tanpa disertai seorang pembela pun. Pengadilan di akhirat itu, bukanlah 
seperti pengadilan yang akan membebaskan anda berdasarkan permohonan permohonan 
yang tidak mempunyai dasar yang kuat, sumpah dan bukti-bukti serta dokumen-dokumen 
palsu. Di dunia ini anda selalu menyembunyikan kejahatan anda dari pengetahuan polis 
dunia, teatapi anda tidak boleh berbuat demikian terhadap polis Allah. Polis dunia boleh 
dirasuah tetapi polis Allah tidak. Seorang saksi pada pengadilan dunia boleh memberikan 
bukti-bukti palsu, tetapi saksi-saksi Allah sama sekali tidak akan mengajukan kepalsuan. 
Para penguasa di dunia ini boleh berbuat apa tidak adil tetapi Allah adalah Penguasa 

Yang Maha Adil. Dan barangsiapa yang telah dicampakkan ke dalam penjara Allah tidak 
akan boleh melarikan diri. Adalah bodoh sekali, bahkan merupakan kebodohan yang 
paling besar bila anda membuat perjanjian palsu dengan Allah. Kerana itu sebelum 
membuat perjanjian ini, anda mesti berfikir dengan cermat, dan setelah perjanjian itu 
anda buat, anda harus memenuhinya dengan cermat pula. Kalau anda memang 
berkeberatan untuk memenuhi perjanjian itu, lebih baik anda tidak membuatnya sama- 
sekali, kerana tidak ada seorang pun yang memaksa anda untuk mengucapkan janji hanya 
di mulut sahaja, kerana suatu perjanjian yang kosong dan hampa tidaklah ada gunanya. 


MENERIMA BIMBINGAN RASUL 


Setelah Ja ilaha illallah, anda mengucapkan Muhammadur Rasulullah, yang bererti anda 
menerima Muhammad saw sebagai Rasul yang menyampaikan hukum Allah kepada 
anda. Setelah anda mengakui Allah sebagai Tuan dan Yang Berwenang atas diri anda, 
maka anda perlu tahu apa sahaja yang diperintahkanNya. Pekerjaan-pekerjaan apa yang 
harus anda lakukan untuk membuatNya senang kepada anda, dan perbuatan-perbuatan 
apa sahaja yang harus anda jauhi agar tidak terkena kemurkaanNya. Aturan hidup mana 
yang harus anda ikuti untuk memperoleh keampunanNya, dan hukum mana, yang tidak 
boleh anda Ianggar, yang bila anda langgar anda akan memperoleh hukumanNya? Allah 
telah memilih Muhammad saw sebagai UtusanNya, untuk menerangkan masalah-masalah 
ini dan mengirimkan KitabNya dengan perantaraannya. Rasulullah hidup menurut aturan 
yang sesuai dengan perintah-perintahNya, dan dengan demikian menjadi teladan bagi 
semua orang Muslim bagaimana harus mengatur hidup mereka. jadi, ketika anda 
mengatakan Muhammadur Rasulullah, bererti pada saat itu anda telah menyatakan 
kesediaan anda untuk mengikuti aturan dan hukum yang diberikannya dan menolak 
aturan dan hukum yang bertentangan dengan aturan dan hukumnya. Setelah menyatakan 
kesediaan ini, lalu anda tidak mematuhi aturan dan hukum yang diberikannya, dan 
mengikuti aturan serta hukum buatan manusia di dunia ini, maka anda adalah seorang 
pendusta dan seorang penipu yang paling besar di dunia. 

Kerana, anda telah memasuki Islam dengan mengucapkan kesaksian bahawa hukum yang 
dibawa oleh Rasalullah saw adalah satu-satunya hukum yang benar bagi anda, dan 
bahawa anda akan mengikutnya dengan setia. Kerana kesaksian itu, anda menjadi 
saudara bagi orang-orang Muslim, menerima warisan dari orang tua anda, menikahi 
wanita Muslim, anak-anak menjadi keturunan anda yang sah, memperoleh hak untuk 
mendapat pertolongan dari setiap dan seluruh orang Muslim, memperoleh zakat dan 
mendapat perlindungan bagi kehidupan, harta-benda, kehormatan dan nama baik anda 
dan bila dengan mendapatkan ini semua, anda lalu mengingkari janji anda, maka adakah 
keculasan yang lebib besar di dunia ini daripada yang anda lakukan itu? Bila anda tahu 
makna Ja ilaha illallah Muhammadur Rasulullah, dan menyatakan iman kepadanya serta 
memahami maksudnya, maka dalam setiap keadaan, anda harus mengikuti hukum Allah, 
meskipun polis atau pengadilan di dunia ini - mungkin - memaksa anda tidak berbuat 
demikian. Apabila seseorang mengira bahawa melanggar hukum Allah tidaklah apa-apa, 
kerana polis, tentera, pengadilan dan penjara Allah tidak kelihatan di dunia ini, maka saya 
akan mengatakan dengan tegas bahawa orang tersebut telah memberi kesaksian syahadat 
yang palsu. Dia telah menipu Tuhannya, seluruh dunia, seluruh kaum Muslimin dan juga 
dirinya sendiri. 

TANGGUNGJAWAB YANG TIMBUL DARI PENGUCAPAN KALIMAT 
SYAHADAT 


Saudara-saudara dan sahabat-sahabatku semua! 

Baru sahaja saya menjelaskan kepada anda, makna kalimat syahadat. Sekarang dalam 
konteks ini saya ingin mengajak anda untuk memperhatikan satu segi yang lain dari 
masalah ini. 


Anda mengakui bahawa Allah adalah Tuan anda dan juga Tuan dari segala sesuatu. 
Apakah ertinya ini? Ini bererti bahawa hidup anda bukanlah milik anda sendiri tetapi 
adalah milik Allah. Tangan anda bukanlah milik anda sendiri, juga mata anda, telinga 
anda dan seluruh anggota badan anda. Sawah yang anda bajak, kerbau atau lembu yang 
membantu anda bekerja, harta benda dan barang-barang yang anda manfaatkan - semua 
itu bukanlah milik anda sendiri sendiri. Segala sesuatu adalah milik Allah, dan telah 
diberikan kepada anda sebagai pemberian. Setelah mengakui kenyataan ini, apa hak anda 
untuk mengatakan bahawa "Hidup adalah milik saya, tubuh adalah milik saya, harta 
benda adalah milik saya, ini dan itu adalah milik saya?" Menyatakan bahawa anda adalah 
pemilik dari sesuatu setelah mengatakan bahawa pemiliknya adalah orang lain adalah 
suatu hal yang tidak masuk akal. Bila anda dengan jujur betul-betul meyakini bahawa 
Allah adalah Pemilik segala sesuatu, maka ada dua hal yang menjadi kewajipan bagi 
anda. Yang pertama, adalah bahawa apabila pemilik segala sesuatu adalah Allah, dan 
anda hanyalah orang yang dipercayai untuk mempergunakan segala sesuatu yang 
diberikanNya kepadamu, maka anda harus menggunakannya secara betul-betul sesuai 
dengan perintah Pemiliknya. Bila anda menggunakannya dengan cara yang bertentangan 
dengan kehendakNya, bererti anda telah menipuNya dengan terang-terangan. Bahkan 
anda tidak berhak untuk menggerakkan kaki dan tangan anda dengan cara yang 
berlawanan dengan kehendakNya. Anda tidak boleh memasukkan apa sahaja yang 
bertentangan dengin perintahNya ke dalam perut anda. Anda tidak berhak menggunakan 
tanah dan harta-benda anda secara berlawanan dengan kehendak Pemiliknya. Isteri dan 
anak-anak anda, yang anda kata adalah milik anda, mereka menjadi milik anda hanyalah 
kerana diberikan oleh Allah. Kerana itu, anda tidak berhak memperlakukan mereka 
sekehendak hati anda, tetapi haruslah secara yang diarahkan olehNya. Bila anda 
melakukan hal-hal yang bertentangan dengan petunjukNya, bererti anda telah merampas 
hak Allah. Sebagaimana anda menyebut orang yang menguasai tanah orang lain tanpa 
hak sebagai perampas, maka demikian pula halnya, anda akan disebut perampas bila anda 
menganggap pemberian Allah sebagai milik anda sendiri dan mempergunakannya 
menurut kemahuan anda sendiri atau kemahuan orang lain, selain Allah. Bila anda 
merasa rugi kerana berbuat sesuatu sesuai dengan kehendak Allah, biarkanlah demikian. 
Anda tidak boleh merasa keberatan bila nyawa anda hilang, kaki dan tangan anda 
kudung, anak-anak anda mati dan wang serta harta-benda anda musnah. Mengapa anda 
harus merasa sedih? Bila Pemiliknya sendiri mengkehendaki musnahnya barang-barang 
tersebut, itu adalah hakNya sendiri. Tetapi bila anda kehilangan barang-barang tersebut 
kerana melakukan hal yang bertentangan dengan kehendak Pemiliknya, tentu sahaja anda 
bersalah kerana anda telah merosakkan milik orang lain. Anda bukanlah pemilik nyawa 
anda sendiri. Kalau anda mati kerana memenuhi kehendak Allah, maka anda hanyalah 

sekadar menjalankan kewajipan anda terhadapNya sahaja. Tetapi bila anda mati kerana 
melakukan sesuatu yang bertentangan dengan kehendakNya, maka perbuatan anda itu 
dapat disebut pengkhianatan. 


MENERIMA ISLAM BUKAN BERERTI MENGUNTUNGKAN ALLAH 


Selanjutnya, bila sesuatu yang diberikan Allah kepada anda, anda pakai untuk 
mengerjakan sesuatu yang diperintahkanNya, anda sebenarnya tidaklah memberikan 
keuntungan kepada sesiapa pun, tidak bagi Allah, tidak pula bagi orang lain. Bila anda 
memberikan sesuatu atau mengerjakan sesuatu, atau bahkan mengorbankan hidup anda, 
demi Dia - hal ini mungkin bagi anda adalah sesuatu yang sangat besar - maka anda 
tidaklah mendatangkan keuntungan bagi sesiapa pun. Apa yang terjadi paling-paling 
hanyalah anda kehilangan atau mengorbankan sesuatu yang telah diberikan Allah. 
Apakah ini sesuatu yang dapat dibanggakan dan harus memperoleh pujian dan dijadikan 
dasar untuk mengakui kebesaran seseorang? Anda hendaklah menyedari bahawa 
seorang Muslim sejati tidak akan pernah merasa bangga kerana memberikan sesuatu 
untuk suatu hal yang dikehendaki oleh Allah atau kerana mengerjakan suatu pekerjaan 
untukNya. Sebaliknya, ia akan merasa makin rendah hati. Kerana kebanggaan 
menghilangkan nilai suatu perbuatan yang baik. Barangsiapa yang melakukan suatu 
perbuatan yang baik dengan maksud untuk memperoleh pujian atau penghargaan tidak 
berhak untuk memperolehi pahala dari Allah. Kerana, ia hanya mencari imbalan di 
dunia ini dan telah mendapatkannya di dunia ini. 


ANUGERAH ALLAH DAN KELAKUAN KITA 


Saudara-saudara! 
Hendaklah saudara fikirkan betapa besarnya anugerah Allah kepada anda semua. Dia 
mengambil dari anda, apa yang sebenarnya adalah milikNya sendiri, tetapi tiba-tiba Dia 
mengatakan "Aku beli ini daripadamu dan Aku akan membayar harganya". Allahu 
Akbar! Maha Besar Allah! Alangkah Maha Pemurahnya Dia, Al-OGur'an mengatakan: 


"Sesungguhnya Allah telah membeli dari orang-orang Muslim, diri dan harta mereka 
dengan memberikan syurga untuk mereka..." (Al-Our'an, at-Taubah, 9:111) 


Inilah sikap Allah terhadap anda. Sebaliknya, lihatlah tingkahlaku anda sendiri. 
Anda menjual kepada orang-orang lain sesuatu yang merupakan pemberian Allah 
kepada anda, dan yang juga telah dibeliNya dari anda dengan pembayaran harganya. 
Dan harga yang anda terima dari orang-orang lain itu pun juga cuma harga yang sedikit 
sahaja. Pembeli-pembeli anda menyuruh anda bekerja dengan cara yang bertentangan 
dengan kehendak Allah. Anda mengabdi kepada mereka dan menganggap mereka 
sebagai pemberi rezeki anda. Anda jual kepada mereka otak anda, kaki dan tangan anda, 
tenaga dari tubuh anda, dan segala sesuatu yang dikehendaki oleh orang-orang yang 
durhaka terhadap Allah itu. Adakah perbuatan yang lebih kurang ajar daripada yang 
anda lakukan itu? Menjual sesuatu yang sudah dibeli orang lain adalah suatu kejahatan 
dan pelanggaran hukum yang terang-terangan. Mereka yang melakukannya diadili oleh 
pengadilan-pengadilan di dunia ini dengan tuduhan menipu. Maka, apakah anda 

mengira bahawa orang-orang yang begini tidak akan dituntut di depan pengadilan Allah 
kelak? 

5. KALIMAH THAYYIBAH DAN KALIMAH KHABITSAH 


Saudara-saudara sesama Muslim! 

Dalam khutbah saya yang lalu telah saya uraikan sedikit tentang kalimah thayyibah. 
Hari ini akan saya berikan penjelasan yang lebih dalam dan luas lagi tentang kalimat ini, 
kerana pentingnya kalimat ini sebagai dasar Islam. Dengan kalimat ini seseorang masuk 
Islam, dan tidak seorang pun dapat menjadi Muslim yang sejati kecuali bila ia telah 
benar-benar memahami kalimat ini dan membentuk hidupnya menurut ajaran kalimat ini. 
Allah telah memberikan definisi kalimat ini dalam Kitab SuciNya sebagai berikut. 


"Tidakkah kamu perhatikan bagaimana Allah telah membuat perumpamaan kalimat 
yang baik seperti pohon yang baik, akarnya teguh dan cabangnya (menjulang) ke 
langit. Pohon itu memberikan buahnya pada setiap musim dengan seizin Tuhannya. 
Allah membuat perumpamaan-perumpamaan itu untuk manusia supaya mereka 
selalu ingat. Dan perumpamaan kalimat yang buruk seperti pohon yang buruk, yang 
telah dicabut dengan akar-akarnya dari permukaan bumi, tidak dapat tetap (tegak) 
sedikit pun. Allah meneguhkan (iman) orang-orang yang beriman dengan ucapan 
yang teguh itu dalam kehidupan di dunia dan di akhirat, dan Allah menyesatkan 
orang-orang yang zalim dan memperbuat apa yang dia kehendaki". 

(Al-Our'an, Ibrahim, 14:24-27) 


Maksud perumpamaan di atas ialah bahawa kalimah thayyibah itu adalah laksana 
sebuah pohon dari jenis yang bagus, yang akar-akarnya teguh dalam tanah dan cabang- 
cabangnya tersebar di angkasa, sementara ia terus-menerus menghasilkan buah yang baik 
sebagaimana diperintahkan Allah kepadanya. Berlawanan dengan ini, perumpamaan 
kalimah khabitsah, yakni kepercayaan yang salah dan pandangan hidup yang sesat, 
adalah seperti tanaman jenis yang buruk, yang tumbuh semahu-mahunya, tetapi akarnya 
menempel sahaja di permukaan tanah dan mudah sekali tercabut dengan sebuah tarikan 
sahaja, kerana akar-akarnya tidak masuk ke dalam tanah. 


Ini adalah perumpamaan yang indah, yang apabila anda menghayatinya, anda akan 
memperoleh pelajaran yang sangat berharga daripadanya. Cubalah perhatikan: contoh 
kedua-dua jenis pohon itu ada di sekitar anda. Yang satu adalah pohon mangga. 
Alangkah kuat akarnya, alangkah tinggi tumbuhnya, alangkah banyak cabangnya, dan 
rimbun daunnya, alangkah bagus buahnya. Mengapakah pohon ini mempunyai 
kedudukan seperti ini? Sebabnya ialah benihnya ampuh sekali. la memang berhak untuk 
menjadi sebuah pohon. Dan hak ini adalah hak yang betul-betul asli, sehingga ketika ia 
mengajukan keperluannya, maka tanah, air, udara, panasnya siang dan dinginnya malam - 
pendeknya seluruh unsur yang terlibat dalam pertumbuhannya - mengakui hak tersebut, 
dan apa pun yang diminta oleh pohon ini kepada mereka, mereka berikan kepadanya. 
Demikianlah, atas dasar kekuatan nilai dirinya, ia tumbuh menjadi sebuah pohon yang 
besar dan dengan mengeluarkan buah yang manis ia juga membuktikan bahawa ia berhak 
untuk menjadi pohon dengan ukuran demikian, dan bahawa pertolongan yang diberikan 
kepadanya oleh gabungan kekuatan-kekuatan bumi dan langit adalah memang sudah 
seharusnya. Sesungguhnya, telah menjadi kewajipan mereka untuk berbuat demikian 

kerana kekuatan yang terkandung dalam tanah, air, udara dan unsur-unsur lain yang 
terlibat dalam pertumbuhan sebuah pohon, adalah dimaksudkan untuk membantu pohon 
yang berjenis baik. 


Berlawanan dengan pohon ini, adalah semak-samun, pohon willow dan tumbuh- 
tumbuhan liar lainnya. Kekuatan apa yang mereka miliki? Cuma akar lemah yang dapat 
dicabut oleh seorang anak kecil sekalipun. Begitu lunak dan lemahnya tumbuh- 
tumbuhan ini hingga bila ada taufan sedikit sahaja, mereka akan terbongkar dari tempat 
tumbuhnya. Bila anda menyentuhnya, duri-durinya akan menusuk tangan anda. Bila anda 
makan buahnya, lidah anda akan terasa pahit. Hanya Allah lah yang tahu berapa banyak 
dari tumbuh-tumbuhan ini yang setiap hari tumbuh dan terbongkar dari tanah. Mengapa 
keadaan mereka sedemikian? Sebabnya ialah kerana mereka tidak memiliki kekuatan 
nilai diri dan kemampuan diri seperti yang dimiliki oleh pohon mangga. Memang, apabila 
tidak ada pohon bermutu tinggi yang tumbuh, bumi akan bosan menganggur, lalu 
membantu semak-samun untuk tumbuh. Air juga ikut membantu sedikit dan udara 
memberi sedikit bahan makanan. Tetapi tidak ada satu pun unsur di langit mahupun di 
bumi yang mahu mengakui hak hidup tumbuh-tumbuhan ini. Itulah sebabnya mengapa 
bumi tidak mengizinkan akar-akarnya untuk masuk dalam-dalam kepadanya. Air tidak 
rela memberi makanan dengan sepenuh hati dan udara tidak mahu membantu mereka 
untuk tumbuh subur. Dan bila dengan makanan yang sedikit ini, tumbuh-tumbuhan jahat 
ini tumbuh dengan bau yang busuk, batang yang berduri dan beracun, itu adalah bukti 
bahawa kekuatan-kekuatan bumi dan langit tidak dimaksudkan untuk membantu 
tumbuhnya tumbuh-tumbuhan seperti itu. Sudah lebih dari cukup bagi mereka bila 
mereka dibiarkan tumbuh dan hidup di muka bumi ini. 

Itulah dua contoh yang perlu anda renungkan, sebelum anda berfikir mengenai, 

perbezaan antara kalimah thayyibah dan kalimah khabitsah. 


APAKAH KALIMAH THAYYIBAH ITU? 


Kalimah Thayyibah adalah satu kenyataan kebenaran. Demikian benarnya, sehingga tidak 
mungkin ada sesuatu yang lebih asli di dunia ini daripadanya. Kenyataan ini ialah bahawa 
Pemilik dan Penguasa seluruh alam semesta ini adalah Allah Yang Maha Esa. Setiap dan 
segala sesuatu di bumi dan di langit menjadi saksi atas kebenaran ini. Manusia, binatang- 
binatang, pohon-pohonan, batu-batuan, butir-butir pasir, aliran sungai, matahari yang 
terang-benderang... Adakah sesuatu dari semua ini yang diciptakan oleh selain Allah, 
yang hidup atas kemurahan sesuatu atau seseorang selain Allah, yang dapat dimusnahkan 
oleh sesuatu atau seseorang selain Allah? Jadi, bila seluruh alam semesta ini Allah yang 
menciptakannya, tentu hidup dan pemeliharaannya tergantung pada rahmat Allah, dan 
hanya Allah sendiri yang menjadi Pemilik dan Penguasanya. Maka, bila anda 
mengatakan: "Di dunia ini tidak ada sesuatu atau seorang pun yang memiliki dan 
melaksanakan kekuasaan yang tertinggi selain Allah Yang Esa", maka seluruh yang ada 
di bumi dan di langit akan menyahut:- "Engkau telah menyatakan kebenaran yang abadi. 
Kami semua menjadi saksi atas kebenaran pernyataanmu itu". Bila anda bersujud di 
hadapanNya, seluruh yang ada di alam semesta ini pun akan turut bersujud bersama anda, 
kerana mereka semua juga tunduk, dan patuh kepadaNya. Bila anda mentaati perintah- 
perintahNya, mereka semua juga taat kepada Allah. Bila anda berjalan pada jalanNya, 
maka anda tidak akan sendiri. Sungguh, seluruh bala tentera alam semesta yang tidak 

terhitung banyaknya itu akan menyertai anda, kerana sejak dari matahari yang besar di 
langit hingga zarah yang paling kecil di bumi, semuanya bergerak hanya pada jalanNya. 
Bila anda mempercayakan diri padaNya, maka anda sesungguhnya, telah mempercayakan 
diri pada suatu kekuatan yang maha besar yang adalah Penguasa seluruh harta karun yang 
tersimpan di langit dan di bumi. Ertinya, bila anda tetap menempatkan kenyataan ini 
dalam pandangan anda, maka anda akan menyedari bahawa seluruh kekuatan langit dan 
bumi menyokong orang yang beriman kepada kalimah thayyibah ini dan membentuk 
hidupnya menurut ajaran kalimah ini. Ia akan terus berjaya sejak di dunia ini hingga ke 
akhirat nanti, dan tidak akan pernah kegagalan' atau kekalahan menyentuhnya. Inilah 
yang dikatakan oleh Allah Yang Maha Agung pada awal huraian ini bahawa kalimat ini, 
adalah laksana sebatang pohon yang akar-akarnya terhunjam dalam tanah dan cabang- 
cabangnya menyebar kesegenap penjuru, yang mengeluarkan buah terus-menerus atas 
perintah Allah. 


APAKAH KALIMAH KHABITSAH ITU? 


Sebagai lawan dari kalimah thayyibah, adalah kalimah khabitsah. Apakah erti kalimah 
khabitsah? Kalimat ini bererti: Tuhan tiada di dunia ini, yang ada hanyalah seseorang 
atau sesuatu, bukan Allah, yang memiliki dan melaksanakan kekuasaan ketuhanan. 
Fikirkanlah! Adakah pernyataan yang lebih palsu dan tidak berdasar daripada pernyataan 
ini? Adakah sesuatu di dunia ini yang memberi kesaksian atas kebenarannya? Kaum 
atheis mengatakan "Tuhan tidak ada". Tetapi semua yang ada di langit dan di bumi 
menentang kaum tersebut dan mengatakannya sebagai pendusta. Semua yang ada di 
langit dan di bumi beserta seluruh makhluk yang ada di alam semesta ini, adalah ciptaan 
Allah, dan Allah pulalah yang telah memberi kaum atheis tersebut lidah yang dipakainya 
untuk mengatakan kedustaan itu. Kaum musyrikin mengatakan bahawa ada kekuatan- 
kekuatan lain yang menjadi sekutu-sekutu Allah dalam ketuhananNya. Bahawa sekutu- 
sekutu itu juga ikut memelihara dan menguasai alam semesta ini. Bahawa sekutu-sekutu 
itu juga memiliki kekuasaan untuk menentukan dan mengubah nasib manusia. Bahawa 
sekutu-sekutu itu mempunyai hak untuk mendatangkan keuntungan, kerugian dan 
bencana kepada manusia. Bahawa sekutu-sekutu itu juga turut mendengarkan doa-doa 
manusia dan mengabulkannya. Bahawa mereka juga berhak untuk ditakuti dan 
memperoleh kepercayaan manusia. Bahawa perintah-perintah mereka juga berlaku di 
bumi Tuhan ini, dan hukum-hukum yang mereka buat juga berhak untuk ditaati di 
samping hukum-hukum Allah. Begitulah kata orang-orang musyrik tersebut. Menjawab 
pernyataan-pernyataan ini, seluruh yang ada di langit dan di bumi mengatakan bahawa 
semua itu adalah kebohongan semata-mata yang bertentangan sama-sekali dengan 
kenyataan-kenyataan. Maka fikirkanlah, bagaimana seseorang yang percaya pada kalimat 
yang batil seperti ini dan hidup sesuai dengan ajarannya dapat berjaya di dunia dan di 
akhirat? Kerana rahmatNya lah, bahawa Allah masih memberi kesempatan kepada orang- 
orang seperti ini dan masih memberi rezeki kepada mereka. Dengan demikian, kekuatan- 
kekuatan bumi dan langit pun hanya sedikit yang mahu memberikan keperluan hidup 
kepada mereka sebagaimana yang diberikan kepada semak-samun dan tumbuh-tumbuhan 
liar : tetapi tidak satu pun makhluk dan benda di alam semesta ini yang mengakui bahawa 
mereka harus menolongnya atau menyokongnya dengan sepenuh tenaga. Nasib orang- 
orang seperti ini adalah ibarat tumbuh-tumbuhan yang tumbuh semahu-mahunya, 


29 


Dasar-dasar Islam 





sebagaimana ying telah diceritakan di atas. 
PERBEZAAN DALAM HASIL DAN AKIBAT 


Perbezaan antara kedua jenis tanaman tersebut di atas — kalimah thayyibah dan 
kalimah khabitsah - terdapat pada buah dari kedua jenis tanaman ini. Setiap kali 
kalimah thayyibah berbuah, ia akan mengeluarkan buah yang manis dan baik. la akan 
membuahkan kedamaian di dunia ini. Kebaikan, kebenaran dan keadilan akan merata, 
dan rakyat di seluruh dunia akan beruntung kerananya. Sebaliknya, semakin subur 
tumbuhnya kalimah khabitsah, semakin tumbuh cabang-cabang berdurinya, maka 
akhirnya pasti ia akan mengeluarkan buah yang pahit dan tidak enak untuk dimakan. 
Racun akan mengaliri seluruh pembuluh di batangnya. Anda dapat melihat sendiri apa 
yang terjadi di bahagian dunia di mana kekafiran, kemusyrikan dan atheisme 
bermaharajalela. Manusia di sana saling ancam-mengancam. Mereka membuat 
persiapan-persiapan untuk memusnahkan daerah demi daerah yang penuh dihuni 
manusia. Gas-gas beracun mereka buat di kilang-kilang. Satu bangsa ingin 
menghancurkan bangsa yang lain. Yang kuat memperbudakkan yang lemah, semata- 
mata untuk merampas rezekinya. Kaum yang lemah ditindas dengan kekuatan angkatan 
bersenjata dan polis serta ancaman belenggu dan penjara. Mereka terpaksa menanggung 
penindasan pihak yang kuat tanpa boleh berbuat apa-apa. Dan bagaimana pula keadaan 
dalaman bangsa-bangsa itu? Moral mereka adalah demikian rosaknya hingga syaitan 
sendiri malu kerananya. Manusia melakukan perbuatan-perbuatan yang, bahkan 
binatang pun tidak mahu melakukannya. Ibu-ibu membunuh anaknya dengan tangan 
mereka sendiri kerana takut kesenangan mereka terganggu oleh anak-anaknya. Para 
suami saling menukar isteri-isteri mereka untuk memperoleh kepuasan. Perkumpulan- 
perkumpulan kaum yang berbogel diadakan di mana lelaki dan perempuan bercampur- 
baur tanpa mengenakan pakaian, seperti binatang. Kaum yang kaya menghisap darah 
kaum miskin melalui riba, dan kaum yang makmur memeras tenaga kaum melarat 
seakan-akan kaum melarat itu adalah budak-budak yang dilahirkan untuk melayani 
mereka. Pendeknya, tanaman apa pun yang tumbuh dari jenis kalimah khabitsah ini 
pasti akan penuh dengan duri, dan buah apa pun yang dihasilkanya pastilah pahit dan 
beracun. Setelah menyitir kedua-dua contoh ini, Allah Yang Maha Kuasa pada 
akhirnya mengatakan: 


"Allah meneguhkan (iman) orang-orang yang beriman dengan ucapan yang teguh 
dalam kehidupan di dunia dan di akhirat: dan Allah menyesatkan orang-orang yang 
zalim dan memperbuat apa yang dia kehendaki". (Al-Our'an, Ibrahim, 14:27) 


Ini bererti bahawa Allah akan memberikan kedudukan yang kuat dan teguh di dunia 
ini dan di akhirat nanti, kepada mereka yang beriman kepada kalimah thayyibah. 
Sebaliknya, Allah akan menyesatkan mereka yang mempercayakan dirinya kepada 
kalimah khabitsah. Mereka tidak akan boleh mengerjakan segala perbuatan baik apa pun, 
yang dapat memberikan buahnya dalam kehidupan di dunia ini mahupun di akhirat nanti 

MENGAPA PENDUKUNG-PENDUKUNG KALIMAH THAYYIBAH BERADA 
DALAM KEHINAAN? 


Saudara-saudara! 

Anda semua telah mengetahui perbezaan sifat serta buah dari kalimah thayyibah dan 

kalimah khabitsah. Tentu anda sekarang akan bertanya: "Kita semua adalah pendukung- 
pendukung kalimah thayyibah, tetapi mengapa kita tidak berjaya? Sebaliknya, mengapa 
orang-orang kafir hidup mereka makmur? Saya akan menjawab pertanyaan ini, asalkan 
tidak seorang pun di antara anda yang akan merasa tidak senang dengan jawapan saya, 
tetapi sebaliknya haruslah anda bertanya kepada diri sendiri, apakah jawapan saya benar 
atau salah. 
Pertama-tama, pengakuan anda bahawa pendukung-pendukung kalimah thayyibah, 
namun tiba-tiba anda semua tidak berjaya, tidaklah benar. Beriman kepada kalimah 
thayyibah bukan bererti hanya sekadar mengucapkannya di mulut sahaja. Iman itu 
haruslah berakar dalam hati sanubari manusia dengan demikian manusia dapat mengusir 
kepercayaan apa pun yang bertentangan dengan iman, dan menjadikan perbuatan dan 
perilaku manusia sesuai dengan iman tesebut. 


Saudara-saudaraku semua! 

Katakanlah, kepada saya, demi Allah, apakah iman anda kepada kalimah thayyibah 
adalah seperti ini? Tidakkah masih ada beratus-ratus kepercayaan yang “irreligeous” dan 
polytheistik yang semuanya bertentangan dengan kalimah thayyibah bermaharajalela di 
antara anda semua? Tidakkah masih ada kaum Muslimin yang menundukkan kepala di 
hadapan manusia, di hadapan selain daripada Allah? Bukankah mereka lebih takut 
kepada kekuatan-kekuatan orang lain? Bukankah mereka masih bergantung pada 
pertolongan orang lain? Bukankah mereka masih menganggap oang lain sebagai pemberi 
rezeki mereka? Bukankah mereka masih mengetepikankan hukum Allah dan dengan 
senang hati mengikuti hukum buatan manusia? Bukankah mereka yang mengaku sebagai 
Muslimin, masih menyatakan dengan terang-terangan di hadapan pengadilan bahawa 
mereka tidak mengikuti syari'at Islam, melainkan hukum adat dan kebiasaan yang 
berlaku di dalam masyarakat? Bukankah di antara kamu masih banyak orang-orang yang 
tidak ragu-ragu melanggar hukum Allah semata-mata hanya untuk mengejar keuntungan 
dunia? Bukankah di antara kamu masih banyak yang takut pada kemarahan orang-orang 
kafir tetapi tidak takut pada kemurkaan Allah? Bukankah di antara kamu masih banyak 
yang mahu bekerja bersusah-payah demi untuk mengambil hati orang-orang kafir, tetapi 
enggan berbuat apa-apa untuk' meraih redha Allah? Dan ternyata di antara anda sekamu 
masih banyak yang menganggap bahawa pemerintahan kafir adalah pemerintahan yang 
sah dan lupa pada pemerintahan Allah? Demi Allah, katakanlah saudara-saudara, apakah 
itu semua bukan kenyataan? Dan bila itu semua adalah suatu kenyataan, dengan muka 
yang mana anda menyatakan bahawa anda beriman pada kalimah thayyibah namun anda 
tetap tidak berjaya? Kerana itu, bila anda semua ingin disebut sebagai orang-orang yang 
beriman kepada kalimah thayyibah, pertama-tama, anda mesti beriman kepada kalimat ini 
dengan hati yang betul-betul tulus, dan membentuk hidup anda sesuai dengan apa yang 
dituntut olch kalimat ini. Bila dengan jalan demikian pun ternyata pohon thayyibah itu 
tidak tumbuh dengan akar yang terhunjam-dalam ke tanah, dan cabang-cabangnya tidak 
dapat tumbuh ke angkasa, maka - na'udzu billah min dzalik anda mengatakan bahawa 

Allah adalah penipu, kerana telah berjanji palsu kepada anda. 


APAKAH PENDUKUNG-PENDUKUNG KALIMAH KHABITSAH HIDUP 
SEJAHTERA? 


Juga, perkataan anda bahawa pendukung-pendukung kalimah khabitsah hidup sejahtera 
di dunia ini, adalah tidak benar. Orang-orang itu tidak pernah hidup sejahtera di zaman 
dahulu, tidak pula di masa sekarang. Anda mengira bahawa mereka hidup sejahtera 
hanya dengan melihat kekayaan mereka yang melimpah-ruah, banyaknya barang-barang 
mewah yang mereka miliki, dan pesona-pesona lahiriah yang lain. Tetapi cuba anda 
menjenguk ke dalam batin mereka dan melihat berapa banyak di antara mereka yang 
menikmati kedamaian batin. Hidup mereka memang penuh bergelumang dengan barang- 
barang mewah, tetapi batin mereka adalah laksana tungku-tungku membara yang tidak 
pernah memberikan ketenangan sesaat pun kepada mereka. Ketidakpatuhan kepada 
Allah telah menjadikan roh-roh mereka sebagai neraka. Anda baca sahaja di surat khabar 
betapa meluasnya bunuh diri Eropah dan Amerika. Perceraian pun tersebar luas. Angka 
kelahiran merosot bahkan sekarang ini dengan sengaja dan giatnya diturunkan. Penyakit 
kelamin telah menghancurkan hidup berpuluh ribu orang. Pergolakan memperebutkan 
rezeki terjadi di antara kelas-kelas masyarakat. Dengki, kejahatan dan permusuhan 
membuat manusia-manusia dari satu jenis saling menyerang. Cinta kepada kemewahan 
telah membuat hidup menjadi getir. Dan kota-kota yang besar dan megah yang dari jauh 
kelihatan seperti syurga, di dalamnya menyimpan berpuluh ribu manusia yang tenggelam 
dalam kesengsaraan. Apakah ini yang anda katakan kesejahteraan? Inikan syurga yang 
anda impikan? 


Saudara-saudaraku! 
Ingatlah bahawa firman Allah tidak pernah palsu. Sengguhnya tidak ada kalimat selain 
kalimah thayyibah yang dapat membawa manusia kepada kebahagiaan di dunia ini dan 
kejayaan di akhirat nanti. Silalah anda menoleh ke mana pun juga, pasti anda hanya akan 
menemui kebenaran pernyataan ini. 


32 


Dasar-dasar Islam 





6. TUJUAN IMAN KEPADA KALIMAH THAYIBAH 


Saudara-saudara sesama Muslim! 

Dalam dua khutbah saya yang telah lalu, saya telah menerangkan erti kalimah 
thayyibah. Kali ini saya akan membahas tentang keuntungan apakah yang boleh 
diperolehi dari iman kepada kalimat ini dan mengapa kita perlu beriman kepadanya. 


SETIAP PEKERJAAN MEMPUNYAI TUJUAN 


Anda semua tahu bahawa pekerjaan apa pun yang dilakukan seseorang, pasti ada 
tujuan atau keuntungan yang akan diraihnya. Manusia tidak pernah melakukan sesuatu 
yang tidak bertujuan atau tidak bemanfaat. Anda minum kerana mahu menghilangkan 
haus. Apabila setelah minum air, anda masih merasa haus, tentulah anda tidak akan 
meminumnya kerana hal itu tidak ada gunanya. Anda makan kerana mahu 
menghilangkan lapar dan memperoleh tenaga untuk hidup. Apabila makan atau tidak 
makan sama sahaja hasilnya, tentu anda akan merasa bahawa makan adalah usaha yang 
tidak ada gunanya. Mengapa anda meminum ubat kalau sakit? Kerana anda ingin bebas 
dari penyakit dan kembali sihat. Tetapi bila setelah minum ubat keadaan anda tidak 
berubah, maka anda akan mengatakan bahawa pengubatan adalah usaha yang tidak 
berguna. Mengapa anda bekerja keras dalam bercucuk tanam? Untuk menghasilkan hasil 
bumi, buah-buahan dan sayur-sayuran. Tetapi bila tidak ada sesuatu pun yang tumbuh 
setelah anda menanam benih, tentulah anda tidak akan mahu bekerja demikian keras 
untuk membajak sawah anda, menaburkan benih dan mengairi tanaman. Pendeknya, 
pekerjaan apa pun yang anda lakukan di dunia ini, selalu ada maksud dan tujuannya. Bila 
tujuan dapat dicapai, anda katakan bahawa pekerjaan itu bagus, dan bila tujuan tidak 
tercapai, anda akan mengatakan pekerjaan itu hina. 


TUJUAN MEMBACA KALIMAT SYAHADAT 


Hayatilah keterangan dan contoh-contoh tersebut di atas, dan jawablah pertanyaan- 
pertanyaan saya ini satu demi satu. Pertama, untuk apa kalimat syahadat dibaca? 
jawaban yang pasti anda berikan tidak lain tentulah bahawa kalimat syahadat itu dibaca 
untuk membezakan seorang Muslim dari seorang kafir. Sekarang saya bertanya: Apakah 
maknanya perbezaan ini? Apakah ini bererti bahawa bila seorang kafir mempunyai dua 
mata, maka seorang Muslim mempunyai empat mata? Atau bila seorang kafir 
mempunyai satu kepala, maka seorang Muslim mempunyai dua? Tentu anda akan 
mengatakan: Bukan, bukan itu maksudnya. Perbezaan itu bererti bahawa ada perbezaan 
antara hasil buah dari kehidupan seorang Muslim dengan hasil buah dari kehidupan 
seorang kafir. Hasil buah kehidupan seorang kafir adalah bahawa ia tidak menerima 
rahmat Allah dan menjadi orang yang sengsara di akhirat nanti, sedangkan hasil buah 
kehidupan seorang Muslim adalah bahawa ia akan menerima redha Allah dan mendapat 
kemuliaan di akhirat. 


KEGAGALAN DAN KEJAYAAN DI AKHIRAT 

Jawapan yang anda berikan di atas adalah seratus peratus betul. Tetapi katakanlah 
kepada saya, apa akhirat itu? Apa ertinya gagal di akhirat dan apa ertinya, memperoleh 
dan kemuliaan di sana? Sebelum pertanyaan itu terjawab, saya tidak boleh melanjutkan 
huraian ini. 

Tetapi anda tidak perlu menjawab sendiri. Jawapannya sudah diberikan oleh 
Rasulullah saw: Ad-dunya mazra 'atul akhirah, Dunia adalah ladang akhirat. 

Ini bererti bahawa dunia dan akhirat bukanlah dua perkara yang terpisah, melainkan 
suatu proses yang berkesinambungan, yang awalnya adalah dunia dan akhirnya adalah 
akhirat. Hubungan antara kedua-duanya adalah seperti antara menanam, dan menuai. 
Anda membajak tanah, menaburkan benih, lalu mengairinya, kemudian merawat tanaman 
anda sampai tiba saatnya untuk dituai. Kemudian setelah menuainya anda akan memakan 
hasilnya sepanjang tahun. Apa yang anda tuai itu pastilah hasil dari apa yang anda tanam 
di ladang anda. Bila anda menanam gandum, gandumlah yang akan tumbuh.Tetapi bila 
anda menanam duri, tentu hanya durilah yang akan tumbuh. Dan bila tidak ada yang 
ditanam, tidak ada pula yang akan tumbuh. Selanjutnya, kesalahan apa pun yang anda 
lakukan semasa membajak, mengairi dan merawat tanaman anda, akibat keseluruhannya 
pastilah akan anda lihat pada waktu anda menuai. Tetapi bila anda mengerjakan 
pekerjaan-pekerjaan yang diperlukan tersebut dengan tepat tanpa suatu kesalahan apa 
pun, maka anda juga akan melihat hasilnya. Begitulah gambaran hubungan dunia dengan 
akhirat. Dunia adalah laksana ladang tempat bercucuk tanam. Manusia dikirim ke ladang 
ini dengan tujuan agar ia bekerja keras dengan tangannya sendiri untuk memperoleh hasil 
yang dapat dinikmatinya nanti bagi dirinya sendiri. Untuk itu ia telah diberi waktu dari 
saat lahirnya hingga detik kematiannya. Apa pun jenis tanaman yang ditanamnya pada 
masa hidupnya, hasil tanaman itu jugalah yang akan dipetiknya dalam hidupnya sesudah 
mati nanti, dan hasil itu pula yang akan menjadi makanannya selama hidupnya di akhirat. 
Bila seseorang telah menanam tanaman yang baik di ladang dunia ini pada masa 
hidupnya dan telah merawatnya dengan air yang berlimpah-limpah dan dengan 
pengawasan yang cermat, maka bila ia telah berpindah ke dunia yang akan datang, maka 
akan didapatinya buah dari jerih payahnya itu dalam bentuk tanaman berbuah lebat yang 
siap untuk dinikmatinya. Di sana nanti ia tidak lagi bekerja keras kerana ia akan hidup 
senang menikmati hasil tanaman yang telah ditanamnya dengan kerja susah-payah selama 
masa hidupnya di dunia ini. Hidup senang inilah yang disebut syurga dan kejayaan di 
akhirat. Berlawanan dari ini, barangsiapa yang semasa hidupnya di dunia ini menaburkan 
duri dan menanam tanaman yang pahit dan beracun, maka ia akan memperoleh hasil dari 
jenis tanaman yang sama dalam hidupnya yang akan datang nanti. Di sana ia tidak akan 
mempunyai kesempatan lagi untuk menebus ketololannya dan menanam tanaman yang 
baik setelah membakar tanamannya yang buruk sebelumnya. Dan tentu sahaja ia akan 
terpaksa memakan hasil tanaman buruknya yang telah ditanamnya semasa hidupnya di 
dunia ini. la akan terpaksa tidur di atas duri-duri yang telah ditanamnya. Inilah yang 
dimaksudkan dengan kesengsaraan dan kegagalan di akhirat itu. 


Keterangan tentang makna akhirat yang telah saya berikan tadi didukung oleh hadis dan 
ayat-ayat al-Gur'an. Dan keterangan tadi menunjukkan bahawa kegagalan dan kejayaan 
seseorang dalam hidup sesudah mati nanti, serta nasib baik atau buruknya, sebenarnya 
tergantung dari benar atau tidaknya pengetahuan dan perbuatannya di dunia ini. 

MENGAPA ADA PERBEZAAN ANTARA NASIB AKHIR SEORANG KAFIR 
DAN NASIB AKHIR SEORANG MUSLIM? 


Setelah memahami pokok masalah di atas, menjadi jelaslah bahawa perbezaan antara 
nasib akhir seorang Muslim dan seorang kafir bukanlah tanpa alasan-alasan yang kuat. 
Sesungguhnya, perbezaan yang timbul pada akhir kisah hidup mereka adalah buah 
daripada perbezaan antara mereka sejak dari mula. Apabila tidak ada perbezaan antara 
pengetahuan dan parbuatan seorang Muslim dengan seorang kafir di dunia ini, tentulah 
tidak akan ada pula perbezaan keadaan yang mereka alami di akhirat. Sama sekali 
tidaklah mungkin, bahawa, seseorang yang pengetahuan dan perbuatan serta 
tingkahlakunya sama dengan tingkahlaku seorang kafir, akan dapat terlepas dari seksa 
yang ditetapkan kepada orang-orang kafir di akhirat. 


TUJUAN KALIMAH THAYYIBAH: MEMPERBAHARUI PENGETAHUAN 
DAN PERBUATAN 


Sekarang timbul pertanyaan lagi megenai tujuan membaca kalimah thayyibah. Anda 
telah menjawab bahawa tujuannya adalah untuk membezakan antara nasib akhir 
seorang,Muslim dan nasibakhir seorang kafir. Nah, setelah mendapat penjelasan tentang 
erti hasil akhir yang diperolehi di akhirat, maka anda mesti mempertimbangkan kembali 
jawapan anda. Sekarang anda mesti mengatakan bahawa tujuan membaca kalimah 
thayyibah adalah untuk memperbaharui pengetahuan dan perbuatan seseorang agar ia 
dapat memperoleh kedudukan yang baik di akhirat nanti. Kalimat ini mengajarkan 
kepada manusia untuk menanami ladang dunia dengan tanaman yang baik, dan 
merawatnya dengan baik pula, agar hasilnya nanti dapat dipetiknya di akhirat. Apabila 
seseorang tidak beriman kepada kalimah thayyibah ini, bagaimana ia dapat bercucuk 
tanam di ladang dunianya dan dari mana ia akan memperoleh hasil di akhirat nanti? Dan 
bila seseorang hanya mengucapkan kalimat tersebut di mulut sahaja, tetapi perbuatan dan 
tingkahlakunya tetap sama dengan seorang kafir, maka anda tentu akan mengatakan 
bahawa pengucapan kalimat syahadatnya yang sedemikian itu adalah sia-sia sahaja. 
Tidak ada alasan mengapa nasib akhir orang seperti itu harus berbeza dari seorang kafir. 
Bagaimana sekalipun, ia tidak boleh menuntut apa-apa dari Allah dengan hanya 
mengucapkan kalimat syahadat di mulut sahaja, serta tidak pula mempelajari cara 
menanami ladang dunianya. Bahkan ia pun tidak menanaminya sama-sekali dengan 
tanaman yang baik. Sebaliknya, ia telah menaburkan duri sepanjang masa hidupnya. 
Bagaimana ia dapat berharap untuk mendapatkan kebun yang berbuah lebat di dunia yang 
akan datang nanti? Seperti telah saya terangkan kepada anda dengan contoh-contoh, 
adalah sia-sia dan tidak ada gunanya untuk melakukan sesuatu yang bila dikerjakan atau 
tidak dikerjakan hasilnya adalah sama sahaja. Ubat yang tidak boleh mengubah keadaan 
orang yang sakit menjadi lebih baik bukanlah ubat namanya. Sama halnya, bila setelah 
membaca kalimat syahadat, pengetahuan dan tingkahlaku orang yang bersangkutan masih 
tetap sama dengan orang yang tidak membaca kalimat tersebut, maka perbuatannya 
membaca kalimat tersebut adalah tidak bererti apa-apa. Apabila hidup seorang Muslim 
di dunia ini tidak berbeza dengan hidup seorang kafir, bagaimana hidupnya di akhirat 
nanti dapat berbeza dengan hidup seorang kafir. 

PENGETAHUAN APA YANG DIAJARKAN OLEH KALIMAH THAYYIBAH? 


Sekarang timbul pertanyaan: Pengetahuan apakah yang diberikan oleh kalimah thayyibah 
kepada orang yang membacanya? Juga perbezaan apakah yang timbul dalam perbuatan 
dan tingkahlaku seorang Muslim dan seorang kafir setelah si Muslim memperoleh 
pengetahuan ini? 


1. 'Penghambaan diri kepada Allah 

Hal pertama yang anda pelajari dari kalimat ini adalah bahawa anda adalah budak dari 
Allah dan bukan budak dari siapa pun yang lain. Setelah mengetahui hal ini, maka secara 
langsung anda akan mengerti bahawa di dunia ini anda harus berbuat sesuai dengan 
kehendak Dia yang menjadi Tuan dan Pemilik anda, kerana bila anda berbuat 
bertentangan dengan kehendakNya, bererti anda telah memberontak terhadapNya. 


2. Kepatuhan kepada Muhammad 

Setelah memahami hal di atas, maka pengetahuan kedua yang anda peroleh dari kalimat 
ini adalah bahawa Muhammad saw adalah Utusan Allah. Dan setelah mengetahui hal ini, 
jelaslah, dengan sendirinya cara-cara yang anda tempuhi dalam menanami dan merawat 
ladang dunia anda, mestilah menurut cara-cara yang telah diajarkannya kepada anda. 
Bila anda mengikuti cara yang diajarkannya, maka anda akan memperoleh hasil yang 
baik di akhirat nanti. Tetapi bila anda bekerja tidak sesuai dengan cara yang 
diajarkannya, maka bererti anda hanya menanam duri sahaja di dunia ini dan akan 
menuai duri pula di akhirat nanti. 


PERBUATAN MESTI SESUAI DENGAN PENGETAHUAN 


Setelah memiliki pengetahuan ini, maka perbuatan-perbuatan dan perilaku anda haruslah 
sesuai dengan pengetahuan anda. Bila anda percaya bahawa suatu hari nanti anda akan 
mati, bahawa sesudah mati anda akan hidup lagi, dan dalam hidup sesudah mati anda 
harus makan dari hasil tanaman anda di dunia ini, maka tidaklah mungkin bagi anda 
untuk menyimpang dari cara-cara yang telah ditunjukkan oleh Rasulullah saw dan 
menempuh cara-cara lain dalam menanami ladang dunia anda. Mengapa anda bercucuk 
tanam di ladang dunia ini? Kerana anda yakin bahawa anda tidak akan memperoleh hasil 
tanpa bercucuk-tanam, dan tanpa hasil tanaman, anda akan mati kelaparan. Seandainya 
anda tidak yakin akan hal ini, dan seandainya anda mengira bahawa anda akan boleh 
memperoleh hasil tanpa bertanam, atau bahawa anda boleh menghilangkan lapar tanpa 
makanan, tentu anda tidak akan bersusah-payah bercucuk-tanam di ladang dunia ini. Jadi 
anda boleh menilai posisi anda berdasarkan hal ini. Seseorang yang di mulut mengakui 
Allah sebagai Pemilik dan PenguasaNya dan Muhammad saw sebagai Utusan Allah, dan 
juga percaya akan hidup sesudah mati, tetapi perbuatan-perbuatan dan tingkahlakunya 
bertentangan dengan ajaran-ajaran al-Our'an dan Sunnah Rasulullah, maka imannya yang 
demikian itu adalah iman yang lemah. Sebagaimana ia yakin bahawa ia tidak akan 
memperoleh hasil tanpa bertanam, demikian pula apabila ia yakin bahawa tanamannya 
yang buruk akan menghasilkan buah yang buruk pula, tentulah ia tidak akan lengah 
tentang hal ini. Tidak seorang pun yang dengan sengaja dan sedar mahu menanam duri 

untuk dirinya. Hanya orang yang tidak percaya bahawa benih duri akan menghasilkan 
duri sahajalah, dan bahawa duri itu akan merugikan dirinya sendiri sahajalah, yang akan 
melakukan hal itu. Anda tentu tidak akan mahu dengan sedar memegang bara api kerana 
anda yakin bahawa bara itu akan membakar tangan anda. Hanya bayi kecil dan orang 
gila sahajalah yang mahu menaruh tangannya dalam api, kerana memang tidak tahu 
akibatnya. 

Bahagian 


2 


ISLAM 


1. SIAPA YANG DISEBUT MUSLIM 


Saudara-saudara sesama Muslim! 


Hari ini saya akan menjelaskan kepada anda sifat-sifat seorang Muslim. Saya akan 
menyebutkan persyaratan-persyaratan minima yang harus dipenuhi oleh seorang Muslim, 
dan apa yang harus dilakukan oleh seseorang agar ia dapat disebut sebagai seorang 
Muslim. 


APAKAH "KUFUR" DAN ISLAM ITU? 


Untuk memahami masalah tersebut di atas, pertama-tama anda harus mengerti apa itu 
kufur dan apa itu Islam. Kufur adalah penolakan seseorang untuk melaksanakan perintah- 
perintah Allah, dan Islam adalah kepatuhan kepada Allah semata-mata, serta penolakan 
atas semua sistem, hukum dan perintah-perintah yang bertentangan dengan petunjuk- 
petunjuk yang diterima dari Allah. Perbezaan yang nyata antara Islam dan kufur ini telah 
dinyatakan dengan jelas di dalam al-Our'an, Allah berkata: 


Barangsiapa yang memutuskan tidak menurut apa yang diturunkan Allah, maka 
mereka itu adalah orang yang kafir". (Al-Our'an, al-Maidah, 5:44) 


Menetapkan hukum tidak hanya bererti mengadili perkara-perkara dalam sidang- 
sidang pengadilan sahaja. Sesungguhnya, hukum di sini bererti setiap keputusan yang 
dibuat oleh setiap orang setiap saat dalam hidupnya. Setiap saat anda dihadapkan kepada 
persoalan apakah anda harus melakukan sesuatu atau tidak, dengan cara bagaimana 
sesuatu harus dilakukan, cara apakah yang harus dipakai dalam menyelesaikan sesuatu 
persoalan, dan sebagainya. Bagi setiap hal yang seperti ini, suatu metodologi untuk 
membuat keputusan telah digariskan dalam Kitab Allah dan Sunnah RasulNya, 
sedangkan metodologi-metodologi selain itu adalah metodologi-metodologi yang 

ditentukan oleh kemahuan diri sendiri, adat kebiasaan nenek moyang atau aturan-aturan 
yang dibuat oleh manusia. Nah, apabila seseorang mengetepikan cara-cara yang telah 
digariskan Allah dan memutuskan untuk melakukan sesuatu dengan cara yang lain, maka 
sesungguhnya ia telah mengikuti jalan kufir. Dan apabila ia selama hidupnya menempuh 
cara-cara kufur dalam melakukan segala sesuatu, maka ia adalah seorang kafir. Apabila ia 
mematuhi petunjuk Allah dalam sebahagian masalah, dan dalam masalah-masalah yang 
lain mengikuti kemahuannya sendiri atau adat kebiasaan masyarakat atau aturan-aturan 
buatan manusia, maka ia telah terlibat dalam kekufuran sejauh pembangkangannya 
terhadap hukum-hukum dan aturan-aturan Allah. Seseorang mungkin setengah kafir, 
seperempat kafir, sepersepuluh atau mungkin seperduaputuh kafir. Pendeknya, ukuran 
kekufuran seseorang adalah menurut sejauh mana ia telah membangkang hukum Allah. 
Islam tidak lain adalah penghambaan seseorang semata-mata kepada Allah. Ia sama- 
sekali tidak mengikuti kemahuannya sendiri, atau kemahuan nenek-moyangnya atau 
kemahuan keluarga dan sukunya, atau kemahuan kaum ulama atau kiyai, kemahuan 
pemerintah, hakim, atau kemahuan sesiapapun yang lain, selain kehendak Allah semata- 
mata. Allah menyatakan dalam al-Ouran: 


“Katakanlah: Hai Ahli Kitab, marilah kepada suatu kalimat (ketetapan) yang tidak 
ada perselisihan antara kami dan kamu, bahawa tidak kita sembah, kecuali Allah 
dan tidak kita persekutukan Dia dengan sesuatupun dan tidak (pula) sebahagian kita 
menjadikan sebahagian yang lain tuhan selain daripada Allah. Jika mereka 
berpaling maka katakanlah kepada mereka: "Saksikanlah, bahawa kami adalah 
orang-orang yang menyerahkan diri kepada Allah”. 

(Al-Ouran, Ali 'Imran, 3:64). 


“Maka apakah mereka mencari agama yang lain dari agama Allah, padahal 
kepadaNya lah menyerahkan diri segala apa yang di langit dan di bumi, baik 
dengan suka mahupun terpaksa dan hanya kepada Allah lah mereka dikembalikan". 
(Al-Our'an, Ali 'Imran, 3:83). 


Dalam kedua-dua ayat ini hanya satu ajaran yang dikemukakan, yakni bahawa agama 
yang sebenarnya adalah kepatuhan dan kepasrahan kepada Allah. Menyembah Allah 
tidak hanya bererti bersujud di hadapanNya lima kali sehari, tetapi sebenarnya bererti 
melaksanakan perintah-perintahNya di setiap saat, siang dan malam. Anda harus 
menghindari semua yang telah dilarangNya dan mengerjakan apa yang telah 
diperintahkanNya. Dalam setiap masalah, anda harus menyelidiki apa perintah Allah 
mengenai masalah tersebut. Anda sekali-kali tidak boleh memikirkan kemahuan anda 
sendiri, pendapat akal fikiran anda, adat kebiasaan nenek-moyang anda, kemahuan 
keluarga dan sanak saudara anda, apa yang dikatakan oleh kiyai atau ulama tentang hal 
itu, apa yang diperintahkan oleh si anu, dan apa yang boleh menyenangkan hati si anu. 
Bila anda mengikuti kemahuan sesiapa pun juga dan mengetepikan perintah-perintah 
Allah, maka sesungguhnya anda telah menyekutukannya dengan Allah. Dengan 
perbuatan anda itu, bererti anda telah memberikan kepadanya kedudukan yang 
sebenarnya adalah hak Allah semata-mata, kerana yang berhak memberi perintah 
hanyalah Allah sahaja: 

“menetapkan hukum itu hanyalah hak Allah, Dia menerangkan yang 
sebenarnya dan Dia pemberi keputusan yang paling baik". 
(Al-Our'an, al-Anam, 6:57). 


Hanya Dia sahajalah yang layak disembah, Dia yang telah menciptakan dan 
menghidupkan anda. Semua yang ada di langit dan di bumi tunduk kepada perintahNya. 
Tidak ada sebuah batu pun yang tunduk kepada batu yang lain. Tiada sebatang pohon 
pun yang tunduk kepada pohon yang lain. Tidak seekor binatang pun yang tunduk kepada 
perintah binatang yang lain. Maka apakah anda akan menjadi lebih hina dari binatang, 
pohon, dan batu dengan tunduk kepada sesama manusia dan mengetepikan Allah, 
sedangkan binatang, pohon, dan batu hanya tunduk kepada Allah semata-mata? Inilah 
masalah yang terkandung dalam kedua ayat tersebut di atas tadi. 


TIGA JALAN MENUJU KESESATAN 


Sekarang saya akan menjelaskan kepada anda dari mana sebenarnya kekufuran dan 
bid'ah timbul. Al-Gur'an Suci mengatakan kepada kita bahawa kejahatan-kejahatan ini 
muncul melalui tiga sumber: 

1. Mengikuti kemahuan sendiri Sumber yang pertaina adalah kemahuan diri manusia 
sendiri: 
“.. Dan siapakah yang lebih sesat daripada orang yang mengikuti hawa-nafsunya 
dengan tidak mendapat petunjuk dari Allah sedikitpun. Sesungguhnya Allah tidak 
memberi petunjuk kepada orang-orang yang zalim". 
(Al-Our'an, al-Oashash, 28:50). 


Ayat di atas mengertikan bahawa faktor terbesar penyebab kesesatan manusia adalah 
dorongan-dorongan hawa nafsunya sendiri. Dan sama sekali tidak mungkin bagi 
seseorang untuk menjadi hamba Allah, sementara ia masih menuruti dorongan-dorongan 
hawa nafsunya sendiri. la akan terus-menerus memikirkan pekerjaan apa yang akan 
mendatangkan wang aginya, usaha apa yang akan membawa kemasyuran dan 
penghormatan orang padanya, ke mana ia harus mengejar kesenangan dan kepuasan,dan 
apa sahaja yang boleh memberikan kemudahan dan keselesaan hidup baginya. 
Ringkasnya, ia akan menempuh segala macam cara untuk mencapai tujuan-tujuan 
tersebut, tak peduli apakah Allah melarang cara-cara tersebut. Dan ia takkan pernah 
mengerjakan suatu apapun yang dianggapnya tidak akan membawa tercapainya tujuan- 
tujuan tersebut, meskipun Allah memerintahkannya untuk mengerjakannya. Jadi Tuhan 
bagi orang seperti itu adalah dirinya sendiri (nafs), bukannya Allah Yang Agung. Jadi, 
bagaimana ia akan mendapat manfaat dari petunjuk Allah? Hal ini tejah diterangkan 
dalam ayat berikut: 


"Terankanlah kepadaku tentang orang yang menjadikan hawa nafsunya sebagai 
Tuhannya. Maka apakah kamu dapat menjadi pemelihara atasnya?, atau apakah kamu 
mengira bahawa kebanyakan mereka itu mendengar atau memahami. Mereka tidak lain, 
hanyalah seperti binatang ternak, bahkan lebih sesat jalannya (dari binatang ternak 
itu)." (Al-Our'an, al-Furgan, 25:43-44). 

Bahawa menjadi budak hawa nafsu adalah lebih hina daripada menjadi binatang, ini 
adalah suatu hal yang tidak perlu diragukan lagi. Anda tidak akan pernah melihat seekor 
binatang pun yang mahu melanggar batas-batas yang telah ditentukan Allah baginya. 
Setiap binatang memakan apa yang telah ditetapkan Allah baginya. la hanya 
melaksanakan fungsi yang telah ditentukan Allah baginya. Tetapi manusia adalah 
binatang yang apabila sudah menjadi budak hawa nafsunya sendiri, akan melakukan 
perbuatan-perbuatan yang bahkan membuatkan syaitan sendiri gementar. 


2. Mengikuti nenek-moyang tanpa berfikir 


Yang tersebut di atas tadi adalah jalan pertama menuju kesesatan. Jalan yang kedua 
adalah mengikuti adat kebiasaan, kepercayaan-kepercayaan dan fikiran-fikiran, acara- 
acara ritual dan upacara-upacara yang biasa dilakukan oleh nenek-moyang, dan 
menganggapnya lebih penting daripada perintah Allah. Bila perintah-perintah Allah 
dibacakan, maka orang-orang yang suka mengikuti nenek-moyangnya akan bersikap 
keras bahawa mereka hanya akan mengikuti apa yang dilakukan oleh nenek-moyang 
mereka sahaja, dan akan melakukan apa yang telah menjadi kebiasaan keluarga dan suku 
bangsanya. Bagaimana orang yang telah terkena penyakit seperti ini akan dapat menjadi 
hamba Allah? Tuhan-tuhannya adalah nenek-moyangnya, keluarga dan suku bangsanya. 
Hak apa yang dimilikinya untuk mendakwa bahawa dirinya adalah seorang Muslim? 
Dalam hal ini al-Gur'an -juga memberikan peringatan yang keras: 


"Dan apabila dikatakan kepada mereka: 'Ikutlah apa yang telah diturunkan oleh 
Allah', mereka menjawab: (Tidak), tetapi kami hanya mengikuti apa yang telah 
kami dapati dari (perbuatan) nenek moyang kami'. (Apakah mereka akan mengikuti 
juga), walaupun nenek moyang mercka itu tidak mengetahui suatu apapun, dan tidak 
mendapat petunjuk?". (Al-Our'an, al-Bagarah, 2:170). 


Di tempat lain dikatakan: 


"Apabila dikatakan kepada mereka: 'Marilah mengikuti apa yang diturunkan Allah. 
dan mengikuti Rasul'. Mereka menjawab: 'Cukuplah untuk kami apa yng kami 
dapati bapa-bapa kami mengerjakannya'. Dan apakah mereka akan mengikuti juga 
nenek-moyang mereka walaupun nenek-moyang mereka itu tidak mengetahui apa- 
apa dan tidak (pula) mendapat petunjuk? Hai orang-orang yang beriman, jagalah 
dirimu, tiadalah orang yang sesat itu akan memberi mudarat kepadamu apabila 
kamu telah mendapat petunjuk. Hanya kepada Allah kamu kembali semuanya, maka 
Dia akan menerangkan kepadamu apa yang telah kamu kerjakan". (Al-Our'an, Al- 
Maidah, 5:104-105). 


Jahatnya kesesatan itu adalah sedemikian rupa, sehingga semua orang-orang bodoh di 
setiap zaman terkena cengkamannya. Kesesatan selama-lamanya telah mencegah mereka 
menerima bimbingan dari utusan-utusan Allah. Ketika Musa a.s. mengajak kaumnya 


untuk mengikuti Syari'ah Allah, mereka menjawab: 


“Mereka berkata: “Apakah kamu datang kepada kami untuk memalingkan kami dari 

82) 


apa yang kami dapati nenek-moyang kami mengerjakannya?...' 
(Al-Our'an, Yunus, 10: 78) 


Ketika Ibrahim a.s. memujuk kaumnya untuk meninggalkan kepercayaan syirik, 
“Mereka menjawab: "Kami mendapati bapa-bapa kami menyembahnya (patung- 
patung)”, (Al-Ouran, 21:53). 


Begitulah, masyarakat selalu mengatakan hal yang sama kepada setiap rasul: “Apa 
yang kamu sampaikan itu bertentangan dengan apa yang dilakukan oleh nenek- 
moyang kami, kerana itu kami tidak boleh menerimanya” Demikianlah, dikatakan 
dalam al-Gur'an: 


“Dan demikianlah, kami tidak mengutus sebelum kamu seorang pemberi peringatan 
pun dalam suatu negeri, melainkan orang-orang yang hidup mewah di negeri itu 
berkata: "Sesungguhnya kami mendapati bapa-bapa kami menganut suatu agama 
dan sesungguhnya kami adalah pengikut jejak-jejak — mereka. (Rasul itu) berkata: 
“Apakah (kamu akan mengikutinya juga) sekalipun aku membawa untukmu (agama) 
yang lebih (nyata) memberi petunjuk daripada apa yang kamu dapati bapa-bapamu 
menganutnya?' Mereka menjawab: “Sesungguhnya kami mengingkari agama yang 
kamu diutus untuk menyampaikannya”. Maka Kami binasakan mereka maka 
perhatikanlah bagaimana kesudahan orang-orang yang mendustakan itu.” 
(Al-Our'an, az-Zukhruf, 43:23-25). 


Setelah mengemukakan fakta-fakta ini, Allah Yang Maha Kuasa mengatakan: "Kamu 
ikuti nenek-moyang kamu atau kamu laksanakan perintah-perintah Kami. Pilih salah 
satu". Kerana kedua hal ini, memang, tidak boleh berdampingan bersama-sama. Bila 
anda mahu menjadi seorang Muslim, anda harus mematuhi apa yang diperintahkan oleh 
Allah dan membuang yang lain-lain. 


“Dan apabila dikatakan kepada mereka: “Ikutlah apa yang telah diturunkan Allah '. 
Mereka menjawab: “(Tidak), tetapi kami (hanya) mengikuti apa yang kami dapati 
bapa-bapa kami mengerjakannya'. Dan apakah mereka (akan mengikuti bapa-bapa 
mereka) walaupun syaitan itu menyeru mereka ke dalam seksa api yang menyala 
nyala (neraka)? Dan barangsiapa yang menyerahkan dirinya kepada Allah, sedang 
dia orang yang berbuat kebaikan, maka sesungguhnya ia telah berpegang kepada 
buhul tali yang kukuh. Dan hanya kepada Allah lah kesudahan segala urusan. Dan 
barangsiapa kafir maka kekafirannya itu janganlah menyedihkanmu. Hanya kepada 
Kamilah mereka kembali, lalu Kami beritakan kepada mereka apa yang telah 
mereka kerjakan. Sesungguhnya Allah Maha Mengetahui segala isi hati”. 
(Al-Our'an, Lugman, 31:21-23). 


3. Kepatuhan kepada selain Allah 
Itulah tadi jalan yang kedua menuju kesesatan. jalan yang ketiga, seperti dinyatakan di 


dalam al-Gur'an, adalah apabila manusia mengetepikan perintah-perintah Allah, lalu 
mentaati perintah-perintah manusia dengan bermacam-macam alasan, misalnya “kerana 

bapa kepada anu adalah seorang besar, maka kata-katanya mestilah selalu baik”, atau 
“kerana rezeki saya tergantung pada orang itu, maka saya harus patuh kepadanya”, atau 
“kerana orang itu mampu menghancurkan hidup saya dengan perkataannya, dan mampu 
menjamin saya masuk syurga, maka apa yang dikatakannya pastilah benar”, atau “kerana 
bangsa anu adalah bangsa yang maju, kita harus meniru cara-cara yang dipakainya", dan 
sebagainya. Dengan diajukannya alasan-alasan seperti ini, tertutuplah pintu petunjuk 
Tuhan. 


“Dan jika kamu menuruti kebanyakan orang-orang yang di muka bumi ini, nescaya 
mereka akan menyesatkanmu dari jalan Allah...” (Al-Our'an, al-An 'am, 6:116) 


Ayat ini bererti bahawa manusia hanya boleh tetap berada di jalan yang benar, bila ia 
percaya seratus peratus kepada Satu Tuhan. Bagaimana manusia boleh bertemu jalan 
yang benar kalau ia percaya kepada ribuan tuhan, dan sebagai akibatnya, sekali 
waktu ia harus mematuhi tuhan ini dan sekali waktu tuhan yang lain? 


Sekarang anda tahu bahawa ada tiga sebab seseorang menjadi sesat: 


Pertama : Menjadi hamba kepada diri sendiri. 

Kedua : Menjadi hamba kepada adat kebiasaan nenek-moyang, keluarga dan suku 
bangsa. 

Ketiga : Menjadi hamba kepada manusia pada umumnya, termasuk orang-orang, 


kaya, pemerintah yang berkuasa, ulama-ulama dan kiyai-kiyai palsu, 
bangsa-bangsa yang sesat, dan unsur-unsur lain yang seperti itu. 


Itulah berhala-berhala besar yang selalu menjadi sembahan-sembahan manusia. Maka 
barangsiapa yang mahu menjadi seorang Muslim yang sebenar, mestilah ia 
menghancurkan ketiga-tiga jenis berhala itu terlebih dahulu. Setelah itu barulah ia boleh 
menyebut dirinya seorang Muslim sejati. Kalau tidak, sulit baginya untuk disebut sebagai 
hamba Allah. Mungkin sahaja, dengan menjalankan solat lima kali sehari, berpuasa di 
bulan Ramadhan, dan menunjukkan tingkahlaku sebagai seorang Muslim ia boleh 
menipu orang kebanyakan, dan memujuk dirinya sendiri, bahawa ia adalah seorang 
Muslim, nainun ia tak mungkin boleh mengelabui Allah. Ll, 


KEADAAN UMAT ISLAM DI PUNJAB 


Saudara-saudara! 
Menjadi hamba dari ketiga-tiga berhala yang saya sebutkan di atas tadi adalah syirik 
yang sebenar-benarnya. Anda semua telah dapat menghancurkan berhala-berhala 
dari batu, meruntuhkan kuil-kuil yang dibuat dari batu-bata, campuran kapur dan 
simen, tetapi anda hanya menaruh perhatian yang sedikit pada berhala-berhala dan 
kuil-kuil yang ada dalam diri anda sendiri. Menghancurkan berhala-berhala ini 
adalah urusan yang paling penting, bahkan menjadi prasyarat untuk menjadi seorang 
Muslim. Walaupun saya berbicara kepada seluruh ummat Islam, dan sedar bahawa 
bencana yang menimpa ummat Islam, di India khususnya dan di seluruh dunia pada 
umumnya, adalah akibat dari penyembahan mereka terhadap ketiga-tiga jenis berhala 

tersebut di atas. Tetapi, kerana saudara-saudaraku ummat Islam di Punjab adalah 
yang ada di hadapanku saat ini, maka secara khusus saya mesti memberitahu 
saudara-saudara, bahawa sebab utama dari keruntuhan, kehinaan dan bencana yang 
menimpa mereka adalah kerana mereka menyembah ketiga-tiga jenis berhala yang 
tersebut di atas tadi. Di Punjab ini, jumlah ummat Islam lebih dari satu setengah 
karor (satuan dari 10 juta). Jumlah anda lebih dari separuh penduduk wilayah ini, 
selebihnya adalah kelompok-kelompok lain. Tetapi dengan jumlah anda yang 
sedemikian besar, anda semua tidak mempunyai kualiti apa-apa, sedangkan beberapa 
kelompok lain yang jumlahnya lebih kecil dari anda, memiliki bobot yang besar. 
Apakah sebabnya terjadi demikian? Sebabnya ialah dengan menghambakan diri pada 
kemahuan sendiri, adat kebiasaan keluarga dan suku bangsa serta sesama manusia, 
dan mengetepikan Allah, kekuatan anda telah dihilangkan dari dalam. 


1. Perbezaan Kasta 

Dalam masyarakat Islam ada kelompok-kelompok Rajput, Gakhar, Mughul, Jat, dan 
lain-lain. Islam telah mengajak anda semua untuk melupakan kelompok-kelompok 
tersebut dan membentuk satu masyarakat yang padu, bersaudara antara satu sama lain 
dan bersatu padu bagaikan sebuah tembok yang kuat. Tetapi anda semua masih 
berpegang kepada pemikiran-pemikiran Hindu. Sebagaimana halnya kasta-kasta yang 
terpisah antara satu sama lain dalam masyarakat Hindu, demikian pula anda semua, 
masih berpecah-pecah dalam suku-suku yang terpisah-pisah. Anda tidak saling 
kahwin-mengahwini seperti yang seharusnya dalam suatu masyarakat Islam. Antara 
satu suku dengan yang lain, tidak ada tali persaudaraan dan kasih-sayang. Di mulut, 
anda saling menyebut saudara-saudara sesama Muslim, tetapi dalam tindakan, anda 
tetap berpegang teguh pada perbezaan-perbezaan yang berlaku sebelum Islam. 
Perbezaan-perbezaan inilah yang telah mencegah anda untuk menjadi satu tembok 
yang kuat. Sebagai batu bata, anda masing-masing terlepas dari yang lain. Anda tidak 
boleh bangkit bersama-sama dan tidak pula mampu menghadapi bencana bersama- 
sama. Apabila anda diminta, sesuai dengan ajaran-ajaran Islam, untuk menyingkirkan 
perbezaan-perbezaan itu dan bersatu kembali, apa jawapan anda? Pasti anda akan 
menjawab: “Kami tidak boleh meninggalkan adat istiadat yang diwariskan oleh 
nenek-moyang kami”. Tahukah anda, apa jawapan Allah terhadap peryataan anda itu? 
Inilah: “Kamu boleh sahaja tidak meninggalkan adat kebiasaan warisan nenek- 
moyang kamu, kamu boleh sahaja meninggalkan tata cara peribadatan Hindu. Kami 
juga boleh memecah dan meremukkan kepala-kepala kamu dengan mencampakkan 
kamu ke dalam lumpur kehinaan dan kerendahan, walaupun kamu menjadi kelompok 
majoriti! 


2. Ketidakadilan dalam warisan 


Allah telah memerintahkan kepada anda semua untuk memberikan harta warisan kepada 
anak lelaki dan anak perempuan. Tetapi anda menjawab: “Menurut hukum adat, warisan 
nenek-moyang kami, baik anak lelaki mahupun anak perempuan, kedua-duanya tidak 
berhak memperoleh harta warisan, dan kami melaksanakan hukum adat warisan nenek- 
moyang kami dan tidak mengakui hukum Tuhan”. Demi Tuhan, katakanlah kepada saya, 
apakah ini jawapan orang Islam? Bila anda diminta untuk menghapuskan hukum warisan 

nenek-moyang, setiap orang dari anda menjawab: “Kalau orang lain mahu 
menghapuskannya , saya pun mahu menghapuskannya”. Seolah-olah anda takut rugi 
untuk memulakannya, dan mengharapkan keuntungan dengan menjadi pengikut kepada 
orang lain. Fikirkanlah apa erti jawapan anda itu? Apakah hukum Allah boleh tunduk 
kepada syarat, bahawa apabila orang lain mematuhinya maka anda juga akan 
mematuhinya? Kalau sedemikian, maka mungkin esok anda akan mengatakan: “Kalau 
orang lain tidak berbuat apa-apa, saya pun tidak akan berbuat apa-apa”. Selanjutnya anda 
pasti akan mengatakan: "Kalau orang lain berzina, saya pun akan berzina pula. Kalau 
orang lain mencuri, saya pun akan mencuri. Pokoknya, sebelum orang lain berhenti 
berbuat dosa dan kejahatan, saya juga akan terus berbuat dosa dan kejahatan”. Dengan 
cara yang begini, anda menjadi penyembah ketiga-tiga berhala yang saya sebutkan di atas 
tadi. Anda menjadi hamba kepada diri sendiri (nafs), menjadi hamba kepada nenek- 
moyang dan menjadi hamba kepada bangsa-bangsa yang musyrik. Namun, dengan 
melakukan ketiga-tiga jenis kejahatan ini, anda masih juga mengatakan bahawa anda 
adalah penganut-penganut Islam! 


Itu hanya dua contoh sahaja. Kalau anda memerhatikan baik-baik, anda akan melihat 
penyakit-penyakit yang seperti itu yang masih bermaharajalela di dalam tubuh 
masyarakat Islam. Dan dalam penyakit-penyakit itu, anda akan melihat sekelompok 
orang yang menyembah satu berhala, yang lain menyembah dua berhala, dan yang lain 
lagi menyembah tiga berhala. Kalau ketiga berhala ini masih anda sembah, sedang anda 
semua mengaku sebagai orang-orang Muslim, bagaimana anda boleh mengharapkan 
rahmat Allah, yang hanya dijanjikan kepada orang-orang Muslim yang sebenarnya? 

2, TEST KEIMANAN 


Saudara-saudara sesama Muslim! 


Dalam khutbah yang lalu saya telah menerangkan bahawa menurut al-Gur'an ada tiga 
jalan yang dapat menyesatkan manusia. 

Yang pertama adalah mengetepikan hukum-hukum Allah dan mengikut dorongan hawa 
nafsu. Yang kedua adalah melebihkan kebiasaan keluarga dan cara-cara nenek-moyang 
daripada hukum Allah. Yang ketiga adalah mengabaikan sistem kehidupan yang 
diajarkan oleh Allah dan RasulNya, dan mengikuti cara-cara yang ditempuh oleh 
manusia, baik oleh orang-orang yang hebat bangsanya sendiri mahupun bangsa-bangsa 
lain. 


MUSLIM YANG SEBENARNYA 


Definisi yang sebenarnya untuk seorang Muslim adalah bahawa ia harus kebal terhadap 
ketiga-tiga penyakit tersebut di atas. Orang yang disebut Muslim hanyalah orang yang 
tidak menjadi hamba sahaya kepada apa pun kecuali Allah, dan tidak mengikuti sesiapa 
pun kecuali RasulNya. Seorang Muslim hanyalah orang yang dengan setulus hati percaya 
bahawa ajaran Allah dan RasulNya adalah kebenaran yang mutlak, dan apa pun yang 
bertentangan dengannya adalah sesat, dan apa pun yang baik bagi manusia dalam 
kehidupan di dunia ini mahupun di akhirat nanti seluruhnya telah terkandung dalam 
ajaran-ajaran Allah dan UtusanNya. Seseorang yang beriman sepenuhnya kepada 
kebenaran-kebenaran ini adalah orang yang selalu mencari petunjuk dari ajaran Allah dan 
RasulNya dalam setiap langkah kehidupannya dan yang bersangkutan dengan masalah 
yang dihadapinya, dan setelah mengetahui ajaran tersebut, terus mengikutinya. Setelah 
berbuat demikian, ia tidak akan memperdulikan apakah fikirannya akan merasa tidak 
tenang kerananya, atau apakah sanak saudaranya akan memarahi dan mencaci-makinya, 
atau orang-orang yang memuja keduniaan akan menentangnya. Kerana, bila hal itu 
terjadi ia hanya cukup menjawab dengan jelas dan tegas: “Saya adalah hamba sahaya 
Allah dan bukan hambamu, saya hanya percaya kepada UtusanNya, dan tidak 
kepadamu”. 


TANDA-TANDA KEMUNAFIKAN 
1.  Memperturutkan Kemahuan Sendiri (Nafs) 


Berlawanan dengan hal di atas, apabila seseorang berkata: “Meskipun ini adalah perintah 
Tuhan dan RasulNya, fikiran saya tidak boleh menerimanya kerana saya menganggap 
perintah ini merugikan. Kerana itu saya akan mengetepikan petunjuk-petunjuk Tuhan dan 
berbuat menurut pendapat saya sendiri”, maka jelas hati orang seperti ini telah kehilangan 
iman. Ja bukanlah seorang Mukmin, tetapi seorang munafik. Kerana, sementara di mulut 
ia mengatakan bahawa ia adalah seorang hamba Tuhan dan pengikut RasulNya, dalam 
tindakannya ia adalah hamba dirinya sendiri dan pengikut pendapatnya sendiri. 

2.  Pemujaan Kepada Adat Istiadat 


Sama halnya, bila seseorang berkata bahawa meskipun bertentangan dengan perintah 
Allah dan RasulNya, bagaimana suatu adat tertentu boleh ditinggalkan, sedangkan ia 
sudah dilaksanakan turun-temurun sejak zaman nenek-moyang atau bagaimana suatu tata 
cara yang sudah menjadi kebiasaan akan dihentikan, sedangkan ia sudah menjadi pilihan 
sejak waktu yang lama di kalangan sanak saudaranya? Orang seperti ini juga termasuk 
kelompok munafik, walaupun di dahinya sudah tumbuh benjolan yang diakibatkan oleh 
banyaknya ia bersujud dalam solat yang tidak henti-hentinya, dan yang mungkin telah 
membuat wajahnya tampak betul-betul seperti seorang yang soleh, kerana kebenaran din 
yang sebenarnya tidak meresap ke dalam hatinya. Din tidaklah terdiri dari ruku', sujud, 
puasa dan haji, tidak pula ia terdapat pada wajah dan pakaian seseorang: Sebenarnya, din 
bererti kepatuhan kepada Allah dan RasulNya. Seseorang yang menolak untuk patuh 
kepada Allah dan RasulNya dalam urusan masalah-masalah hidupnya, sebenarnya 
hatinya kosong dari din. Solatnya, puasanya, dan wajahnya yang soleh hanyalah penipuan 
belaka. 


3. Meniru-niru Bangsa Lain 


Demikian pula, apabila seseorang, dengan tidak memperdulikan Kitab Allah dan 
petunjuk-petunjuk RasulNya, mendesak agar suatu kebiasaan tertentu dilaksanakan 
kerana kebiasaan itu biasa dilakukan orang-orang Barat, dan agar suatu hal tertentu 
diterima sahaja kerana bangsa lain yang menerimanya ternyata mengalami kemajuan, 
atau agar sesuatu dipersetujui sahaja kerana dianjurkan oleh seorang besar, maka orang 
yang begini mesti berhati-hati menjaga imannya. Pendapat seperti ini tidak boleh 
dirujukkan dengan iman. Bila anda adalah seorang Muslim dan ingin tetap sebagai 
seorang Muslim, maka anda harus melemparkan jauh-jauh setiap pendapat yang 
bertentangan dengan perintah Allah dan RasulNya. Bila anda tidak mampu melakukan 
perkara ini, anda tidak patut mengatakan diri anda sebagai penganut Islam. Hanya di 
mulut sahaja anda percaya kepada Allah dan RasulNya, anda telah mengetepikan ajaran- 
ajaranNya dan ajaran-ajaran RasulNya. Kalau dalam masalah-masalah hidup, anda 
memberi tempat kepada ajaran-ajaran manusia, itu bukanlah Islam namanya dan bukan 
pula iman. Itu adalah kemunafikan yang terang-terangan. Allah telah menyatakan dalam 
al-Our'an: 


“Sesungguhnya Kami telah menurunkan ayat-ayat yang menjelaskan. Dan Allah 
memimpin sesiapa yang dikehendakiNya kepada jalan yang lurus. Dan mereka 
berkata: “Kami telah beriman kepada Alah dan rasul, dan kami mentaati (kedua- 
duanya)'. Kemudian sebahagian dari mereka berpaling sesudah itu, sekali-kali 
mereka itu bukanlah orang-orang yang beriman. Dan apabila mereka dipanggil 
kepada Allah dan rasulNya, agar rasul menghukum (mengadili) di antara mereka, 
tiba-tiba sebahagian di antara mereka menolak untuk datang. Tetapi jika keputusan 
itu untuk (kemaslahatan) mereka, mereka datang kepada rasul dengan patuh. 
Apakah (ketidakdatangan mereka itu kerana) dalam hati mereka ada penyakit, atau 
(kerana) mereka ragu-ragu, ataukah (kerana) takut kalau-kalau Allah dan rasulNya 
berlaku zalim kepada mereka? Sebenarnya mereka itulah orang-orang yang zalim. 

Sesungguhnya jawapan orang-orang Mukmin bila mereka dipanggil kepada Allah 
dan rasulNya agar rasul menghukum (mengadili) di antara mereka ialah ucapan: 
“Kami mendengar, dan kami patuh” dan mereka itulah orang-orang yang 
beruntung. Dan barangsiapa yang taat kepada Allah dan rasulNya, maka mereka 
adalah orang-orang yang mendapat kemenangan". (Al-Our'an, an-Nur, 24:46-52). 


Fikirkanlah definisi iman yang dinyatakan dalam ayat-ayat tersebut di atas. Iman yang 
sejati adalah menghambakan diri kepada Kitab Allah dan petunjuk-petunjuk rasulNya. 
Apa pun perintah yang datang dari kedua-duanya mestilah betul-betul dipatuhi, dan apa 
pun yang bertentangan dengannya tidak boleh didengarkan, biarpun datangnya dari 
fikiran sendiri, dari keluarga ataupun dari orang banyak. Hanya orang yang mempunyai 
keadaan fikiran yang beginilah yang boleh disebut Mukmin dan Muslim. Yang tidak 
memilikinya adalah orang munafik. 


BEBERAPA CONTOH KEPATUHAN KEPADA ALLAH 
1. Meninggalkan Minuman Keras 


Tentu anda semua telah mendengar betapa meluasnya kebiasaan meminum minuman 
keras (khamar) di negeri Arab sebelum kedatangan Islam. Lelaki, perempuan, tua dan 
muda, semuanya gemar meminum khamar. Mereka memang sudah terbiasa dengan 
minuman tersebut. Mereka mengarang dan menyanyikan lagu-lagu untuk memuji 
khamar, dan mereka begitu tergila-gila kepada khamar tersebut. Dan anda semua tahu 
juga bahawa sukar sekali berhenti dari meminum minuman keras bila telah ketagih 
kepadanya. Seorang pemabuk lebih suka mati daripada berhenti minum. Bila ia tidak 
memperoleh khamar, ia merasa lebih sakit dari orang sakit. Tetapi sudahkah anda 
mendengar apa yang terjadi ketika larangan minum minuman keras diturunkan oleh 
Allah? Ketika mendengar larangan itu, orang Arab yang bersedia mati demi minuman 
keras itu, dengan tangan mereka sendiri memecahkan bekas-bekas yang berisi minuman 
keras itu. Dan minuman itu mengalir di jalan-jalan dan di lorong-lorong, di kota 
Madinah, waktu itu, seperti air hujan. Dalam suatu pertemuan, sekumpulan orang sedang 
asyik meminum minuman keras. Ketika mereka mendengar utusan Nabi saw mengatakan 
bahawa minuman keras telah dilarang, tangan-tangan mereka berhenti bergerak seketika. 
Mereka yang sudah memegang mangkuk minuman itu di bibir, seketika itu juga 
menyingkirkannya dari mulut mereka, dan tidak membiarkan setitis pun arak menyentuh 
bibir mereka. Inilah kebesaran iman. Inilah yang dinamakan patuh kepada Allah dan 
RasulNya. 


2. Pengakuan Dosa 


Anda tahu juga betapa kerasnya hukuman yang diberikan Islam bagi orang yang berzina - 
seratus kili pukulan rotan di punggung yang telanjang, yang membuat orang menggeletar 
hanya dengan membayangkannya sahaja. Dan bila yang berzina adalah orang yang sudah 
pernah kawin, maka hukumannya lebih mengerikan: direjam sampai mati. Mendengar 
kata rejam sahaja orang sudah gementar. Tetapi sudahkah anda@ mendenpr i,bagaimana 
perilaku orang yang mempunyai iman dalam hatinya? Pada zaman Nabi saw ada seorang 

beriman yang telah berzina. Tidak ada saksi, tidak ada seorang pun yang mengheretnya 
ke muka pengadilan. Tidak pula ada scorang pun yang melaporkannya kepada polis. 
Hanya ada iman, yang bertakhta dalam hatinya. Dan iman itulah yang mengatakan 
kepadanya: “Pergilah kamu menjalani hukuman yang telah disediakan Allah atas 
perbuatanmu itu”. Maka pergilah orang itu dengan kemahuannya sendiri kepada 
Rasulullah saw dan berkata: "Wahai Rasulullah saya telah berzina. Hukumlah saya”. 
Mendengar itu, Nabi, memalingkan wajahnya dari orang itu. Tetapi orang itu terus 
sahaja menghadap wajah Rasulullah saw dan mengulangi permintaannya. Rasulullah 
kembali memalingkan wajahnya dari orang itu, dan orang itu juga kembali bergerak ke 
tempat menghadapi wajah Rasulullah dan kembali mengulangi permintaannya untuk- 
ketiga kalinya. Inilah iman. Memang, bagi seseorang yang memiliki iman dalam hatinya, 
adalah mudah untuk menjalani hukuman seratus kali libasan pada punggungnya yang 
telanjang. Bahkan hukuman rejam pun. Ia segan untuk kembali kehadrat Tuhannya 
dengan sifat seorang hamba yang tidak patuh. 


3. Pemutusan Hubungan 


Anda juga tahu bahawa di dunia ini tidak ada yang lebih dicintai seseorang selain 
daripada sanak saudaranya. Terutama sekali, ayah, saudara dan anak adalah terlalu 
dicintai sehingga orang bersedia untuk mati kerana mereka. Tetapi lihatlah dalam sejarah 
Islam, sewaktu terjadi Perang Badar dan Uhud, dan lihatlah siapa yang berperang 
melawan siapa? Si ayah berada di barisan tentera Islam dan si anak di dalam barisan 
tentera kafir, dan sebaliknya. Seseorang berada di satu pihak dan saudaranya ada di pihak 
lainnya. Sanak saudara dan kerabat-kerabat yang dekat saling berhadapan dan bertempur 
seakan-akan satu sama lain adalah orang-orang asing. Dan semangat permusuhan ini 
menyala bukan kerana membela tanah air atau merebut harta benda, bukan pula kerana 
dendam peribadi. Tetapi perang melawan keluarga dan sanak saudara itu terjadi kerana 
orang-orang yang beriman berani dan rela membunuh atau terbunuh oleh ayah, anak, 
saudara dan keluarga mereka sendiri, demi membela ajaran Allah dan RasulNya. 


4. Taubat dari Adat Kebiasaan Lama 


Anda juga tahu bahawa Islam telah meruntuhkan dengan saksama semua adat kebiasaan 
lama yang berlaku di negeri Arab sebelum kedatangannya. Dosa terbesar yang muncul 
dari adat kebiasaan lama ini adalah penyembahan berhala yang telah menjadi amalan 
selama ratusan tahun. Islam melarang perbuatan dosa ini bersama-sama dengan minuman 
keras, perzinaan, perjudian, pencurian dan perampasan, yang biasa dilakukan sebelum 
Islam. Sebelum Islam, kaum wanita biasa bepergian ke luar rumah dengan pakaian 
terbuka. Islam menyuruh mereka mengenakan Jilbab. Sebelum Islam datang, kaum 
wanita tidak berhak untuk memperoleh harta warisan, kemudian Islam memerintahkan 
agar mereka juga diberi bahagian. Sebelum Islam, anak-anak angkat diberi kedudukan 
yang sama dengan anak-anak kandung, tetapi Islam membatalkan persamaan kedudukan 
ini serta mengesahkan perkawinan dengan janda anak angkat. Pendeknya, tidak ada satu 

pun adat lama yang dibiarkan tetap tegak oleh Islam. Tetapi tahukah anda bagaimana 
sikap orang-orang yang telah menyatakan iman kepada Allah dan RasulNya? Orang- 
orang yang beriman ini menghancurkan berhala-berhala, yang selama ini disembah oleh 
mereka dan nenek-moyang mereka, dengan tangan-tangan mereka sendiri. Mereka 
mempersembahkan korban-korban tersebut di atas dtar-altar pemujaan mereka. Mereka 
menghapuskan semua adat kebiasaan keluarga yang telah mereka warisi turun-temurun 
selama berabad-abad lamanya. Dengan perintah Allah, mereka menghancurkan benda- 
benda yang sebelum itu mereka pandang suci. Sebaliknya, mereka mengesahkan hal-hal 
yang sebelum itu mereka pandang menjijikkan. Perkara-perkara yang selama berabad- 
abad lamanya dipandang suci, tiba-tiba sahaja menjadi kotor, dan juga sebaliknya. 
Semua amalan-amalan yang pada masa jahiliyyah merupakan sumber keuntungan atau 
kesenangan akan dihapuskan setalah datangnya larangan dari Allah. Sebaliknya, semua 
perintah-perintah Islam yang membawa kesulitan-kesulitan dan keberatan-keberatan 
diterima dengan gembira. Inilah yang disebut iman dan inilah yang dinamakan Islam. 
Seandainya orang-orang Arab pada masa itu berkata: “Kami tidak mahu menerima hal itu 
kerana itu merugikan kami. Kami tidak dapat menghentikan perbuatan ini kerana ia 
menguntungkan kami. Kami juga akan tetap, mengerjakan perbuatan yang lainnya itu 
kerana ia adalah warisan budaya nenek-moyang nenek-moyang kami. Juga, kami 
menyukai perkara-perkara tertentu yang dilakukan oleh bangsa Romawi dan amalam- 
amalan bangsa Iran yang menyenangkan kami”. Pendeknya, seandainya mereka semua 
menolak setiap perkara yang datang dari Islam, anda boleh membayangkan bahawa pasti 
tidak ada seorang Muslim pun di dunia sekarang ini. 


JALAN MENUJU KEREDHAAN ALLAH 


Saudara-saudara! 
Dalam al-Gur'an 
“Kamu sekali-kali tidak sampai kepada kebaktian (yang sempurna), sebelum kamu 
menafkahkan sebahagian harta yang kamu cintai. Dan apa saja yang kamu 
nafkahkan, maka sesungguhnya Allah mengetahui” (Al-Our'an, Ali Imran,3:92). 


Ayat ini adalah keperluan dari Islam dan iman. Kebesaran Islam yang sebenarya terletak 
pada prinsip bahawa segala apa pun yang anda cintai mestilah anda korbankan untuk 
Allah. Anda tentu tahu bahawa dalam semua urusan hidup anda, Allah mengajak anda 
kepada suatu arah, sedangkan anda sendiri mengajak ke arah lain. Allah menyuruh anda 
mengerjakan suatu perbuatan, tetapi nafs (diri) sendiri memujuk anda agar tidak 
mengerjakannya dengan menyatakan bahawa pekerjaan itu akan mendatangkan kesulitan 
dan kerugian. Allah melarang anda mengerjakan sesuatu, tetapi nafs memujuk anda untuk 
melakukannya dengan mengatakan bahawa pekerjaan itu sangat menyenangkan dan 
menguntungkan. Di satu pihak terdapat keredhaan Allah, sedangkan di pihak yang lain 
adalah kesenangan dan kepuasan diri. Ringkasnya, dalam setiap langkah kehidupannya, 
manusia sentiasa dihadapkan kepada suatu persimpangan jalan. Jalan yang pertama 
adalah jalan Islam, dan jalan yang satu lagi adalah jalan kufur dan kemunafikan. 
Seseorang yang mengabaikan semua pujukan dunia serta tunduk patuh pada perintah- 
perintah Allah adalah orang yang telah memilih jalan Islam. Sebaliknya, seseorang yang 
mengetepikan perintah-perintah Allah, dan menuruti segala kemahuannya sendiri serta 

godaan-godaan dunia, adalah orang yang memilih jalan kufur dan kemunafikan. 
ORANG ISLAM ZAMAN SEKARANG 


Sifat orang-orang Islam zaman sekarang adalah bahawa mereka menerima dengan senang 
hati apa sahaja dari Islam yang mudah bagi mereka, tetapi apabila pertentangan yang 
sebenarnya muncul antara Islam dan kufur, mereka cepat-cepat berubah sikap. Bahkan 
kelemahan ini terdapat pada pemimpin-pemimpin besar Islam. Mereka dengan penuh 
semangat meneriakkan “Islam! Islam!”, sampai tekak mereka kering. Mereka juga senang 
melakukan pekerjaan-pekerjaan untuk Islam yang boleh dilihat orang. Tetapi apabila 
dikatakan kepada mereka: “Marilah kita tegakkan hukum Islam yang anda puji-puji 
setinggi langit itu”, maka mereka akan berkata: “Masalah itu tidak mudah. Perkara ini 
dan perkara itu adalah kesulitannya. Lebih baik lupakan sahaja masalah itu untuk 
sementara”. Apa yang mereka maksudkan ialah bahawa Islam tidak lain hanyalah sebuah 
mainan yang sangat bagus. Patutkah kita mempamerkannya di almari kaca dan memuji- 
mujinya? Tetapi janganlah sekali-kali kita membicarakan tentang menegakkan hukum- 
hukum Islam untuk mengatur masyarakat Islam, rumahtangga dan sanak saudara kita, 
dan mengatur urusan-urusan perniagaan dan masalah-masalah hidup yang lain. Inilah 
sifat ummat Islam zaman sekarang ini. Tidak perlu untuk kita perkatakan tentang orang- 
orang yang berpandangan materialistik duniawi. Akibat dari sikap yang demikian ini, 
maka solat, puasa, ataupun membaca al-Gur'an serta pemujaan lahiriah terhadap syari'ah 
Islam telah hilang kegunaan dan manfaatnya. Kenapa? Sebab bila ruh telah hilang, 
manfaat apa yang boleh diambil jasad yang telah mati? 

3, KRITERIA ISLAM YANG SEBENARNYA 


Saudara-saudara sesama Muslim! 
Allah telah mengatakan dalam Kitab SuciNya: 


“Katakanlah: 'Sesungguhnya solatku, ibadatku, hidupku dan matiku hanyalah untuk 
Allah, Tuhan semesta alam, tiada sekutu bagiNya, dan demikian itulah yang 
diperintahkan kepadaku dan aku adalah orang yang pertama-tama menyerahkan diri 
(kepada Allah)”. (Al-Our'an, al-An 'am, 6:162-163) 


Ayat tersebut di atas dijelaskan oleh Rasulullah saw dengan sabdanya: 


“Barangsiapa yang menjalinkan persahabatan kerana Allah, menyatakan 
permusuhan kerana Allah, dan meninggalkan sesuatu kerana Allah, maka sesungguhnya 
ia telah melengkapkan imannya, yakni menjadi seorang Mukmin yang sempurna”. 


Ayat yang saya ambil di atas menunjukkan bahawa apa yang dituntut oleh Islam adalah 
bahawa manusia haruslah mempersembahkan seluruh kerjanya, hidup dan matinya 
semata-mata untuk Allah dan tidak membahagikan hak Allah dalam hal ini dengan yang 
lainnya. Ertinya, baik kerja, hidup mahupun matinya tidak boleh dipersembahkan kepada 
siapa pun atau sesuatu pun selain Allah. 


Penjelasan yang diberikan Rasulullah di atas, merupakan syarat yang harus dipenuhi oleh 
seorang Muslim dalam menjalin hubungan persahabatan ataupun permusuhan dengan 
orang lain serta dalam menangani urusan-urusan dunianya. Hal-hal tersebut hendaklah 
dilakukan dengan niat semata-mata untuk mencari keredhaan Allah, dan dilakukan 
menurut aturan-aturan yang telah digariskanNya. Jika tidak dilakukan sedemikian, iman 
tidak dapat dikatakan sempurna, apalagi untuk mencapai darjat spiritual yang tinggi. 
Dalam hal ini, kelemahan iman ditunjukkan oleh kelemahan seseorang dalam memenuhi 
syarat-syarat yang tersebut di atas. Apabila dalam hal ini seseorang telah menuruti aturan 
Allah sepenuhnya, maka barulah imannya boleh dikatakan sempurna. 


Kebanyakan orang mengira bahawa kualiti iman yang tersebut di atas hanyalah 
diperlukan oleh mereka yang ingin mencapai darjat spiritual yang tinggi, sedangkan 
orang kebanyakan tidaklah dituntut untuk memiliki Islam dan iman yang sempurna atau 
lengkap. Maksud mereka, tanpa syarat-syarat ini pun, seseorang boleh menjadi seorang 
Mukmin dan Muslim. Tetapi pandangan seperti ini adalah pandangan keliru yang timbul, 
kerana pada umumnya orang tidak membezakan antara Islam KTP dengan Islam yang 
sebenarnya menurut pandangan Allah. 

PERBEZAAN ANTARA ISLAM KTP DAN ISLAM YANG SEBENARNYA 
1. Islam KTP. 


Dalam Islam KTP, yang penting bagi seseorang bukanlah apa yang ada dalam hati dan 
fikirannya, tetapi adalah pengakuan lahiriahnya, tidak peduli apakah ia memperlihatkan 
atau tidak tanda-tanda asas yang diperlukan bagi pengakuannya itu. Apabila seseorang 
mengakui dengan lisan bahawa ia percaya kepada Allah, RasulNya, pada al-Our'an, hari 
akhirat dan rukun-rukun iman yang lain, lalu memenuhi syarat-syarat yang diperlukan 
yang membuktikan pengakuannya itu, maka ia akan diterima dalam lingkungan Islam dan 
orang akan berurusan dengannya sebagaimana halnya dengan seorang Muslim. Tetapi 
kedudukan seperti ini hanya terbatas pada kehidupan di dunia yang sementara ini sahaja, 
dan dari sudut pandangan duniawi hal ini menyediakan dasar hukum dan budaya bagi 
terbentuknya masyarakat Islam. Hasilnya hanyalah tidak lebih dari bahawa mereka - yang 
dengan lisan menyatakan pengakuan sebagai Muslim - diterima dalam masyarakat Islam 
dan diakui sebagai orang-orang Muslim. Tidak seorang pun dari mereka yang boleh 
disebut kafir, setiap orang dari mereka haruslah diberi hak-hak hukum, moral dan sosial 
seperti orang-orang lain, mereka boleh mengadakan hubungan perkawinan, mereka 
berhak memperoleh warisan, dan hubungan-hubungan perundangan lainnya yang biasa 
dijalankan oleh orang-orang Muslim. 


2. Islam yang sebenarnya 


Akan tetapi, keselamatan dan penilaian terhadap seorang Muslim dan Mukmin di akhirat, 
serta sama ada ia termasuk dalam kelompok hamba-hamba Allah yang disukaiNya, 
adalah masalah lain yang tidak bergantung kepada pengakuan lisan,seperti disebut di atas 
tadi. Pengakuan yang sejati adalah pengakuan yang disertai peneguhan dalam hati dan 
diikuti dengan penyerahan diri sepenuhnya kepada Allah dengan penuh kemahuan. 
Pengakuan secara lisan di dunia ini hanyalah diperuntukkan bagi Tuan Kadi dan 
masyarakat pada umumnya, kerana mereka hanya boleh melihat hal-hal yang lahiriah 
sahaja. Tetapi Allah melihat ke dalam hati dan batin seseorang, dan menyentuh iman 
yang ada di dalamnya. Kriteria yang dipakai Allah dalam menilai kedudukan seseorang 
adalah apakah hidupnya, matinya, kesetiaannya, kepatuhan dan penghambaannya serta 
seluruh hidup dan kerjanya - ditujukan bagi Allah atau kepada yang lain? Bila semua itu 
diperuntukkan bagi Allah semata-mata, maka ia dinilai sebagai seorang Mukmin dan 
Muslim, dan bila semua itu diperuntukkan bagi yang lain, maka ia bukanlah seorang 
Mukmin ataupun Muslim. Sesiapa yang tidak memenuhi kriteria ini, bererti kurang 
imannya, sejauh kekurangannya dalam memenuhi kriteria tersebut, tidak peduli apakah ia 
menempati jajaran orang-orang Islam yang terkemuka di dunia ini dan mempunyai 
kedudukan setinggi apa pun. Menurut Allah, satu-satunya hal yang dapat dinilai adalah 
apakah anda telah memberikan segala yang anda miliki pada jalanNya. Bila anda telah 
melakukannya, maka anda akan memperolehi hak-hak istimewa, yang diberikan kepada 
mereka yang setia kepadaNya, dan menerima hak pahala bagi penghambaan anda 
kepadaNya. Tetapi bila anda mengecualikan apa pun juga dari penghambain kepadaNya, 
maka pengakuan anda sebagai seorang Muslim, yang bererti bahawa anda telah 


53 


Dasar-dasar Islam 





mengabdikan diri sepenuhnya kepada Allah, adalah pengakuan yang palsu yang hanya 
boleh mengaburi mata dunia dan masyarakat Islam. Akan tetapi sekali-kali tidak boleh 
menipu Allah. Masyarakat Islam mungkin sahaja akan menerima anda dan memberikan 
hak-hak kepada anda sebagai seorang Muslim di dunia ini, tetapi Allah tidak akan 
memberikan tempat kepada anda di antara kelompok hamba-hambaNya yang beriman. 
Bila anda memikirkan perbezaan antara Islam KTP dan Islam yang sebenarnya seperti 
yang telah saya terangkan tadi, maka dengan sendirinya anda akan mengerti bahawa buah 
yang akan dihasilkan dari kedua macam Islam itu akan terlalu berbeza, baik dalam hidup 
di akhirat nanti mahupun di dunia ini. Orang-orang Islam zaman dahulu dan sekarang 
dapat dibagi kepada dua kategori. 


DUA MACAM ORANG ISLAM 
1. Islam Setengah-setengah 


Yang pertama ialah yang menyatakan diri mereka sebagai Islam dan mereka mengaku 
beriman kepada Allah dan UtusanNya serta menerima Islam sebagai agama mereka, 
tetapi mereka memperlakukan agama mereka itu hanya sebagai suatu bahagian dari 
keseluruhan hidup mereka. Dari satu segi, pada diri mereka kelihatan ciri-ciri pernyataan 
hubungan dengan Islam seperti banyaknya ibadat, pemakaian tasbih, solat, zikir, 
perlaksanaan kesucian dalam hal makanan dan sebahagian hubungm-hubungan sosial, 
dan hal-hal lain yang pada umumnya biasa dikaitkan dengan sikap orang yang warak dan 
beragama. Tetapi dari segi lain, sikap hidup seluruh mereka sama sekali tidak 
mencerminkan Islam dan tidak dihubungkan dengan Islam. Bila mereka mencintai 
seseorang atau sesuatu, cinta mereka itu adalah kerana dorongan hawa nafsu mereka 
sendiri dan demi keuntungan serta kesenangan mereka sendiri, atau demi tanahair dan 
bangsa juga demi seseorang manusia semata-mata. Bila mereka menyatakan permusuhan 
dan melakukan peperangan, maka hal itu mereka lakukan demi kepentingan peribadi dan 
duniawi. Masalah perniagaan, isteri dan anak-anak serta keluarga, masyarakat dan teman- 
teman sekerja, semuanya ini sebahagian besar mereka tidak merujuk ajaran-ajaran agama 
dan mereka menyelesaikan masalah ini berdasarkan pertimbangan-pertimbangan 
duniawi. Sebagai doktor, ahli perniagaan, presiden, tentera dan pemegang suatu jawatan 
tertentu, pada mereka semua bidang dan kedudukan mereka adalah bebas dan tiada 
hubungan dengan kedudukan mereka sebagai orang-orang Islam. Kemudian orang-orang 
seperti ini biasanya akan berkumpul dan bersama-sama mendirikan lembaga-lembaga 
kebudayaan, pendidikan dan politik yang dikaitkan dengan Islam untuk menarik minat 
orang ramai supaya menyertai mereka. Tetapi sebenarnya semua lembaga-lembaga dan 
persatuan seperti itu tiada hubungannya sama sekali dengan Islam. 


2. Islam Sepenuhnya 


Manakala yang kedua ialah yang meleburkan sepenuh keperibadian dan kehidupan 
mereka kepada Islam. Semua kedudukan yang mereka pegang terlebur ke dalam 
posisi mereka sebagai Muslim. Peranan mereka sebagai ayah, anak, suami atau isteri, 
ahli perniagaan, pemerintah, buruh atau pegawai-pegawai profesional akan 
mencerminkan watak sebagai seorang Muslim. Perasaan, keinginan, ideologi, fikiran 

dan pendapat-pendapat mereka, kebencian, kecenderungan, kesenangan dan 
ketidaksenangan mereka, dari segala segi keperibadian atau sifat mereka semuanya 
tunduk dan patuh kepada suruhan dan larangan Allah. Islam secara keseluruhannya 
telah mempengaruhi hati dan fikiran serta mata dan telinga mereka, perut dan 
bahagian-bahagian seksual tubuh mereka, kaki dan tangan mereka. Secara umumnya 
seluruh jiwa dan raga mereka berpandukan ajaran Islam. Baik cinta ataupun benci 
mereka, tidak lepas dari Islam. Bila mereka berkelahi dan berperang, hal itu mereka 
lakukan semata-mata demi Islam. Bila mereka memberikan sesuatu kepada orang 
lain, itu adalah kerana Islam menyuruh mereka berbuat demikian. Bila mereka tidak 
memberi sesuatu kepada seseorang juga kerana Islam melarang mereka untuk berbuat 
demikian. Sikap mereka yang demikian ini tidaklah terbatas pada individu-individu 
mereka sahaja, tetapi juga berlaku dalam kehidupan bersama mereka, yang 
seluruhnya didasarkan pada prinsip Islam. Kewujudan mereka berkembang menjadi 
suatu masyarakat yang hanya berdasarkan Islam, dan seluruh tingkah laku kolektif 
mereka hanya didasarkan pada ajaran-ajaran Islam. 


KRITERIA ORANG ISLAM YANG DIKEHENDAKI ALLAH 


Kedua macam orang Islam tersebut di atas nyata sekali berbeza satu sama lain, walaupun 
secara hukum, kedua-duanya termasuk dalam sebutan ummat Islam, dan seruan Islam 
mungkin diterapkan kepada kedua-duanya dengan seruan yang sama. Akan tetapi dalam 
sejarah Islam, kategori orang Islam yang pertama seperti yang disebut di atas tidak 
pernah menghasilkan apa-apa yang patut dibanggakan. Mereka tidak pernah berbuat 
sesuatu yang meninggalkan jejak Islam dalam sejarah dunia. Dunia belum pernah 
merasakan kepentingan oring-orang Islam semacam mereka. Sebaliknya, merekalah 
yang menyebabkan runtuhnya Islam. Akibat dari banyaknya orang-orang Islam yang 
seperti itu dalam masyarakat Islam maka penguasaan atas pengaturan sistem kehidupan 
di dunia. ini telah beralih ke tangan orang-orang kafir, dan orang-orang Islam terkuasai 
olehnya, dan merasa cukup puas dengan kebebasan hidup beragama dalam erti yang 
sempit dan sangat terbatas sekali. Dan Allah tidaklah pernah menghendaki adanya orang- 
orang Islam seperti ini. Allah tidak mengutus rasul-rasulNya ke dunia ini dan tidak 
mewahyukan Kitab SuciNya untuk melahirkan orang-orang Islam semacam ini di atas 
dunia. Justru dengan tiadanya orang-orang Islam seperti ini, maka ummat Allah tidak 
mengalami kerosakan yang memerlukan diutusnya nabi-nabi dan diturunkannya wahyu- 
wahyu. Sesungguhnya, orang-orang Islam yang dikehendaki Allah iaitu yang dahulu 
telah melakukan, dan sekarang pun masih melakukan amalan-amalan yang patut dihargai 
dari pandangan Islam ialah tergolong seperti orang Islam di dalam kategori yang kedua. 


KEKUASAAN ORANG-ORANG ISLAM DI DUNIA  DISEBABKAN 
KEPATUHAN MEREKA YANG SEBENARNYA KEPADA AJARAN-AJARAN 
ALLAH 


Kemunduran dan keruntuhan suatu kelompok manusia yang disebabkan oleh sikap 
mereka terhadap ajaran-ajaran yang mereka anut, bukanlah merupakan hal yang khusus 
bagi umat Islam sahaja. Sesungguhnya tiada satu kelompok umat manusia yang 
menganut ajaran tertentu yang mampu memperoleh darjat yang tinggi apabila mereka 

meletakkan ajaran yang mereka anut di tempat yang rendah dan memisahkan tujuan 
ajaran mereka itu dengan kehidupan mereka yang sepatutnya mereka sanggup 
perjuangkan walaupun terkorban nyawa. Kini anda boleh melihat pengikut-pengikut 
sebenar suatu ajaran hanyalah mereka yang benar-benar setia pada ajaran tersebut dengan 
seluruh hati dan jiwa mereka serta meleburkan diri dan anak-anak mereka ke dalam 
ajaran yang mereka anut itu. Setiap ajaran di dunia ini menghendaki pengikut-pengikut 
yang seperti ini dan setiap ajaran serta ideologi hanya boleh memiliki kekuasaan di dunia 
dengan dokongan penganut-penganut yang seperti ini. 


ORANG ISLAM HANYALAH ORANG YANG SEPENUHNYA MENUNJUKKAN 
KESETIAAN KEPADA ALLAH 


Akan tetapi terdapat perbezaan antara Islam dan ajaran-ajaran lain. Apabila ajaran-ajaran 
lain menuntut dari manusia pengabdian dan pengorbanan diri, sebenarnya mereka tidak 
berhak untuk menuntut seperti itu. Tuntutan itu tidak layak mereka ajukan terhadap 
manusia. Berbeza halnya, bila Islam yang mengajukan tuntutan itu, kerana itu memang 
adalah haknya. Ajaran-ajaran lain itu tidak mempunyai alasan yang kukuh untuk 
menuntut manusia agar mengorbankan seluruh hidup mereka untuknya. Tetapi jika 
tuntutan pengorbanan itu diajukan kepada sesiapa sahaja mereka wajib menurut dan 
Allah juga sememangnya mempunyai hak untuk menuntut seluruh manusia agar 
memasrahkan diri kepadaNya, kerana apa pun yang ada di langit dan di bumi ini 
semuanya adalah milik Allah. Bahkan, manusia sendiri adalah milik Allah. Demikian 
juga, segala sesuatu yang ada pada manusia dan yang dimilikinya adalah milik Allah. 
Oleh kerana itu, adalah sesuai dengan keadilan mahupun akal yang sihat bahawa, apa pun 
yang menjadi milik Allah haruslah diserahkan kepadaNya sahaja. Apa sahaja yang 
dikorbankan manusia untuk manusia lain, atau untuk kepentingannya sendiri, atau untuk 
memuaskan hawa-nafsunya, adalah merupakan pengkhianatan amanat kecuali apabila hal 
itu dilakukan atas perintah Allah dan menurut cara-cara yang telah ditentukanNya. 
Sebaliknya, apa sahaja yang dikorbankan untuk Allah, pada hakikatnya hanyalah 
memberikan hak yang memang sudah menjadi milikNya. 


Namun umat Islam boleh mengambil pengajaran terhadap sikap orang-orang ynag 
mengorbankan segala milik mereka untuk kepentingan ajaran-ajaran batil yang mereka 
anut serta sembahan-sembahan mereka yang bathil dengan semangat pengorbanan, 
pengabdian dan kesetiaan yang tidak ada taranya dalam sejarah. Alangkah anehnya kita 
lihat kepada sikap mereka kerana semangat pengabdian dan pengorbanan yang begitu 
tinggi diperlihatkan oleh manusia terhadap ajaran yang bathil, sementara tiada satu 
peratus pun dari semangat seperti itu yang diberikan untuk kebenaran. 


MUHASABAH DIRI 


Saya ingin mengajak anda semua untuk menilai diri kita masing-masing dengan nilaian 
iman dan Islam yang telah dikemukakan pada permulaan bab ini, dan mengukur 
kehidupan kita dengan sinaran kriteria tersebut. Bila anda mengakui telah menerima 
Islam dan menyatakan iman kepadanya, periksalah apakah benar bahawa hidup dan mati 
anda adalah benar-benar untuk Allah sahaja. Apakah hidup, akal fikiran, tenaga yang.ada 

pada jiwa dan raga anda, waktu dan usaha-usaha anda, semuanya anda abdikan untuk 
memenuhi kehendak Allah? Apakah yang harus anda kerjakan untuk membawa kepada 
tercapainya tugas yang telah diberikan Allah kepada ummat Islam? Selanjutnya, apakah 
anda telah memberikan seluruh kepatuhan dan pengabdian anda sepenuhnya kepada 
Allah? Apakah pelayanan kepada hawa-nafsu dan pengabdian kepada keluarga, saudara- 
saudara, handai-taulan, masyarakat dan penguasa negara, telah sepenuhnya terhapus dari 
jiwa anda? Sudahkah anda mengukur suka dan benci anda, semuanya bergantung pada 
kehendak Allah? Kemudian anda juga harus memeriksa apakah apabila anda mencintai 
seseorang, hal itu anda lakukan kerana Allah atau tidak, apakah bila anda membenci 
seseorang, juga kerana Allah? Apakah dalam cinta dan benci anda tidak mengandungi 
unsur egoisme? Sekali lagi, anda harus memeriksa apakah tindakan anda, dalam memberi 
atau tidak memberi sesuatu kepada seseorang juga, telah anda lakukan kerana Allah. 
Benarkah bahawa, apa pun yang anda belanjakan untuk kepentingan anda sendiri, 
ataupun anda berikan kepada orang lain itu telah ditetapkan Allah, dan bahawa dengan 
perbelanjaan dan pemberian itu, bertujuan semata-mata mencari redhaNya? Demikian 
juga apabila anda tidak memberikan sesuatu kepada seseorang, apakah hal itu juga kerana 
Allah melarang anda memberikannya? Bila anda merasakan yang sedemikian itu dalam 
diri anda, maka anda harus bersyukur kepada Allah bahawa anda telah dianugerahi 
rahmat iman yang sebenar-benarnya dalam diri. Tetapi apabila dalam hal ini anda masih 
merasakan suatu kekurangan, maka anda harus memusatkan tekad dan perhatian anda 
untuk menghilangkan kekurangan ini, kerana kesejahteraan anda di dunia ini dan 
keselamatan anda di akhirat nanti, bergantung pada usaha anda untuk menghilangkan 
kekurangan dalam iman anda itu. Anda mungkin sahaja boleh mencapai kejayaan yang 
setinggi-tingginya di dunia ini. Tetapi kejayaan anda itu tidak akan dapat menebus 
kerugian anda di akhirat, kerana kekurangan iman anda itu. Tetapi apabila anda berjaya 
menutupi kekurangan iman anda, maka walaupun anda tidak memperoleh apa-apa di 
dunia ini, maka ingatlah anda akan tetap berjaya di akhirat nanti. 


Kriteria ini ditetapkan bukan dengan maksud agar anda menilai orang lain dengannya, 
dan menentukan apakah mereka itu mukmin, kafir atau munafik, tetapi supaya anda 
menilai diri anda sendiri, dan setelah mengetahui kekurangan dalam iman anda, anda 
segera mencuba menghilangkannya sebelum anda dihadapkan di mahkamah pengadilan 
akhirat nanti. Anda tidak perlu penilaian ulama, mufti atau kadi mana pun. Namun yang 
penting bagi anda adalah penilaian dari Penguasa Tertinggi, yang mengetahui hal yang 
ghaib mahupun yang kelihatan. Janganlah anda cepat merasa puas dengan melihat nama 
anda tercantum sebagai seorang Islam dalam kad bancian penduduk anda, tetapi 
berusahalah agar nama anda tercatat dalam Buku Catatan Allah sebagai hambanya yang 
patuh. Tiada gunanya apabila seluruh manusia di dunia ini memberikan surat keterangan 
bahawa anda adalah seorang Islam. Kejayaan anda yang sebenarnya terletak dalam 
penilaian yang diberikan oleh Allah, bahawa anda adalah seorang Mukmin, bukannya 
seorang munafik, seorang beriman dan bukannya seorang kafir. 

4, UNTUK APA PATUH KEPADA ALLAH? 


Saudara-saudara sesama Muslim! 


Saya telah berulangkali menekankan dalam khutbah-khutbah saya yang lalu bahawa 
"Islam" bermakna patuh kepada Allah dan RasulNya. Seseorang sama sekali tidak boleh 
disebut seorang "Muslim" kecuali apabila dia tidak menghambakan diri kepada apa-apa 
pun termasuk keinginan dan kemahuannya sendiri, adat dan kebiasaan yang berlaku di 
masyarakat, serta kehendak orang-orang yang lebih mencintai dunia, dan hanya 
memasrahkan diri kepada Allah dan RasulNya sahaja. 


Sekarang saya akan menerangkan kepada anda mengapa sangat ditekankan kepatuhan 
kepada Allah dan RasulNya. Mungkin ada yang bertanya: Apakah Allah ingin kita 
jadikanNya Maharaja Yang Tertinggi sehingga ia menuntut kita agar patuh kepadaNya 
dan kepada RasulNya? Apakah Allah juga berkeinginan seperti raja-raja di dunia, untuk 
memuaskan kehendakNya, dan sebagaimana halnya raja-raja itu juga, menuntut agar 
semua orang patuh kepadaNya sahaja? Hari ini saya akan memberikan jawapan kepada 
pertanyaan-pertanyaan ini. 


KESEJAHTERAAN MANUSIA TERLETAK PADA KEPATUHAN 
TERHADAP ALLAH 


Kenyataan tuntutan Allah kepada manusia agar patuh kepadaNya, adalah dimaksudkan 
demi kesejahteraan dan kebaikan manusia itu sendiri. Allah tidaklah sama dengan 
penguasa-penguasa di dunia ini. Apabila penguasa-penguasa di dunia menuntut agar 
rakyat patuh kepada mereka, hal itu mereka lakukan adalah demi kepentingan mereka 
sendiri. Tetapi Allah tidaklah memerlukan apa pun daripada manusia. Allah tidak 
memerlukan pajak dari anda. Allah tidak perlu mendirikan istana, membeli kenderaan, 
dan membeli barang mewah dari hasil pajak yang dipungut dari anda. Maha Suci Allah, 
Dia tidak memerlukan sesuatu apa pun yang sejenis itu. Kerana, segala sesuatu yang ada 
di dunia ini adalah milikNya belaka. Allah adalah pemilik semua simpanan kekayaan 
yang ada di bumi ini. Allah menuntut kesetiaan manusia kepadaNya hanya kerana Dia 
menginginkan agar manusia hidup sejahtera. Allah tidak menginginkan makhluk paling 
mulia yang diciptakanNya menjadi hamba syaitan atau hamba manusia, atau 
menundukkan kepala di hadapan benda-benda atau makhluk-makhluk yang berdarjat 
rendah. Allah tidak menginginkan mereka yang menjadi wakilNya di bumi ini, meraba- 
raba dalam kegelapan, kebodohan dan, sebagaimana binatang, menjadi hamba bagi hawa- 
nafsunya sendiri, dan dengan demikian merendahkan darjat dirinya kepada darjat yang 
serendah-rendahnya. Kerana itu Dia memerintahkan: "Patuhlah kamu kepada Kami. 
Berjalanlah terus ke depan dengan membawa obor, cahaya, yang telah Kami kirimkan 
kepadamu melalui utusan-utusan Kami. Pasti kalian akan menemui jalan yang lurus, dan 
dengan menempuh jalan itu kamu akan memperoleh kedudukan yang terhormat di dunia 
ini dan di akhirat nanti". 

"Tidak ada paksaan untuk (memasuki) agama (Islam), sesungguhnya telah jelas 
jalan yang benar daripada jalan yang salah. Kerana itu barangsiapa yang ingkar 
kepada thaghut dan beriman kepada Allah, maka sesungguhnya ia telah berpegang 
kepada buhul tali yang amat kuat yang tidak akan putus. Dan Allah Maha 
Mendengar lagi Maha Mengetahui. Allah pelindung orang-orang yang beriman, Dia 
mengeluarkan mereka dari kegelapan (kekafiran) kepada cahaya (iman). Dan 
orang-orang yang kafir, pelindung-pelindungnya ialah syaitan, yang mengeluarkan 
mereka daripada cahaya kepada kegelapan (kekafiran). Mereka itu adalah penghuni 
neraka, mereka kekal di dalamnya". (Al-Our'an, al-Bagarah 2:256-257) 


PATUH KEPADA SELAIN ALLAH ADALAH PENYELEWENGAN 

Sekarang marilah kita lihat mengapa manusia boleh tersesat dalam kegelapan dengan 
mematuhi objek-objek selain Allah, dan mengapa bahawa cahaya kebenaran hanya boleh 
diperoleh dengan jalan patuh kepada Allah. 


Anda hendaklah mengetahui bahawa hidup anda terikat oleh beribu mata-rantai 
hubungan. Hubungan anda yang pertama adalah dengan jasad anda sendiri. Tangan, kaki, 
mata, telinga, lidah, otak, hati, perut, semuanya diberikan Allah untuk melayani 
kepentinganmu. Anda harus mencari bagaimana caranya menggunakan mereka dengan 
baik Dengan apa anda harus mengisi perut anda, dan dengan apa tidak. Pekerjaan apa 
yang boleh dikerjakan oleh tangan dan apa yang tidak. Jalan mana yang harus ditempuh 
oleh kaki dan jalan mana yang tidak boleh dijalani. Pekerjaan apa yang boleh dikerjakan 
oleh mata dan telinga dan pekerjaan apa yang tidak boleh. Untuk pembicaraan yang 
bagaimana lidah harus dipakai. Fikiran macam apa yang harus difikirkan oleh otak. 
Semua ini harus anda pertimbangkan. Anda boleh memanfaatkan pelayan-pelayanmu itu 
untuk mengerjakan pekerjaan yang baik ataupun yang buruk. Mereka boleh mengangkat 
darjat anda menjadi orang yang mulia dan luhur, tetapi mereka juga boleh memerosokkan 
anda ke jurang kehinaan yang lebih rendah daripada binatang. 


Selain itu, anda mempunyai ikatan dengan anggota keluarga anda. Anda punya ayah, 
ibu, saudara lelaki, saudara perempuan, anak, isteri, dan kerabat-kerabat lain. Dalam hal 
ini, anda harus memutuskan bagaimana anda harus berbuat terhadap orang-orang ini. 
Apa hak anda terhadap mereka dan apa hak mereka terhadap anda? Kesenangan, 
kebahagiaan dan kejayaan anda di dunia ini dan di akhirat nanti bergantung pada tingkah 
laku anda yang benar terhadap mereka. Apabila tingkah laku anda salah, dunia akan 
menjadi neraka bagi anda, dan tidak hanya di dunia ini sahaja, tetapi juga di akhirat nanti, 
anda harus mempertanggungjawabkannya kepada Allah. 


Seterusnya, anda juga mempunyai hubungan dengan beribu-ribu manusia di dunia ini. 
Sebahagian dari mereka adalah tetangga anda, sebahagian adalah teman-teman dan 
sahabat anda, dan sebahagian lagi mungkin musuh-musuh anda. Juga banyak di antara 
mereka yang merupakan sokongan bagi anda. Kepada sebahagian dari mereka, anda 
harus memberi sesuatu, dan dari yang lainnya anda harus mengambil sesuatu. Seseorang 
yang memberi amanah kepada anda, sesungguhnya dia mempercayai anda, sedangkan 
apabila anda mengamanahkan sesuatu kepada orang, anda juga mempercayai orang itu. 

Kedudukan anda kadang-kadang tinggi dari sebahagian orang, dan sebahagian lagi lebih 
tinggi kedudukannya dari anda. Pendeknya, anda tidak dapat tidak, mesti terus-menerus 
berurusan dengan begitu banyak orang yang tidak boleh anda hitung. Dan kebahagiaan 
anda, kehormatan dan nama baik anda di dunia ini, semuanya bergantung pada 
kemampuan anda untuk mempertahankan hubungan-hubungan ini atas dasar tingkah laku 
yang benar. Dan sama halnya di akhirat nanti, anda boleh memperoleh tempat terhormat 
di sisi Allah, hanya apabila anda tidak pernah merampas hak-hak seseorang dan tidak 
pernah berlaku zalim terhadap siapapun. Anda akan memperoleh tempat terhormat di 
akhirat nanti, apabila di sana tidak ada yang menuntut dan menuduh anda telah 
merosakkan kehidupan atau merugikan kehormatan, hidup atau harta-benda seseorang 
secara tidak sah. Oleh kerana itu anda juga harus memutuskan bagaimana memelihara 
hubungan-hubungan yang tidak terhitung banyaknya ini dengan cara yang sepatutnya, 
dan menghindarkan perbuatan-perbuatan yang boleh merosak hubungan-hubungan ini. 


Sekarang, anda harus ingat bahawa untuk memelihara hubungan yang benar - antara anda 
dengan tubuh anda sendiri, dengan anggota-anggota keluarga anda, dan dengan orang- 
orang lain - anda memerlukan petunjuk pengetahuan pada setiap langkah. Anda harus 
tahu apa yang benar dan apa yang tidak benar dalam setiap tindakan. Apa yang asli dan 
apa yang palsu, mana yang adil dan mana yang zalim. Siapa yang mempunyai hak atas 
diri anda dan berapa banyak haknya, apa hak anda atas orang lain dan sejauh mana. Di 
mana keuntungan dan kerugian yang sebenarnya. Apabila anda berusaha mencari 
pengetahuan tentang semua hal ini dalam diri anda sendiri, anda tidak akan 
mendapatkannya, kerana diri-manusia (nafs) sendiri adalah jahil. Apa lagi yang dipunyai 
oleh nafsu itu selain dorongan-dorongan kepuasan jasmani. Nafsu anda akan menyuruh 
minum minuman keras, melacur dan mencari wang dengan cara tidak sah, kerana hal-hal 
itu adalah menyenangkan bagi nafsu. Nafsu akan menggoda anda untuk merampas hak- 
hak orang lain dan menahan hak mereka, kerana perbuatan seperti itu adalah 
menguntungkan bagi diri anda. Nafsu akan mengajak anda memperalat dan mencegah 
anda untuk memberikan bantuan kepada orang lain, kerana dengan cara ini hidup anda 
akan senang sekali. Apabila anda menyerahkan diri kepada nafsu yang jahil dan 
menyeleweng itu, tentu ia akan menyeret anda menjadi orang yang hanya mementingkan 
diri sendiri, menjadi orang yang rosak akhlak dan hidup anda akan hancur di dunia dan 
akhirat nanti. 


Hal kedua yang mungkin terjadi dari mengikuti nafsu anda sendiri, adalah anda percaya 
pada manusia dan membiarkan mereka menyeret anda ke mana sahaja mereka kehendaki. 
Bahaya yang mungkin terjadi adalah munculnya orang-orang egois yang akan 
memperbudakkan anda, atau munculnya orang-orang jahil — yang dia sendiri sudah sesat 
— yang akan menyesatkan anda. Atau seorang yang zalim yang mungkin akan 
memperalatkan anda yang menggunakan anda untuk melakukan kezaliman terhadap 
orang lain. Pendeknya, dengan mempercayakan diri pada orang lain, anda tidak akan 
dapat petunjuk pengetahuan yang dapat membimbing anda untuk membezakan mana 
yang benar dan mana yang salah, dan anda tidak akan dpat menempuh jalan yang benar 
dalam hidup anda di dunia ini. 

PETUNJUK YANG BENAR HANYA DARI ALLAH 


Akhimya hanya tinggal Allah Yang Maha Mengetahui sahajalah yang boleh memberi 
petunjuk yang anda perlukan. Tuhan adalah Maha Mengetahui dan Maha Melihat. 
Allahlah mengetahui segala rahsia dan hakikat sesuatu. Hanya Dialah yang mampu 
memberitahu anda di mana letak keuntungan dan kerugian anda yang sebenarnya, 
tindakan apa yang betul-betul benar bagi anda dan tindakan apa yang salah. Di samping 
itu Allah juga tidak memerlukan apa-apa pun dari anda atau dari siapa sahaja. Allah 
tidak perlu mengejar keuntungan. Allah sama-sekali tidak perlu (ma'adzallah) untuk 
mencari keuntungan dengan jalan menipu. Jadi, petunjuk apa pun yang diberikan oleh Zat 
yang Maha Suci dan tidak memerlukan sesuatu itu, tidak akan mengandungi motif 
mencari keuntungan diri sendiri, dan sepenuhnya hanya dimaksudkan demi untuk 
kepentingan anda sendiri. Allah juga Hakim yang Maha Adil. Tidak ada satu titik 
kezaliman pun yang ada padaNya. Dengan demikian, perintah-perintahNya seluruhnya 
akan berdasarkan pada kebenaran dan keadilan. Kalau anda mengikuti perintah- 
perintahNya, maka anda tidak akan terjerumus melakukan kezaliman kepada diri anda 
sendiri mahupun orang lain. 


BAGAIMANA MEMPEROLEH MANFAAT DARI BIMBINGAN ILAHI? 


Terdapat dua hal yang diperlukan untuk boleh memperoleh manfaat dari petunjuk yang 
diberikan Allah. Pertama, percaya sepenuhnya kepada Allah dan Rasul-Nya yang 
membawa petunjuk itu. Ertinya, anda harus betul-betul yakin bahawa petunjuk apa pun 
yang diberikan Rasuluilah berdasarkan Wahyu Ilahi adalah mutlak benar, selepas 
daripada anda memahami kebijaksanaan yang ada disebalik petunjuk itu atau tidak. 
Kedua, setelah mempercayai petunjuk itu, anda harus segera menurutinya, jikalau tidak, 
anda tidak akan memperoleh hasil apa-apa. Misalkan ada seseorang yang mengatakan 
kepada anda bahawa suatu makanan mengandung racun yang mematikan, kerana itu 
jangan dimakan. Lalu anda berkata: "Kamu pasti benar. Makanan itu tentu mengandung 
racun dan boleh mematikan". Tetapi setelah mempercayai hal itu anda memakan 
makanan itu. Tentu sahaja akibatnya akan sama sahaja dengan apabila anda 
memakannya tanpa tahu bahawa makanan itu beracun. jadi, apa gunanya anda 
mempercayai dan mengetahui bahawa makanan itu beracun? Anda akan memperoleh 
manfaat dari petunjuk Allah apabila anda mematuhi perintah-perintahNya setelah anda 
percaya kepadaNya. Anda tidak boleh hanya berkata sahaja: "Kami percaya dan 
membenarkan perintah-perintah yang diberikan Allah”. Anda harus betul-betul 
melaksanakannya. Demikian pula, anda tidak boleh hanya berjanji di mulut sahaja 
bahawa anda tidak akan melakukan hal-hal yang telah dilarang oleh Allah, tetapi harus 
betul-betul menjahuinya. Itulah sebabnya Allah berulang-ulang menegaskan: 


"Taatiah kamu kepada Allah dan taatlah kamu kepada RasulNya..." 
(Al-Our'an, al-Maidah, 5:92). 


....Dan jika kamu taat kepadanya (Rasul), nescaya kamu mendapat petunjuk..." 
(Al-9ur'an, an-Nur, 24:54) 

"Janganlah kamu jadikan panggilan Rasul di antara kamu seperti panggilan 
sebahagian kamu kepada sebahagian (yang lain). Sesungguhnya Allah telah 
mengetahui orang-orang yang beransur-ansur pergi di antara kamu dengan 
berlindung (kepada kawannya), maka hendaklah orang-orang yang menyalahi 
perintahNya takut akan ditimpa cubaan atau ditimpa azab yang pedih". 

(Al-Our'an, an-Nur, 24:63) 


ERTI PATUH KEPADA ALLAH DAN RASULULLAH SAW 
Saudara-saudara sesama Muslim. 


Seruan saya yang berulang-ulang kepada anda, bahawa hanya Allah dan RasulNya 
sahajalah yang harus dipatuhi, tidak bererti bahawa anda tidak boleh dengar dan patuh 
perkataan dari sesiapa pun. Tetapi maksudnya ialah, anda tidak boleh mengikut perkataan 
orang begitu sahaja, tetapi mestilah anda selalu memeriksa apakah orang yang menyuruh 
anda melakukan sesuatu itu berdasarkan ajaran-ajaran Allah dan Rasul-Nya, atau 
bertentangan dengan ajaran Allah dan Rasul-Nya. Apabila perkataan orang itu memang 
sesuai dengan ajaran Allah dan Rasul-Nya, maka anda harus mengikuti perkataannya, 
kerana itu bererti anda mengikuti Allah dan, Rasul-Nya. Tetapi apabila perkataannya itu 
tidak sesuai dengan ajaran Allah dan Rasul-Nya, maka anda tidak boleh mengikutinya, 
kerana seorang Muslim tidak boleh mengikuti perkataan sesiapa. pun selain yang datang 
dari Allah dan Rasul-Nya. 


Anda boleh memahami masalah ini apabila anda ingat bahawa Allah sendiri tidak datang 
kepada anda dan menyampaikan perintah-perintahNya. Apa pun perintah-perintahNya 
yang hendak disampaikan, telah disampaikan melalui Rasul-Nya. Sedangkan Rasulullah 
sendiri telah pulang ke rahmatullah kira-kira seribu empat ratus tahun dahulu. Perintah- 
perintah Allah yag disampaikan kepada baginda, tersimpan dalam al-Gur'an dan perintah 
dari baginda sendiri yang berdasarkan perintah Allah tersimpan dalam Hadith. Tetapi al- 
Our'an dan Hadith bukanlah seperti manusia yang boleh bergerak ke mana-mana dan 
memberikan perintah. Kedua-duanya tidak boleh datang kepada anda dan memberikan 
perintah untuk melakukan hal-hal tertentu, dan melarang melakukan hal-hal tertentu. 
Dalam hal ini, hanya manusia sahajalah yang boleh membantu anda menyesuaikan 
tingkah laku anda sesuai dengan ajaran-ajaran al-Gur'an dan Hadith. Oleh sebab itu, 
apabila anda sendiri tidak memahami al-Gur'an yang sebenarnya dan tiada ahli-ahli 
Hadith yang dekat dengan kehidupan anda, maka tidak ada jalan lain bagi anda selain 
mengikuti petunjuk-petunjuk dari orang yang tahu akan kedua-dua sumber tersebut. 
Tetapi anda tidak boleh mengikuti perkataannya secara membuta sahaja, tetapi mestilah 
memeriksa apakah perkataannya itu sesuai dengan al-Gur'an dan Hadith atau tidak. 
Apabila orang tersebut memberi bimbingan kepada anda berdasarkan, al-OGur'an dan 
Hadith, maka wajiblah bagi anda untuk mengikutinya. Tetapi apabila perkataannya tidak 
sesuai dengan al-Our'an dan Hadith, maka anda dilarang untuk mengikutinya. 

5. DIN DAN SYARI'AH 


Saudara-saudara sesama Muslim. 


Dalam pembicaraan-pembicaraan keagamaan, anda seringkali menggunakan dan 
mendengar dua perkataan: din dan syari'ah. Tetapi sedikit sekali di antara anda yang 
tahu tentang makna sebenar kedua-dua kata itu. Orang-orang awam memang tidak boleh 
disalahkan, tetapi bahkan orang-orang yang berpendidikan serta banyak ulama pun tidak 
tahu makna dan aplikasi kedua-dua kata ini serta perbezaan ertinya, patut sungguh 
disesalkan. Kerana kejahilan ini, perkataan din dan syari'ab seringkali dicampuradukkan 
dan menimbulkan banyak kebingungan dan kekacauan. Sekarang saya akan menerangkan 
kepada anda makna kedua-dua kata itu dengan bahasa yang sederhana. 


ERTI "DIN" 


Din mempunyai beberapa erti. Erti yang pertama adalah "kehormatan pemerintahan, 
negara, kemaharajaan dan kekuasaan". Erti yang kedua sangat bertentangan dengan erti 
yang pertama, iaitu: "ketundukan, kepatuhan, perbudakan, penghambaan, dan 
penyerahan". Erti ketiga adalah "memperhitungkan, mengadili, memberi ganjaran dan 
hukuman atas perbuatan". Ketiga-tiga erti ini dipakai di dalam al-Gur'an. 


Allah berfirman: 
"Sesungguhnya agama (yang diredhai) di sisi Allah, hanyalah Islam..." 
(Al-9ur'an, Ali "Imran, 3:19) 


Ini bererti bahawa bagi Allah yang disebut din adalah ajaran yang membuat manusia 
mengakui hanya Allah sahaja yang menjadi Pemilik Kemuliaan dan Kehormatan, dan 
yang tidak membuat manusia bersujud di hadapan siapa pun kecuali Allah. Manusia 
harus memandang Allah sahaja sebagai Majikan, Yang Dipertuan dan Penguasa, dan 
manusia tidak boleh menjadi hamba, pelayan dan orang bawahan kepada sesiapa pun 
kecuali Allah. Manusia harus menganggap Allah sahaja sebagai Pemberi ganjaran dan 
hukuman, dan tidak boleh takut kepada siapa pun kecuali Dia serta tidak boleh 
menginginkan ganjaran atau menakuti hukuman dari siapa pun kecuali dari Dia. Sebutan 
din seperti ini maksudnya adalah agama Islam. Apabila, berlawanan dengan din yang 
seperti ini, misalnya, manusia menganggap seorang manusia lain sesamanya sebagai 
pemilik kehormatan dan kemuliaan yang sesungguh-sugguhnya, sebagai tuan dan 
penguasa yang mutlak, serta pemberi ganjaran dan hukuman yang sebenamya, lalu 
tunduk kepadanya dengan sikap yang hina, menghamba kepadanya, mentaati perintah- 
perintahnya, menginginkan ganjaran dan takut akan hukuman daripadanya, maka din 
seperti ini adalah din yang bathil. Allah tidak akan menerima din yang semacam ini 
kerana sama-sekali berlawanan dengan realiti. Tiada ada sesuatu pun selain Allah yang 
memiliki kehormatan dan kemuliaan di seluruh alam semesta ini, tidak pula ada 
kekuasaan dan kerajaan selain kekuasaan dan kerajaanNya. Manusia diciptakan bukan 
untuk menjadi pelayan atau budak kepada siapa pun selain Allah, tidak pula ada majikan 
yang sebenarnya selain Dia yang mampu memberi ganjaran dan hukuman. Kenyataan ini 

telah ditunjukkan dalam dua ayat berikut: 


"Dan barangsiapa mencari agama selain agama Islam, maka sekaii-kali tidaklah 
akan diterima (agama itu) daripadanya, dan di akhirat termasuk orang-orang yang 
rugi". (Al-Our'an, Ali 'Imran, 3:85) 


Ertinya, barangsiapa mengabaikan kedaulatan dan kemaharajaan Tuhan, sebaliknya 
mengakui manusia lain sesamanya sebagai majikan dan penguasa, serta menjadi pelayan 
dan hambanya, dan menganggapnya sebagai pemberi ganjaran dan hukuman, maka 
Tuhan tidak akan menerima dinnya, kerana: 


"Padahal mereka tidak disuruh kecuali supaya menyembah Allah dengan memurnikan 
ketaatan kepadaNya dalam (menjalankan) agama dengan lurus..." 
(Al-Our'an, al-Bayyinah, 98:5) 


Sememangnya Allah telah menciptakan manusia supaya menjadi hambaNya semata- 
mata, dan Dia telah melarang mereka bersikap hina dan menghamba kepada siapa pun 
selain Dia. Oleh sebab itu, wajiblah manusia memalingkan diri dari sesama makhluk dan 
memusatkan perhatian mereka hanya kepada din mereka sahaja, iaitu kepatuhan dan 
penghambaan kepada Allah. Manusia harus mengabdikan diri untuk melayaniNya dengan 
sepenuh hati, dan hanya takut dipertanggungjawabkan terhadapNya sahaja. 


"Maka apakah mereka mencari agama yang lain dari agama Allah, padahal kepada- 
Nyalah, menyerahkan diri segala apa yang di langit dan di bumi, baik dengan suka 
mahupun. terpaksa, dan hanya kepada Allah mereka dikembalikan". 

(AlOur'an, Ali 'Imran, 3:83) 


Ini bererti bahawa, apakah manusia mahu bersikap hina dan rendah serta melayani 
sesama manusia lain - walaupun semua makhluk yang ada di langit dan di bumi menjadi 
budak dan pelayan yang patuh kepada Allah semata-mata dan mereka hanya 
menyerahkan diri kepada-Nya sahaja dan mempertanggungjawabkan perbuatan mereka 
kepada-Nya sahaja. Apakah manusia mahu membuat rencana sendiri yang bertentangan 
dengan rencana seluruh alam semesta yang terdiri dari bumi dan langit. 


"Dialah yang telah mengutus RasulNya (dengan membawa) petunjuk (al-Our'an) 
dan agama yang benar untuk dimenangkanNya atas segala agama, walaupun orang- 
orang musyrik tidak menyukai". (Al-Our'an, at-Taubah, 9:33) 


Ini bererti bahawa Allah telah mengutuskan utusanNya dengan membawa din yang benar 
dengan tujuan mengakhiri kedaulatan semua tuhan-tuhan palsu, dan meningkatkan darjah 
manusia sedemikian rupa, sehingga mereka tidak lagi menjadi pelayan kepada sesiapa 
pun kecuali Penguasa alam semesta dengan tidak mempedulikan keberatan apa pun yang 
diajukan oleh kaum musyrik dan kafir terhadapnya, kerana kejahilan mereka. 


"Dan peranglah mereka supaya jangan ada fitnah dan supaya agama itu semata- 
mata bagi Allah..." (Al-Our'an, al-Anfal, 8:39) 

Ertinya, anda harus melakukan peperangan, sehingga kejahatan kedaulatan makhluk - 
bukan kedaulatan Allah — dapat dilenyapkan, dan hanya hukum Allah sahaja berlaku di 
dunia ini, kedaulatan Allah sahaja yang diakui dan manusia hanyalah menjadi hamba 
Allah semata-mata. 


Dari penjelasan-penjelasan tersebut di atas, tentulah anda sekarang boleh memahami erti 
din (agama), yakni: 


Mengakui hanya Allah sahaja sebagai Tuhan, Majikan, dan Penguasa. 

Taat hanya kepada Allah sahaja, serta mengabdi hanya kepadaNya sahaja. 

Takut akan dipertanggungjawabkan terhadap Allah, takut pada hukumanNya, dan 
sangat mengharapkan ganjaran-Nya. 


Oleh kerana perintah-perintah Allah hanya disampaikan kepada manusia dalam Kitab 
Nya melalui perantaraan Rasul yang membawa Kitab Suci tersebut, maka seseorang yang 
mengakui Allah sebagai Tuhan dan Penguasa, boleh dikatakan patuh kepadaNya, apabila 
dia juga patuh pada UtusanNya dan melaksanakan perintah-perintah yang diterimanya 
melalui Utusan tersebut, sebagaimana tersebut dalam al-Gur'an: 


"Wahai anak-anak Adam, jika datang kepadamu rasul-rasul dari kalanganmu sendiri 
yang menceritakan kepadamu ayat-ayat-Ku, maka barangsiapa yang bertagwa dan 
mengadakan kebaikan, tidaklah ada kekhawatiran terhadap mereka dan tidak (pula) 
mereka bersedih hati". (Al-Our'an, al-Araf, 7:35). 


Inilah tepatnya erti yang terkandung dalam din. 
APAKAH SYARI'AH ITU? 


Selanjutnya akan saya terangkan kepada anda apakah syari'ah itu sebenarnya. Syari'ah 
bererti cara dan jalan. Apabila anda telah mengakui Allah sebagai yang paling berdaulat 
atas diri anda dan menerima penghambaan terhadapNya. Dan apabila anda telah 
mengakui bahawa Rasul adalah penguasa dan pemerintah yang nampak di dunia ini, 
sebagai wakil dari Tuhan, serta mengakui bahawa Kitab Suci yang dibawa Rasul tersebut, 
sememangnya dikirimkan oleh Allah, maka ini bererti bahawa anda telah memasuki din 
Allah. Setelah itu, bagaimana cara anda untuk mengabdi kepada Allah, dan jalan mana 
yang harus ditempuhi dalam pengabdian anda kepadaNya, itulah yang disebut syari'ah. 
Cara dan jalan ini juga ditunjukkan oleh Allah melalui RasulNya yang mengajarkan cara 
menyembahNya serta jalan menuju kesucian dan kebersihan. Rasul menunjukkan kepada 
kita jalan menuju kebaikan dan kesolehan, cara-cara memberikan hak-hak, cara-cara 
melakukan transaksi-transaksi dan urusan-urusan dengan sesama manusia, dan cara hidup 
keseluruhannya. Perbezaan antara din dan syari'ah adalah bahawa, din selamanya adalah 
situ dan sama, baik dahulu mahupun sekarang, maka syari'ah adalah banyak. Sebahagian 
daripadanya dihapuskan, sebahagiannya lagi diganti. Tetapi perubahan-perubahan dalam 
syari'ah ini tidaklah mengubah din. Din Nabi Nuh adalah sama dengan din Nabi Ibrahim, 
Musa, Isa, Syu'aib, Soleh, Hud, dan Muhammad saw, tetapi syari'ah dari tiap-tiap Rasul 

tersebut, berbeza antara satu sama lain. Cara-cara melakukan solat dan puasa dari satu 
nabi ke nabi yang lain, ajaran-ajaran tentang halal dan haram, peraturan-peraturan tentang 
bersuci dan aturan-aturan perkahwinan, perceraian dan pembahagian warisan agak 
berbeza dari satu syari'ah ke syari'ah yang lain. Tetapi meskipun ada perbezaan- 
perbezaan dalam syari'ah ini, namun semuanya adalah sama-sama Muslim, sama ada 
pengikut-pengikut Nabi Nuh, Nabi Ibrahim, Nabi Isa, pengikut-pengikut Nabi Musa, dan 
kita semua ini juga adalah orang-orang Muslim kerana din kita adalah satu dan sama. Ini 
menunjukkan bahawa din tidak terpengaruh oleh perbezaan-perbezaan dalam peraturan- 
peraturan syari'ah. Din tetap sama walaupun cara-cara untuk melaksanakannya berbeza. 


SIFAT PERBEZAAN DALAM SYARI'AH 


Untuk memahami perbezaan ini, marilah kita umpamakan ada seorang tuan yang 
mempunyai banyak pelayan. Seorang pelayan yang tidak mengakui tuannya dengan 
semestinya, dan tidak menganggap perintahnya layak untuk ditaati, adalah pelayan yang 
pembangkang dan tidak patut disebut pelayan. Sedangkan mereka yag mengakui tuannya 
sebagai tuan, merasa berkewajipan menjalankan perintah-perintahnya dan takut untuk 
membangkang terhadapnya, adalah layak disebut pelayan. Apabila cara-cara 
melaksanakan tugas yang diberikan oleh tuan mereka itu berbeza satu sama lain, maka 
hal itu tidaklah mempengaruhi identiti mereka sebagai pelayan. Apabila tuannya 
menunjukkan satu cara untuk melayaninya kepada seorang pelayan dan menunjukkan 
cara yang lain kepada pelayan yang lain, maka pelayan yang pertama tidak berhak untuk 
mengatakan bahawa hanya dia sendirilah pelayan tuannya itu dan pelayan yang kedua itu 
bukan. Sama halnya, apabila pemahaman seorang pelayan tentang perintah tuannya 
berbeza dengan pemahaman pelayan yang lain, tetapi keduanya melaksanakan perintah 
itu sebagaimana menurut pemahaman masing-masing, maka kedua pelayan tersebut 
adalah sama-sama mengabdi kepada tuannya dengan pengabdian yang sama. Mungkin 
yang satu salah dalam memahami maksud perintah itu sedangkan yang lain dapat 
memahaminya dengan betul. Tetapi selama kedua-duanya tetap melaksanakan perintah- 
perintah tersebut, maka tidak seorang pun boleh mengatakan kepada pelayan yang salah 
faham tersebut bahawa, ia telah membangkang perintah tuannya dan kerana itu dipecat 
dari jabatannya. 

Dari contoh ini anda dapat dengan jelas memahami perbezaan antara din dan syari'ah. 
Sebelum kedatangan Rasulullah Muhammad saw, Allah telah mengirim pelbagai syari'ah 
melalui pelbagai rasul. Kepada seorang rasul dikirimkan satu macam cara mengabdi 
kepada Allah, dan kepada rasul yang lain dikirimkan cara yang lain. Mereka yang 
mengabdikan diri kepada Allah menurut cara-cara yang diajarkan oleh rasul-rasul 
tersebut adalah orang-orang Islam, walaupun cara-cara pengabdian mereka berbeza satu 
sama lain. Kemudian pada waktu Rasulullah Muhammad diutus, Allah memerintahkan: 
"Sekarang seluruh cara-cara pengabdian yang telah lalu, Kami hapuskan. Mulai sekarang 
siapa sahaja yang ingin mengabdi kepada Kami haruslah megikuti cara yang telah Kami 
ajarkan kepada Rasul Kami yang terakhir". Maka setelah adanya perintah ini, tidak 
seorang pun yang boleh mengabdikan kepada Allah menurut cara-cara yang sudah lalu, 
kerana bila ia tidak mengikuti cara yang baru dan mengikuti cara yang lama, maka 
sebenarnya dia tidaklah mentaati perintah Allah, melainkan menuruti kemahuannya 
sendiri. Kerana itu ia dapat dan memang secara otomatik, dipecat dari jawatan sebagai 

hamba Allah, atau dalam bahasa agama, ia telah menjadi kafir. 
SIFAT PERBEZAAN DALAM MAZHAB FIOH 


Hal yang tersebut di atas adalah mengenai pengikut rasul-rasul sebelum Muhammad saw. 
Mengenai pengikut-pengikut Rasulullah Muhammad saw sendiri, maka bahagian kedua 
dari contoh yang tersebut di atas,berlaku bagi mereka. Semua orang yang percaya 
bahawa syari'ah yang dikirimkan Allah kepada Rasulullah saw adalah Syari'ah Allah dan 
merasa berkewajipan untuk mengikutinya adalah orang-orang Islam. Sekarang, apabila 
sebahagian orang Islam memahami perintah-perintah dalam syari'ah itu dengan suatu 
pengertian dan sebahagian orang Islam lain memahaminya dengan pengertian yang 
berbeza, maka kedua-dua kelompok orang Islam tersebut tetaplah orang Islam. Walaupun 
masing-masing memiliki pengertian yang berbeza tentang perintah-perintah tersebut, dan 
menjalankannya dengan cara yang berbeza pula, kerana masing-masing yang mengikuti 
sesuatu cara berkeyakinan bahawa cara itulah yang diperintahkan oleh Allah. Dalam hal 
ini, masing-masing mengatakan bahawa kelompoknya yang sendiri adalah hamba-hamba 
Allah yang sebenanrya, sedangkan kelompok yang lain bukan. Paling buruk yang dapat 
dikatakanNya adalah bahawa kelompoknya sendirilah yang memiliki pemahaman yang 
tepat mengenai perintah Allah, sedangkan kelompok yang lain tidak. Tetapi mereka sama 
sekali tidak berhak memecat kelompok yang lain itu dari kedudukan mereka sebagai 
orang-orang Islam. Barangsiapa yang berani memecat seorang Islam dari kelslamannya 
bererti telah menganggap dirinya sebagai tuhan. Seolah-olah ia berkata: "Sebagaimana 
yang engkau ketahui, adalah wajib bagimu mentaati perintah-perintah Allah, demikian 
pula wajib bagimu untuk tunduk pada pemahamanku tentang perintah Allah itu. Apabila 
kamu tidak mahu tunduk, maka aku dengan senangnya akan memecatmu dari 
kedudukanmu sebagai hamba Allah. Bayangkan, betapa besarnya hal ini! Oleh kerana itu 
Rasulullah saw mengatakan: "Barangsiapa dengan semena-mena melabel seorang 
Muslim sebagai kafir, maka tuduhannya itu akan berbalik kepada dirinya". Kerana Allah 
hanya mewajibkan seorang Muslim taat kepada perintahNya sahaja, si penuduh itu 
berkata: "Tidak, kamu juga harus tunduk pada penafsiran dan penilaianku" (yang bererti: 
Tuhanmu bukan hanya Tuhan sendiri sahaja, tetapi aku juga adalah tuhanmu yang kecil). 
Dan apabila kamu tidak tunduk kepada perintahku, maka dengan senangnya aku sendiri 
akan memecat kedudukanmu sebagai hamba Tuhan, tidak peduli apakah Tuhan 
memecatmu atau tidak". Barangsiapa yang sewenang-wenangya berkata seperti ini, 
bererti ia telah melibatkan dirinya ke dalam bahaya menjadi seorang kafir, terlepas dari 
apakah orang yang dilabelnya itu berubah dari Muslim menjadi kafir atau tidak. 


Saudara-saudara! 


Saya harap anda semua telah memahami sepenuhnya perbezaan antara din dan syari'ah. 
Anda juga tentunya telah mengerti bahawa perbezaan dalam cara mengabdikan diri pada 
Allah tidak bererti menyimpang dari din, asalkan orang yang mengikuti cara yang 
tertentu itu benar-benar sedar dan yakin bahawa Allah dan RasulNya benar-benar 
memerintahkan apa yang dikerjakannya itu, dan untuk menguatkan cara yang 
dilakukanya itu ia memiliki bukti yang kukuh dari Kitab Allah dan Sunnah RasulNya. 

BAHAYANYA TIDAK MEMAHAMI PERBEZAAN ANTARA “DIN” DAN 
“SYARPAH” 


Sekarang saya ingin memberitahu anda bahaya yang akan melanda masyarakat Islam 
kerana ketidak fahaman mereka akan perbezaan antara din dan syari'ah. 


Di kalangan ummat Islam ada beberapa cara dalam mengerjakan solat. Suatu kelompok 
orang Islam meletidakkan tangannya di atas dada, sedangkan yang lain meletidakkan di 
atas pusat atau perutnya. Sekelompok orang lagi mengikut membaca Fatihah ketika 
menjadi ma'mum di belakang imam, sementara kelompok yang lain tidak. Satu kelompok 
membaca amin dengan kuat, sedangkan kelompok yang lain dengan suara perlahan. 
Masing-masing kelompok mengikuti cara masing-masing dengan keyakinan bahawa cara 
yang dipakai kelompoknya sendiri itulah yang diajarkan Rasulullah saw, dan untuk 
memperkuatkan keyakinannya itu mereka memiliki dalil yang kuat. Oleh kerana itu, 
semua kelompok adalah tetap merupakan pengikut Nabi saw, walaupun cara-cara solat 
mereka berbeza. Tetapi orang-orang yang tidak baik hatinya, yang menganggap masalah- 
masalah syari'ah ini sebagai masalah-masalah din menyatakan: perbezaan-perbezaan 
dalam cara-cara beribadat itu sebagai perbezaan-perbezaan dalam din. Orang-orang 
seperti ini membuat kelompok-kelompok sendiri, memisahkan masjid-masjid mereka dari 
masjid-masjid kelompok lain, saling menghina satu sama lain, mengusir orang-orang 
Islam dari kelompok lain dari masjid-masjid mereka, melakukan 'perang debat” dan dalil 
dan memecah belah ummat Rasulullah. Bahkan kalau hal ini masih tidak memuaskan 
mereka, maka orang-orang yang suka bertengkar ini lalu bermula untuk saling melabel 
sebagai kafir, berdosa, atau pembuat bid'ah. Ini boleh terjadi apabila seseorang yang 
berprinsip sesuai dengan pemahamannya tentang al-Ouran dan Sunnah tidak merasa puas 
hanya dengan menjalankan prinsipnya itu untuk dirinya sendiri, tetapi menganggap perlu 
untuk memaksa orang lain untuk mengikut pendiriannya itu, dan apabila orang lain 
menolaknya, ia mula melabel mereka kafir dan telah keluar dari din Allah. 


Pelbagai mazhab yang anda lihat terdapat di kalangan ummat Islam seperti mazhab 
Hanafi, Syafi'i, Ahlul Hadis dan sebagainya, semuanya mengakui al-Guran dan Hadis 
dan sebagai pegangan terakhir dan melaksanakan ajaran-ajaran daripadanya sesuai 
dengan pemahaman mereka. Mungkin bahawa pemahaman yang dimiliki suatu mazhab 
adalah betul dan pemahaman yang lain keliru. Saya sendiri adalah penganut salah satu 
mazhab tersebut dan menganggapnya betul, dan saya juga berbincang dengan mereka 
yang menentang mazhab saya untuk menerangkan kepada mereka apa yang saya anggap 
benar dan membuktikan apa yang saya pandang salah. Tetapi menganggap pendapat 
orang lain salah adalah berbeza dengan mengkafirkannya. Setiap orang Islam punyai hak 
untuk mengikuti syari'ah menurut pemahamannya sendiri. Apabila sepuluh orang Islam 
mengikuti sepuluh cara yang berbeza, mereka semuanya adalah tetap orang Islam selama 
mana mereka percaya pada syari'ah Islam. Mereka tetap merupakan satu ummah dan 
tiada alasan bagi mereka untuk membentuk kelompok yang terpisah-pisah. Tetapi orang- 
orang yang tidak memahami hal ini lalu memecah belahkan masyarakat Islam menjadi 
kelompok-kelompok yang terpisah-pisah kerana soal-soal yang remeh, saling menyerang, 
saling berpisah solat dan masjid, menghentikan saling kahwin-mengahwini dan saling 

berhubungan, dan menubuhkan kelompok-kelompok yang terdiri dari orang-orang yang 
sesama golongannya sendiri, dengan cara sedemikian rupa seolah-olah masing-masing 
kelompok adalah satu ummat yang berdiri sendiri. 


BAHAYA PERPECAHAN 


Anda tidak akan dapat menyedari bahaya yang telah menimpa Islam disebabkan oleh 
perpecahan ini, dengan hanya menyatakan bahawa kaum Mustimin adalah satu ummah. 
Tetapi cubalah buka mata anda untuk melihat kenyataan berikut. 


Di Hindustan, ada 80 juta orang Islam. Seandainya masyarakat yang demikian besarnya 
ini betul-betul bersatu dan berjuang bahu-membahu untuk menegakkan kalimat Allah, 
siapa di dunia ini yang akan berani menganggap ringan terhadap mereka? Tetapi dalam 
kenyataannya, kerana adanya perpecahan-perpecahan di kalangan ummat, maka ummat 
ini telah berpecah-belah menjadi beratus-ratus golongan. Masing-masing golongan saling 
membenci, dan kerananya tidak boleh bersatu bahkan dalam keadaan yang paling krisis 
sekalipun masing-masing kelompok ummat Islam saling berprasangka melebihi 
prasangka orang Yahudi terhadap orang Kristian. Seringkali terjadi seorang anggota 
suatu kelompok ummat Islam berpihak kepada orang-orang kafir untuk menghinakan 
seorang anggota kelompok ummat Islam yang lain. Dalam keadaan begini, janganlah kita 
hairan apabila kita melihat ummat Islam dikalahkan dan dikuasai orang lain. Itulah 
akibat yang ditimbulkan oleh perbuatan mereka sendiri. Mereka telah terkena hukuman 
yang telah dinyatakan Allah dalam al-Gur'an. 


"atau Dia mencampurkan kamu dalam golongan-golongan (yang saling bertentangan) 
dan merasakan kepada sebahagian kamu keganasan sebahagian yang lain... " (Al-Our'an, 
alAn'am, 6:65) 


Frtinya, salah satu hukuman Allah ialah Dia membahagi-bahagi anda sekalian menjadi 
golongan-golongan yang berbeza-beza dan menjadikan golongan yang satu menjadi 
musuh golongan yang lain. 


Saudara-saudara. Hukuman yang dideritai oleh kaum Muslimin di seluruh Hindustan 
tampak paling nyata di Punjab. Di Hindustan, perbalahan antara kaum Muslimin adalah 
paling ramai di seluruh negeri, dan kerana inilah maka jumlah anda yang majoriti di 
Punjab ini tidak memiliki kekuatan apa-apa yang dapat mendatangkan faedah. Apabila 
anda menginginkan kesejahteraan, anda mesti membubarkan semua golongan-golongan 
yang ada, hidup bersaudara satu sama lain dan menjadi satu ummah yang bersatu. Tidak 
ada satu dalil pun dalam syari'ah Allah yang dapat dijadikan dasar untuk menjadikan 
mazhab-mazhab Ahlul Hadis, Hanafi, Deobandi, Brelvi, Syi'ah, Sunni dan sebagainya 
sebagai ummah-ummah yang terpisah-pisah. Ummah-ummah yang semacam ini adalah 
produk dari kejahilan. Allah hanya menjadikan satu ummah sahaja, iaitu: “Ummah 
Muslimah” 

Bahagian 
D 


» 


SOLAT 


1, IBADAT 


Saudara-saudara sesama Muslim. 


Dalam khutbah saya yang telah lalu, saya telah menerangkan maksud din dan syari'ah. 
Hari ini saya akan menerangkan kepada anda erti sebuah kata lain yang sering dipakai 
oleh kaum Muslimin, tetapi hanya sedikit sekali yang mengetahui ertinya yang 
sebenarnya. Perkataan itu ialah Ibadat. 


Allah berfirman dalam Kitab SuciNya: 


"Dan Aku tidak menciptakan jin dan manusia melainkan supaya mereka menyembahKu". 
(Al-Our'an, adz-Dzariyat, 51:36). 


Dari ayat ini jelas bahawa tujuan anda lahir dan hidup di dunia ini tiada lain hanya 
beribadat kepada Allah. Nah, sekarang anda boleh menyedari betapa pentingnya bagi 
anda untuk mengetahui erti "ibadat apabila anda ingin memenuhi tujuan, untuk apa anda 
diciptidakan. Sesuatu yang tidak dapat mencapai tujuannya bererti gagal. Apabila seorang 
doktor tidak boleh menyembuhkan penyakit pesakitnya, ia dikatakan gagal dalam 
pekerjaannya. Apabila seorang petani tidak boleh menanam tanaman yang baik, ia 
dikatakan gagal sebagai petani. Sama halnya, apabila anda tidak berhasil mencapai tujuan 
hidup anda yang sebenarnya, yakni beribadat kepada Allah, maka bererti seluruh hidup 
anda telah gagal. Oleh kerena itu saya mengharapkan anda semua mendengarkan dengan 
penuh perhatian dan memahami erti kata "ibadat dan menyimpannya baik-baik dalam 
fikiran anda, kerana keberhasilan atau kegagalan anda dalam hidup ini bergantung 
padanya. 


ERTI ''BADAT 

“Ibadat berasal dari kata 'abd, ertinya adalah "pelayan" dan 'budak". Jadi, 'ibadat bererti 
"penghambaan" dan "perbudakan". 


Apabila seseorang yang menjadi budak kepada orang lain, melayani tuannya 
sebagaimana halnya seorang budak, dan bersikap terhadap orang itu sebagaimana 
terhadap seorang tuan atau majikan, maka perbuatan seperti itu disebut penghambaan dan 
'badat. Berlawanan dengan ini, apabila seseorang yang menjadi budak kepada orang lain 
dan juga memperolehi gaji daripadanya, tetapi tidak mahu melayaninya sebagaimana 
seorang budak terhadap tuannya, maka ia dikatakan tidak patuh dan membangkang, atau 
lebih tepat lagi, hal itu dapat dikatakan sebagai pengkhianatan. 


Sekarang fikirkanlah bagaimana seharusnya tingkah laku seorang budak terhadap 
tuannya. 


Kewajipan pertama dari seorang budak adalah memandang tuannya sebagai penguasa 
(lord), dan merasa berkewajipan untuk setia kepada orang yang menjadi tuannya, 
penunjang hidupnya, pelindung dan penjaganya, dan meyakini sepenuhnya bahawa tidak 
seorang pun selain tuannya itu yang layak mendapatkan kesetiaannya. 


Kewajipan kedua dari seorang budak ialah selalu patuh pada tuannya, melaksanakan 
perintah-perintahnya dengan cermat, jangan sekali-kali enggan melayaninya, dan tidak 
mengatakan sesuatu pun atau mendengarkan perkataan dari siapa pun yang bertentangan 
dengan kehendak tuannya. Seorang budak dalam setiap saat, situasi dan keadaan, adalah 
tetap seorang budak. Ia sama sekali tidak mempunyai hak untuk mengatakan bahawa ia 
akan mematuhi perintah tertentu dari tuannya dan membangkang perintah lainnya, atau 
bahawa ia menjadi budak tuannya untuk waktu-waktu tertentu dan bebas dalam waktu- 
waktu yang lain. 


Kewajipan ketiga dari seorang budak adalah menghormati dan menghargai tuannya. Dia 
harus mengikuti cara yang ditentukan oleh tuannya sebagai sikap hormat kepada tuannya. 
Dia mestilah selalu hadir untuk memberi hormat pada waktu yang ditentukan oleh 
tuannya sebagai bukti bahawa dia benar-benar setia dan patuh kepada tuannya. 


Inilah hal-hal yang mutlak yang harus dipenuhi dalam "ibadat, iaitu pertama, kesetiaan 
terhadap tuan dan majikan, kedua, kepatuhan kepadanya, dan ketiga, penghormatan dan 
penghargaan terhadapnya. Apa yang dikatakan Allah dalam ayat: 

"Tiadalah Aku menciptakan jin dan manusia melainkan supaya mereka menyembahKu". 

Ini bererti bahawa tujuan Allah menciptakan kedua-dua jenis makhluk itu, adalah agar 
mereka hanya setia kepada Allah sahaja dan tidak kepada yang lain, agar mereka hanya 
mengikuti perintah-perintah Allah sahaja dan tidak mendengarkan perintah sesiapa pun 
yang bertentangan dengan perintahNya dan menundukkan kepala dengan hormat dan 
penghargaan hanya kepadaNya sahaja dan tidak kepada yang lain. Ketiga-tiga hal ini 
telah dirumuskan Allah dalam satu istilah yang komprehensif, iaitu 'ibadat. Inilah yang 
dimaksudkan dalam semua ayat di mana Allah memerintahkan agar manusia beribadat 
kepadaNya. Intisari ajaran Rasul saw dan ajaran rasul-rasul lain yang diutus Allah 

sebelumnya, adalah: 
"..Dia telah memerintahkan agar kamu tidak menyembah selain Dia. (Al-Our'an, Yusuf, 
12:40) 


Yang bererti bahawa hanya ada satu Penguasa yang berdaulat dan anda semua harus 
setia, bahawa Penguasa itu adalah Allah: bahawa hanya ada satu hukum yang harus anda 
patuhi, iaitu hukum Allah: dan bahawa hanya ada satu Zat yang harus disembah, iaitu 
Allah. 


AKIBAT PENGERTIAN YANG KELIRU TENTANG 'IBADAT 


Jagalah makna 'ibadat tersebut di atas dalam fikiran anda dan jawablah pertanyaan- 
pertanyaan saya yang berikut ini. 


Apakah yang akan anda katakan mengenai seorang pelayan yang melaksanakan tugas- 
tugas yang diberikan oleh tuannya, apabila ia hanya berdiri sahaja di sepanjang waktu di 
hadapan tuannya dengan tangan memeluk tubuh dan terus-menerus menyebut nama 
tuannya? Tuannya menyuruh agar ia pergi untuk mengambil suatu barang yang dirampas 
oleh si Anu dan si Anu, tetapi ia sama sekali tidak bergerak dari tempatnya, malah 
membongkok-bongkok di hadapan tuannya itu dan memberi hormat kepadanya sepuluh 
kali, kemudian berdiri lagi dengan tangan memeluk tubuh. Tuannya menyuruh 
membetulkan masalah-masalah dan membanteras kejahatan-kejahatan, tetapi ia sama 
sekali tidak bergerak sejengkal pun dari tempatnya, malah bersujud di hadapannya. 
Tuannya menyuruh: "Potonglah tangan pencuri-pencuri". Mendengar perintah ini, dengan 
masih tetap berdiri di tempatnya, pelayan itu mengulangi perintah tuannya beberapa kali 
dengan suara yang sangat merdu: "Potonglah tangan pencuri-pencuri, potonglah tangan 
pencuri-pencuri", tetapi tidak sekalipun ia berusaha untuk mendirikan suatu sistem 
pemerintahan di mana orang-orang yang mencuri dihukum dengan hukuman potong- 
tangan. Dapatkah anda mengatakan bahawa pelayan yang seperti ini benar-benar 
menjalankan tugasnya sebagai pelayan? Apabila pelayan-pelayan anda bersikap seperti 
ini, saya tidak tahu apa yang anda katakan. Tetapi saya betul-betul merasa hairan 
bahawa, pelayan-pelayan Allah yang bersikap seperti ini, anda anggap sebagai hamba 
Allah yang soleh! Orang yang tidak mempunyai perasaan seperti ini, membaca perintah- 
perintah Allah dalam al-Gur'an entah beberapa kali sejak pagi hingga petang, tetapi tidak 
pernah beranjak untuk melaksanakan perintah-perintah tersebut. Sebaliknya ia terus- 
menerus melakukan 'ibadat sunat demi 'ibadat sunat, menyebut-nyebut nama Allah 
dengan menghitung-hitung tasbih dan membaca al-Gur'an dengan suara yang merdu. 
Apabila anda melihat orang seperti ini, anda berkata: "Alangkah solehnya orang itu!" 
Kebodohan seperti ini timbul kerana anda tidak tahu erti yang sebenarnya dari "ibadat. 


Ada lagi seorang pelayan yang lain, yang siang malamnya sibuk melaksanakan tugas- 
tugas yang diperintahkan oleh orang-orang lain kepadanya. Ia mentaati perintah-perintah 
mereka, dan melaksanakan hukum yang mereka buat, sementara itu ia terus-menerus 
mengabaikan perintah-perintah dari tuan yang sebenarnya, dan hanya hadir di 
hadapannya pada waktu penghormatan sahaja dan hanya suka menggoyang-goyangkan 
lidah menyebut-nyebut nama tuannya sahaja. Apabila pelayan anda berbuat seperti ini, 

apa yang akan anda lakukan terhadapnya? Tidakkah anda akan melemparkan kembali 
penghormatan yang diberikannya kepada anda ke mukanya sendiri? Apabila ia menyebut 
anda sebagai tuan dan paduka, tidakkah anda mengejek dan mencaci makinya dengan 
kata-kata: "Kainu bohong dan penipu, kamu makan gaji dari saya tetapi perintah orang 
lain yang kamu kerjakan. Di mulut, kamu mengakui saya sebagai tuanmu, tetapi 
kenyataannya kamu mengerjakan perintah orang lain dan tidak pemah mengerjakan 
perintah saya". Ini adalah suatu hal yang jelas dan terang, yang anda semua biasa 
memahaminya. Akan tetapi alangkah menghairankan bahawa anda menganggap sebagai 
'Ibadat perbuatan-perbuatan seperti solat, puasa, zikir, membaca al-Gur'an, haji dan zakat 
yang dilakukan oleh orang-orang yang siang malamnya melanggar aturan dan hukum 
Allah, yang mengerjakan perintah-perintah oran-orang kafir dan musyrik, dan tidak 
pernah mempedulikan perintah-perintah Allah dalam urusan-urusan hidup mereka. 
Kebodohan ini juga terjadi kerana anda tidak mengerti erti yang sebenarnya dari "ibadat. 


Ambillah contoh seorang pelayan yang lain. Pelayan ini memakai pakaian seragam yang 
diberikan oleh tuannya dengan sangat rapi sekali. Ia datang menghadap tuannya dengan 
sikap yang paling hormat. Ketika mendengar perintah tuannya, ia membongkok hormat 
dan berkata: "Dengan sepenuh hati, saya akan mematuhi perintah tuan", dan memberikan 
gambaran seolah-olah ia adalah pelayan yang paling setia. Pada waktu penghormatan, ia 
berdiri paling depan dan melebihi orang-orang lain dalam menyebutkan nama tuannya. 
Tetapi di lain pihak, pelayan ini mengabdi kepada pemberontak-pemberontak dan 
musuhMusuh tuannya sendiri, ikut serta dalam pakatan yang mereka adakan untuk 
menentang tuannya dan bekerjasama dengan mereka dalam usaha untuk menghapuskan 
nama tuannya dari muka bumi. Dalam kegelapan malam, ia melakukan pencurian di 
rumah tuannya dan di pagi hari menghadap kepadanya seperti seorang pelayan yang 
sangat setia. Apa yang akan anda katakan tentang pelayan-pelayan seperti ini? Munafik, 
penghianat, dan pembcrontidak, demikianlah kira-kiranya. Tetapi sebutan apa yang anda 
berikan kepada pelayan-pelayan Allah yang berbuat seperti ini? Anda sebut mereka, 
ulama, pemimpin-pemimpin agama, kiyai-kiyai, haji, orang-orang soleh dan hamba- 
hamba Allah yang taat? Ini disebabkan anda memandang mereka sebagai orang-orang 
yang sangat soleh dan tagwa dengan hanya melihat janggut-janggut, serban dan kopiah 
mereka, sarung yang mereka pakai dua inci di atas mata-kaki, bekas-bekas sujud pada 
dahi mereka, solat mereka yang tidak putus-putus serta untaian biji-biji tasbih mereka 
yang besar. Kebodohan ini juga timbul kerana anda semua tidak memahami erti ibadat 
dan kesolehan. 


Anda mengira bahawa berdiri menghadap Oiblat dengan tangan yang giam, 
membongkokkan badan dengan tangan diletakkan pada lutut, bersujud dengan tangan 
diletakkan di tanah dan membaca beberapa kata-kata ying khusus dan tetap, hanya 
beberapa gerakan dan ucapan sahaja sudah merupakan 'ibadah. Anda mengira bahawa 
dengan lapar dan haus dari pagi sampai petang setiap hari dalam Bulan Ramadhan adalah 
''badat. Anda mengira bahawa membaca beberapa bahagian dari surah-surah al-Gur'an 
tanpa memahami ertinya adalah 'ibadat. Anda mengira bahawa kunjungan ke Makkah 
dan berjalan mengelilingi Ka'bah adalah "ibadat. Pendeknya, yang anda namakan "ibadat 
hanyalah segi-segi lahiriyah dari beberapa perbuatan, dan apabila anda lihat seseorang 
mengerjakan perbuatan-perbuatan tersebut dalam bentuk lahirnya, lalu anda mengira 

bahawa ia telah melaksanakan 'ibadat kepada Allah dan memenuhi tujuan ayat: 


"Dan Aku tidak akan menciptakan jin dan manusia melainkan supaya mereka 
menyembahKu". (Al-Our'an, adz-Dzariyat, 51:56). 


Dan kerananya setelah itu ia bebas melakukan apa sahaja yang disukainya selama 
hidupnya. 


'IBADAT: PENGHAMBAAN SEUMUR-HIDUP 


Akan tetapi kenyataan yang sebenarnya ialah bahawa "ibadat adalah untuk tujuan apa 
anda semua diciptidakan, dan yang telah diperintahkanNya kepada anda agar 
dilaksanakan, adalah sama sekali berbeza. 'Ibadat yang sebenarnya ialah bahawa anda 
mengikuti aturan dan hukum Tuhan dalam hidup anda, dalam setiap langkah dan setiap 
keadaan, dan melepaskan diri anda dari ikatan setiap hukum yang bertentangan dengan 
hukum Allah. Setiap gerakan yang anda lakukan haruslah selaras dengan garis-garis 
yang telah ditentukan Allah bagi anda. Setiap tindakan anda harus sesuai dengan cara 
yang telah ditentukan Allah. Dengan demikian, maka hidup anda yang anda tempuhi 
dengan cara demikian inilah yang disebut 'ibadat. Dalam hidup yang demikian, maka 
tidur anda, bangun anda, makan dan minum anda, bahkan berjalan dan berbicara anda, 
semuanya adalah 'ibadat. 

Demikian luasnya rwang lingkup 'ibadat ini hingga hubungan seks anda dengan isteri 
anda dan ciuman anda kepada anak-anak anda juga adalah "ibadat. Pekerjaan-pekerjaan- 
anda yang umumnya anda sebut sebagai pekerjaan yang bersifat duniawi, sesungguhnya 
semuanya adalah pekerjaan-pekerjaan keagamaan dan "ibadat, asalkan dalam 
mengerjakannya anda menjaga diri pada batas-batas yang telah ditentukan Allah, dan 
dalam setiap langkah selalu memperhatikan apa yang diperbolehkan Allah dan apa yang 
dilarangNya, apa yang halal dan apa yang haram, apa yang diwajibkan dan apa yang 
dilarang, perbuatan dan tindakan apa yang membuat Allah suka kepada anda dan 
perbuatan serta tindakan mana yang membuatNya tidak senang terhadap anda. Misalnya, 
anda bekerja mencari nafkah. Dalam usaha anda ini, anda akan bertemu banyak 
kesempatan untuk memperolehi wang haram dengan jalan yang mudah. Oleh kerana 
kerana takut kepada Allah, anda tidak mahu mengambil wang yang demikian dan hanya 
mencari rezeki yang halal sahaja, maka waktu yang anda pergunakan untuk mencari 
rezeki secara halal itu seluruhnya adalah terhitung sebagai 'ibadat. Dan hasil yang anda 
bawa pulang ke rumah, anda makan bersama anak isteri serta mereka yang berhak untuk 
memakannya seperti yang telah ditentukan Allah, maka untuk seluruh pekerjaan yang 
anda lakukan itu, anda berhak memperolehi pahala dan rahmat Allah. Apabila di tengah 
jalan anda menyingkirkan sebuah batu atau paku agar tidak mengenai orang-orang yang 
lewat, maka ini juga termasuk 'ibadat. Apabila anda merawat orang sakit atau menuntun 
seorang buta atau menolong orang yang sedang kesusahan, maka ini juga termasuk 
''badat. Apabila ketika bercakap-cakap dengan seseorang, anda menghindar dari dusta, 
mengata orang lain, memfitnah dan berbicara kasar serta menyinggung perasaan dan 
kerana takut kepada Allah, anda hanya mengatakan hal-hal yang benar sahaja, maka 
seluruh waktu yang anda habiskan dengan berbicara secara jujur dan bersih itu akan 
terhitung sebagai 'ibadat. 

Jadi, 'ibadat yang sebenarnya kepada Allah ialah mengikuti hukum dan aturan-aturan 
Allah dan menjalankan hidup yang sesuai dengan perintah-perintahNya sejak dari usia 
agil-baligh sehingga meninggal. "Ibadat tidak mempunyai waktu-waktu tertentu. Ia harus 
dilaksanakan sepanjang waktu. "Ibadat juga tidak mempunyai satu bentuk yang khas. 
Dalam setiap perbuatan dan setiap bentuk pekerjaan, "ibadat kepada Allah harus 
dilaksanakan. Kerana anda tidak boleh mengatakan: "Saya hanya menjadi hamba Allah 
pada waktu-waktu tertentu, dan tidak menjadi hambaNya pada waktu-waktu yang lain", 
maka anda juga tidak boleh mengatakan bahawa pelayanan dan 'ibadat kepada Allah 
hanya ditentukan pada waktu-waktu yang tertentu pula dan waktu-waktu yang lain tidak 
diperuntukkan untuk itu. 


Anda sekarang telah memahami erti 'ibadat dan kenyataan bahawa mengabdi kepada 
Allah dan patuh kepadaNya sepanjang hayat dan dalam segala situasi dan keadaan adalah 
''badat. Sekarang mungkin anda akan bertanya: "Kalau begitu, apakah hal-hal 

seperti solat, puasa, haji dan sebagainya itu bukan 'ibadat? Jawapannya ialah: memang, 
itu semua juga termasuk 'ibadat. Tetapi tujuan dari ibadat-ibadat seperti ini sebenarnya 
adalah untuk mempersiapkan anda untuk melaksanakan 'ibadat besar yang harus anda 
laksanakan selama hidup anda dalam segala situasi dan keadaan itu. 


Solat mengingatikan anda, lima kali sehari, bahawa anda adalah seorang budak Allah dan 
hanya kepadaNya anda harus mengabdi. Zakat menyedarkan anda setiap waktu akan 
kenyataan bahawa wang yang anda perolehi adalah pemberian Allah. Janganlah anda 
habiskan wang itu hanya untuk keperluan-keperluan jasmani anda sahaja, tetapi haruslah 
anda berikan juga hak Allah. Haji membangkitkan kesan yang sedemikian rupa akan 
cinta dan kebesaran Allah dalam hati orang yang melakukannya hingga sekali kesan ini 
tertanam dalam hati, maka pengaruhnya tidak akan hilang seumur hidup. Apabila setelah 
menjalankan semua 'ibadat ini seluruh hidup anda menjadi pencerminan 'ibadat kepada 
Allah, maka tidak syak lagi solat anda adalah solat yang benar, puasa anda adalah puasa 
yang benar, zakat anda adalah zakat yang benar, dan haji anda adalah haji yang benar. 
Tetapi bila tujuan ini tidak tercapai, maka tidak ada gunanya melakukan ruku', sujud, 
puasa, haji, dan zakat itu semua. Pekerjaan-pekerjaan lahiriah ini dapat diumpamakan 
sebagai jasad, yang apabila mempunyai ruh dan bergerak serta melakukan pekerjaan, ia 
merupakan manusia yang betul-betul hidup. Tetapi bila ia mati, maka ia tidak lebih 
hanyalah seperti mayat. Mayat memang mempunyai segala sesuatu seperti kaki 

dan tangan, hidung dan mata, tetapi tidak punya ruh. Oleh kerana itu anda 
menguburkannya dalam tanah. Demikian pula apabila peraturan-peraturan dalam solat 
dijalankan, Tetapi rasa takut dan cinta kepada Allah tidak ada, maka ia juga akan menjadi 
suatu pekerja an yang tidak berjiwa dan sia-sia. 


Dalam khutbah-khutbah saya yang akan datang saya akan menerangkan kepada anda 
secara memdalam bagaimana semua "ibadat wajib itu menjadi persiapan bagi manusia 
untuk melaksanakan "ibadat yang besar tadi. Saya juga akan menerangkan bahawa bila 
anda melakukan 'ibadat-'ibadat itu semua dengan penuh pengertian dan cuba untuk 
memenuhi tujuan utamanya, maka "ibadat-'ibadat itu akan membuahkan hasil dan 
pengaruh yang besar dalam hidup anda. 

2, SOLAT 


Saudara-saudara sesama Muslim. 


Dalam khutbah saya yang telah lalu saya telah menjelaskan kepada anda erti yang 
sebenarnya dari "ibadat. Saya telah menjanjikan untuk menerangkan bagaimana 'ibadat- 
''badat yang wajib yang biasanya disebut Rukun Islam itu mempersiapkan manusia untuk 
melaksanakan 'ibadat yang besar dan sebenarnya itu, yang menjadi tujuan diciptakannya 
jin dan manusia. Di antara kelima "ibadat wajib itu, yang paling besar dan paling penting 
adalah solat. Dalam khutbah hari ini saya akan membahas masalah ini sahaja secara 
singkat. 


MAKNA KOMPREHENSIF DARI 'IBADAT 


Anda semua telah tahu bahawa "ibadat yang sebenarnya bererti penghambaan, dan 
sebagai seorang hamba Allah, anda tidak boleh membebaskan diri dari melayani Allah 
dalam waktu dan keadaan apa pun juga. Sebagaimana, halnya anda tidak boleh 
mengatakan bahawa anda adalah hamba Allah untuk sekian jam atau sekian minit sahaja, 
dan tidak menjadi hambaNya dalam waktu-waktu yang selebihnya. Maka, anda juga 
tidak boleh mengatakan bahawa anda hanya wajib beribadat kepada Allah dalam jangka 
waktu sekian, dan dalam waktu selebihnya anda bebas melakukan apa sahaja yang anda 
sukai. Anda harus ingat bahawa anda adalah budak Allah sejak lahir. Allah menciptakan 
anda dengan tujuan agar anda menjadi hambaNya sahaja. Kerana itu seluruh hidup anda 
haruslah anda habiskan dalam melayani Allah dan tidak boleh ada satu 

saat pun di mana anda lengah dalam beribadat kepadaNya. Saya juga telah menjelaskan 
bahawa 'ibadat tidaklah bererti melepaskan diri dari pekerjaan sehari-hari dan duduk di 
sudut masjid sambil menyebut-nyebut nama Allah. Sebaliknya, erti 'ibadat yang 
sebenarnya ialah bahawa apa pun yang anda kerjakan di dunia ini haruslah sesuai dengan 
hukum dan aturan Allah. Tidur anda, bangun anda, makan dan minum anda, berjalan 
anda pendeknya, setiap yang anda lakukan harus benar-benar menurut aturan yang telah 
ditetapkan Allah. Apabila anda sedang berada di rumah bersama isteri dan anak-anak 
anda, saudara-saudara dan sanak saudara anda, maka anda harus bersikap terhadap 
mereka dengan cara yang ditetapkan Allah. Apabila anda berbincang-bincang dengan 
teman-teman anda dan bersantai-santai, anda juga harus selalu ingat bahawa anda adalah 
pelayan Allah, dan bukan orang bebas. Apabila anda pergi ke luar rumah mencari nafkah 
dan berurusan dengan orang lain, maka juga harus selalu ingat ajaran-ajaran Allah dalam 
setiap hal dan setiap pekerjaan, dan tidak boleh sekali-kali melangkaui batas-batas yang 
telah ditentukanNya. Apabila di tengah kegelapan malam anda merasa bahawa anda 
boleh melakukan dosa yang tidak boleh diketahui oleh seorang pun, maka anda harus 
ingat bahawa Allah selalu melihat anda dan bahawa Allahlah yang harus ditakuti dan 
bukannya manusia. Apabila anda berada seorang diri di hutan, di mana anda boleh 
berbuat kejahatan tanpa diketahui oleh polis atau disaksikan sesiapa pun, maka di situ 
pun anda juga harus menghentikan niat jahat anda dengan mengingatii Allah dan 
mengabaikan keuntungan apa pun yang mungkin anda perolehi dengan risiko anda akan 

dibenci Allah. 

Sebaliknya, apabila dengan mengikuti kebenaran dan kejujuran, anda melihat bahaya 
kerugian yang besar, maka anda juga tidak boleh ragu-ragu dan takut menanggungnya, 
kerana dengan demikian Allah akan senang kepada anda. Jadi, mengasingkan diri dari 
dunia ramai dan duduk di tempat yang sepi sambil menghitung-hitung tasbih sama sekali 
bukanlah 'ibadat. Sebaliknya, bila anda melibatkan diri dalam kegiatan-kegiatan duniawi 
dengan tetap mengikuti hukum-hukum dan aturan-aturan Allah, maka itu adalah "ibadat. 
Zikir atau mengingati Allah tidaklah bererti bahawa anda harus menyebut "Allah, Allah" 
terus menerus, Tetapi mengingati Allah yang sebenarnya adalah ingat kepada Allah 
dalam fikiran walaupun kita sedang terlibat dalam urusan-urusan yang sangat penting dan 
mudah melalaikan kita dari ingat kepada Allah. Dalam kehidupan di dunia ini di mana 
banyak kesempatan terbuka untuk melanggar hukum dan aturan Allah, di mana godaan- 
godaan untuk memperolehi keuntungan yang besar datang bertubi-tubi dan ancaman 
kehancuran dan kerugian berat mengepung dari segenap penjuru, anda harus selalu ingat 
kepada Allah dan bertabah hati dalam mengikuti hukum dan aturanNya. Inilah zikir atau 
mengingati Allah yang sebenamya. Al-Our'an menyebutkan tentang zikir yang seperti ini 
sebagai berikut: 


"Apabila telah ditunaikan solat, maka bertebaranlah kamu, di muka bumi, dan carilah 
kurnia Allah dan ingatlah Allah banyak-banyak supaya kamu beruntung". 
(Al-Our'an, al-Jumu'ah, 62:10) 


MANFAAT SOLAT 


Ingat-ingatlah erti 'ibadat tersebut di atas dan fikirkanlah sifat-sifat bagaimana yang 
diperlukan untuk melakukan 'ibadat yang begitu besar itu dan bagaimana solat dapat 
menghasilkan sifat-sifat itu dalam diri manusia. 


KESEDARAN AKAN KEDUDUKAN SEBAGAI BUDAK 


Yang pertama-tama diperlukarr adalah membuat anda bena-benar merasa bahawa anda 
adalah budak Allah, dan bahawa anda harus selalu melayani kehendakNya di setiap saat 
dalam hidup anda dan dalam setiap pekerjaan yang anda lakukan. Peringatan seperti ini 
terus-menerus diperlukan, kerana dalam diri manusia bersembunyi satu iblis yang selalu 
mempengaruhinya dengan kata-kata: "Kamu adalah budakku". Dan di seluruh dunia ini 
terdapat berjuta-juta iblis yang masing-masing mengatakan kepada setiap manusia: 
"Kamu adalah budakku". Pengaruh iblis-iblis ini tidak dapat dihancurkan, kecuali bila 
manusia setiap hari mengingatkan dirinya bahawa ia bukanlah budak iblis melainkan 
budak Allah. Pekerjaan untuk mengingatkan manusia ini dilakukan oleh solat. Setiap 
hari, begitu anda bangun di pagi hari, solat mengingatkan anda akan hal itu sebelum anda 
mulai mengerjakan pekerjaan anda sehari-hari. Ketika anda sibuk mengerjakan pekerjaan 
anda di siang hari, maka tiga kali anda diingatkan oleh solat. Dan ketika anda akan pergi 
tidur, peringatan itu diulangi lagi untuk yang terakhir kalinya. Inilah faedah pertama dari 
solat, dan berdasarkan hal ini, maka dalam al-Gur'an solat disebut sebagai "pengingat" 
yakni pengingatan kepada Tuhan. 

RASA BERKEWAJIPAN 


Kerana dalam setiap langkah dalam hidup anda, anda harus melaksanakan perintah Allah, 
maka perlu dikembangkan di dalam diri anda kemampuan untuk mengenali apa yang 
wajib(fardh), dan bersamaan dengan itu juga penanaman kebiasaan untuk melaksanakan 
kewajipan dengan penuh gairah. Seseorang yang tidak tahu apa yang dinamakan wajib, 
sama sekali tidak akan boleh diharapkan untuk mematuhi perintah. Demikian pula halnya 
dengan orang yang tahu ertinya Tetapi tidak berlatih untuk melaksanakannya, hingga 
bahkan setelah tahu apa yang wajib dikerjakannya, ia tidak mempedulikan kewajipan itu. 
Orang yang begini jelas tidak boleh diharapkan untuk melaksanakan tugas yang banyak 
yang diberikan kepadanya selama dua puluh empat jam siang dan malam. 


LATIHAN KEPATUHAN 


Orang-orang yang pernah bertugas dalam ketenteraan atau kepolisan pasti tahu, 
bagaimana di dalam kedua-dua tugasan ini mereka diajar untuk memahami dan berlatih 
menjalankan kewajipan. Selama siang dan malam hari mereka mendengarkan suara 
trompet. Perajurit-perajurit diperintahkan berkumpul di suatu tempat di mana mereka 
disuruh melakukan perbarisan. Semua ini dilakukan untuk membiasakan mereka untuk 
melaksanakan perintah-perintah. Mereka disaring sejak permulaan latihan dan dipecat 
apabila terbukti bahawa mereka tidak sesuai untuk suatu tugas, kerana malas atau tidak 
berdisiplin. Sama halnya, trompet solat juga dibunyikan lima kali dalam sehari, dengan 
tujuan agar perajurit-perajurit Allah dengan cepat berkumpul dari segenap penjuru, dan 
membuktikan bahawa mereka siap mematuhi perintah-perintah Allah. Seorang Muslim 
yang tidak bergerak dari tempatnya ketika mendengar suara adzan, sebenarnya 
membuktikan bahawa ia tidak mengerti erti kewajipan, atau kalaupun ia mengerti, ia 
adalah seorang yang betul-betul tolol dan tidak berguna, hingga tidak layak untuk 
menjadi perajurit dalam tentera Allah. 

Kerana alasan tersebut di atas itulah, Rasulullah saw berkata. "Sungguh aku ingin sekali 
pergi membakar rumah orang-orang yang tetap tinggal di rumah mereka setelah 
mendengar suaraan adzan". Dan itu pula sebabnya, dalam sebuah hadis, solat telah 
dijadikan garis pemisah antara kufr dan Islam. Pada masa hidup Rasulullah saw dan 
Khulafa Ar-rashidin, seseorang tidak dianggap Muslim kecuali bila ia ikut serta solat 
berjema'ah dengan penuh semangat, sehingga mereka yang bermalas-malas dicela 
sebagai orang-orang munafik: 

"Sesungguhnya orang-orang munafik itu menipu Allah, dan Allah membalas tipuan 
mereka. Dan apabila mereka berdiri untuk mengerjakan solat mereka berdiri dengan 
malas. Mereka bermaksud riya (dengan solat) di hadapan manusia. Dan tidaklah mereka 
menyebut Allah kecuali sedikit sekali". 

(Al-Oura.n, an-Nisa', 4:142) 


Dari penjelasan di atas jelaslah bahawa dalam Islam tidak ada tempat bagi seseorang 
yang tidak mengerjakan solat. Kerana Islam bukanlah semata-mata kepercayaan, 
melainkan juga merupakan ajaran-ajaran yang praktikal. Dengan demikian seorang 
Muslim harus mempraktikkan Islam dan memerangi kekufuran dan kejahatan setiap saat 

dalam hidupnya. Untuk menjalankan kehidupan praktikal yang ketat seperti ini, seorang 
Muslim harus selalu bersungguh-sungguh dalam melaksanakan perintah-perintah Allah. 
Mereka yang tidak memiliki kesungguhan ini adalah sama sekali tidak berguna bagi 
Islam. Itulah sebabnya solat telah diwajibkan lima kali dalam sehari, hingga mereka yang 
mengaku Islam dapat diuji terus-menerus untuk mengetahui apakah mereka betul-betul 
Islam dan gairah dalam melaksanakan perintah-perintah Allah dalam kehidupan praktikal 
mereka sehari-hari. Apabila mereka tidak beranjak dari tempatnya ketika mendengar 
suara adzan, jelaslah bahawa mereka tidak siap untuk menjalankan kehidupan praktikal 
secara Islam. Dengan demikian, iman mereka kepada Allah dan RasulNya tidaklah ada 
gunanya. Inilah sebabnya maka dalam Gur'an dikatakan: 


"Jadikanlah sabar dan solat sebagai penolongmu. Dan sesungguhnya yang demikian itu 
sungguh berat, kecuali bagi orang-orang yang khusyuk". (Al-Our'an, al-Bagarah, 2:45) 


ertinya, solat itu hanya berat bagi mereka yang tidak bersedia untuk menjalankan 
kepatuhan kepada Allah, dan seseorang yang merasa bahawa solat itu berat, ia telah 
membuktikan bahawa dirinya tidak sesuai untuk menjadi hamba Allah. 


MENIMBULKAN RASA TAKUT KEPADA ALLAH 


Faktor ketiga adalah rasa takut yang harus dihidupkan terus menerus dalam hati. 
Seseorang tidak akan dapat melaksanakan Islam, kecuali bila ia percaya bahawa Allah 
selalu melihatnya setiap saat dan di setiap tempat, bahawa Allah selalu mengetahui per- 
buatannya, bahawa Allah selalu melihatnya bahkan dalam kegelapan sekalipun, dan 
bahawa Allah selalu menyertainya ketika ia bersendirian sekalipun. Adalah mungkin bagi 
seseorang untuk bersembunyi dari seluruh manusia di dunia, Tetapi tidak mungkin untuk 
menyembunyikan diri dari Allah. Orang boleh melepaskan diri dari hukuman manusia di 
dunia ini, tetapi tidak mungkin ia boleh lepas dari hukuman Allah. Kepercayaan inilah 
yang mencegah manusia dari melanggar larangan-larangan Allah. Dengan kekuatan 
kepercayaan inilah ia dipaksa untuk menjaga diri agar tidak melanggar batas-batas halal 
dan haram yang telah ditetapkan Allah bagi masalah-masalah kehidupan. Apabila 
kepercayaan ini melemah, maka seorang Muslim tidak akan boleh menjalankan 
kehidupan sebagai seorang Muslim dalam erti yang sebenarnya. Oleh kerana itu, Allah 
telah mewajibkan solat lima kali sehari-semalam untuk terus memperkuatkan 
kepercayaan ini dalam hati orang yang beriman. Allah melukiskan faedah solat, dalam 
KitabNya, 


"Sesungguhnya solat itu mencegah dari (perbuatan-perbuatan) keji dan mungkar..." 
(Al-Our'an, al-Ankabut, 29:45) 


Dengan sedikit pengertian sahaja anda sendiri akan boleh memahami alasan di belakang 
proses ini, Sebagai contoh, solat dilakukan dalam keadaan bersih dan telah melakukan 
wudhu'. Tetapi bila tubuh anda kotor dan anda belum membersihkan diri, atau bila 
pakaian anda kotor dan anda belum menggantikan pakaian, atau bila anda belum 
berwudhu', tetapi anda mengatakan bahawa anda sudah melakukannya, lalu anda 
melaksanakan solat, siapakah yang akan tahu? Tetapi anda tidak pernah melakukan hal 

itu. Mengapa? Kerana anda yakin bahawa dosa anda itu tidak dapat disembunyikan dari 
Allah. Demikian juga apabila bacaan-bacaan yang perlahan-lahan dalam solat tidak anda 
baca sama sekali, tidak seorang pun yang akan tahu. Tetapi anda tidak pemah melakukan 
hal itu. Mengapa? Kerana anda percaya bahawa Allah Maha Mendengar dan lebih dekat 
kepada anda aripada urat darah di leher anda sendiri. Sama halnya, anda melakukan solat 
di mana pun anda berada, baik ketika anda berada di hutan sendirian ataupun di rumah, 
walaupun tidak ada orang yang melihat anda bersolat, dan tidak pula ada orang yang tahu 
bahawa anda belum solat. Tetapi anda melakukannya juga. Mengapa? Kerana anda takut 
melanggari perintah Allah walaupun secara rahsia, dan kerana anda yakin bahawa anda 
tidak mungkin boleh bersembunyi dari penglihatan Allah. Dari hal ini boleh difahami 
bagaimana solat menanamkan dan menghidupkan dalam hati manusia rasa takut kepada 
Allah dan kesedaran bahawa Ia ada di mana-mana, Maha Melihat dan Maha Tahu. 
Bagaimana anda boleh melaksanakan 'ibadat dan menghambakan diri kepada Allah 
selama dua puluh empat jam siang dan malam, bila rasa takut kepada Allah dan 
kepercayaan bahawa Ia selalu melihat anda, tidak dihidupkan terus-menerus dalam hati 
anda? Apabila dalam hati anda tidak ada perasaan takut kepada Allah dalam urusan hidup 
anda setiap hari di dunia ini, bagaimana mungkin bagi anda untuk mengabdikan diri 
kepada kebaikan dan menghindari kejahatan? 


KESEDARAN AKAN HUKUM ALLAH 


Faktor keempat yang sangat perlu dalam beribadat adalah anda harus sedar akan Hukum 
Allah sebab bila anda sama sekali tidak tahu tentang hukum, bagaimana anda akan boleh 
mengikutinya?Faktor ini juga dipenuhi oleh solat. Ayat-ayat al-Our'an yang dibaca dalam 
solat, dimaksudkan untuk membuat anda tetap mengetahui perintah-perintah dan Hukum 
Allah. Khutbah Juma'at juga ditujukan agar anda semua mengetahui ajaran-ajaran Islam. 
Salah satu keuntungan solat berjema'ah dan solat Juma'at adalah bahawa orang-orang 
yang berilmu dan orang-oranng awam selalu berkumpul di satu tempat, dan dengan 
demikian memberikan kesempatan kepada para jema'ah untuk mengetahui perintah- 
perintah Allah. Malangnya, anda tidak berusaha untuk mengetahui erti bacaan-bacaan 
yang anda baca dalam solat, Demikian pula terhadap khutbah-khutbah yang dibaca di 
mimbar-mimbar Juma'at, sehingga anda langsung tidak memperolehi pengetahuan 
tentang Islam daripadanya. Dan bila anda berkumpul untuk melakukan solat, orang-orang 
yang berilmu di antara anda tidak mengajar apa-apa kepada orang-orang yang bodoh. 
Sebaliknya, tidak pula orang-orang yang bodoh di antara anda meminta pengajaran 
daripada mereka yang mengetahui. Solat menyediakan kesempatan bagi anda untuk 
memperolehi semua keuntungan-keuntungan ini. Apabila anda tidak memperolehi 
manfaat daripadanya, bukanlah solat yang harus disalahkan. 


PRAKTIK KEBERSAMAAN 


Yang kelima adalah seorang Muslim tidak boleh dibiarkan bersendirian sahaja dalam 
kemelut hidup ini. Seluruh kaum Muslimin hams bersatu-padu dan berkumpul, bersama- 
sama membentuk suatu masyarakat yang padat dan kuat, dan bekerja-sama saling tolong- 
menolong dalam menegakkan sistem 'ibadat kepada Allah yakni dalam melaksanakan 
perintah-perintahNya, dalam mengikuti hukum-hukumNya dan menyebarkannya ke 

seluruh dunia. Anda tahu bahawa dalam kehidupan di dunia ini, di satu pihak ada orang- 
orang Muslim, yakni hamba Allah yang patuh, dan di pihak yang lain terdapat orang- 
orang kafir, iaitu orang-orang yang memberontak terhadap Allah. Antara kepatuhan dan 
pemberontakan terhadap Allah terjadi pertentangan dan pertarungan yang terus-menerus. 
Kaum pemberontak menghancurkan hukum-hukum Allah dan menggantikannya dengan 
hukum-hukum syaitan, Apabila masing-masing orang Islam berdiri sendiri-sendiri, ia 
tidak akan pernah menang dalam memerangi musuhMusuh Allah itu. Kerana itu, perlulah 
hamba-hamba Allah yang patuh bersatu-padu menghancurkan musuhMusuh Allah ini 
dengan kekuatan persekutuan mereka, dan memastikan tertegaknya hukum Allah. Solat 
adalah sarana yang paling ampuh untuk membina kekuatan.kolektif mereka ini. Solat 
berjema'ah lima kali sehari, lalu jema'ah Juma'at seminggu sekali, kemudian solat 
jema'ah raksasa pada dua hari raya, Aidil Fitri dan Aidil Adha, — semuanya ini bersama- 
sama menjadikan ummat Islam bagaikan sebuah tembok yang kuat, dan menanamkan 
dalam diri mereka persamaan tujuan, dan persatuan praktikal yang diperlukan untuk 
menjadikan mereka tolong-menolong dalam kehidupan praktikal sehari-harian. 

3, APA YANG ANDA BACA DALAM SOLAT? 


Saudara-saudara sesama Muslim! 


Dalam khutbah yang telah lalu, saya sudah menjelaskan bagaimana solat mempersiapkan 
manusia untuk melaksanakan “ibadat kepada Allah, yakni penghambaan dan kepatuhan 
kepadaNya. Apa yang telah saya katakan tentang dengan solat tentu telah dapat anda 
fahami. Seandainya seseorang mengerjakan solat secara teratur dan sedar bahawa hal itu 
adalah wajib dan merupakan perintah Allah, walaupun ia tidak mengerti erti bacaan- 
bacaan solat itu, namun rasa takut kepada Allah dan percaya bahawa Allah ada di mana- 
mana dan selalu melihatnya, serta yakin bahawa suatu hari nanti ia akan dihadapkan 
kepada pengadilanNya, maka semua fakta-fakta tersebut akan selalu terpelihara di dalam 
hatinya. Kepercayaan bahawa ia hanyalah budak kepada Allah, bukan budak dari siapa- 
siapa selainNya dan bahawa hanya Allahlah Penguasa dan Raja yang sebenarnya, akan 
selalu hidup dalam hatinya. Kebiasaan taat menjalankan kewajipan dan kesungguhan 
untuk melaksanakan perintah-perintah Allah akan tumbuh dalam dirinya. Semua sifat- 
sifat yang perlu untuk mengubah seluruh hidup manusia menjadi penghambaan dan 
peribadatan kepada Allah akan secara automatik berkembang dalam dirinya. 


Sekarang saya ingin menekankan fakta bahawa bila orang tersebut mengerjakan solat 
dengan penuh pengertian akan ertinya, dan pemahaman akan bacaan-bacaannya, maka 
bayangkanlah betapa besar pengaruh yang akan ditimbulkannya terhadap fikiran- 
fikirannya, kebiasaan dan wataknya, dan betapa jauh kekuatan imannya akan 
berkembang, serta betapa hidupnya akan memiliki bentuk dan gaya yang baru. 


ADZAN DAN PENGARUHNYA 


Pertama-tama, marilah kita teliti masalah adzan. Selama sehari semalam anda diseru lima 
kali dengan kata-kata berikut: 


Allahu Akbar, Allahu Akbar, 
Allah maha Besar, Allah maha Besar. 


Asyhadu anla ilaha illallah. 
Aku bersaksi bahawa tiada Tuhan selain Allah. 


Asyhadu anna M.uhammadarrasulullah. 
Aku bersaksi bahawa Muhammad adalah utusan Allah. 


Hayya 'alas solah. 
Mart mengerjakan solat. 


Hayya 'alal falah. 
Mari menuju kejayaan. 

Allahu Akbar, Allahu Akbar 
Allah Maha Besar, Allah Maha Besar. 


La ilaha illallah. 
Tidak ada Tuhan selain Allah. 


Lihatlah, betapa kuatnya panggilan ini! Betapa suara ini bergema lima kali sehari dan 
mengingatkan anda bahawa "semuaorang besar di dunia ini yang mendakwa diri sebagai 
penguasa-penguasa adalah pembohong-pembohong belaka. Di seluruh langit dan bumi 
hanya ada satu Wujud yang memiliki sifat kebesaran, dan hanya Dialah yang patut dipuja 
dan disembah. Marilah kita menyembahNya. Dalam menyembahNya sahaja terletak 
kejayaan anda di dunia dan di akhirat". Siapakah yang tidak akan tergugat hatinya 
mendengar seruan-seruan ini? Bagaimana mungkin seseorang yang punya iman dalam 
hatinya akan diam, acuh tidak acuh sahaja, mendengarkan seruan yang demikian perkasa, 
dan tidak segera datang untuk bersujud di hadapan Allah? 


WUDHU' 


Ketika mendengar seruan adzan anda bangkit dari tempat duduk anda, dan pertama sekali 
anda harus memeriksa apakah tubuh anda bersih atau tidak, apakah anda sudah 
berwudhu' atau belum. Ini menunjukkan bahawa anda sedar bahawa pergi menghadap 
Allah, Penguasa alam semesta adalah berbeza jauh sekali dengan urusan-urusan 
keduniaan. Selain solat, semua pekerjaan-pekerjaan lain dapat dilakukan dengan keadaan 
bagaimanapun juga. Tetapi untuk solat, adalah sangat tidak sopan untuk melakukannya 
tanpa tubuh dan pakaian yang bersih, dan di atas semuanya, tanpa kesucian yang lebih 
tinggi, yakni wudhu'. Dengan perasaan ini anda mulaMula memeriksa kebersihan badan 
anda, lalu mengerjakan wudhu'. Apabila dalam berwudhu' itu anda mengingati Allah, dan 
setelah selesai mengerjakannya anda membaca do'a yang diajarkan oleh Rasullullah saw, 
maka tidak hanya badan anda sahaja yang bersih, Tetapi juga hati anda pun akan bersih 
pula. Do'a tersebut ialah: 


Asyhadu an-La ilaha illallahu wahdahu La syarika lahu waasyhadu anna muhammadan 
'abduhuu wa rasuuluhu, allah-ummaj'alni minattawwabiina waj 'Ini minal mutathahhirin. 
"Aku bersaksi bahawa tidak ada Tuhan selain Allah sendiri, tidak ada sekutu bagiNya, 
dan aku bersaksi bahawa Muham-mad adalah hamba dan UtusanNya. Ya Allah, 
Jadikanlah aku orang yang bertaubat dan jadikanlah aku orang yang suci". 


TAKBIR 


Setelah itu anda berdiri untuk melakukan solat dengan muka menghadap giblat. Dalam 
keadaan bersih dan rapi, anda berdiri di hadapan Penguasa alam semesta. Pertama-tama, 
anda mengucapkan kata-kata: 


Allahu Akbar. 
"Allah Maha Besar". 

Dengan pemyataan yang agung ini, anda mengangkat kedua tangan anda ke atas hingga 
sampai ke telinga anda, seolah-olah anda melepaskan diri dari bumi dan semua yang ada 
padanya. Lalu anda melipatkan tangan ke dada, hingga anda sekarang berdiri dengan 
khidmat di hadapan Penguasa anda dengan tangan terlipat. Setelah itu anda memuji Allah 
dengan kata-kata berikut: 


TASBIH 


Subhanakallahumma wa bihamdika wa tabarakasmuka wa 
ta 'ala jadduka wa la ilaaha ghairuk. 

"Ya Allah, Maha Suci dan Maha terpujilah Engkau, Maha 
Berkahlah NamaMu, Maha Tinggi KebesaranMu, dan tiada 
Tuhan selain Engkau". 


TA'AWWUDZ (BERLINDUNG KEPADA ALLAH) 

A'udzubillahi minash shaithanirrajim. 

"Aku berlindung kepada Allah dari gangguan dan kejahatan syaitan yang terkutuk". 
BISMILLAH (DENGAN NAMA ALLAH) 

Bismillahirrahmaniirahim. 

"Dengan nama Allah yang Maha Pengasih dan Maha Penyayang”. 

HAMD (PUJIAN BAGI ALLAH) 


Alhamdu lillahi rabbil 'alamin. Arrahmanirrahim. Malikiyaumiddin. Iyyaka na'budu wa 
iyyaka nasta 'in. Ihdinashshira-thal mustagima. Shirathalladzina an'amta 'alaihim. 
Ghairilmaghdhubi 'alaihim wa ladhdhallin. 


"Segala puji bagi Allah, Tuhan semesta alam. Maha Pengasih, 
Maha Penyayang. Yang menguasai hari pembalasan. Hanya 
Engkaulah yang kami sembah dan hanya kepada Engkaulah 
kami mohon pertolongan. Tunjukilah kami jalan yang lurus. 
(laitu) jalan orang-orang yang telah Engkau anugerahi ni'mat 
kepada mereka, bukan (jalan) mereka yang dimurkai dan 
bukan (pula jalan) mereka yang sesat". 

(Al-Our'an, al-Fatihah, 1:2-7) 


"Amin! Ya Allah kabulkan do'a kami ini". 
Sesudah itu anda membaca beberapa ayat al-OGur'an, yang masing-masing mengandungi 


kebijaksanaan dan memiliki keindahan sendiri. Ayat-ayat al-Gur'an mengandungi 
pengajaran-pengajaran, peringatan-peringatan, dan pelajaran-pelajaran, serta pengarahan 

bagi anda untuk menuju jalan yang benar yang anda mohonkan dalam surah al-Fatihah. 


BEBERAPA SURAH AL-OUR'AN 
1. Al-“Ashr 


Wal'ashri. Innal insana lafi khusrin. Illalladzina amanu wa 'amilush shalihati wa tawa 
shaw bil haggi watawa shaw bishabbri. 

“Demi masa. Sesungguhnya manusia itu benar-benar berada dalam kerugian kecuali 
orang-orang yang beriman dan mengerjakan amalam soleh dan nasihat menasihati 
supaya mentaati kebenaran dan nasihat menasihati supaya menetapi kesabaran.” 
(Al-Ouran, al-Ashr, 103:1-3) 


Surah ini mengajarkan kepada kita bahawa satu-satunya jalan bagi manusia untuk 
selamat dari kehancuran dan kegagalan adalah iman dan amal saleh. Tetapi ini juga tidak 
cukup. Harus ada kelompok orang-orang beriman dan yang saling tolong-menolong 
dalam menjaga keutuhan din, dan dalam menegakkan din tersebut. 


2. Al-Ma'un 


Ara-aitalladzi yukadzdzibu biddin. Fadzalikalladzi yadu -'ulyatim. Wa Ia yahudhdhu 'ala 
tha'amil miskin. Fawailul lilmushallin. Alladzina hum 'an solatihim sahun. Alladzina 
humyuraun. Wa yamna 'unal ma 'un. 

"Tahukah kamu (orang yang mendustakan agama? Itulah orang yang mengherdik anak 
yatim, dan tidak memberi makan orang miskin. Maka kecelakaanlah bagi orang-orang 
yang solat, (iaitu) orang-orang yang lalai dari solatnya, orang-orang yang berbuat riya, 
dan enggan (menolong dengan) barang berguna. (Al-Our'an, al-Ma'un,107:1-7). 


Surah ini mengajarkan kepada kita bahawa menolong anak-yatim dan orang miskin 
adalah keperluan dari ajaran sosial Islam. Tanpa ini manusia secara sosial tidak akan 
boleh bertemu dan menempuh jalan Allah yang lurus. 


3. Humazah 


Wailul li kulli humazatil lumazah, Alladzi jama 'a ma law wa 'addadah. Yahsabu anna 
ma lahu akhladah. Kalla layunbadzanna fil huthamah. Wa ma adrakamal huthamah. 
Narullahil mugadah, Allati taththali'u 'alal afidah. Innaha 'alaihim mu 'shadah. Fi 
amadim mumaddadah. 


"Kecelakaanlah bagi setiap pengumpat lagi pencela, yang mengumpulkan harta lagi 
menghitung-hitung, dia mengira bahawa hartanya itu dapat mengekalkannya, sekali-kali 
tidak! Sesungguhnya dia benar-benar akan dilemparkan ke dalam huthamah. Dan 
tahukah kamu apa huthamah itu? (iaitu) api(yang disediakan) Allah yang dinyalakan, 
yang (naik) sampai ke hati. Sesungguhnya api itu ditutup rapat atas mereka, (sedang 
mereka itu) diikat pada tiang-tiang yang panjang". 

(Al-Our'an, al-Humazah, 104:1-9) 

Pendeknya, surah yang mana pun dari al-Gur'an yang anda baca dalam solat akan 
memberikan kepada anda suatu pengajaran atau bimbingan dan menunjukkan kepada 
anda perintah-perintah Allah yang harus anda ikuti di dunia ini. 


RUKU' (MEMBONGKOK) 


Setelah membaca ayat-ayat yang berisi pengajaran itu anda mengucapkan Allahu Akbar, 
dan melakukan ruku'. Dengan menempatkan kedua tangan anda pada lutut, anda 
membongkok di hadapan Allah dan mengucapkan: 


Subhaana rabbial azim. 
"Maha Suci Penguasaku yang Maha Agung'. 


Sebanyak tiga, lima atau tujuh kali. 
Kemudian anda berdiri tegak lagi dan mengucapkan: 


Sami allahu liman hamidah. 
"Allah mendengarkan kepada orang yang memujiNya”. 


SUJUD 


Kemudian, dengan mengucap Allahu Akbar anda bersujud dan mengucapkan beberapa 
kali: 


Subhana rabbial a "la. 
"Maha suci Tuhanku yang Tinggi dan Luhur" 


AT-TAHIYYAT (PENGHORMATAN) 


Kemudian anda mengangkat kepala dengan mengucapkan Allahu Akbar dan duduk 
dengan khidmat lalu membaca: 


Attahiyyatu lillahi washshalawatu waththayyihatu, assalamu'alaika ayyuhan-nabiyu wa 
rahmatullahi wa barakatuh. Assalamu 'alaina wa “ala 'ibadullahishshalihin. Asyhadu 
anla ilaaha illallah. Wa asyhadu anna Muhammadan 'abduhu waRasuluh. 


"Segala penghormatanku, do'a-do'a, dan semua hal yang baik adalah bagi Allah. 
Semoga salam dilimpahkan kepadamu, wahai Nabi, juga rahmat Allah dan berkahNya. 
Semoga salam dilimpahkan kepada kami dan juga kepada semua hamba-hamba Allah 
yang saleh. Aku bersaksi bahawa tidak ada Tuhan selain Allah dan aku juga bersaksi 
bahawa Muhammad adalah Utusan Allah": 


Sambil memberikan kesaksian ini, anda menaikkan telunjuk anda. Kerana dalam solat, 
hal ini merupakan pernyataan keimanan anda, dan perlu dilakukan untuk memberi 
tekanan khusus dalam mengucapkan pernyataan iman anda itu. Setelah itu anda 
membaca shalawat untuk Rasulullah saw. 

SHALAWAT 


Allahumma shalli ala Muhammadin wa 'ala ali Muhammadin kama shallaita 'ala 
Ibrahima wa ala ali Ibrahima innaka hami-dum majid. Allahumma barik 'ala 
Muhammadin wa 'ala ali Muhammadin kama barakta 'ala Ibrahima wa 'ala ali Ibrahima 
innaka hamidum majid. 


"Ya Allah, limpahkanlah kesejahteraan kepada ' Muhammaddan keluarganya 
sebagaimana Engkau telah melimpahkan kesejahteraan kepada Ibrahim dan 
keluarganya. Sungguh, engkau Maha Terpuji dan Maha Luhur. Ya Allah, limpahkanlah 
berkah kepada Muhammad dan keluarganya sebagaimana Engkau telah melimpahkan 
berkah kepada Ibrahim dan keluarganya. Sungguh engkau Maha Terpuji dan Maha 
Luhur". 


Setelah membaca shalawat ini anda berdo'a kepada Allah: 
DO'A (PERMOHONAN) 


Allahumma innii a 'uzu bika min azabi jahannam wa a 'usubika min 'azabil gubri wa 
a'uzu bika minfitnatilmasihiddaj-jal wa a 'uzu bika min fitnatil mahya wal mamati wa a 
'uzubika minal maa-sini wal maghrim. 


"Ya Allah, aku berlindung kepadamu dari siksa jahannam, aku berlindung kepadaMu 
dari siksa kubur, aku berlindung kepadaMu dari kejahatan dajjal yang menyesatkan, 
yang bermaharajalela di dunia, dan aku berlindung kepadaMu dari kejahatan dalam 
hidup dan kematian. Ya Allah, aku berlindung kepadaMu dari tanggungjawab perbuatan 
dosa dan hutang budi". 


SALAM (UCAPAN KESELAMATAN PADA WAKTU MENGAKHIRI SOLAT) 


Setelah membaca do'a tersebut di atas, selesailah solat. Sekarang anda akan 
mengundurkan diri dari hadapanNya, dan apakah hal pertama yang akan anda lakukan di 
saat anda mahu mengundurkan diri ini? Anda menolehkan kepala ke sebelah kanan dan 
kiri dan memohonkan keselamatan dan rahmat bagi semua yang hadir dan juga bagi 
seluruh makhluk: 


Assalamu 'alaikum vwa rahmatullah 
"Semoga keselamatan dan rahmat dilimpahkan Allah kepadamu". 


Ini adalah seperti khabar baik yang anda bawa kepada dunia sekembali anda dari hadrat 
Allah. 


Yang tersebut di atas itu adalah solat yang anda lakukan diwaktu fajar di saat anda 


bangun dari tidur sebelum anda memulakan pekerjaan sehari-hari anda. Kemudian 
setelah sibuk selama beberapa jam dalam sesuatu pekerjaan, kembali anda datang ke 

hadapan Allah pada tengah hari untuk melakukan solat lagi. Kira-kira tiga jam kemudian, 
kembali anda solat lagi di petang hari. Setelah beristirehat dan atau bekerja lagi sampai 
matahari terbenam, sekali lagi anda solat kembali. Dan akhirnya, setelah bebas dari 
kesibukan dunia anda, maka sebelum anda tidur, anda menghadap ke hadrat Allah 
kembali untuk yang terakhir kalinya. Apabila anda masih merasa kuat, anda mungkin 
menambah solat yang terakhir ini dengan solat Witir, di mana pada rakaat yang terakhir 
anda mengucapkan pernyataan ikatan yang teguh dengan Allah, yang disebut Du'a-i- 
gunut. Gunut bererti pengakuan akan kerendahan diri, kehinaan dan penghambaan 
terhadap Allah. Dengarkanlah kata-kata yang anda pakai dalam pernyataan itu. 


Do'a-Ounut 


Allahumma inna nasta'inuka wa nastaghfiruka wa nu'minu-bika wa natawakkalu 'alaika al 
khaira wa nasykuruka wa lanakfuruka wa nakhla'u wanatruku manyyafjuruk. 
Allahummaiyyaka na 'budu wa laka nushalli wa nasjudu wailaika nas 'a wa nahfidu wa 
narju rahmataka wa nakhsya atabaka innaazabaka bil kuffari mulhig, 


"Ya Allah, kami meminta pertolongan kepadaMu dan memohon ampun kepadaMu, kami 
beriman kepadaMu dan bertawakal kepadaMu serta memuji hanya kepadaMu. Kami 
bersyukur kepadaMu dan tidak mengingkari ni'matMu. Kami akan memutuskan 
hubungan dan meninggalkan orang yang membangkang kepada perintahMu, Ya Allah. 
Ya Allah, hanya kepadaMu kami menghamba, kepadaMu kami mengerjakan solat dan 
sujud, Engkaulah yang kami tuju, dan redhaMu lah yang kami cari. Kami mengharap 
rahmatMu dan takut pada siksaanMu. Sungguh, siksaanMu yang pedih akan menimpa 
mereka yang kafir. 


SOLAT DAN PEMBINAAN MENTAL 
Saudara-saudara sesama Muslim! 


Bayangkanlah seorang yang mendengar suara adzan lima kali sehari dan merasakan 
bahawa sesuatu yang besar sedang dipersaksikan, dan bahawa kita semua diseru untuk 
menghadap Maharaja yang sangat perkasa dan berkuasa. Seorang yang setiap kali 
mendengar seruan ini meninggalkan semua pekerjaannya dan berlari menghadap Wujud 
yang Maha Agung tersebut, yang dipandangnya sebagai Junjungannya serta Junjungan 
seluruh alam semesta ini. Seorang yang setiap kali mahu mengerjakan solat mensucikan 
tubuh dan jiwanya dengan wudhu' dan mengerjakan perbuatan-perbuatan dalam solat dan 
membaca bacaan-bacaannya dengan penuh pengertian. Bagaimana mungkin rasa takut 
kepada Allah tidak akan timbul dalam hatinya, bagaimana ia tidak merasa malu 
melanggar perintah-perintah Allah? Bagaimana mungkin jiwanya tidak akan gementar 
setiap kali menghadap Allah, mengingat dosa-dosa dan kejahatan-kejahatan yang 
diperbuatnya? Bagaimana mungkin seorang yang mengatakan patuh dan menghamba 
kepada Allah, dan percaya bahawa Dia adalah penguasa hari pengadilan, dalam 
mengerjakan urusan dunianya ia berdusta,berlaku tidak jujur, merampas hak orang lain, 
menyuap dan menerima suap, memberi dan mengambil riba, merugikan dan menyakitkan 
hati sesama manusia, mengerjakan perbuatan-perbuatan yang tidak sebukanoh dan 

bertentangan dengan hukum, sedang ia masih pergi menghadap Tuhan berulang-ulang, 
dengan membawa semua dosa-dosa ini dan tidak malu mengulang-ulangi pengakuannya 
bahawa ia adalah hambaNya yang setia dan patuh? Duhai, bagaimana mungkin bahawa 
setelah mengucapkan pernyataan "hanya kepadaMu kami menyembah dan hanya 
kepadaMu kami mohon pertolongan", tiga puluh enam kali di hadapan Allah dengan 
penuh kesedaran, lalu pergi menyembah tuhan-tuhan lain di samping Allah dan 
mengulurkan tangan memohon pertolongan kepada mereka? Apabila sekali anda telah 
membuat pelanggaran setelah membuat pernyataan itu, maka di saat anda menghadap 
Allah untuk kedua kalinya, hati nurani anda akan mencela dan marah, anda pasti akan 
merasa malu. Celaan itu akan lebih keras pada pelanggaran yang kedua, dan hati anda 
akan mengutuk anda dari dalam diri anda. Bagaimana boleh terjadi bahawa di sepanjang 
hidup anda, anda terus menerus melakukan solat lima kali sehari, Tetapi akhlak anda 
tetap bengkok, perbuatan-perbuatan anda tetap tidak benar, dan hidup anda tidak berubah 
secara mendasar? Dengan alasan ini Allah menerangkan ciri solat yang benar, yakni, 
"Sesungguhnya solat itu mencegah manusia dari perbuatan yang tidak sebukanoh dan 
dari kejahatan". Maka bila ada orang yang tidak terpengaruh oleh proses pembersihan, 
pem-baharuan dan penyegaran yang demikian kerasnya, maka itu adalah kerana 
perangainya yang buruk, bukan kerana kesalahan solat itu. Bukan salah air dan sabun bila 
orang tidak mahu putih tetapi salah hitamnya jua. 


Saudara-saudara! 


Jadi ada kekurangan besar dalam solat anda. Dan kekurangan itu adalah bahawa anda 
tidak memahami apa yang anda baca dalam solat anda. Tetapi bila anda mahu 
menyediakan waktu sedikit sahaja, anda tentu akan boleh mengingati erti bacaan-bacaan 
dan do'a-do'a tersebut dalam bahasa yang anda fahami. Dan keuntungannya adalah anda 
akan memahami apa yang anda baca dalam solat anda itu. 

4, SOLAT BERJEMA'AI 


| 
A 


Saudara-saudara sesama Muslim. 


Dalam khutbah-khutbah yang telah lalu, saya telah menerangkan keuntungan-keuntungan 
solat, yang tentu boleh anda perolehi. Solat merupakan bentuk ibadat yang memiliki 
kekuatan yang luar biasa, kekuatan yang dapat menumbuhkan dalam diri manusia 
kemampuan untuk mencapai puncak penghambaan kepada Allah, dan yang dapat 
memberi kecebila kepada manusia untuk mengerjakan semua kewajipan yang dibebankan 
kepadanya. Sekarang saya akan menerangkan manfaat solat berjema'ah, yang bila anda 
telah memahaminya nanti, anda akan boleh menilai betapa Allah dengan rahmatNya telah 
mencurahkan semua berkat dalam satu amal sahaja. Pertama-tama, solat itu sendiri sudah 
merupakan kewajipan yang cukup efektif, tetapi dengan diperintahkanNya agar solat 
dikerjakan secara berjema'ah, maka kekuatan solat tersebut menjadi dua kali ganda dan 
menimbulkan dinamik yang tidak ada tandingannya dalam menciptakan perubahan yang 
sihat dalam diri manusia. 


SIFAT-SIFAT APA YANG DIHASILKAN OLEH SOLAT? 


Saudara-saudara, saya telah menerangkan kepada anda bahawa ibadat yang sebenarnya 
adalah menganggap diri sendiri sebagai hamba dan budak Allah untuk selamanya, hidup 
dengan menyerahkan diri kepada kehendak Allah sebagaimana layaknya seorang pelayan 
yang patuh, dan setiap saat siap untuk melaksanakan perintah-perintahNya. Dan solat 
telah mempersiapkan manusia untuk melaksanakan ibadat yang seperti itu. Saya juga 
telah menunjukkan kepada anda bahawa semua syarat yang diperlukan untuk 
melaksanakan ibadat ini dikembangkan oleh solat. Kesedaran akan kedudukan diri 
sebagai budak Allah, kepercayaan kepadaNya, kepada UtusanNya, kepada KitabNya, 
kepada hari akhir, rasa takut kepada Allah, pengakuan bahawa Allah Maha Tahu akan 
hal-hal yang ghaib dan kesedaran bahawa Dia selalu dekat dengan kita, kesiap-sediaan 
untuk setiap saat patuh kepadaNya dan kesedaran akan perintahNya — ini semua dan 
juga sifat-sifat yang lain yang diperlukan untuk menjadikan manusia sebagai budak Allah 
dalam erti yang sebenarnya dikembangkan oleh solat. 


PENGHAMBAAN-SEPENUHNYA TIDAK MUNGKIN DILAKSANAKAN 
DENGAN SENDIRIAN SAHAJA 


Tetapi, kalau anda fikirkan dengan agak teliti, maka anda akan menyedari bahawa 
bagaimanapun sempurnanya seseorang, ia tidak akan dapat memenuhi semua persyaratan 
yang diperlukan untuk menjadi seorang hamba Allah yang baik, kecuali apabila hamba- 
hamba Allah yang lain ikut membantunya. Seseorang tidak akan boleh melaksanakan 
semua perintah Allah, kecuali bila semua orang, dengan siapa ia harus berurusan setiap 
waktu, bekerjasama dengannya dalam melaksanakan perintah-perintah tersebut. 
Seseorang tidak boleh hidup sendirian di dunia ini, tidak pula ia dapat melakukan suatu 
pekerjaan sendirian sahaja. Seluruh hidupnya terikat oleh seribu-satu macam hubungan: 
dengan sanak keluarganya, dengan teman-teman dan sahabat-sahabatnya, tetangganya, 

orang-orang yang mempunyai hubungan kerja dengannya, dan orang-orang lain yang 
tidak terhitung banyaknya. Juga, perintah-perintah Allah tidaklah terbatas pada seorang 
sahaja, Tetapi adalah dimaksudkan untuk meluruskan hubungan sosial kemanusiaan itu. 
Nah apabila orang-orang itu semua bekerja-sama dalam melaksanakan perintah-perintah 
Allah dan saling tolong-menolong, maka mereka semua akan boleh menjadi hamba- 
hamba Allah yang baik. Tetapi apabila mereka semua tidak patuh kepada Allah, atau 
apabila hubungan mereka satu sama lain adalah sedemikian rupa, sehingga mereka tidak 
boleh saling membantu dalam melaksanakan perintah-perintahNya, maka tidaklah 
mungkin bagi seseorang, secara sendirian sahaja, untuk bertindak dan berbuat seluruhnya 
menurut hukum Allah dalam kehidupannya. 


BERPERANG DENGAN SYAITAN TIDAK MUNGKIN BOLEH SENDIRIAN 
SAHAJA 


Kemudian, baca al-Gur'an dengan teliti, pasti anda akan me-ngetahui bahawa Allah 
tidaklah memerintahkan agar anda sendiri sahaja yang menjadi budak dan hamba yang 
patuh dan pasrah kepadaNya. Tetapi, Allah memerintahkan anda supaya mengusahakan 
agar seluruh manusia di dunia ini patuh dan pasrah kepadaNya dengan melaksanakan 
hukum-hukumNya dan membanteras hukum-hukum syaitan di mana pun juga, dan 
menggantikannya dengan hukum-hukum Allah. Tugas yang berat ini tidak mungkin 
boleh dilaksanakan hanya oleh seorang sahaja. Hal ini tidak mungkin boleh dilaksanakan 
oleh berjuta orang Islam bila mereka bekerja sendirian sahaja, kerana mereka tidak akan 
boleh mengalahkan kekuatan syaitan yang bersatu-padu dan tersusun dengan baik. 
Kerana itu, perlulah bagi seluruh ummat Islam di dunia ini untuk bersatu-padu 
membentuk satu kumpulan yang kukuh, berjuang bersama-sama untuk mencapai satu 
tujuan yang tunggal. 


MEMBIASAKAN SIKAP BERDISIPLIN DAN TERATUR 


Selanjutnya, bila anda fikirkan dengan saksama, maka akan jelaslah bahawa untuk 
mencapai tujuan yang besar seperti itu, perlulah persatuan itu dibentuk menurut garis- 
garis yang tepat. Ertinya, ummat Islam haruslah disusun sehingga hubungan mereka satu 
sama lain berada dalam ketepatan dan kemestian yang seharusnya. Tidak boleh ada 
sesuatu yang salah dalam hubungan timbal balik mereka. Mereka harus mempunyai 
tujuan yang tunggal. Mereka harus patuh pada satu pimpinan. Mereka harus menjadikan 
suatu kebiasaan untuk bergerak menjadi komando pimpinan tersebut. Dan mereka juga 
harus mengerti sampai sejauh mana mereka harus taat kepada pimpinan mereka, dan bila 
mereka tidak boleh patuh kepadanya. 


MANFAAT SOLAT BERJEMA'AH 


Dengan mengingati hal-hal di atas anda boleh melihat bagaimana solat berjema'ah boleh 
menciptakan semua keadaan tersebut. 


BERKUMPUL DALAM SATU PANGGILAN 

Apabila anda mendengar panggilan adzan, anda diwajibkan untuk meninggalkan 
pekerjaan anda dan pergi ke masjid. Orang-orang Muslim yang datang dari segenap 
penjuru, kerana mendengar panggilan adzan ini, dan kemudian mereka berkumpul pada 
satu tempat, dalam diri mereka tercipta perasaan yang sama, seperti halnya kesatuan 
tentera. Perajurit-perajurit yang mendengar suara trompet mengerti bahawa komandan 
mereka memanggil mereka. Panggilan ini menimbulkan satu perasaan yang sama dalam 
diri mereka, yakni perasaan patuh pada komandan, dan sebagai jawapan terhadap 
panggilan ini, mereka melakukan suatu perbutan yang serupa, iaitu datang ke tempat 
yang telah ditentukan. 


Mengapa cara seperti ini dipakai dalam ketenteraan? Ini adalah kerana dalam diri setiap 
perajurit haruslah ditanamkan kebiasaan dan sifat patuh pada perintah: mulaMula secara 
sendiri-sendiri, lalu bersama-sama dalam satu kelompok mereka berkumpul di satu 
tempat dan di waktu yang sama, agar diwaktu perang seluruh tentera boleh berkumpul 
dengan satu panggilan sahaja dan bekerja-sama untuk mencapai satu tujuan. Tidak boleh 
terjadi bahawa para perajurit tidak datang berkumpul untuk melaksanakan tugas perang 
atau pergi sendiri-sendiri sesuka hati. Apabila suatu kesatuan tentera berada dalam 
keadaan tidak berdisiplin seperti ini, maka meskipun jumlah mereka beribu-ribu, mereka 
akan boleh dikalahkan hanya oleh beberapa puluh tentera musuh sahaja, dengan cara 
menumpas mereka seorang demi seorang. Prinsip persatuan yang kukuh seperti inilah 
yang menjadi dasar peraturan bahawa semua orang Islam harus meninggalkan pekerjaan 
mereka dan pergi ke masjid setelah mereka mendengar panggilan adzan, agar dengan 
demikian seluruh kaum Muslimin dapat bersatu-padu menjadi tentera Allah. Mereka 
dilatih untuk berkumpul lima kali sehari, kerana tugas tentera Allah adalah lebih berat 
dari tentera dunia. Bagi tentera dunia, perang terjadi dengan selang waktu yang sangat 
lama, dan kerana itu mereka melakukan latihan-latihan ketenteraan dengan berselang- 
selang pula. Tetapi tentera Allah harus berperang melawan kekuatan iblis terus-menerus 
dan harus melaksanakan perintah-perintah komandan mereka tanpa mengenal cuti atau 
hiburan. Adalah suatu keringanan yang sangat besar bahawa hanya lima kali sehari 
mereka diperintahkan untuk cepat-cepat berkumpul ketika trompet Ilahi dibunyikan di 
tempat berkumpulnya tentera Allah, yakni masjid. 


BERKUMPUL DENGAN TUJUAN 


Yang tersebut di atas tadi hanyalah manfaat dari adzan sahaja. Selanjutnya dari itu 
semua, anda berkumpul di masjid, dan berkumpul itu sendiri mendatangkan manfaat 
yang tidak terhitung banyaknya. Anda saling bertemu dengan sesama Muslim, menjadi 

saling tahu dan mengenal satu sama lain. Secara beginilah anda semua menjadi hamba 
dan budak-budak Allah, pengikut-pengikut dari satu Nabi, dan satu kitab, dan anda 
semua hanya mempunyai satu tujuan sahaja. Anda semua berkumpul di masjid hanya 
untuk mencapai tujuan itu sahaja, yang harus anda penuhi, bahkan setelah anda kembali 
dari Masjid. Ikatan dan saling mengenal seperti ini automatik akan menciptakan dalam 
diri anda semua perasaan bahawa anda semua merupakan satu komuniti, merupakan 
perajurit-perajurit dari satu kesatuan tentera, orang-orang yang bersaudara satu sama lain, 
mempunyai kepentingan-kepentingan serta tujuan-tujuan yang sama, sama mengagihkan 
keuntungan dan memikul kerugian, dan hidup anda semua saling terintegrasi satu dengan 

yang lain. 
SALING IKUT MERASA 


Selanjutnya, ketika anda saling bertatap muka satu sama lain, maka anda semua satu 
sama lain tidak akan merasa menjadi musuh, melainkan sebagai saudara. Dengan 
demikian, kalau anda melihat seorang dari saudara-saudara anda berpakaian compang- 
camping, yang lain berwajah sedih, yang lain tampak sangat lapar, dan yang lain cacat, 
lumpuh atau buta, maka tidak syak lagi rasa simpati anda kepada mereka akan wujud. 
Orang-orang yang kaya di antara anda akan merasa kasihan kepada saudara-saudaranya 
yang miskin dan papa. Orang-orang yang terkena musibah akan memperolehi keberanian 
untuk mendekati saudara-saudaranya yang kaya dan mengadukan kesusahan mereka. 
Apabila diketahui bahawa seorang saudara tidak boleh datang ke masjid kerana sakit atau 
kecelakaan, maka tentu akan ada yang bemiat menziarah dan menanyakan halnya. 
Apabila ada berita tentang kematian salah seorang saudara, seluruh jemaah akan 
bersama-sama melaksanakan solat jenazahnya dan ikut bersedih bersama keluarga yang 
ditinggal si mati. Semua ini akan mendorong rasa kasih-mengasihi dan hasrat untuk 
tolong-menolong satu sama lain. 


BERKUMPUL DENGAN TUJUAN YANG SUCI 


Selanjutnya, perhatikanlah bahawa orang-orang yang datang ke masjid itu berkumpul 
untuk satu tujuan yang suci. Kumpulan ini bukanlah kumpulan para pencuri, pemabuk 
dan penjudi-penjudi yang hatinya penuh dengan niat-niat yang kotor dan tidak keruan. Ini 
adalah kumpulan hamba-hamba Allah yang berniat menyembah Allah di rumah Allah. 
Dalam suasana seperti ini, seorang yang jujur, merasa akan dosa-dosa yang ada dalam 
jiwanya. Dan.seandainya ia telah melakukan suatu dosa di hadapan salah seorang yang 
ikut hadir di masjid, maka pertemuannya dengan orang itu akan membuatnya betul-betul 
bertaubat. Dan seandainya di antara jema'ah Muslimin itu ada niat untuk saling memberi 
nasihat, dan bila mereka tahu bagaimana caranya meningkatkan keadaan satu sama lain 
melalui simpati dan kasih-sayang, tidak syak lagi perkumpulan ini akan menjadi sumber 
rahmat dan anugerah Tuhan. Dengan cara demikian semua orang Islam bersama-sama 
akan boleh saling menghilangkan kekurangan dan kelemahan masing-masing, dan 
seluruh masyarakat sedikit demi sedikit akan menjadi masyarakat yang saleh dan tagwa. 


PERSAUDARAAN 


Manfaat-manfaat yang tersebut di atas, hanyalah manfaat yang timbul dari berkumpulnya 
kaum Muslimin di masjid sahaja. Selanjutnya masih banyak manfaat yang terkandung 
dalam pelaksanaan solat berjemaah. Anda berdiri dengan berbaris rapat bahu membahu 
dengan semua orang Islam yang lain. Tidak seorang pun yang dianggap lebih tinggi atau 
lebih rendah darjatnya daripada yang lain. Dalam majlis, di hadapan Allah, seluruh 
manusia sama kelasnya. Tidak seorang pun yang tercemar bila tersentuh oleh sesama 
saudara Muslimnya, Semua orang adalah suci kerana semuanya adalah manusia. 
Semuanya adalah hamba Tuhan dan sama-sama pengikut satu din sahaja. Di luar solat, 
kaum Muslimin tennasuk dalam keluarga-keluarga, suku-suku dan bangsa-bangsa yang 

berbeza-beza. Seseorang adalah Sayyid, yang lain adalah Pathan, lainnya lagi Rajput atau 
Jat. Yang seorang adalah warga negara dari suatu negeri, dan yang lain warga dari negeri 
yang lainnya. Sebahagian Muslimin berbicara dengan suatu bahasa, sebahagian yang lain 
dengan bahasa yang lain. Tetapi semuanya berdiri dalam satu barisan, menyembah Allah. 
Ini menunjukkan bahawa mereka semua adalah satu bangsa. Perkumpulan dalam 
keluarga-keluarga dan keturunan, .suku-suku dan bangsa-bangsa, adalah perkumpulan 
yang palsu. Hubungan anda yang sejati dan yang paling erat adalah bahawa anda sama- 
sama menjadi hamba Allah dan sama-sama beribadat kepadaNya. Apabila anda semua 
telah menjadi satu dalam hal ini, mengapa anda harus terpisah-pisah dalam hal yang lain? 


KESERAGAMAN GERAKAN 


Selanjutnya, bila anda berbaris bahu membahu antara yang satu dengan yang lain, maka 
anda semua telah membentuk satu barisan tentera yang siap melaksanakan perintah dari 
komandannya. Dengan berdiri dalam satu barisan dan melakukan gerakan-gerakan secara 
serentak, maka perasaan perlunya bersatu akan tertanam dalam fikiran anda semua. Anda 
diperintahkan untuk melakukan latihan ini, untuk menjadi satu dalam mengabdi kepada 
Allah dengan cara sedemikian rupa, sehingga anda semua bergerak secara serentak: 
serentak mengangkat tangan dan serentak menggerakkan kaki, seolah-olah anda semua 
bukan sepuluh, seratus, atau seribu orang, Tetapi telah menjadi satu tubuh. 


DOA 


Apa yang anda lakukan setelah anda berdiri dalam satu barisan itu? Dengan satu suara 
anda bersumpah, berdoa dan memuji Junjungan anda: 


Iyyaka na'budu wa iyyaka nasta'in 
"Hanya Engkaulah yang kami sembah, dan hanya kepada Engkaulah kami mohon 
pertolongan". 


Ihdinash-shirathol mustagim 
"Tunjukilah kami jalan yang lurus". 


Rabbana lakal hamdu 
"Wahai Tuhan!, segala puji hanyalah bagi Engkau". 


Assalamu 'alaina wa 'ala 'ibadUlahish shalihin 
"Semoga keselamatan dilimpahkan kepada kita dan kepada 
semua hamba Allah yang saleh". 


Dan setelah solat selesai, anda saling mendoakan dan meminta rahmat untuk satu sama 
lain: 
Assalamu 'alaikum warahmatullahi wabarakatuh. 

Ini bererti bahawa anda semua adalah orang yang selalu saling mendoakan kebaikan satu 
sama lain. Semuanya sama-sama memohon kepada satu junjungan demi kesejahteraan 
semua. Tidak seorang pun dari anda yang sendirian dan terpisah. Tidak seorang pun dari 
anda memohon sesuatu hanya untuk dirinya sendiri. Setiap orang berdoa agar Allah 
melimpahkan rahmatNya kepada seluruh jema'ah, agar semuanya diberi kekuatan untuk 
berjalan hanya di jalan yang benar, dan agar semuanya sama-sama merasakan rahmat 
Allah. Dengan jalan demikian solat akan mempersatukan hati anda semua, menciptakan 
keserasian dalam fikiran-fikiran anda, dan mengembangkan hubungan baik dan saling 
mendoakan satu sama lain. 


JEMA'AH TANPA IMAM 


Tetapi perhatikanlah bahawa anda tidak pernah mengerjakan solat berjema'ah tanpa 
dipimpin oleh seorang imam. Sekalipun hanya ada dua orang yang mengerjakan solat, 
pasti yang seorang menjadi imam, dan yang seorang lagi ma'mum. Apabila jema'ah telah 
terbentuk, maka sama sekali dilarang mengerjakan solat bersendirian. Apabila dikerjakan 
juga, maka solat tersebut tidak sah. Orang-orang yang datang terlambat diwajibkan 
bergabung dengan jema'ah dan mengikuti imam yang ada. Semua prosedur seperti ini, 
berlaku tidaklah terbatas hanya pada solat sahaja. Tetapi sesungguhnya hal itu adalah 
pelajaran bahawa bila anda semua mahu hidup sebagai orang-orang Islam, anda mesti 
hidup sebagai satu kelompok yang bersatu dan dipimpin seperti itu. Dan bila kelompok 
tersebut telah terbentuk, maka memisahkan diri daripadanya, bererti bahawa anda tidak 
lagi hidup sebagai seorang Muslim. 


SIFAT DAN KEPENTINGAN IMAMAH 


Tidak berhenti sampai di sini sahaja. Hubungan antara seorang imam dengan pengikut- 
pengikutnya telah ditetapkan dengan cara sedemikian rupa agar anda semua mengerti 
kedudukan imam di dunia Islam, apa kewajipan dan hak-haknya, bagaimana anda harus 
mentaatinya, dalam masalah-masalah apa anda harus mengikutinya, apa yang harus anda 
lakukan apabila ia melakukan kesalahan, sejauh mana anda harus mengikutinya dalam 
kekeliruannya, dalam keadaan bagaimana anda berhak mencegah tindakannya, bila anda 
dapat menegurnya untuk mengoreksi kesalahannya, dan dalam kes bagaimana anda 
memaksanya turun dari kedudukan imamahnya. Semua. ini tercakup dalam latihan skala 
kecil untuk menjalankan pemerintahan yang besar — suatu latihan yang harus anda 
lakukan lima kali sehari di setiap masjid-masjid kecil. 


SYARAT-SYARAT DAN ATURAN IMAMAH 


Di sini tkiak ada waktu untuk membicarakan hal-hal yang terperinci, kerana itu saya 
hanya menjelaskan beberapa garis besarnya sahaja: 


1. Soleh dan bijak 


Diwajibkan, bahawa orang yang diangkat menjadi imam adalah orang yang bijak, tinggi 
ilmunya, lebih banyak pengetahuannya tentang al-Our'an daripada orang lain serta paling 

tua usianya. Urutan prioriti sifat-sifat ini telah diterangkan dalam hadis. Atas dasar ini 
dapat diambil pelajaran tentang sifat-sifat mana yang harus dipertimbangkan dalam 
memilih seorang pemimpin bangsa. 


2. Mewakili majoriti 


Diwajibkan, bahawa imam tersebut bukanlah orang yang tidak disukai oleh majoriti 
jema'ah. Biasanya, hampir tidak ada orang yang tidak mempunyai musuh seorang pun, 
terapi bila seseorang tidak disukai oleh sejumlah besar anggota jema'ah, maka ia tidak 
boleh diangkat menjadi imam. Sekali lagi, di sini kita boleh mengambil peraturan untuk 
memilih pemimpin bangsa. 


3. Bersimpati kepada pengikut 


Diwajibkan, bahawa orang yang telah diangkat menjadi imam haruslah memimpin solat 
dengan cara sedemikian rupa, sehingga anggotajema'ah yang paling tua pun tidak merasa 
berat mengikutinya. Ia tidak boleh membaca surat-surat yang panjang atau melakukan 
ruku' dan sujud berlama-lama, yang mungkin hanya sesuai untuk orang-orang yang masih 
muda, kuat, sihat dan orang-orang yang punya banyak waktu terluang, ia juga harus 
memperhatikan orang-orang yang berusia lanjut, sakit dan lemah serta orang-orang sibuk 
yang ingin cepat-cepat menyelesaikan solatnya dan kembali kepada pekerjaannya. 
Rasulullah saw. telah memberikan contoh tentang kelembutan hati dan kasih-sayang ini 
dengan tindakan bahawa bila beliau sedang mengimami solat lalu terdengar suara anak 
kecil menangis, maka beliau selalu mempersingkat solatnya agar ibu anak itu, yang 
mungkin ikut solat berjema'ah, tidak terlalu cemas. Ini merupakan nasihat bagi seorang 
pemimpin bangsa tentang bagaimana harus memimpin ummatnya. 


4. Imam harus mundur apabila tidak mampu melaksanakan tugas 

Apabila seorang imam yang sedang memimpin solat mengalami suatu hal yang 
menyebabkan ia tidak dapat menjalankan tugasnya, maka ia harus segera mengundurkan 
diri dan menempatkan salah seorang yang ada di belakangnya untuk menggantikan 
kedudukannya. Ini bererti bahawa bila seorang pemimpin bangsa merasa tidak mampu 
melaksanakan tugas-tugasnya, ia harus mundur sendiri dari jabatannya dan 
mempersilakan seorang lain yang sesuai untuk menggantikannya. Dalam hal ini tidak 
boleh ada rasa malu atau mementingkan diri sendiri, yang dapat menghalangi pergantian 
pimpinan tersebut. 


5. Kepatuhan sepenuhnya kepada Imam 

Diwajibkan untuk mengikuti perbuatan-perbuatan yang dilakukan oleh imam dengan 
ketat. Bergerak sebelum imam bergerak adalah sama sekali terlarang. Sebuah hadis 
mengatakan bahawa orang yang ruku' atau sujud sebelum imam melakukannya, akan 
dibangkitkan kelak sebagai seekor keldai. Ini adalah pelajaran bagi ummat, bagaimana 


seharusnya mentaati pemimpinnya. 


6. Membetulkan kesalahan 

Apabila imam melakukan kesalahan dalam memimpin solat, misalnya ia berdiri padahal 
seharusnya duduk, atau duduk padahal seharusnya berdiri, maka menurut peraturan, 
jemaah harus memperingatkannya dengan kata-kata "subhanallah". Subhanallah bererti 
maha suci Allah. Mengatakan subhanallah ketika imam membuat kesalahan bererti 
seakan-akan mengatakan kepada imam: "Hanya Allahlah yang bebas dari kesalahan. 
Engkau hanya seorang manusia, dan tidak menghairankan bila engkau membuat 
kesalahan". Ini adalah cara untuk membetulkan kesalahan imam, dan kalau ia 
diperingatkan dengan cara demikian, maka wajiblah baginya untuk membetulkan 
kesalahannya tanpa harus merasa malu atau dirugikan. Tentu sahaja apabila imam merasa 
yakin bahawa ia tidak melakukan kekeliruan, maka ia boleh meneruskan tindakannya, 
dan dalam situasi demikian jema'ah wajib menurutinya walaupun mereka tahu bahawa ia 
keliru. Setelah solat selesai, jema'ah berhak untuk meyakinkan imam akan kekeliruannya 
dan menuntutnya untuk mengulangi solat sekali lagi. 


7. Tidak boleh patuh dalam dosa 


Perlakuan oleh jema'ah terhadap imam seperti tersebut di atas hanya terbatas pada situasi 
yang melibatkan kekeliruan dalam masalah-masalah kecil sahaja. Akan tetapi, apabila 
berlawanan dengan sunnah Rasul, imam mengubah cara solat atau dengan sengaja 
membaca ayat-ayat al-OGur'an secara salah, atau dalam solat itu ia melakukan perbuatan 
perbuatan kufr atau syirik, atau melakukan dosa yang terang, maka jema'ah wajib 
menghentikan solat mereka dan memisahkan diri dari imamnya. Semua petunjuk- 
petunjuk di atas memberikan pelajaran yang lengkap kepada anda semua tentang 
bagaimana seharusnya memperlakukan pemimpin bangsa anda. 


Saudara-saudara sesama Muslim. 

Dari manfaat-manfaat solat berjema'ah yang saya sebutkan di atas anda tentu boleh 
menilai bagaimana dalam suatu ibadat yang hanya memakan waktu beberapa minit, yang 
dilakukan dalam lima kali sehari semalam, Allah telah mengumpulkan bagi anda 
keberkatan dunia dan akhirat, bagaimana satu kali pelaksanaan ibadat ini 
memperkayakan anda dengan limpahan rahmat yang tidak terkira banyaknya, dan 
bagaimana solat mempersiapkan manusia untuk menghamba kepada Allah dan menjadi 
penguasa dunia. 

Sekarang anda pasti akan bertanya: apabila solat, memang, begitu hebatnya, maka 
mengapa manfaat-manfaat yang saya sebutkan di atas tadi tidak diperolehi? Insya Allah 
dalam pembahasan selanjutnya saya akan menjawab pertanyaan ini. 

5. APA SEBAB SOLAT TIDAK MENDATANGKAN MANFAAT 


Saudara-saudara sesama Muslim, 


Dalam khutbah hari ini, saya akan menjelaskan kepada anda mengapa solat, yang 
manfaat-manfaatnya telah begitu banyak saya uraikan dalam beberapa pembahasan, tidak 
memberikan manfaat-manfaat tersebut. Mengapa boleh terjadi bahawa meskipun anda 
mengerjakan solat, namun hidup anda tidak menjadi lebih baik, akhlak anda tidak 
menjadi suci, anda tidak menjadi tentera Tuhan yang perkasa? Sebaliknya, orang-orang 
kafirlah yang menguasai anda, sedangkan anda semua berada dalam keadaan yang 
sengsara dan menyedihkan. Mengapa boleh terjadi demikian? 


Jawapan singkat terhadap pertanyaan-pertanyaan tersebut adalah: pertama, anda pada 
umumnya tidak mengerjakan solat, kedua, bila anda mengerjakannya, anda tidak 
mengerjakannya menurut cara yang digariskan oleh Allah dan RasulNya. Kerana itu anda 
ridak boleh mengharapkan manfaat-manfaat solat tersebut, yang boleh mengangkat darjat 
seorang yang beriman kepada darjat yang setinggi-tingginya. Tetapi saya tahu jawapan 
ini tidak akan memuaskan hati anda. Kerana itu saya akan menjelaskan masalah ini 
secara agak terperinci kepada anda. 


SEBUAH CONTOH: JAM 


Anda tahu bahawa di dalam jam, yang tergantung pada tembok di depan anda itu, 
terdapat banyak bahagian-bahagian kecil yang saling berhubungan antara yang satu 
dengan yang lain. Apabila anda memutar kuncinya, maka seluruh bahagian-bahagian itu 
akan bekerja, dan bila bahagian-bahagian itu bekerja, maka hasil pekerjaan itu akan 
nampak pada piringan jam yang putih itu, yakni kedua jarumnya akan berjalan dan 
memperlihatkan setiap minit dan setiap detik yang berlalu. Sekarang, marilah kita amati 
baik-baik. Tujuan dibuatnya jam itu adalah agar ia dapat menunjukkan waktu' yang tepat. 
Dengan mengingati tujuan ini, dipasanglah di dalamnya semua bahagian-bahagian yang 
perlu untuk boleh menunjukkan waktu yang tepat. Bahagian-bahagian itu dihubungkan 
antara satu sama lain, sehmgga boleh bergerak serentak, dan setiap bahagian melakukan 
gerakan khusus yang harus dilakukannya untuk menunjukkan “waktu yang tepat. 
Selanjutnya, sistem pemuutaran dibuat agar bahagian-bahagian mesin tersebut tidak 
tinggal diam sahaja, Tetapi terus bergerak mengulang-ulangi permutarannya. Jadi, 
apabila semua bahagian dihubungkan dengan tepat dan kuncinya diputar, maka barulah 
jam itu akan memenuhi tujuan untuk apa ia dibuat. Apabila anda tidak memutar 
kuncinya, maka jam itu tidak akan menunjukkan waktu yang tepat. Apabila anda 
memutar kuncinya tetapi tidak menurut cara yang ditentukan oleh pembuatnya, maka jam 
itu pun tidak akan berputar, atau kalaupun ia berputar, ia tidak akan menunjukkan waktu 
yang tepat. Kalau anda membuang sebahagian dari mesinnya lalu memutar kuncinya, 
maka usaha anda itu juga akan sia-sia juga. Kalau anda menggantikan sebahagian dari 
mesinnya dengan bahagian-bahagian dari mesin jahit, lalu anda memutamya, maka jam 
itu pun tidak akan boleh menunjukkan waktu ataupun menjahit pakaian. Apabila anda 
menempatkan semua bahagian-bahagian mesin di dalamnya, Tetapi hubungan- 

hubungannya anda lepaskan, maka tidak satu bahagian pun yang akan bergerak, 
walaupun jam itu anda putar kuncinya berkali-kali. Soalnya, walaupun semua bahagian 
mesin jam itu ada di dalamnya, namun kehadiran mereka di situ tidaklah memenuhi 
tujuan dibuatnya sebuah jam, kerana anda telah mengacau-bilaukan susunan mereka serta 
hubungan mereka satu sama lain, yang akibatnya mereka tidak boleh bergerak bersama- 
sama. Dalam hal ini, walaupun wujud jam dan tindakan memutar kunci itu tidak ada 
gunanya, namun seorang pemerhati yang berada di kejauhan tidak akan boleh 
mengatakan bahawa jam itu bukanlah jam atau bahawa anda tidak memutar kuncinya. Ia 
akan mengatakan bahawa bentuk benda yang ada di tangan anda itu memang adalah jam 
dan ia pasti mengira bahawa jam itu masih berguna. Sama halnya, apabila dari jauh ia 
melihat anda memutar kuncinya, maka ia akan menganggap anda memang berusaha 
sungguh-sungguh untuk membuat jam itu berfungsi sebagaimana mestinya. Namun 
bagaimana usaha itu boleh mendatangkan hasil, kalau jam itu sendiri hanya nampaknya 
sahaja masih berupa jam, padahal sebenarnya sudah kehilangan sifatnya? 


TUJUAN DIBENTUKNYA UMMAT ISLAM 


Dari contoh yang saya sebutkan di atas tadi, anda boleh memahami situasi dunia Islam 
sekarang ini. Anda boleh menilai Islam berdasarkan analogi jam tadi. Tujuan jam tadi 
diciptakan adalah untuk menunjukkan waktu yang tepat, maka sama halnya dengan jam 
tersebut, tujuan Islam adalah untuk menjadikan kaum Muslimin di dunia ini sebagai 
wakil Allah, sebagai saksi Tuhan terhadap ummat manusia, dan sebagai penjunjung 
panji-panji kebenaran di dunia ini. Anda sendiri harus mengikuti perintah-perintah Allah, 
memastikan berlakunya perintah-perintah tersebut kepada semua manusia dan membuat 
mereka tunduk kepada hukum Allah. Tujuan ini telah dinyatakan dengan jelas dalam al- 
Our'an: 

'Kamu adalah ummat yang terbaik yang dilahirkan untuk manusia, menyuruh kepada 
yang ma'ruf, dan mencegah dari yang munkar, dan beriman kepada Allah..." 

(Al-Our'an, Ali "Imran, 3:110) 


"Demikian (pula) Kami telah menjadikan kamu (ummat Islam), ummat yang adil dan 
pilihan agar kamu menjadi saksi atas (perbuatan) manusia..." 
(Al-Our'an, al-Bagarah, 2:143) 


"Dan Allah telah berjanji kepada orang-orang yang beriman di antara kamu dan 
mengerjakan amal-amal yang saleh bahawa Dia sungguh-sungguh akan menjadikan 


mereka berkuasa di bumi..." (Al-Our'an, an-Nur, 24:55) 


"Dan perangilah mereka, supaya jangan ada fitnah dan supaya agama itu semata-mata 
bagi Allah..." (Al-Our'an, al-Anfal, 8:39) 


AJARAN ISLAM ADALAH BERHUBUNGKAIT SEPERTI BAHAGIAN- 
BAHAGIAN MESIN JAM 


Dalam Islam, semua ajaran-ajaran — seperti halnya bahagian-bahagian mesin jam — 
telah digabungkan sedemikian rupa sesuai dengan keperluan yang semestinya, demi 

untuk mencapai tujuan pembentukan ummat Islam. Kepercayaan terhadap agama, prinsip 
prinsip moral, peraturan-peraturan untuk urusan keduniaan, hak-hak Allah, hak-hak 
manusia, hak-hak perseorangan, hak-hak segala sesuatu di dunia, peraturan-peraturan 
mencari penghidupan dan membelanjakan harta, hukum perang dan damai, undang- 
undang pemerintahan dan cara mematuhi pemerintah Islam — semua ini adalah sama 
dengan bahagian-bahagian dari suatu jam yang saling berkaitan satu sama lain dalam 
suatu rangkaian yang padu, sehingga begitu kunci diputar, maka setiap bahagian akan 
berputar dan menjalankan fungsinya masing-masing. Dan hasilnya, kekuasaan ummat 
Islam dan hukum Tuhan akan tertegak di atas dunia ini, dan akan hidup terus-menerus 
menampakkan dirinya, sebagaimana hasil putaran kunci pada sebuah jam. Untuk 
memasang sebuah jam dari pelbagai bahagian komponen yang berbeza-beza itu, 
diperlukan beberapa mur dan baud serta potongan-potongan logam yang kecil. Demikian 
pula halnya Islam, Islam harus memasang komponen itu menurut urutan dan susunan 
yang tepat, yang dinamakan nizam al-jema'ah. Di kalangan ummat Islam harus ada 
seorang pemimpin yang mempunyai pengetahuan yang tepat tentang Islam, memiliki 
kesalehan yang tinggi serta otak yang cemerlang, dan seluruh ummat harus bersama-sama 
membantu dan mentaati perintahnya. 

Dengan kekuatan Seluruh ummat, ia harus memastikan berlakunya hukum-hukum Islam 
dan mencegah orang dari melanggarnya. Dengan cara begini, ketika semua bahagian- 
bahagian ajaran Islam telah terpasang dengan susunan yang tepat dan padu, maka untuk 
menggerakkan ajaran-ajaran tersebut dan membuatnya tetap berjalan, diperlukan pemutar 
kunci. Dalam hal ini dilakukan oleh solat yang dikerjakan lima kali sehari. Kemudian 
diperlukan pula alat untuk membersihkan "jam" Islam ini, dan untuk tujuan ini, puasa 
merupakan pembersih yang dilakukan selama sebulan penuh, iaitu pada bulan Ramadhan. 
Selanjutnya, "jam" ini juga perlu diminyaki. Zakat adalah minyak yang digosokkan pada 
komponennya sekali setahun. Minyak ini tidak diambil dari luar, Tetapi komponen- 
komponen itu sendiri yang harus mengeluarkannya, dan setelah komponen-komponen itu 
diminyaki, maka jam ini akan berputar dengan lancar. Di samping itu, jam ini perlu 
dibaiki secara keseluruhannya. Haji adalah pekerjaan yang seperti ini yang harus 
dikerjakan sekurang-kurangnya sekali dalam seumur hidup. Jika sering dikerjakan, maka 
semakin baik. 


MENGUMPULKAN KOMPONEN YANG TIDAK ADA HUBUNGANNYA 
ADALAH TIDAK BERGUNA 


Sekarang anda mesti memperhatikan bahawa proses pemutaran kunci, pembersihan, 
peminyakan dan pembaikan keseluruhan ini hanyalah berguna, kalau semua komponen 
jam itu ada dalam badanya. Atau kalau setiap komponen dikaitkan dengan komponen- 
komponen yang lain sesuai dengan susunan seperti yang sudah ditentukan oleh tukang 
pembuat jam itu, semuanya disesuaikan sedemikian rupa, sehingga ketika kunci diputar, 
komponen-komponen itu berputar dan memperlihatkan hasilnya. Akan. tetapi dalam 
tubuh kaum Muslimin sekarang ini, situasinya tidaklah demikian halnya. Pertama-tama, 
nizam al-jema'ah yang merupakan wadah ajaran-ajaran Islam itu sendiri sudah tidak ada. 
Akibatnya, semua komponen Islam jadi bercelaru dan terlepas dari kaitannya satu sama 
lain. Sekarang ini, setiap orang melakukan apa sahaja yang disukainya sendiri. Tidak ada 
orang lain yang mempersoalkannya. Setiap orang bebas berdiri sendiri. Kalau mahu, 

boleh mengikuti hukum Islam, kalau mahu, boleh tidak. Tidak cuma begini sahaja, 
banyak orang Islam telah mencabut komponen-komponen "jam" Islam, dan 
menggantikannya dengan komponen mesin apa sahaja yang disukainya. Seorang 
menggantikan satu komponennya dengan komponen mesin jahit yang disenanginya, 
seorang lagi memasang komponen basikal yang sangat disukainya, sedang yang lain 
memasukkan komponen pesawat radio yang dikaguminya, dan mereka semua 
memasukkan barang-barang itu ke dalam kerangka "jam" Islam itu. Analogi ini tepat 
sekali, kerana anda sebagai orang-orang Islam melakukan perniagaan dengan riba, 
menginsuranskan jiwa anda kepada perusahaan insurans, terlibat dalam sidang-sidang 
pengadilan yang memutar-belitkan hukum, 'menyatakan kesetiaan dan mengabdikan diri 
kepada kekufuran. Puteri-puteri dan saudara-saudara perempuan anda, anda kahwinkan 
dengan orang-orang kafir dan musyrik, anak-anak anda dididik dengan ajaran-ajaran 
materialistik. Sambil menyanyikan puji-pujian kepada kapitalisme, anda juga 
mempraktikkan ajaran-ajaran Hindu dan Buddha. Pendeknya, tidak ada satu ajaran yang 
bukan Islam pun yang tidak dimasukkan ummat Islam itu sendiri ke dalam kerangka 
ajaran Islam. 


ORANG-ORANG YANG MENGINGINKAN KEAJAIBAN 


Setelah melakukan itu semua, anda mengharapkan "jam" Islam ini berputar di saat anda 
memutar kuncinya dan memperlihatkan hasilnya juga. Dengan pembersihan, peminyakan 
serta pembaikan kesuluruhan yang palsu, anda mengharapkan hasil yang diperoleh 
seperti pada proses yang sebenarnya. Dengan sedikit pengertian sahaja anda akan 
memahami bahawa dalam keadaan di mana anda sudah merendahkan nilai sebuah jam 
menjadi barang yang tidak berguna, tidak ada hasil apa pun yang akan dapat diperolehi, 
biarpun anda memutar kuncinya, meminyaki dan membaikinya seribu kali. Selama anda 
belum .menyingkirkan komponen asing itu dan menggantikannya dengan yang asli, dan 
memasangnya dengan susunan yang sama dengan susunan yang asal anda tidak akan 
boleh mengharapkan hasil yang dahulu pemah diperlihatkan oleh "jam" Islam ini. 


MENGAPA AMALAN-AMALAN KEAGAMAAN TIDAK MENGHASILKAN 
APA-APA? 


Fahamilah bahawa keadaan yang tersebut di atas itulah, sebab yang sebenarnya, mengapa 
solat, puasa, zakat dan haji anda tidak menghasilkan apa-apa. Pertama-tama, sedikit 
sekali dari anda semua yang mengerjakan solat, puasa, memberikan zakat dan 
mengerjakan haji. Disebabkan kerana kerosakan nizam al-jema'ah, setiap orang telah 
menjadi terpisah bersendirian. Apakah ia mengerjakan kewajipan-kewajipan itu, atau 
tidak, tidak seorang pun yang menanyakan kepadanya. Tidak pula orang-orang yang 
menjalankan kewajipan-kewajipan tersebut mengerjakannya dengan cara yang 
digariskan. Mereka tidak mengerjakan solat berjema'ah secara teratur dan berterusan. 
Jika adapun perlaksanaan solat berjema'ah yang berterusan, maka yang diangkat menjadi 
imam adalah orang yang tidak mempunyai kebolehan apa pun untuk mencari 
penghidupan, ia hidup dari sedekah yang diberikan ke masjid, ia tidak berpendidikan dan 
tidak berkaliber, ia senantiasa menderita tekanan batin. Seperti itukah imam solat yang 
dibebani kewajipan oleh Allah untuk menjadikan anda semua khalifah-khalifahNya di 

muka bumi! Demikian pula keadaan puasa, zakat dan haji adalah sedemikian rupa, 
hingga tidak perlu dijelaskan lagi. Walaupun dengan adanya kenyataan-kenyataan ini 
namun anda mungkin masih bersikap keras menyatakan bahawa masih banyak orang 
yang mengerjakan kewajipan-kewajipan beragama sesuai dengan yang digariskan. 
Tetapi, seperti yang telah saya nyatakan, apabila keadaannya adalah sedemikian rupa 
bahawa komponen jam itu telah dilepaskan dari hubungannya antara satu sama lain, dan 
banyak daripadanya yang telah digantikan dengan komponen mesin lain, maka tidak ada 
gunanya anda membersihkannya, meminyakinya dan memutar kuncinya. Sudah tentu 
dari jauh ia masih kelihatan seperti sebuah jam, dan seorang pemerhati masih akan 
mengatakan: "Ini adalah Islam dan anda adalah orang-orang Muslim". Apabila anda 
memutar kuncinya dan membersihkannya, seorang pemerhati dari jauh akan mengira 
bahawa anda sedang melakukan pekerjaan yang memang berguna. Tidak seorang pun 
yang akan mengingkari bahawa anda semua memang mengerjakan solat dan puasa, 
Tetapi tidak seorang pula yang akan tahu bahawa di dalam kerangka agama ini 
keadaannya telah kacau-bilau. 


KEADAAN KITA YANG MENYEDIHKAN 
Saudara-saudara sesama Muslim 


Saya telah menerangkan kepada anda sebab-sebab yang sebenarnya, mengapa amalan- 
amalan keagamaan anda sekarang ini tidak menghasilkan apa-apa, dan mengapa, 
walaupun anda mengerjakan solat dan puasa, namun anda masih tetap berada dalam 
cengkaman orang kafir dan menjadi mangsa yang mudah bagi setiap penindas, bukannya 
menjadi khalifah Tuhan yang mulia. Tetapi bila anda tidak mahu menerima kenyataan 
ini, saya akan memperlihatkan kepada anda suatu kenyataan yang lebih sangat 
menyedihkan lagi. Tidak syak lagi, anda pasti menyesali hakikat yang saya nyatakan tadi 
dan merasakan kepahitannya, tetapi dari seribu orang kaum Muslimin, sembilan ratus 
sembilan puluh di antaranya, bahkan lebih, tidaklah bersedia untuk mengubah 
keadaannya melalui pengubatan yang semestinya. Mereka tidak tahan melihat 
perombakan kembali "jam" Islam ini, yang telah diporak-perandakan dan dikerumuni 
oleh komponen yang tidak keruan oleh setiap orang, kerana bila perombakan ini 
dilakukan maka benda-benda kesayangan mereka yang ada di dalamnya pasti terpaksa 
dikeluarkan. Tidak mungkin bahawa barang kepunyaan orang lain sahaja yang perlu 
disingkirkan, sedang benda yang kita senangi tetap dibiarkan sahaja. Begitu juga bila 
komponen campuran yang kita masukkan harus dikeluarkan, maka kepunyaan orang lain 
juga mesti dikeluarkan. Dan ini adalah suatu hal yang sukar untuk ditoleransi oleh 
kebanyakan orang dengan senang hati. 


Itulah sebabnya mengapa mereka semua ingin agar jam ini tetap dibiarkan begitu sahaja 
sebagai suatu hiasan dinding yang diperlihatkan kepada orang lain dan dikatakan sebagai 
sumber mu'jiza.t. Orang-orang yang mempunyai harapan baik yang lebih besar terhadap 
jam ini, daripada orang lain, akan suka sekali memutar kuncinya berulang-ulang dan 
dengan penuh semangat serta membersihkannya dalam keadaan yang sia-sia seperti itu, 
tetapi mereka juga tidak akan membiarkan komponennya dibereskan dan dipasang 
terpadu, dan tidak pula mereka menginginkan agar komponen campurannya dibuang. 

Saudara-saudara, saya mengharapkan agar saya dapat menyertai anda dalam sikap seperti 
itu, tetapi saya tidak dapat berbuat demikian kerana saya tidak dapat mengabaikan 
pengetahuan saya. Saya percaya bahawa, apabila anda memikirkan hakikat keadaan 
ummat Islam yang menyedihkan seperti tersebut di atas, walaupun seandainya di samping 
solat lima waktu anda juga mengerjakan solat tahajjud, Isyrak dan solat khusus, membaca 
Our'an lima jam sehari, serta berpuasa sunat lima bulan setengah di samping puasa wajib 
di bulan Ramadhan, semua yang anda kerjakan itu tidak akan ada manfaatnya. Yang 
mesti anda mengerti ialah bahawa hanya setelah komponen-komponen jam Islam itu 
dipasang dengan betul dan terpadu, barulah dapat diputar kuncinya, dan dengan 
pembersihan dan peminyakan sedikit sahaja pun ia akan dapat berputar dengan lancar dan 
memperlihatkan hasil yang dikehendaki. Kalau tidak, sekalipun anda putar kuncinya 
seumur hidup anda, jam itu tetap tidak akan boleh berputar. 


Wama alayna illal balagh. 
(Kewajipan kami hanyalah menyampaikan kebenaran). 

PUASA 


1, PUASA DIWAJIBKAN KEPADA SETIAP UMMAT 


Saudara-saudara sesama Muslim, 


Ibadat kedua yang diwajibkan kepada anda oleh Allah ialah puasa. Puasa bererti berhenti 
dari makan, minum dan hubungan seks pada waktu siang hari. Sebagaimana halnya solat, 
ibadat ini juga diwajibkan dalam syari'ah kepada semua rasul-rasul. Semua ummat yang 
telah lalu juga berpuasa seperti halnya ummat Muhammad saw. Tetapi mengenai 
peraturan-peraturan dalam menjalankannya, jumlah dan jangka masa untuk berpuasa 
terdapat perbezaan di antara berbagai syari'ah. Bahkan sampai hari ini, kita lihat bahawa 
puasa tetap dilaksanakan dalam kebanyakan agama dalam suatu bentuk, walaupun para 
penganutnya telah mengubah bentuknya dengan menambahnya dengan hal-hal ciptaan 
mereka sendiri. Dalam al-Gur'an telah dinyatakan: 


"Hai orang-orang yang beriman, diwajibkan atas kamu berpuasa sebagaimana 
diwajibkan atas orang-orang sebelum kamu agar kamu bertagwa". 


(Al-Our'an, al-Bagarah, 2:183) 


Dari ayat ini jelas bahawa semua syari'ah yang dikirimkan oleh Allah tidaklah kosong 
dari kewajipan ibadat puasa ini. 


MENGAPA PUASA DIWAJIBKAN? 


Marilah kita renungkan apakah kepentingan puasa, hingga Allah mewajibkannya kepada 
setiap ummat di setiap masa: 


1. Tujuan penghambaan seumur hidup kepada Allah 

Sudah berkali-kali saya terangkan kepada anda bahawa tujuan Islam yang sebenamya 
adalah menjadikan seluruh kehidupan manusia menjadi ibadat kepada Allah. Manusia 
dilahirkan sebagai budak Tuhan, dan perbudakan, yakni penghambaan kepada Tuhan, 
telah terkandung dalam wataknya yang asli. Kerana itu, manusia tidak boleh bebas sedikit 
pun dari "ibadat, penghambaan kepada Tuhan dalam fikiran, perkataan dan perbuatan. 
Dalam setiap tingkah laku hidupnya manusia harus memeriksa jalan mana yang harus 
ditempuhnya untuk memperolehi redha Tuhan, dan jalan mana yang harus dijauhinya 
agar tidak terkena murka dan kutukanNya. Dengan demikian, prinsip yang harus 
dipegang oleh seorang Muslim adalah mengikuti jalan yang menuju redha Allah dan 
menjauhi jalan yang menuju kemurkaanNya. Seorang Muslim haruslah menempuh cara 
yang disetujui Allah dan menjauhi cara-cara yang tidak diperkenankanNya. Apabila 
seluruh hidupnya teiah diwarnai dengan warna yang demikian, barulah ia dianggap telah 
melaksanakan kewajipan penghambaannya kepada Junjungannya dan memenuhi tujuan 
yang terkandung dalam ayat, 


"Dan Aku tidak menciptakan jin dan manusia melainkan supaya mereka menyembahKu". 
(Al-Our'an, adz-Dzariyat,51:56) 


2. Ibadat: latihan penghambaan 


Saya telah menyatakan hal ini sebelumnya, bahawa tujuan yang sebenarnya dari 
kewajipan-kewajipan agama, seperti solat, haji, puasa, dan zakat yang telah diwajibkan 
kepada kita, adalah untuk melatih kita untuk menjalankan 'ibadat yang besar. Bahawa 
pekerjaan-pekerjaan tersebut adalah wajib, tidak bererti — apabila anda telah 
mengerjakan ruku” dan sujud lima kali sehari, telah menanggung lapar dan haus dari fajar 
hingga matahari terbenam selama tiga puluh hari di bulan Ramadhan, dan, bila anda 
kaya, telah memberikan zakat dan menunaikan haji sekali dalam hidup — anda telah 
selesai menunaikan kewajipan anda kepada Allah. Dan juga tidak bererti bahawa setelah 
melakukan itu semua anda lalu bebas dari penghambaan kepada Allah dan boleh berbuat 
apa sahaja yang anda sukai. Padahal, sesungguhnya tujuan yang dasar diwajibkannya 
kewajipan-kewajipan agama tersebut adalah untuk melatih anda dengan cara yang 
sedemikian rupa, agar kelak anda mampu mengubah seluruh hidup anda menjadi suatu 
"ibadat" yang tetap teratur kepada Allah. Nah, marilah sekarang, dengan mengingati 
tujuan ini, kita lihat bagaiman puasa mempersiapkan manusia untuk melaksanakan 
"ibadat" yang full-time ini. 


3. Puasa adalah "ibadat yang tersembunyi" 


Semua kewajipan agama, selain puasa, dilaksanakan dengan suatu perbuatan atau 
gerakan lahiriyah yang tertentu, yang boleh dilihat oleh mata. Misalnya, dalam solat, 
ketika duduk, berdiri, ruku' dan sujud, setiap orang boleh melihatnya, dalam haji, orang 
bepergian jauh bersama-sama dengan puluhan ribu orang lain, orang yang lainnya dapat 
menyaksikannya. Semua amalan-amalan keagamaan ini tidak dapat disembunyikan. 
Apabila anda mengerjakannya, orang lain pasti akan tahu, juga bila anda tidak 
mengerjakannya di depan orang-orang lain, mereka pun akan tahu juga bahawa anda 
tidak mengerjakannya. Puasa berbeza dengan ini, kerana puasa adalah "ibadat" yang tidak 

nampak secara nyata. Hanya Allah Yang Maha Mengetahui sahaja yang tahu bahawa 
seseorang berpuasa atau tidak. Seseorang mungkin sahaja ikut sahur bersama-sama 
orang-orang lain dan tidak makan serta tidak minum apa pun dengan terang-terangan 
sampai tibanya waktu berbuka, Tetapi apabila dengan diam-diam ia makan atau minum 
sebelum waktu berbuka, hanya Allah lah yang mengetahui bahawa ia tidak berpuasa. 
Sedangkan orang lain akan mengira bahawa ia berpuasa, padahal sebenarnya tidak. 


4. Puasa: Tanda kekuatan iman 


Ingat-ingatlah kedudukan puasa dalam fikiran anda, dan renungkanlah betapa kuatnya 
iman orang yang berpuasa kepada Allah yang Maha Mengetahui akan hal yang ghaib. Ia 
benar-benar berpuasa, ia tidak makan atau minum apa pun secara sembunyi-sembunyi 
sebelum waktu berbuka. Dalam cuaca dan musim panas yang keras sekalipun, atau ketika 
kerongkong mengering kerana terasa amat haus, ia tidak minum air setitis pun. Dalam 
keadaan lapar yang sangat, atau ketika hidup seolah-olah mati layu, ia tidak terfikir untuk 
makan sedikit pun! Lihatlah betapa kuat keyakinannya bahawa tidak ada satu pun 
perbuatannya yang tersembunyi dari mata Allah, walaupun mungkin dapat 
disembunyikan dari seluruh mata dunia! Betapa hatinya dipenuhi rasa takut kepada Allah, 
sehingga ia mahu menghadapi bahaya mati kelaparan demi menjalankan perintah 
Tuhannya itu, dan tidak mahu melakukan sesuatu pun yang dapat membatalkan 
puasanya! 

Betapa dalam keyakinannya akan pahala dan hukuman di akhirat nanti, sehingga selama 
satu bulan penuh ia berpuasa, dan tidak pernah sedetik pun keraguan akan hidup sesudah 
mati memasuki hatinya! Seandainya ia punya keraguan tentang hidup yang akan datang, 
di mana pahala dan hukuman akan diberikan, pasti ia tidak akan dapat menyelesaikan 
puasanya. Apabila keraguan timbul, akan sulit bagi seseorang untuk tetap berpegang 
kepada niatnya untuk tidak makan dan minum apa pun selama menjalankan puasanya. 


5. Latihan terus-menerus sebulan penuh 


Dengan cara begini, Allah menguji iman seorang Muslim selama sebulan penuh, dalam 
satu tahun, dan bila ia lulus dalam ujian ini, maka imannya akan menjadi lebih kuat. Jadi, 
puasa adalah sekaligus cubaan dan latihan. Apabila anda mempercayakan sesuatu kepada 
seseorang, maka seolah-olah anda menguji kejujurannya. Apabila ia terbukti lulus dalam 
ujiannya dan tidak mengkhianati kepercayaan yang diberikan kepadanya, maka 
kekuatannya untuk menanggung beban amanat akan menjadi lebih kuat, dan ia akan 
menjadi lebih layak untuk memikul amanat. Sama halnya, Allah menguji iman anda 
dengan ujian yang keras selama satu bulan penuh, dua belas jam atau empat belas jam 
dalam sehari. Dan bila anda lulus dalam ujian ini, maka dalam diri anda akan tumbuh dan 
berkembang kemampuan untuk menahan diri dari dosa-dosa lain, kerana takut kepada 
Allah. Kerana itu, dengan menyedari bahawa Allah Maha Mengetahui akan hal-hal yang 
tersembunyi, haruslah anda menahan diri untuk tidak melanggar hukumNya, walaupun 
dengan cara rahsia, dan dalam setiap kesempatan anda harus selalu ingat akan suatu hari 
di mana segala rahsia akan dibongkarkan, dan semua orang akan dibalas kebaikan dan 
kejahatannya, tanpa memandang siapa dia. Inilah makna ayat: 

"Hai orang-orang yang beriman, diwajibkan atas kamu berpuasa sebagaimana 
diwajibkan atas orang-orang sebelum kamu agar kamu bertagwa". 
(Al-Our'an, al-Bagarah, 2:183) 


6. Latihan kepatuhan yang lama 


Selanjutnya masih ada kekhususan lain dari puasa. Puasa memaksa seseorang untuk 
mematuhi perintah syari'ah secara terus menerus, tanpa berhenti, dalam jangka waktu 
yang lama. Lamanya waktu untuk mengerjakan solat hanyalah berlangsung beberapa 
minit sahaja. Waktu membayar zakat hanyalah sekali dalam setahun. Haji memang 
memerlukan waktu yang lama, tetapi hal itu hanya diwajibkan satu kali dalam seumur 
hidup, dan juga hanya bagi orang-orang yang kaya sahaja. Tetapi puasa berbeza dengan 
itu semua, kerana, puasa adalah suatu latihan untuk mengikuti syari'at Muhammad dalam 
waktu satu bulan penuh dalam setahun, siang malam. Anda harus bangun pagi-pagi 
sebelum fajar untuk makan sahur, berhenti makan dan minum tepat pada waktu yang 
tertentu, mengerjakan dan tidak mengerjakan pekerjaan ini dan itu selama siang hari, 
berbuka pada petang hari tepat pada waktu yang tertentu, lalu makan dan istirehat 
sebentar, terus cepat-cepat bergegas untuk solat tarawih. Dengan cara begini, setiap tahun 
dalam waktu satu bulan penuh, dari pagi sampai petang hari, dan dari petang hari sampai 
pagi, seorang Muslim diikat terus-menerus dengan peraturan-peraturan seperti seorang 
tentera dalam jawatan ketenteraan, kemudian setelah itu ia dilepaskan selama sebelas 
bulan untuk melaksanakan dan menunjukkan hasil-hasil yang diperolehinya selama 
latihan tersebut, dan bila temyata ada kekurangan dalam hasil latihannya itu, hal itu akan 
dapat dihilangkan dalam latihan tahun depannya. 


7. Situasi persekitaran yang sangat menunjang untuk latihan 


Latihan semacam ini tidaklah akan efektif bila dilakukan terhadap individu-individu 
secara terpisah-pisah. Dalam ketenteraan, anda lihat bahawa perbarisan tidaklah 
dikerjakan sendiri-sendiri oleh perajurit. Seluruh perajurit harus bangkit di saat trompet 
dibunyikan agar mereka terbiasa bekerja bersama-sama sebagai satu pasukan dan saling 
bantu membantu dalam menjalankan latihan. Apa yang kurang pada diri seorang perajurit 
dapat dibantu oleh perajurit yang lain. Sama halya, bulan Ramadhan telah dijadikan 
waktu berpuasa dan semua orang Islam telah diperintah untuk berpuasa bersama-sama. 
Perintah ini telah mengubah ibadat individual menjadi ibadat yang kolektif. Sebagaimana 
halnya satu, bila didarab dengan sepuluh ribu maka hasilnya akan menjadi sepuluh ribu, 
demikian pula keuntungan moral dan spiritual dari puasa, yang dilakukan satu orang, 
akan menjadi sejuta kali ganda bila puasa itu dilakukan oleh sejuta orang bersama-sama. 
Bulan Ramadhan mengisi seluruh suasana dengan semangat kesalehan dan kebajikan. Di 
dalam lingkungan seluruh bangsa, kesalehan tumbuh dengan subur. Setiap orang tidak 
hanya mencuba untuk menghindari dosa, tapi juga berusaha membantu saudara- 
saudaranya yang menemui kesulitan dalam menjalankan puasanya. Setiap orang merasa 
malu untuk berbuat dosa dalam. berpuasa, sebaliknya semuanya terdorong untuk berbuat 
sesuatu kebaikan, untuk memberi makan kepada orang miskin, untuk memberi pakaian 
kepada yang tidak mempunyai pakaian, untuk menolong orang yang sengsara, untuk ikut 

serta dalam kebaikan-kebaikan yang dilakukan di mana sahaja, dan mencegah kejahatan 
yang dilakukan dengan terang-terangan. Suasana kebaikan dan kesalehan yang 
menyeluruh tercipta dan musim berkembangnya kegiatan bermanfaat pun datanglah, 
sebagaimana anda lihat pada setiap tanaman, yang tumbuh dengan suburnya di setiap 
puncak musimnya dan menutupi seluruh kebun dengan kelebatan dan kerimbunannya. 


Kerana alasan inilah Rasulullah saw mengatakan bahawa: 


"Setiap perbuatan manusia memperolehi pahala dari Tuhannya. Satu perbuatan baik, 
diberi pahala sepuluh hingga tujuh ratus kali ganda”. 

Tetapi Allah mengatakan: 

"Puasa itu khusus bagiKu, dan aku memberinya pahala sebanyak yang Aku kehendaki." 


Dari hadis ini, kita ketahui bahawa semua perbuatan baik, berkembang pahalanya 
menurut nisbah niat serta manfaat yang dihasilkannya, tetapi semua perbuatan itu 
mempunyai batas pahalanya. Akan tetapi dalam hal puasa, perkembangannya tidak 
terbatas. Bulan Ramadhan adalah musim bagi berkembang suburnya kebaikan dan 
kesalehan, dan dalam musim ini tidak hanya satu, Tetapi puluhan ribu bahkan puluhan 
juta orang bersama-sama menyirami kebun kebajikan ini, dan kerananya kebajikan boleh 
berkembang tidak terbatas. Semakin banyak anda .mengerjakan perbuatan baik dengan 
niat yang ikhlas di dalam bulan ini, semakin besar pula berkah yang akan anda perolehi, 
dan meratakan berkahnya kepada saudara-saudara anda yang lain. Dan bila anda 
memelihara kesan-kesan bulan puasa ini selama sebelas bulan berikutnya, maka kebun 
kebajikan itu pun akan terus berkembang selama itu pula, dan proses perkembangan ini 
akan terus berlanjut tidak terbatas. Adalah salah anda sendiri, bila anda membatasinya 
dengan menghentikan perbuatan baik anda. 


DI MANA HASIL IBADAT ITU SEKARANG? 


Mendengar uraian tentang hasil-hasil puasa tersebut di atas tadi, anda tentu akan 
bertanya-tanya: "Di mana hasil puasa itu sekarang? Kita berpuasa, solat serta berdoa, 
Tetapi hasil yang anda ceritakan tadi tidaklah nampak! Saya sudah mengatakan kepada 
anda, sebab dari situasi ini, yakni setelah melepaskan komponen-komponen Islam satu 
dari yang lain, dan menggantinya dengan hal-hal yang baru dan asing bagi Islam, maka 
anda tidak akan boleh mengharapkan dapat memetik hasil-hasil itu, seperti apabila 
keseluruhan sistem Islam itu masih utuh dan belum cacat. Di samping itu, sebab-yang 
kedua adalah kerana pandangan anda tentang "ibadat" telah berubah. Sekarang anda 
meyakini bahawa semata-mata menahan diri dari makan dan minum, dari pagi hingga 
petang, adalah "ibadat", dan kerananya anda lalu beribadat dengan fikiran dan cara yang 
demikian pula, anda juga hanya memandang bentuk luar dari berbagai macam 
penyembahan sebagai "ibadat", dan 99Yo atau bahkan lebih di antara anda tidak sedar 
akan ruh "ibadat" yang seharusnya menjiwai setiap tindakan dan perbuatan anda. Itulah 
sebabnya mengapa ibadat-ibadat yang anda laksanakan itu tidak menghasilkan manfaat 
yang sepenuhnya, kerana sebenarnya dalam Islam segala sesuatu adalah tergantung pada 
niat, pemahaman dan wawasan (perception). Insya Allah, dalam khutbah saya yang akan 
datang, saya akan menjelaskan masalah ini sepenuhnya. 

2. TUJUAN PUASA YANG SEBENARNYA 


SETIAP PEKERJAAN MEMPUNYAI TUJUAN 
Saudara-saudara sesama Muslim. 


Dalam setiap pekerjaan pada dasarnya ada dua faktor: yang pertama adalah tujuan 
pekerjaan itu sendiri dan yang kedua ialah bentuk khusus dari pekerjaan tersebut yang 
dipilih untuk mencapai tujuan tersebut. Sebagai contoh, marilah kita ambil pekerjaan 
makan. Tujuan anda memakan makanan adalah untuk menjaga agar anda tetap hidup dan 
mempunyai tenaga untuk bekerja. Cara yang anda pilih untuk mencapai tujuan tersebut 
adalah dengan mengambil sepotong daging, memasukannya ke dalam mulut, 
mengunyah-ngunyahnya dan menelannya masuk ke dalam kerongkong anda. Cara ini 
anda lakukan kerana ia adalah cara yang paling efektif dan tepat untuk mencapai tujuan 
anda. Tetapi anda tahu bahawa hal yang paling penting adalah tujuan untuk apa makanan 
itu dimakan, dan bukannya bentuk serta kaedah pekerjaan itu. Apa yang anda katakan 
apabila ada orang yang membuat daging tiruan dari serbuk gergaji atau abu atau tanah 
liat, lalu memasukkannya ke dalam mulut, mengunyahnya dan menelannya? Anda tentu 
akan mengatakan bahawa orang itu sudah gila. Mengapa? Kerana orang tolol ini tidak 
mengerti tujuan yang sebenarnya dari makan, dan mengira yang dinamakan makan 
hanyalah semata-mata mengambil sesuatu dengan tangan, memasukkannya ke dalam 
mulut, mengunyahnya dan menelannya. Sama halnya, anda juga akan mengatakan pelik 
bila ada orang yang setelah menelan makanannya lalu memuntahkannya kembali dengan 
mengorek-ngorekkan jarinya ke dalam mulutnya, kemudian mengeluh bahawa ia tidak 
memperolehi manfaat dari makanannya itu, Tetapi sebaliknya setiap hari ia jadi semakin 
lama semakin kurus kering seperti orang kurang makan. Orang bodoh ini menyalahkan 
makanannya atas kesalahan yang diperbuatnya sendiri. Ia mengira bahawa tenaga hidup 
dapat diperolehi dengan hanya memenuhi persyaratan-persyaratan yang tercakup dalam 
perbuatan makan. Kerananya, ia berfikir, "mengapa saya harus menyimpan makanan 
dalam perut saya? Mengapa saya tidak memuntahkannya sahaja agar perut saya menjadi 
ringan? Saya kan sudah memenuhi persyaratan-persyaratan makan". Begitulah fikirnya. 
Tentu sahaja ia harus menderita sendiri akibat cara berfikir dan tindakannya yang tidak 
masuk akal itu. Dia mesti mengetahui bahawa sebelum makanan yang dimakannya 
tercerna dalam perut dan sarinya terserap dalam darahnya dan disampaikan ke seluruh 
bahagian tubuh, maka tenaga hidup tidak akan boleh diperolehi. Walaupun pekerjaan- 
pekerjaan luar juga perlu, kerana tanpa tindakan-tindakan tersebut makanan tidak akan 
boleh sampai ke dalam perut, namun tujuan makanan tidak dapat dicapai dengan hanya 
semata-mata melakukan pekerjaan-pekerjaan luar sahaja. Pekerjaan-pekerjaan luar itu 
tidak boleh menimbulkan keajaiban bahawa hanya dengan melaksanakannya sahaja maka 
darah akan langsung boleh mengalir cepat dalam pembuluh-pembuluhnya. Darah hanya 
dapat dihasilkan sesuai dengan hukum yang telah digariskan Allah. Apabila anda 
melanggar hukum tersebut, anda hanya akan membunuh diri anda sahaja. 


AKIBAT MENGANGGAP FAKTOR-FAKTOR LUARAN SEBAGAI HAKIKAT 
AMAL 

Apabila anda renungkan contoh yang saya sebutkan di atas tadi, anda akan mengerti 
mengapa "ibadat" yang anda lakukan sekarang ini tidak mendatangkan hasil apa-apa. 
Seperti telah berulang-ulang saya tunjukkan, kesalahan yang terbesar dalam mengerjakan 
"ibadat" adalah menganggap tindakan solat dan puasa dalam bentuk luarnya sebagai 
"ibadat" yang sebenarnya, hingga anda terkena ilusi bahawa siapa sahaja yang memenuhi 
persyaratan-persyaratan tersebut bererti telah melaksanakan ibadat kepada Allah. Anda 
sama seperti orang yang mengira bahawa pelaksanaan keempat perbuatan, yakni 
membuat makanan, memasukkannya ke dalam mulut, mengunyahnya dan menelannya 
adalah yang dinamakan proses makan, dan siapa sahaja yang mengerjakan keempat 
perbuatan ini bererti telah memakan makanan dan kerananya berhak memperolehi 
manfaat dari makan, tidak peduli apakah yang dimasaknya itu beras atau tanah, atau 
apakah ia memuntahkan kembali makanannya itu atau tidak.. Kalau anda mempunyai 
fikiran sedikit sahaja maka katakanlah bagaimana boleh terjadi bahawa seseorang yang 
berpuasa, yang sedang melaksanakan "ibadat" kepada Allah dari pagi sampai petang, di 
tengah-tengah 'ibadatnya itu ia berbuat dusta dan membicarakan kejelekan orang lain? 
Mengapa ia bertengkar kerana soal kecil sahaja dan mengeluarkan kata-kata yang kotor 
dari mulutnya? Bagaimana ia berani merampas hak orang lain? Bagaimana ia boleh 
bertindak mencari wang dengan haram dan memberikan wang kepada orang lain secara 
haram pula? Dan setelah melakukan semua itu, ia masih mengira bahawa ia telah 
melakukan "ibadat" kepada Allah? Tidakkah ini sama dengan orang yang memakan tanah 
liat atau abu dan mengira bahawa hanya dengan mengerjakan pekerjaan-pekerjaan luar 
sahaja bererti ia sudah makan? 


BEBAS KEMBALI DARI IKATAN-IKATAN SETELAH RAMADHAN 


Selanjutnya katakanlah kepada saya, bagaimana boleh terjadi bahawa setelah anda 
dibebaskan dari "ibadat" kepada Allah selama bulan Ramadhan, semua pengaruh dari 
latihan kesalehan ini hilang begitu sahaja apabila bulan Ramadhan selesai? Setelah Hari 
raya Aidil Fitri tiba, anda melakukan pekerjaan-pekerjaan seperti yang dilakukan oleh 
orang-orang Hindu dalam perayaan-perayaan mereka. Demikian pula di kota-kota besar, 
pelacuran, minuman keras dan judi dinikmati pada Hari raya. Saya bahkan pernah 
melihat beberapa orang berbudi rendah yang berpuasa di siang hari tetapi minum arak 
dan melacur di. malam hari. Syukurlah, bahawa orang-orang Islam pada umumnya tidak 
seburuk ini keadaannya. Tetapi setelah bulan Ramadhan berakhir, berapa banyak di 
antara anda yang tetap memelihra kesan kesalehan dan kebajikan bulan puasa pada hari 
kedua “Aidil Fitri? Hukum Tuhan yang mana yang tidak dilanggar? Berapa bahagian dari 
waktu anda yang anda pergunakan untuk kebaikan, dan sejauh mana egoisme anda 
berkurangan? 


AKIBAT KONSEP YANG KELIRU TENTANG "IBADAT" 
Fikir dan renungkanlah kenapa semua itu boleh terjadi? Saya yakinkan anda bahawa satu- 
satunya sebab dari semua itu adalah kerana makna ibadat telah berubah dalam fikiran 


anda. Kerana anda mengira bahawa ibadat itu hanya menahan makan dan minum di siang 
hari selama bulan puasa, maka anda mentaati peraturan puasa itu dengan sangat cermat. 

Anda takut kepada Allah sehingga anda menghindari setiap hal yang boleh membatalkan 
puasa, bahkan anda berani mempertaruhkan nyawa demi. puasa anda. Tetapi anda tidak 
tahu bahawa dengan hanya semata-mata menahan lapar dan minum bukanlah "ibadat" 
yang sebenarnya, melainkan hanya salah satu bentuk daripadanya sahaja. Dan tujuan 
ditetapkannya bentuk ibadat seperti ini adalah untuk menumbuhkan dalam diri anda rasa 
takut dan cinta kepada Allah, dan dengan itu mengembangkan dalam diri anda kekuatan 
yang besar, sehingga dengan menekan hawa nafsu anda, anda akan mampu menghindari 
hal-hal yang nampaknya menguntungkan tetapi yang sebenarnya tidak diredhai Allah. Di 
lain pihak, dengan menguasai diri anda, anda akan mampu membuatkan diri anda 
menyenangi hal-hal yang mungkin membawa risiko dan kerugian tetapi jelas 
mendatangkan keredhaan Allah. Kekuatan ini hanya boleh dikembangkan kalau anda 
mengerti tujuan puasa, dan menggunakan latihan yang anda jalani dalam berpuasa itu 
untuk mengendalikan dorongan-dorongan jasadi kerana takut dan cinta kepada Allah, dan 
membuatkan dorongan-dorongan tersebut bekerja sesuai dengan aturan-aturan yang telah 
ditetapkan Allah. Tetapi dalam perlaksanaannya, begitu bulan Ramadhan berlalu, anda 
buang semua hasil-hasil latihan anda itu, seperti orang yang setelah makan lalu 
memuntahkan makanannya dengan mengorek-ngorekkan jarinya ke dalam mulutnya. 
Bahkan dalam kenyataannya, sebahagian di antara anda memuntahkan kebajikan- 
kebajikan yang anda perolehi pada siang hari sebaik sahaja malam tiba. Nah, anda 
fikirkanlah sendiri, apakah puasa dan bulan Ramadhan itu boleh mendatangkan 
keajaiban, sehingga hanya dengan mengerjakan pekerjaan-pekerjaan luaran sahaja, anda 
dapat memperolehi kekuatan yang hanya boleh diperolehi dengan jalan berpuasa menurut 
cara yang ditetapkan? Sebagaimana halnya enersia fizik hanya boleh diperolehi dari 
makanan setelah makanan tercerna dalam perut dan dibawa oleh darah kepada seluruh 
urat-urat tubuh, maka demikian pula kekuatan rohani hanya boleh diperolehi dari puasa 
bila orang yang berpuasa itu mengerti tujuan puasa, dan meresapkan pengertian itu ke 
dalam hati dan fikirannya, dan membiarkannya menguasai fikiran, motif, niat, dan 
perbuatannya. 


PUASA: SARANAN UNTUK MENUJU TAOWA 
Kerana itulah, setelah memerintahkan puasa, Allah mengatakan: 


.. Ja'allakum tattagun. 
"agar kamu bertagwa". (Al-Our'an, al-Bagarah, 2:183) 


Ertinya, puasa diwajibkan kepada anda, dengan harapan mudahMudahan anda boleh 
menjadi orang yang saleh dan bertagwa. Di sini tidak dikatakan bahawa dengan berpuasa 
anda pasti menjadi orang yang saleh dan bertagwa, kerana hasil puasa itu sendiri ter- 
gantung pada pengertian dan niat orang yang bersangkutan. Barangsiapa yang memahami 
tujuan itu, dan dengan pemahaman tersebut cuba mencapai tujuan puasa, akan menjadi 
orang yang saleh dan tagwa. Tetapi, orang yang tidak memahami tujuan puasa itu dan 
tidak cuba untuk mencapainya, jangan diharap akan boleh memperolehi sesuatu dari 
puasanya. 


TUJUAN-TUJUAN PUASA YANG SEBENARNYA 

1. Mencegah diri dari dusta 


Rasulullah saw dengan berbagai cara telah menunjukkan tujuan puasa yang sebenamya, 
dan menerangkan bahawa dengan melaparkan dan menghauskan diri tanpa mengingati 
tujuan puasa yang sebenarnya, adalah tidak ada gunanya. Beliau mengatakan: 


"Barangsiapa yang tidak meninggalkan perkataan yang keji (dusta) dan melakukan 
kejahatan (kepalsuan), Allah tidak akan menerima puasanya, sekalipun ia telah 
meninggalkan makan dan minum". 

(H.R. Bukhari, Muslim dan Ahmad dari Abu Hurairah r.a.). 


Dalam hadis yang lain: 


"Banyak orang yang berpuasa, tetapi tidak memperolehi apa- apa selain lapar dan haus, 
dan banyak orang yang bangun di malam hari tetapi tidak memperolehi apa-apa selain 
berjaga malam sahaja": 


Maksud dari kedua hadis ini sangat jelas, yakni bahawa semata-mata melaparkan dan 
menghauskan diri bukanlah ibadat, Tetapi hanyalah suatu alat untuk melaksanakan ibadat 
yang sebenarnya. Dan ibadat yang sebenarnya adalah mentaati hukum dan aturan Allah 
kerana takut kepadaNya, dan mengerjakan hal-hal yang mendatangkan redhaNya kerana 
cinta kepadaNya. Dan akhirnya mengawal hawa nafsu agar sebaik mungkin tersalur 
menurut aturan-aturan yang telah digariskan Allah. Orang yang tidak sedar akan ibadat 
yang sebenarnya ini, akan sia-sialah perbuatan melaparkan dan menghauskan dirinya itu. 
Allah tidak memerlukan amalnya yang demikian itu. 


2. Iman dan penilaian diri 


Rasulullah telah menyuruh kita memerhatikan tujuan puasa yang sebenarnya, dengan 
sabdanya: 

"Barangsiapa menjalankan puasa dengan penuh iman dan mengharapkan akan 
keredhaan Allah, maka akan diampuni semua dosanya yang telah lalu": 


Iman bererti kepercayaan kepada Allah, dan harus selalu ada dalam hati dan fikiran 
seorang Muslim. Ihtisab bererti seorang Muslim, yang hanya mengharapkan redha Allah 
semata dan terus-menerus mengawal agar fikiran dan tindakannya tidak bertentangan 
dengan redha Allah. Apabila seseorang menjalankan puasa Ramadhan sesuai dengan 
kedua prinsip ini, maka seluruh dosanya yang telah lalu akan diampuni. Kerana, apabila 
dahulu ia adalah seorang manusia yang memberontak dan tidak patuh kepada Allah, 
maka sekarang ia telah bertaubat kepada TuhanNya, dan "Orang yang bertaubat adalah 
seperti orang yang belum pernah berbuat dosa sama sekali". 


3. Perisai dari dosa. 


Dalam sebuah hadis dikatakan: 

"Puasa adalah bagaikan perisai (yakni perisai yang melindungi diri dari serangan 
syaitan). Kerana itu orang yang berpuasa hendaklah (menggunakan perisainya dan) 
mencegah diri dari hal-hal yang tidak patut. Apabila ada seorang mengejek atau 
mengajak bertengkar dengannya, hendaklah ia berkata: Aku sedang berpuasa (dan 
Jangan libatkan aku dalam perbuatanmu)". 


4. Rangsangan untuk berbuat kebaikan 


Dalam hadis-hadis yang lain Rasulullah telah memberi petunjuk bahawa orang yang 
sedang berpuasa hendaklah banyak-banyak mengerjakan kebaikan. Khususnya, selama ia 
berpuasa hendaklah ia mengembangkan dalam dirinya rasa simpati terhadap saudara- 
saudaranya sesama Muslim, kerana dengan merasakan sendiri lapar dan haus, ia dapat 
ikut merasakan apa yang dirasakan oleh saudara-saudaranya yang miskin dan sengsara. 
Diriwayatkan dari Ibnu Abbas ra. bahawa Rasulullah biasanya sangat baik hati selama 
bulan Ramadhan. Tidak seorang pengemis pun yang kembali dari pintu rumahnya dengan 
tangan hampa, dan budak-budak memperolehi kemerdekaan mereka dari beliau. 


5. Pahala memberi makanan untuk berbuka 

Menurut sebuah hadis Rasulullah saw mengatakan: 

"Barangsiapa memberi makanan untuk berbuka kepada orang yang berpuasa, maka hal 
itu akan menjadi ampunan dan keselamatan baginya dari api neraka, dan dia akan 


memperoleh pahala sebanyak pahala orang yang berpuasa itu tanpa dikurangi 
sedikitpun". 

Bahagian 


5 


1. PENTINGNYA ZAKAT. 


Saudara-saudara sesama Muslim. 


Sesudah solat, tiang Islam yang terbesar adalah zakat. Biasanya, kerana dalam rangkaian 
ibadat yang biasa, puasa diletakkan sesudah solat, maka orang banyak mempunyai 
pengertian bahawa sesudah solat, adalah puasa. Tetapi dari al-Gur'an kita mengetahui 
bahawa dalam Islam pentingnya zakat terletak sesudah solat. Kedua-duanya adalah dua 
tiang yang menyokong struktur bangunan Islam. Tanpa solat dan zakat, Islam akan 
roboh. 


ERTI ZAKAT 


Zakat bererti kesucian dan kebersihan. Sebahagian dari harta benda anda, yang anda 
sisihkan dan anda berikan kepada fakir miskin disebut zakat kerana dengan cara demikian 
harta dan, bersama itu pula, jiwa anda menjadi bersih dan suci. Harta seseorang yang 
tidak dizakati adalah harta yang kotor dan tidak bersih, kerana mengandungi rasa tidak 
berterima kasih kepada Allah. Had pemiliknya begitu sempit, mementingkan diri sendiri 
dan memuja harta benda, sehingga ia merasa berat untuk memberikan apa yang 
seharusnya diberikan sebagai tanda terima kasih kepada Allah yang telah memberinya 
kekayaan melebihi keperluannya. Dapatkah kita mengharapkan orang yang seperti ini 
berbuat sesuatu kebaikan untuk memperolehi redha Allah dan mengorbankan sesuatu 
demi agama dan imannya? Itulah sebabnya hati orang seperti itu kotor dan tidak suci, 
sebagaimana harta yang dikumpulkannya dengan cara yang kotor dan tidak suci pula. 


ZAKAT: SUATU UJIAN 
Dengan mewajibkan zakat, Allah telah menempatkan setiap orang dalam ujian. Mereka 


yang lulus dalam ujian ini dan berguna bagi Allah serta patut digolongkan ke dalam 
kelompok orang-orang beriman, hanyalah orang yang dengan senang hati memberikan 

hak Allah dari harta yang melebihi keperluannya untuk menolong orang yang miskin dan 
yang memerlukannya. Sebaliknya, orang yang harinya sempit, sehingga tidak boleh 
memberikan pengorbanan seperti itu, tidaklah berguna bagi Allah. Ia sama sekali tidak 
patut dimasukkan ke dalam kelompok orang-orang yang beriman. Ia adalah bagaikan 
anggota badan yang busuk yang lebih baik dipotong dan disingkirkan daripada meracuni 
seluruh tubuh. Itulah sebabnya mengapa, ketika beberapa suku Arab yang menolak 
memberikan zakat setelah Rasulullah saw wafat, Khalifah Abu Bakar as-Siddig ra. 
memerangi mereka seperti yang dilakukan beliau terhadap orang-orang kafir, walaupun 
mereka mengerjakan solat dan mengaku beriman kepada Allah dan RasulNya. Dari hal 
ini jelaslah bahawa tanpa zakat: maka solat, puasa dan pernyataan iman tidaklah berguna. 


ZAKAT DIWAJIBKAN KEPADA UMMAT SEMUA RASUL 


Perhatikanlah al-Gur'an baik-baik. Anda akan melihat bahawa sejak zaman dahulu kala, 
solat dan zakat telah diwajibkan kepada ummat semua rasul-rasul, dan agama Islam 
selamanya tidak pernah kehilangan dari kedua kewajipan tersebut. Setelah menyebut 
tentang Rasul Allah, Ibrahim, dan rasul-rasul keturunannya, Allah mengatakan dalam al- 
Our'an: 


"Kami telah menjadikan mereka sebagai pemimpin-pemimpin yang memberi petunjuk 
dengan perintah Kami dan telah Kami wahyukan kepada mereka mengerjakan kebajikan, 
mendirikan solat, menunaikan zakat, dan hanya kepada Kamilah mereka selalu 
menyembah": 

(Al-Our'an, a- “Anbiya, 21:73) 


Tentang Rasul Allah, Isrna'il, dikatakan: 


"Ia menyuruh ahlinya (kaumnya) untuk mengerjakan solat dan memberikan zakat, dan ia 
adalah seorang yang diterima di sisi Tuhannya". (Al-Our 'an, Maryam, 19:55) 


Rasul Allah, Musa, berdoa untuk kaumnya: 


"Tetapkanlah untuk kami kebajikan di dunia ini dan diakhirat, sesungguhnya kami 
kembali (bertaubat) kepada Engkau....." 


Dan tahukah anda apa jawapan Allah atas doanya itu? 
".. 'SiksaKu akan Aku timpakan kepada siapa yang Aku kehendaki, dan rahmatKu 
meliputi segala sesuatu. Maka akan Aku tetapkan rahmatKu untuk orang-orang yang 
bertagwa, yang menunaikan zakat dan orang-orang yang beriman kepada ayat-ayat 
Kami". (Al-Our'an, al-A 'raf, 7:156) 


Kerana kaum Nabi Musa begitu sempit fikirannya dan serakah pada harta, seperti anda 
lihat keadaan orang-orang Yahudi sampai sekarang ini, maka dalam menjawab doa 
seorang nabi yang terkemuka seperti Nabi Musa itu, Allah hanya menyatakan, dengan 
tegas: "Apabila kaummu memberikan zakat dengan patuh dan tetap, maka janji 

rahmatKu adalah untuk mereka. Namun bila mereka tidak mahu mengerjakannya, maka 
mereka tidak akan memperolehi rahmatKu, Tetapi hanya hukumanKu lah yang akan 
menimpa mereka". 

Demikian pula, bahkan sepeninggal Nabi Musa, Bani Israil masih berulang-ulang diberi 
peringatan akan hal ini. Berulang-ulang perjanjian diambil dari mereka untuk beribadat 
kepada Allah semata-mata, dan tetap mengerjakan solat dan memberikan zakat (lihat al- 
Our'an, al-Bagarah, 2:110), sampai akhirnya Allah memberikan peringatan yang jelas 
kepada mereka: 


..Allah berfirman: “sesungguhnya Aku beserta kamu, sesungguhnya jika kamu 
mendirikan solat dan menunaikan zakat serta beriman kepada rasul-rasulKu dan kamu 
Bantu mereka dan kamu pinjamkan kepada Allah pinjaman yang baik, sesungguhnya 
Aku akan menutupi dosa-dosamu ". (Al-Our'an, al-Maidah, 5:12) 


Sebelum Rasulullah Muhammad saw diutus, Rasul yang terakhir adalah Isa as. (Jesus). 
Kepada beliau, Allah juga memerintahkan solat dan zakat, sebagaimana tersebut dalam 
surah Maryam: 


"Dan Dia menjadikan aku seorang yang berbakti di mana sahaja aku berada, dan Dia 
memerintahkan kepadaku (mendirikan) solat dan (menunaikan) zakat selama aku hidup". 
(Al-Our'an, Maryam, 19:31) 


Ini menunjukkan bahawa Allah SWT telah meneguhkan agama Islam sejak dahulu kala 
dalam setiap masa rasul-rasul, dengan dukungan dua tiang besar, yakni solat dan zakat, 
dan belum pemah terjadi sekalipun, bahawa suatu ummat yang beriman kepada Allah 
dibebaskan dari dua kewajipan ini. 


ZAKAT : WAJIB BAGI UMMAT MUSLIM 


Sekarang perhatikanlah bagaimana kedua kewajipan ini berjalan seiring sejalan dengan 
syari'ah Rasulullah Muhammad saw. Apabila anda buka surah pertama sesudah surah 
Fatihah, apakah yang anda baca pada ayat-ayat pertama surah tersebut? 


"Inilah Kitab (al-Our'an) yang tiada keraguan padanya, petunjuk bagi mereka yang 
bertagwa. (laitu) mereka yang beriman kepada yang ghaib, yang mendirikan solat dan 
menafkahkan sebahagian rezeki yang Kami anugerahkan kepada mereka". 

(Al-Our'an, al-Bagarah, 2:2-3) 


Selanjutnya Allah berfirman: 
“Mereka itulah yang tetap mendapat petunjuk dari Tuhannya, dan mereka pulalah 
orang-orang yang beruntung". 


(Al-Our'an, al-Bagarah, 2:5) 


Ertinya, mereka yang tidak mempunyai iman, ridak mendirikan solat dan tidak 
memberikan zakat, mereka tidak akan memperoleh petunjuk dan tidak pula akan 

beruntung, melainkan celakalah mereka nantinya. 


Selanjutnya, teruskanlah membaca surah al-Bagarah itu. Setelah beberapa ayat, maka 
kembali Allah memerintahkan: 


"Dirikanlah solat dan berikanlah zakat, dan ruku'lah bersama-sama orang-orang yang 
ruku'. 
(Al-Our'an, al-Bagarah, 2:43) 


Sedikit lebih jauh dari surah yang sama, dikatakan pula: 


"Bukanlah menghadapkan wajahmu ke arah timur dan barat itu suatu kebaktian, akan 
tetapi sesungguhnya kebaktian itu ialah kebaktian orang yang beriman kepada Allah, 
hari kemudian, malaikat-malaikat, kitab-kitab, nabi-nabi, dan memberikan harta yang 
dicintainya kepada kerabatnya, anak-anak yatim, orang-orang miskin, musafir (orang 
yang memerlukan pertolongan) dan orang-orang yang meminta-minta, dan 
(memerdekakan) hamba sahaya, mendirikan solat, dan menunaikan zakat, dan orang- 
orang yang menepati janjinya apabila ia berjanji, dan orang-orang yang sabar dalam 
kesempitan, penderitaan dan dalam peperangan. Mereka itulah orang-orang yang benar 
(imannya), dan mereka itulah orang-orang yang bertagwa". 

(Al-Our'an, al-Bagarah, 2:177) 


Selanjutnya apa yang dikatakan dalam surah al-Ma'idah: 


"Sesungguhnya penolong kamu hanyalah Allah, RasulNya, dan orang-orang yang 
beriman, yang mendirikan solat dan menunaikan zakat, seraya mereka tunduk (kepada 
Allah). Dan barangsiapa yang mengambil Allah, RasulNya dan orang-orang yang 
beriman menjadi penolongnya, maka sesungguhnya pengikut (agama) Allah itulah yang 
pasti menang". (Al-Our'an, al-Ma'idah, 5:55-56) 


TANDA ORANG-ORANG BERIMAN: SOLAT DAN ZAKAT 


Dalam ayat tersebut di atas dicantumkan sebuah peraturan yang keras. Pertama-tama 
anda lihat bahawa yang disebut orang-orang beriman hanyalah mereka yang mengerjakan 
solat dan memberikan zakat. Mereka yang mengabaikan kedua-dua tiang Islam ini adalah 
orang-orang yang palsu dalam pernyataan iman mereka. Kemudian anda ketahui juga 
bahawa Allah, RasulNya, dan orang-orang yang beriman tergabung dalam sebuah 
kelompok yang tersendiri, dan orang-orang beriman wajib menggabungkan diri dengan 
kelompok tersebut. Apabila seorang Muslim berteman dengan seseorang dari luar 
kelompok tersebut — apakah orang itu adalah ayahnya, saudaranya, anak, tetangga, 
orang setanah air, atau siapa sahaja — dan menjalin hubungan kasih sayang dan bantu- 
membantu dengannya, maka janganlah mengharapkan Allah akan mahu berhubungan 
dengan dia dan menjadi pelindungnya. Akhirnya, dari ayat ini anda tahu juga bahawa 
orang-orang yang beriman hanya boleh memperolehi kekuasaan apabila mereka bersatu- 
padu dan dengan sepenuh hati menjadikan Allah, RasulNya, dan orang-orang beriman 
sebagai sahabat-sahabat dan pelindung-pelindung mereka. 


TI 


Dasar-dasar Islam 





DASAR PERSAUDARAAN ISLAM 


Selanjutnya, dalam surah at-Taubah Allah memerintahkan kepada orang-orang Islam 
untuk memerangi orang-orang kafir dan orang-orang musyrik, dan dalam beberapa ruku' 
surah ini terus-menerus memberikan petunjuk-petunjuk mengenai soal perang sahaja 
Dalam hubungan ini Allah mengatakan: 


"Jika mereka bertaubat, mengerjakan solat dan memberikan zakat, maka (mereka itu) 
adalah saudara-saudaramu seagama..." 
(Al-Our'an, at-Taubah, 9:11) 


Ini bererti taubat dari kekafiran dan kemusyrikan sahaja tidaklah cukup. Bukti bertaubat 
dari kekafiran dan kemusyrikan serta pernyataan iman, hanya dapat dinyatakan dengan 
mengerjakan solat. Secara teratur dan memberikan zakat. Kerana itu, apabila mereka 
membuktikan iman mereka dengan perbuatan-perbuatan tersebut, maka mereka adalah 
saudara-sauudara seagama kaum Muslimin, bila tidak demikian, maka kaum Muslimin 
tidak boleh mehganggap mereka sebagai saudara dan tidak boleh berhenti memerangi 
mereka. 

Selanjutnya, dalam surah yang sama disebutkan: 


"Dan orang-orang yang beriman, lelaki dan perempuan, sebahagian mereka adalah 
menjadi penolong bagi sebahagian yang lain. Mereka menyuruh (mengerjakan) yang 
ma'ruf dan mencegah yang mungkar, mendirikan solat, memberikan zakat dan mereka 
taat kepada Allah dan RasulNya. Mereka itu akan diberi rahmat oleh Allah, 
sesungguhnya Allah Maha Perkasa lagi Maha Bijaksana". 

(Al-Our'an, at-Taubah, 9:71) 


Sekarang, anda tahu bahawa seseorang sama sekali tidak boleh menjadi saudara seagama 

dari kaum Muslimin sehingga ia mengerjakan solat dan memberikan zakat sesudah 
menyatakan keimanannya. Iman, solat dan zakat, ketiga-tiga hal inilah yang menjadi 
dasar masyarakat orang-orang beriman. Mereka yang berpegang teguh kepada ketiga-tiga 
prinsip ini, adalah orang-orang yang tergabung dengan masyarakat yang suci ini, dan 
hanya di antara mereka sahajalah yang ada hubungan persahabatan, kasih-sayang, ikatan 
dan saling bantu-membantu. Sedangkan mereka yang mengabaikan ketiga-tiga prinsip ini 
berada di luar masyarakat tersebut, walaupun mereka disebut sebagai kaum Muslimin 
oleh orang-orang kebanyakan. Memelihara hubungan persahabatan, kasih-sayang dan 
perhubungan dengan mereka bererti melanggar hukum Allah dan memecah-belahkan 
persekutuan Allah. Kerana itu, bila demikian halnya keadaan anda, bagaimana anda bisa 
berharap untuk berkuasa di dunia ini? 


SYARAT UNTUK MENDAPAT PERTOLONGAN ALLAH 
Lebih lanjut lagi, dalam surah al-Hajj dikatakan: 


"Sesungguhnya Allah pasti menolong orang yang menolong (agama)Nya, 

sesungguhnya Allah benar-benar Maha Kuat, Maha Perkasa, (iaitu) orang-orang yang 
apabila Kami teguhkan kedudukan mereka di muka bumi nescaya mereka mendirikan 
solat dan memberikan zakat, menyuruh berbuat yang ma'ruf dan mencegah dari 
perbuatan mungkar. Dan kepada Allahlah kembali segala urusan". 

(Al-Our'an, al-Hajj, 22:40-41) 


Dalam ayat ini, kaum Muslimin telah diberi peringatan yang sama seperti yang diberikan 
kepada Bani Israil. Kepada Bani Israil Allah berkata dengan tegas: 


"Aku bersama kamu selama kamu mengerjakan solat dan memberikan zakat dan 
mendukung misi Rasul-rasulKu, yakni berusaha melaksanakan hukumKu di dunia. 
Apabila kamu semua meninggalkan hal itu, maka Aku pun akan menarik kembali 
pertolonganKu kepadamu". 


Tepat seperti inilah yang dikatakan Allah kepada kaum Muslimin. DikatakanNya dengan 
tegas kepada mereka: 

"Apabila kalian telah memperolehi kekuasaan di atas bumi, kalian wajib mendirikan 
solat, memberikan zakat, menyebarkan kebajikan dan membanteras kejahatan, maka Aku 
akan menjadi penolongmu. Dan siapakah yang dapat mengalahkanmu bila Aku menjadi 
penolongmu? Sebaliknya, bila kamu mengabaikan zakat, dan setelah memperolehi 
kekuasaan, kamu lalu menyebarkan kemungkaran — bukannya kebajikan — dan 
membanteras kebajikan bukannya kejahatan, dan memperjuangkan ideologimu sendiri 
bukannya ideologiKu, dan dari hasil pajak, kalian membangunkan syurga dunia dan 
menganggapnya sebagai tujuan mencari kekuasaan, maka dukunganKu tidak akan Aku 
berikan kepadamu, Tetapi dukungan syaitanlah yang akan kalian perolehi". 


PERINGATAN BAGI UMMAT ISLAM 


Allahu Akbar! Alangkah jelasnya pengetahuan ini! Peringatan yang diberikan kepada 
Bani Israil telah mereka anggap sebagai ancaman kosong sahaja, dan mereka telah 
melihat akibat-akibat dari sikap mereka itu. Sekarang mereka menjadi bangsa 
pengembara di muka bumi. Mereka terusir ke sana sini tanpa memperolehi tempat tinggal 
yang tenteram. Mereka memiliki koperasi-koperasi penuh jutaan dollar. Mereka adalah 
bangsa yang paling kaya di dunia. Tetapi kekayaan itu tidak ada gunanya bagi mereka. 
Dengan menggunakan sistem riba yang terkutuk sebagai ganti zakat, dan melakukan hal- 
hal yang tidak sebukanoh sebagai ganti solat, mereka telah mengundang kutukan Allah 
dan dengan membawa kutukan ini mereka berkeliaran ke sana ke mari menjangkitkan 
penyakit ke seluruh dunia bagaikan tikus-tikus pembawa kuman. Kemudian ancaman 
nasib seperti ini diperingatkan Allah kepada kaum Muslimin. Tetapi kebanyakan dari 
mereka mengabaikan peringatan ini dengan melalaikan solat dan zakat dan tidak lagi 
menggunakan kekuasaan yang mereka miliki unuk menyebarkan kebajikan dan 
membanteras kemungkaran. Akibatnya, mereka tercampak dari kedudukan mereka 
sebagai penguasa, dan di seluruh dunia mereka menjadi korban penindasan dan 
kezaliman. Mereka lemah dan dikuasai oleh musuhMusuh mereka di seluruh bahagian 
dunia. Itulah akibat meninggalkan solat dan zakat. Bahkan sekarang sudah muncul suatu 
kelompok di antara mereka yang mahu menyeret mereka ke dalam lumpur kehinaan, 

kekotoran, dan kekejian, dengan mengatakan kepada mereka bahawa bila mereka ingin 
memperbaiki nasib, maka hendaklah mereka segera mendirikan perusahaan-perusahaan 
insurans dan melakukan riba. Demi Allah, bila mereka benar-benar melakukan hal itu, 
maka kehinaan akan menimpa mereka sebagaimana telah terjadi pada kaum Yahudi, dan 
mereka akan ditimpa kutukan yang sama dengan yang telah ditimpakan kepada Bani 
Israil. 


KUTUKAN KEPADA ORANG-ORANG YANG MELALAIKAN ZAKAT 
Saudara-saudara sesama Muslim. 


Dalam khutbah-khutbah saya yang akan datang, saya akan menerangkan kepada anda apa 
sebenarnya zakat itu dan betapa besar kekuatan yang telah diletakkan Allah di dalamnya. 
Saya juga akan menunjukkan bahawa rahmat Allah ini, yang sekarang ini dianggap hal 
yang biasa sahaja oleh kaum Muslimin, sesungguhnya memikul anugerah yang sangat 
besar bagi mereka. Dalam khutbah saya hari ini, matlamat saya hanyalah menerangkan 
kepada anda kedudukan solat dan zakat dalam Islam. Banyak orang Islam mengira, dan 
ulama-ulama mereka juga meyakinkan mereka siang dan malam bahawa mereka tetap 
adalah orang-orang Islam, walaupun mereka mungkin tidak mengerjakan solat dan tidak 
membayar zakat. Tetapi pandangan seperti ini dengan tegas dibantah oleh al-Gur'an. 
Menurut al-Gur'an, pernyataan beriman kepada kalimah Thayyibah sahaja tidaklah ada 
gunanya kalau tidak disertai dengan mengerjakan solat dan membayar zakat. Kerana 
inilah maka, seperti yang telah saya sebutkan sebelumnya, Khalifah Abu Bakar 
memerangi orang-orang yang menolak membayar zakat dan melabel mereka sebagai 
orang-orang kafir. Para sahabat yang lain mulaMula keliru apakah orang-orang yang 
sudah menyatakan iman kepada Allah dan RasulNya serta sudah mengerjakan solat tu 
juga dapat digolongkan sebagai orang-orang kafir yang harus diperangi. Tetapi ketika 
Khalifah Abu Bakar, yang telah danugerahi Allah kedudukan yang terkemuka dalam 
Islam, tetap teguh dalam pendiriannya dan dengan tegas mengatakan: 


"Demi Allah, seandainya mereka tidak mahu menyerahkan seutas tali sahaja, yang biasa 
mereka serahkan kepada Rasulullah, sebagai Zakat, aku akan tetap memerangi mereka" 


maka akhirnya Allah membukakan hati semua sahabat-sahabat itu untuk menerima 
kebenaran, dan mereka semua lalu menerima keputusan bahawa jihad harus dilaksanakan 
terhadap pembangkang-pembangkang zakat itu. Al-OGur'an senduri dengan tegas 
menyatakan bahawa menolak membayar zakat adalah perbuatan orang-orang musyrik 
yang tidak percaya kepada kehidupan akhirat. 


"..Dan kecelakaan yang besarlah bagi orang-orang yang mempersekutukan-(Nya), iaitu 
orang-orang yang tidak menunaikan zakat dan mereka kafir akan adanya (kehidupan) 


akhirat". 
(Al-Our'an, Fushshilat, 41:6-7) 


2, KEDUDUKAN ZAKAT YANG SEBENARNYA 


120 


Dasar-dasar Islam 





Saudara-saudara sesama Muslim. 


Dalam khutbah saya yang telah lalu, telah saya nyatakan bahawa sesudah solat, tiang 
Islam yang terbesar adalah zakat. Dan adalah suatu fakta yang sangat penting bahawa 
sebagaimana seseorang yang tidak mahu mengerjakan solat dinilai sebagai kafir, maka 
demikian pula mereka yang mengingkari zakat juga tidak hanya dianggap kafir, tetapi 
lebih dari itu, mereka adalah orang-orang yang diperangi oleh sahabat-sahabat Rasul 
dengan jihad. 


Dalam khutbah hari ini saya akan menjelaskan kepada anda kedudukan zakat yang 
sebenarnya, agar anda mengetahui apa maknanya yang sebenarnya, dan kenapa Islam 
memberikan kedudukan yang begitu penting kepadanya. 


BAGAIMANA KEDUDUKAN YANG DEKAT DENGAN ALLAH BISA DICAPAI 
e UJIAN KEBIJAKSANAAN DAN KEWASPADAAN 


Sebahagian orang di antara anda adalah orang-orang yang bodoh fikirannya, sehingga 
mengambil sesiapa sahaja sebagai teman tanpa menguji terlebih dahulu apakah dia patut 
dijadikan teman atau tidak. Orang-orang bodoh seperti ini kebanyakannya tertipu oleh 
tindakannya sendiri dan akan mengundang kekecewaan. Tetapi orang-orang yang 
bijaksana memilih orang-orang yang akan mereka jadikan teman setelah memeriksanya 
dengan cermat. Siapa yang mereka lihat tulus hatinya, jujur, dan setia, maka hanya dialah 
yang mereka pilih sebagai teman, dan yang lain mereka jauhi. Allah Yang Maha Kuasa 
adalah Yang Paling Bijaksana dan Hati-hati. Dia tidak akan begitu sahaja menjadikan 
semua orang temanNya dan memasukkannya ke dalam kelompokNya serta memberikan 
kepadanya tempat yang terkemuka dalam persidanganNya. Kalau manusia sahaja 
memilih temannya dengan mengujinya terlebih dahulu, maka tidak mungkin bahawa 
Allah, yang merupakan sumber kebijaksanaan dan kewaspadaan, akan begitu sahaja 
mengambil setiap orang sebagai teman tanpa mengujinya teriebih dahulu. Berjuta-juta 
manusia yang tersebar di muka bumi ini yang terdiri dari bermacam-macam rupa, ada 
yang elok ada yang buruk, tidak dapat dimasukkan ke dalam parti Allah, iaitu golongan 
yang memperolehi kedudukan sebagai khalifah di dunia ini dan mendapat kehormatan di 
akhirat nanti. Dengan kebijaksanaanNya yang Tinggi, Dia telah menetapkan beberapa 
ujian, cubaan dan kriteria untuk menguji nilai diri seseorang, sehingga barangsiapa yang 
lulus dalam ujian tersebut dapat masuk ke dalam golongan Allah, dan mereka yang gagal 
akan secara automatik dikeluarkan dari golongan tersebut, dan menyedari sendiri bahawa 
ia memang tidak patut untuk dimasukkan ke dalam golongan Allah. 

Apakah kriteria-kriteria tersebut? Kerana Allah adalah Maha Bijaksana dan Hati-hati, 
maka pertama-tama ia menguji kebijaksanaan dan kewaspadaan manusia. Allah ingin 
melihat apakah hambaNya itu mempunyai pengetahuan atau tidak? Apakah ia seorang 
yang bodoh? Alasan ujian ini adalah bahawa seorang yang bodoh dan tolol tidak akan 
boleh berteman dengan seorang yang bijaksana dan hati-hati. Kelayakan seorang hamba 
yang lulus dalam ujian Allah, Penciptanya, adalah bahawa ia mengakui bahawa tidak ada 

wujud yang patut disembah selain Allah, tidak pula ada yang selain dari Dia yang 
memberinya rezeki, yang mendengar dan mengabulkan doa-doanya, dan yang 
menolongnya, dan dengan mendengar kata-kata Allah itu ia tahu bahawa kata-kata itu 
adalah kata-kata Tuhannya, bukan kata-kata orang lain. Selanjutnya, ia mengerti 
perbezaan antara kehidupan nabi yang sebenarnya dan nabi palsu serta perbezaan dalam 
budi pekerti, tingkah laku, ajaran-ajaran dan hasil-hasil perjuangan mereka. Ia juga 
mampu mengenali siapa nabi yang sebenarnya di antara orang-orang yang mendakwakan 
diri sebagai nabi, siapa yang benar-benar dipercayai dan diutus oleh Allah untuk 
membawa petunjukNya dan siapa yang hanya dajjal dan penipu. Orang yang seperti 
inilah yang lulus dalam ujian kebijaksanaan dan kewaspadaan. Maka setelah memilihnya 
dari antara kumpulan bermacam-macam manusia, Allah memasukkannya ke dalam 
kelompok calon anggota-anggota partiNya. Mereka yang gagal dalam ujian tahap 
pertama ini akan ditinggalkan begitu sahaja dan dibiarkan pergi ke mana sahaja mereka 
mahu. 


@ UJIAN KEKUATAN MORAL 


Orang-orang yang lulus dalam ujian tahap pertama tadi harus pula mengikuti ujian tahap 
kedua. Dalam ujian tahap kedua ini, yang diuji adalah kekuatan moralnya, di samping 
kebijaksanaannya. Di sini diuji dan diperiksa dengan saksama apakah ia memiliki cukup 
kekuatan untuk melaksanakan kebenaran dan kebajikan setelah mengetahuinya, dan 
menjauhi kebathilan dan kejahatan setelah mengenalinya. Di sini juga diperiksa apakah ia 
adalah seorang hamba hawa nafsunya, pengikut amalan nenek-moyangnya, kebiasaan- 
kebiasaan keluarga dan pemikiran-pemikiran serta gaya-gaya yang dianut masyarakat. 
Selanjutnya, diteliti pula, apakah ia memiliki kelemahan yang boleh menyebabkan .dia 
tetap berpegang teguh pada kebathilan yang bertentangan dengan petunjuk Allah, 
sebagaimana yang sudah diketahuinya, dan menolak kebenaran dan keadilan yang 
diredhai Allah, sebagaimana yang sudah diketahuinya pula? Mereka yang gagal dalam 
ujian ini tidak akan dimasukkan ke dalam golongan Allah. Allah hanya akan 
memasukkan orang-orang yang termasuk dalam definisi, 


"..Barangsiapa yang ingkar kepada tbaghut (syaitan dan apa sahaja yang disembah 
selain Allah) dan beriman kepada Allah, maka sesungguhnya ia telah berpegang kepada 
buhul tali yang amat kuat yang tidak akan putus. Dan Allah Maha Mendengar lagi Maha 
Mengetahui". (Al-Our'an, al-Bagarah, 2:256) 


Ertinya, mereka harus meninggalkan dengan penuh keberanian setiap cara dan sistem 
yang bertentangan dengan petunjuk Allah: mereka tidak mempedulikan apa pun dan 
hanya bersedia mengikuti yang ditunjukkan oleh Allah, tidak peduli ada orang yang 
senang atau tidak senang kerananya. 

e UJIAN KEPATUHAN DAN KETAATAN 


Orang-orang yang lulus dalam ujian tersebut di atas harus tampil dalam ujian ketiga. 
Dalam ujian ini, diuji kepatuhan dan ketaatan. Di sini diperintahkan: 


"Apabila datang perintah untuk mengerjakan sesuatu dari Kami, maka tinggalkanlah 
tidurmu dan hadirlah di hadapan Kami. Hentikanlah pekerjaanmu dan datanglah. 
Tinggalkanlah pekerjaanmu yang mungkin menyenangkan hatimu, menghibur dan 
menguntungkanmu itu, dan melaporlah kepada Majikanmu. Biariah panas, dingin, atau 
cuaca bagaimana sahaja. Dalam keadaan bagaimanapun, datanglah bila dipanggil!" 


Kemudian diperintahkan lagi: 
"Laparkan dan hauskan dirimu dari pagi hingga petang dan kuasailah hawa nafsumu". 


Perintah-perintah ini harus dilaksanakan sepenuhnya, tidak peduli betapa lapar dan haus 
yang akan ditemui, tidak peduli makanan lazat dan minuman segar dihidangkan ke 
hadapan anda. Mereka yang gagal dalam ujian ini juga akan disingkirkan. Hanya mereka 
yang lulus sahaja yang akan dipilih, kerana hanya orang-orang seperti merekalah yang 
dapat diharapkan untuk mematuhi hukum-hukum dan aturan-aturan yang akan dibuat 
untuk mereka, serta perintah-perintah yang akan diberikan dengan nama Allah, dan 
mematuhinya dalam setiap situasi dan keadaan, baik terang-terangan mahupun diam- 
diam, baik melihat keuntungan mahupun kerugian, keselesaan mahupun ketidakpuasan. 


e UJIAN PENGORBANAN HARTA BENDA 


Setelah itu, ujian keempat adalah ujian yang berhubung dengan harta benda. Orang-orang 
yang lulus dalam ujian yang ketiga belumlah berjaya untuk dilatih menjadi tentera tetap 
Tuhan. Masih perlu diperiksa apakah mereka berfikiran sempit, kecil semangat dan 
kedekut. Apakah mereka masih tergolong dalam kelompok orang-orang yang suka 
berbicara dengan bahasa yang indah tentang persahabatan dan kasih-sayang tetapi enggan 
memberikan pertolongan sebaik sahaja diminta? Apakah mereka masih sama dengan 
orang-orang yang suka berbicara mulukMuluk tentang menyayangi binatang dan gigih 
membelanya di depan orang ramai, tetapi selalu marah apabila ada seekor kucing 
mencuri sepotong ikan masinnya? Seorang yang berfikiran normal, biasanya tidak akan 
mahu berteman dengan orang yang pelit dan pemuja harta seperti itu, sedang orang yang 
pemurah juga tidak akan sudi duduk bersama dengan makhluk yang menjijikkan seperti 
itu. Maka, bagaimanakah Allah Yang Maha Kuasa dan Maha Pemurah, yang selalu 
mencurahkan rezeki dengan melimpah-ruah kepada seluruh makhlukNya, akan mahu 
menjadikan orang seperti itu sebagai temanNya, orang yang pelit membelanjakan 
hartanya di. jalan Allah, yang harta itu sendiri sebenamya adalah pemberianNya? 
Bagaimana pula Allah Yang Maha Bijaksana dan Hati-hati itu akan mahu memasukkan 
orang seperti itu ke dalam golonganNya, orang yang persahabatan dan kasih sayangnya 
hanya terbatas pada semboyan-semboyan dan cerita-cerita kosong sahaja, yang sama 
sekali tidak boleh dipercayai? Oleh kerana itu kepada orang-orang yang gagal dalam 
ujian keempat ini juga dikatakan: "Pergilah. Tidak ada tempat bagimu dalam parti Allah. 

Kamu tidak berguna. Kamu tidak akan mampu memikul tanggungjawab besar yang 
dipercayakan Allah kepada khalifahNya. Yang boleh masuk parti ini hanya orang yang 
bersedia mengorbankan hidupnya, harta bendanya, anak-anaknya, keluarganya, 
tanahairnya, — semuanya, demi cintanya kepada Allah. 


"Kamu sekali-kali tidak sampai kepada kebaktian (yang sempurna), sebelum kamu 
menafkahkan sebahagian harta yang kamu cintai. Dan apa sahaja yang kamu nafkahkan, 
maka sesungguhnya Allah mengetahuinya". (Al-Our'an, All 'Imran,3:92) 


SIFAT-SIFAT YANG DITUNTUT BAGI ANGGOTA PARTI ALLAH 
1. Tidak boleh berfikiran sempit 


Dalam parti ini tidak ada tempat bagi orang-orang yang berfikiran sempit. Hanya orang- 
orang yang lapang fikiran sahaja yang boleh masuk: 


"..Dan barangsiapa yang dipelihara dari kesempitan fikirannya, mereka itulah orang- 
orang yang beruntung". (Al-Our'an,al-Hasyr, 59:9) 


2. Harus lapang dada 


Di sini diperlukan orang-orang yang dadanya lapang hingga apabila seseorang pernah 
memusuhi dan menyakiti hati mereka, mereka masih mahu menolongnya dan 
membantunya demi Allah: 


"Dan janganlah orang-orang yang mempunyai kelebihan dan kelapangan di antara 
kamu bersumpah bahawa mereka (tidak) akan memberi (bantuan) kepada kaum 
kerabat(nya), orang miskin dan orang-orang yang berhijrah di jalan Allah. Hendaklah 
mereka memaafkan dan berlapang dada. Apakah kamu tidak ingin Allah 
mengampunimu? Dan Allah adalah Maha Pengampun lagi Maha Penyayang ( Al- 
Ouran, an-Nur, 24:22) 


3. Harus lapang hati 

Di sini diperlukan orang-orang yang lapang hati: 

"Dan mereka memberikan makanan yang disukainya kepada orang miskin, anak yatim 
dan orang yang ditawan. Sesungguhnya kami memberi makanan kepadamu hanyalah 
untuk mengharapkan keredhaan Allah, kami tidak menghendaki balasan dari kamu dan 
tidak pula (ucapan) terima kasih." (Al-Our'an, al-Insan, 76:8-9) 


4. Harus berhati bersih dan suci 


Di sini diperlukan orang-orang yang berhati suci bersih kerana Allah, iaitu memberikan 
barang-barang yang paling baik dari apa yang diberikan Tuhan kepada mereka: 

"Wahai orang-orang beriman, nafkahkan (di jalan Allah) sebahagian dari hasil usahamu 
yang baik-baik dan sebahagian dari apa yang Kami keluarkan dari bumi untuk kamu. 
Dan janganlah kamu memilih yang buruk-buruk lalu kamu nafkahkan daripadanya, 
padahal kamu sendiri tidak mahu mengambilnya melainkan dengan memjelingkan mata 
terhadapnya..." (Al-Our' an, al-Bagarah, 2:267) 


5. Harus memberi walaupun dalam kekurangan 


Di sini diperlukan orang-orang budiman yang walaupun sedang kekurangan, tidak ragu- 
ragu untuk memotong perbelanjaan mereka dan memberikannya untuk keperluan agama 
Allah dan membantu hamba-hamba Allah: 


"Dan bersegeralah kamu kepada ampunan dari Tuhanmu dan kepada syurga yang 
luasnya seluas langit dan bumi yang disediakan untuk orang-orang yang bertagwa, 
(iaitu) orang-orang yang menafkahkan hartanya, baik diwaktu lapang mahupun di waktu 
sempit..." (Al-Our'an, All 'Imran, 3:133-134) 


6. Harus murah hati 


Di sini diperlukan orang-orang beriman yang benar-benar percaya bahawa apa. pun yang 
dibelanjakan pada jalan Allah tidaklah akan sia-sia, dan sebaliknya, Allah akan 
memberikan balasan yang paling baik untuk itu., baik di dunia mahupun di akhirat. Untuk 
itu mereka bersedia menafkahkan hartanya di jalan Allah semata-mata untuk 
memperolehi redhaNya. Mereka tidak pernah peduli apakah orang-orang tahu tentang 
kemurahan hati mereka atau tidak, apakah orang akan berterima kasih kepada mereka 
atau tidak. 


"..Dan apa sahaja harta yang baik yang kamu nafkahkan (di jalan Allah), maka 
pahalanya itu untuk kamu sendiri. Dan janganlah kamu membelanjakan sesuatu 
melainkan kerana mencari keredhaan Allah. Dan apa sahaja harta yang baik yang kamu 
nafkahkan, niscaya kamu akan diberi pahalanya dengan cukup sedang kamu sedikitpun 
tidak akan dianiaya". (Al-Our'an, al-Bagarah, 2:272) 


7. Harus ingat kepada Allah pada masa senang 


Di sini diperlukan orang-orang pemberani yang tidak lupa kepada Allah baik dalam 
keadaan hidup sejahtera, mahupun dalam istana megah dan penuh kemewahan: 


"Wahai orang-orang beriman, janganlah harta-hartamu dan anak-anakmu melalaikan 
kamu dari mengingati Allah. Barangsiapa yang berbuat demikian, maka mereka itulah 
orang-orang yang rugi". (Al-Our'an, alMunafigun, '63:9) 


Semua yang tersebut di atas itu adalah kualiti-kualiti penting yang dituntut untuk 
membolehkan diri memasuki parti Allah. Tanpa mengikuti semua sifat itu, seseorang 
tidak akan boleh dimasukkan ke dalam kelompok teman-teman Allah. Sesungguhnya, itu 
semua bukan hanya ujian moral sahaja, Tetapi juga ujian iman yang lebih ketat. Orang 

yang enggan membelanjakan hartanya di jalan Allah, dan menganggapnya sebagai denda 
yang dikenakan atas dirinya, juga mencari-cari alasan untuk menghindarinya, dan apabila 
memang melakukannya juga, ia mencuba untuk mengurangi sakit hatinya dengan 
menunjuk-nunjukkan  pemberiannya atau mengusahakan agar perbuatannya 
disebarluaskan, orang seperti ini sesungguhnya bukanlah orang yang beriman kepada 
Allah dan hari akhir. Ia menganggap bahawa apa yang dibelanjakan di jalan Allah adalah 
terbuang percuma. Kemewahan, kenyamanan hidup, hobi, keuntungan dan kemasyhuran 
adalah lebih disayanginya daripada keredhaanNya. Ia mengira bahawa hidup hanya 
terbatas di dunia ini sahaja. Menurut pendapatnya wang sememangnya harus 
dibelanjakan, ia harus dibelanjakan untuk menjunjung nama dan kemasyhuran, agar 
infagnya itu segera boleh dipetik hasilnya di dunia ini. Kalau tidak demikian, akan sia- 
sialah wang itu hilang. Orang semacam ini dengan tegas dinyatakan dalam al-Gur'an 
sebagai tidak boleh diterima Allah. Apabila ia menyombongkan imannya, ia adalah 
munafik. Perhatikanlah ayat dalam point di bawah ini. 


8. Tidak boleh menyebut-nyebut pemberian 


"Wahai orang-orang beriman, janganlah kamu menghilangkan (pahala) sedekahmu 
dengan menyebut-nyebutnya dan menyakiti (perasaan si penerima), seperti orang yang 
menafkahkan hartanya kerana riya kepada manusia dan dia tidak beriman kepada Allah 
dan hari akhir..." (Al-Our'an, al-Bagarah, 2:264) 


9. Tidak boleh membanyak-banyakkan kekayaan 


"...Dan orang-orang yang menyimpan emas dan perak dan tidak menafkahkannya pada 
jalan Allah, maka beritahukanlah kepada mereka, (bahawa mereka akan mendapat) siksa 
yang pedih". (Al-Our'an, at-Taubah, 9:34) 


10. Tidak boleh mencari alasan mundur apabila diminta ikut berjihad di jalan Allah 


"Orang-orang yang beriman kepada Allah dan hari kemudian, tidak akan meminta izin 
kepadamu (Muhammad) untuk (tidak ikut) berjihad dengan harta dan diri mereka. Dan 
Allah mengetahui orang-orang yang bertagwa. Sesungguhnya yang akan meminta izin 
kepadamu, hanyalah orang-orang yang tidak beriman kepada Allah dan hari kemudian, 
dan hati mereka ragu-ragu, kerana itu mereka selalu bimbang dalam keraguannya'"'. (Al- 
Our'an, at-Taubah, 9:44-45) 


11. Harus taat sepenuh hati kepada Allah 


"Dan tidak ada yang menghalangi mereka untuk diterima dari mereka nafkah-nafkahnya 
melainkan kerana mereka kafir kepada Allah dan RasulNya dan mereka tidak 
mengerjakan solat, melainkan dengan malas dan tidak (pula) menafkahkan (harta) 
mereka, melainkan dengan rasa enggan". (Al-Our'an, at-Taubah, 9:54) 

"Orang-orang munafik laki-laki dan perempuan sebahagian dengan sebahagian yang 
lain adalah sama, mereka menyuruh membuat yang mungkar dan melarang berbuat yang 
ma'ruf dan mereka menggenggamkan tangannya. Mereka telah lupa kepada Allah, maka 

Allah melupakan mereka. Sesungguhnya orang-orang munafik itulah orang-orang yang 
fasik". (Al-Our'an, at-Taubah, 9:67) 


12. Tidak boleh menganggap membelanjakan harta di jalan Allah sebagai paksaan yang 
tidak sepatutnya 


"Dan diantara orang-orang Arab Badwi itu, ada orang yang memandang apa yang 
dinafkahkannya (di jalan Allah), sebagai suatu kerugian...." (Al-Our'an, at-Taubah, 
9:98) 


13. Tidak boleh kikir 


"Ingatlah, kamu ini orang-orang yang diajak untuk menafkahkan (hartamu) pada jalan 
Allah. Maka di antara kamu ada orang yang kikir, dan siapa yang kikir, sesungguhnya 
dia hanyalah kikir terhadap dirinya sendiri. Dan Allahlah yang Maha Kaya sedangkan 
kamu adalah orang-orang yang berkehendak (kepada)Nya, dan jika kamu berpaling 
niscaya Dia akan mengganti (kamu) dengan kaum yang lain, dan mereka tidak akan 
seperti kamu ini". (Al-Our'an, Muhammad, 47:38) 


Saudara-saudara sesama Muslim 

Inilah kedudukan yang sebenamya daripada zakat, tiang agama anda itu. Jangan anda 
samakan kedudukannya dengan pajak yang dikenakan oleh pemerintah negara dunia. 
Tetapi zakat adalah penting dan urat nadi Islam. Zakat adalah ujian keimanan. 
Sebagaimana halnya seorang pelajar atau mahasiswa, baru boleh naik tingkatan apabila ia 
lulus menempuh ujian akhir yang diadakan sekolah atau tempatnya menuntut ilmu. Sama 
halnya dengan seorang Muslim, ia harus pula lulus menempuh berbagai tingkatan ujian 
pengorbanan harta benda supaya ia dapat menjadi seorang Muslim yang sebenamya 
walaupun, memang, ini bukanlah ujian yang terakhir. Setelah ujian ini masih ada lagi 
ujian yang lebih berat, iaitu ujian pengorbanan nyawa, yang akan saya jelaskan pada 
kesempatan lain. Ada pun ujian pengorbanan harta benda, adalah ujian terakhir dari 
testing masuk ke dalam lingkungan Islam, atau dengan kata lain, ke dalam parti Allah. 
Sekarang ini, sebahagian orang mengatakan: sudah terlalu banyak khutbah dan ceramah 
yang diberikan kepada kaum Muslimin, yang menyerukan agar mereka membelanjakan 
harta dan melarang menghambur-hamburkan wang, padahal dalam keadaan kemiskinan 
dan kemelaratan seperti sekarang ini, seharusnya mereka diberi ceramah tentang 
bagaimana mencari dan mengumpulkan wang. Orang-orang yang berkata seperti itu tidak 
mengerti bahawa zakat dan membelanjakan harta di jalan Allah, adalah merupakan ruh 
Islam, dan salah satu faktor yang telah menjerumuskan umat Islam ke dalam lembah 
kehinaan sekarang ini, adalah kerana tidak adanya semangat pengorbanan ini. Kejayaan 
ummat Islam runtuh bukan disebabkan adanya semangat berkorban, tetapi kerana 
matinya semangat ini. 

Dalam khutbah saya yang akan datang, saya akan menerangkan bahawa zakat dan 
sedekah adalah benar-benar ruh dari kehidupan bersama kita dan dalam keduanya 
terkandung semua berkat, tidak hanya untuk akhirat tetapi juga untuk kehidupan duniawi 
kita ini. 

3, KEDUDUKAN ZAKAT DALAM KEHIDUPAN BERSAMA 


Saudara-saudara Muslim. 


Dalam kedua-dua khutbah saya yang telah lalu, saya telah menerangkan kepada anda 
kedudukan zakat yang sebenarnya. Sekarang saya akan menerangkannya dari seginya 
yang lain. 


SIFAT KEMURAHAN ALLAH 


Pada beberapa tempat di dalam GYur'an Suci, ungkapan infag fi sabilillah telah 
dipergunakan untuk pengganti zakat dan sedekah. Ungkapan ini bererti "membelanjakan 
harta di jalan Allah". Di beberapa tempat yang lain dikatakan bahawa apa pun yang anda 
belanjakan di jalan Allah adalah merupakan pinjaman yang baik yang anda berikan 
kepadaNya, dan akan dibayar kembali olehNya, Ini bererti bahawa anda telah 
memberikan piutang kepada Allah dan Dia telah menjadi yang berhutang kepada anda. 
Di banyak tempat, juga dinyatakan bahawa apa pun yang anda belanjakan di jalan Allah, 
maka pahalanya adalah kewajipan bagi Allah dan, bahawa, Ia akan membayarnya dengan 
balasan yang jauh lebih banyak. Fikirkanlah hal ini baik-baik. Apakah Tuhan, Penguasa 
langit dan bumi itu — Na'udzu billah — adalah tanggungan nafkah anda? Apakah zat 
yang Maha Suci itu perlu berhutang kepada anda? Apakah Maharaja Diraja, Pemilik 
harta karun yang tidak terhingga besarnya itu, mesti mengemis kepada anda? 
Na'udzubillah, bagaimana boleh? Padahal, atas kemurahanNya sahajalah anda boleh 
hidup. Rezeki pemberianNyalah yang anda makan. Apa pun yang dimiliki oleh orang- 
orang miskin dan orang-orang kaya diantara anda, semuanya adalah pemberianNya. 
Semua orang, sejak dari pengemis sampai jutawan dan hartawan, adalah tanggunganNya, 
sedang Dia sendiri bukanlah tanggungan siapapun. Apa perlunya Dia minta pinjaman 
pada anda dan menadahkan tangan kepada anda? Kenyataan yang sebenarnya adalah 
bahawa itu semua adalah demi keuntungan anda, demi kebaikan dan kepentingan anda 
sendiri. Namun, Dia mengatakan: 


"Segala yang dikeluarkan pada jalanKu, ia merupakan piutang kepadaKu. Aku 
berhutang pahalanya kepadamu dan Aku menerima pahala tersebut dan sebagai 
kewajipanKu adalah membayarnya padamu. Apabila kamu memberikannya kepada 
orang-orang miskin dan melarat dalam masyarakatmu, dari mana mereka akan boleh 
memberikan balasan padamu? Akulah yang akan memberikannya atas nama mereka. 
Kamu memberikan pertolongan kepada sanak saudaramu yang miskin. Budi kebaikanmu 
itu bukan menjadi hutang mereka, tetapi hutangKu. Akulah yang akan membalasnya. 
Apa pun yang kamu berikan kepada anak-anak yatim, janda-janda, orang-orang cacat, 
dan musafir-musafir serta saudara-saudara sesamamu yang memperlukan pertolongan, 
masukkanlah perhitungannya ke dalam perkiraanKu. Tuntutan pembayaran kembalinya 
bukanlah atas mereka, melainkan kepadaKu. Kamu mesti memberikan bantuan pinjaman 
kepada saudara-saudaramu yang memerlukan, tetapi kamu tidak boleh meminta bunga 
dari mereka. Kamu juga jangan menekan mereka. Apabila mereka tidak boleh membayar 
kembali, janganlah kamu tuntut agar mereka masuk penjara. Jangan kamu sita perabot 

dan alat-alat rumah tangga mereka. Janganlah kamu sita rumah mereka hingga isteri 
dan anak-anak mereka terlantar. Yang berhutang kepadamu sebenarnya bukan mereka, 
melainkan Aku. Apabila mereka hanya memberikan pokok hutang mereka sahaja 
kepadamu, Akulah yang akan membayar bunganya. Kalau mereka, bahkan, tidak boleh 
membayar pokok hutang itu, Aku jugalah yang akan membayar pokok hutang itu berikut 
bunganya. Demikian pula, apa pun yang engkau belanjakan untuk usaha kesejahteraan 
masyarakatmu, untuk kebaikan dan perbaikan sesama manusia, maka meskipun hal itu 
menguntungkanmu sendiri, namun itu juga bererti hutang budi atasKu. Aku akan 
membayar setiap sen yang kamu keluarkan untuk itu beserta bunganya". 


Inilah sifat Zat dari yang Maha Pemurah, Maharaja Diraja itu. Apa yang anda miliki 
seluruhnya adalah pemberian daripadaNya. Anda tidak memperolehinya dari jalan mana 
pun juga. Selain itu anda hanya menerimanya dari perbendaharaan simpananNya. 
Kemudian, apa pun yang anda sedekahkan daripadanya, tidaklah anda berikan 
kepadaNya, melainkan kepada sanak saudara anda, anggota-anggota sesama masyarakat 
anda, atau anda belanjakan untuk usaha-usaha kesejahteraan bersama, yang 
keuntungannya akhimya akan kembali juga kepada anda. Tetapi lihatlah Zat yang Maha 
Suci itu, Sehubungan dengan harta benda yang anda ambil daripadaNya dan anda berikan 
kepada sanak keluarga anda sendiri, Dia mengatakan: 


"Kamu telah memberi kepadaKu. Akulah yang akan memberi pahalanya untukmu". 


Allahu Akbar! Alangkah Maha Pemurahnya Dia. Hanya bagiNya sahajalah sifat Pemurah 
tersebut. Hanya Maharaja yang Mutlak itu sahajalah yang dapat menyatakan kemurahan 
yang sebesar dan setinggi itu. Tidak seorang manusia pun yang dapat, bahkan hanya 
sekadar, menghayati sikap yang luhur seperti itu. 


MENGAPA DITANAMKAN KESEDARAN TENTANG "INFAO"? 


Pada isi ini renungkanlah mengapa Allah memakai cara seperti tadi untuk 
membangkitkan semangat kebajikan dan dermawanan dalam diri manusia? Semakin anda 
berfikir tentang masalah ini, semakin anda akan memperolehi pandangan tentang sifat 
yang suci dari ajaran-ajaran Islam, dan hati anda akan semakin bersaksi bahawa cara 
penanaman kesedaran yang indah ini hanya boleh datang dari Allah sahaja, tidak 
mungkin dari yang lain. 


MANUSIA DICIPTAKAN BERWATAK MEMENTINGKAN DIRI SENDIRI 


Anda tahu bahawa watak manusia adalah "zalim dan jahil". Persepsinya sempit. Ia tidak 
dapat melihat jauh ke depan. Pandangannya pendek. Idea-idea yang besar dan luhur 
hampir tidak boleh masuk ke dalam fikirannya. Ia diciptakan dengan sifat mementingkan 
diri sendiri, dan otaknya tidak dapat memikirkan konsep yang luas, walaupun yang 
menyangkut kepentingannya sendiri. Ia juga bertabiat tergesa-gesa. 


"Manusia telah dijadikan (bertabiat) tergesa-gesa. Kelak akan Aku perlihatkan 
kepadamu tanda-tanda (azab)Ku. Maka janganlah kamu minta  kepadaKu 

mendatangkannya dengan scgcra". (Al-Our'an, al-Anbiya', 21:37) 


Manusia selalu ingin cepat-cepat menikmati hasil dan keuntungan dari segala sesuatu 
yang dikerjakannya, dan yang paling penting baginya hanyalah hasil dan keuntungan 
yang dapat diperolehnya dengan cepat dan dalam bentuk yang nyata, yang dapat 
dilihatnya. Pandangannya tidak boleh melihat hasil-hasil yang jauh. Ia hampir-hampir 
tidak dapat memahami keuntungan-keuntungan yang berskala besar dan kekal abadi. 
Dalam kebanyakan hal, manusia tidak dapat memahami potensi-potensi seperti itu. Ini 
adalah kelemahan manusia yang wajar, yang memaksanya untuk mencari keuntungan 
peribadi dalam segala sesuatu, yang berskala kecil, yang cepat diperolehi dan dapat 
dirasakan secara nyata. Ia mempunyai pandangan, "apa pun yang saya perolehi dengan 
usaha saya dan yang saya warisi dari orang tua dan nenek moyang saya adalah milik saya 
dan tidak seorang pun yang berhak ke atasnya. Semuanya harus dibelanjakan khusus 
untuk keperluan saya, atas kemahuan saya, untuk kesenangan saya, dan kenikmatan 
jasmani saya. Atau setidak-tidaknya harus digunakan untuk mengangkat nama saya, 
kehormatan dan kemasyhuran saya. Saya harus mendapat gelar tertentu, dan semua orang 
harus tunduk kepada saya dan "saya harus dipuji orang di mana-mana. Kalau saya tidak 
boleh mencapai satu pun dari tujuan-tujuan ini, mengapa saya harus mengeluarkan wang 
saya? Kalau ada anak yatim yang hampir mati kelaparan, atau mengemis dekat rumah 
saya, mengapa saya mesti mempedulikannya? Ia seharusnya menuntut kepada ayahnya 
yang mestinya telah meninggalkan sesuatu untuk anak-anaknya atau suatu polisi 
insurans. Kalau ada seorang janda dekat rumah saya sedang mengalami kesulitan, apa 
urusannya dengan saya? Suaminya seharusnya sudah melakukan sesuatu untuknya. Kalau 
seorang musafir tersesat jalan, apa pula urusannya dengan saya? Mengapa orang tolol itu 
keluar tanpa membuat persiapan sebelumnya? Kalau ada seseorang mengalami 
kesengsaraan, biarkan sahaja dia. Allah telah memberinya tangan dan kaki yang sama 
seperti saya. Ia harus memenuhi sendiri keperluannya. Mengapa saya harus 
menolongnya? Kalau saya harus membantunya, maka bantuan itu mesti dalam bentuk 
hutang, dan harus ada bunganya, kerana wang saya bukanlah sesuatu yang tidak penting 
dan tidak ada gunanya. Kalau tidak saya pinjamkan, wang itu boleh saya pakai untuk 
membangun rumah atau membeli kereta, atau saya tanamkan pada sebuah projek yang 
menguntungkan. Kalau wang itu saya pinjamkan, orang yang meminjam itu juga akan 
memperolehi keuntungan daripadanya. Kerana itu, mengapa saya tidak mengambil 
sebahagian dari keuntungan itu?" 


AKIBAT MENTALITI MEMENTINGKAN DIRI SENDIRI 


Seseorang yang kaya dengan mentaliti seperti yang tadi, pertama-tama ia akan bersikap 
seperti seekor ular yang duduk di atas tumpukan harta karunnya, dan kedua, apabila ia 
toh mahu membelanjakan hartanya, maka hal itu dilakukannya hanyalah untuk 
membesarkan egonya sahaja. Ia tidak akan mahu mengeluarkan satu sen pun dari 
simpanannya, dan kalau toh ia menolong seseorang, ia tidak akan melakukannya dengan 
ikhlas, kecuali apabila ada keuntungan baginya. Sungguh, ia hanya akan menghisap darah 
orang yang ditolongnya itu dan mengambil keuntungan daripadanya lebih banyak 
daripada yang diberikannya. Kalau ia memberikan sesuatu kepada orang yang 

memerlukan, maka ia akan mengganggu jiwa orang yang diberinya itu habis-habisan, 
dengan mengatakan bahawa ia telah berbuat kebajikan yang tidak terhitung banyaknya 
kepada orang tersebut, serta menghina dan merendahkannya sedemikian rupa, sehingga 
tidak ada sedikit pun harga diri yang tertinggal pada orang tersebut. Kalau ia ikut serta 
dalam sesuatu usaha nasional, maka pertama-tama ia akan melihat sejauh mana 
keuntungan peribadi yang akan ia perolehi daripadanya. Sctiap usaha yang tidak 
memberikan keuntungan peribadi kepadanya maka tidak akan dapat bantuannya. Apa 
akibat mentaliti yang demikian ini? Akibatnya ia akan mengalami kecelakaan, tidak 
hanya bagi kehidupan masyarakat, tetapi pada akhirnya juga bagi kehidupan dirinya 
sendiri.Kerana fikirannya yang sempit, ia menganggap sikapnya yang demikian itu 
menguntungkan. Apabila mentaliti seperti itu menguasai sekelompok manusia, maka 
kekayaan akan mulai terkumpul di tangan sekelompok kecil masyarakat sahaja, dan 
mengakibatkan sebahagian besar anggota masyarakat kekeringan rezeki. Orang-orang 
kaya akan terus menngumpul kekayaan dengan jalan memainkan wangnya, dan 
kehidupan orang-orang yang miskin semakin hari akan menjadi semakin sukar. Suatu 
masyarakat yang dilanda kemiskinan akan melahirkan bermacam-macam kejahatan. 
Kekuatan fizikal anggota-anggotanya akan menyusut. Penyakit akan menyebar luas. 
Kemampuan dan produktiviti kerja akan merosot. Kebodohan akan meningkat di 
kalangan mereka. Moral mereka akan bertambah rosak. Mereka akan menempuh jalan 
kejahatan untuk memenuhi keperluannya. Akhirnya, akan tiba suatu keadaan di mana 
mereka akan melakukan rusuhan dan rompakan. Rusuhan akan terjadi di mana-mana. 
Orang-orang kaya akan dibunuh. Rumah-rumah mereka akan dibakar dan dirampas, dan 
terjadilah kerosakan besar di mana-mana hingga orang-orang kaya hanya tinggal sedikit 
sahaja. 


KESEJAHTERAAN INDIVIDU TERLETAK DALAM KESEJAHTERAAN 
MASYARAKAT 


Apabila anda fikirkan baik-baik, maka anda akan melihat bahawa kesejahteraan tiap-tiap 
orang adalah terikat dan berhubungan dengan kesejahteraan masyarakat lingkungannya. 
Apabila anda menolong saudara-saudara masyarakat anda dengan kekayaan yang anda 
miliki, maka keuntungannya akan berputar di antara masyarakat dan kembali kepada 
anda. Tetapi apabila anda kikir, anda menyimpan sahaja kekayaan anda atau 
membelanjakannya untuk keuntungan anda sendiri sahaja, maka kekayaan anda itu akan 
semakin berkurang. Sebagai contoh, apabila anda memelihara seorang anak yatim dan 
memberikan kepadanya pendidikan sehingga ia mampu menjadi anggota masyarakat 
yang produktif dan mempunyai penghasilan, hal itu bererti bahawa anda telah 
memberikan sumbangan kepada kesejahteraan masyarakat secara keseluruhan, dan 
sebagai seorang anggota masyarakat tersebut, anda sendiri juga secara tidak langsung 
turut menikmati kesejahteraan tersebut, walaupun anda mungkin tidak merasakan 
langsung bahawa bahagian kesejahteraan yang anda terima itu sampai kepada anda dari 
hasil kerja anak yatim yang telah anda tolong itu. Tetapi sebaliknya, apabila anda 
berfikiran sempit dan mementingkan diri sendiri dan berkata: "Mengapa saya harus 
menolong anak itu? Ayahnya seharusnya sudah mewariskan sesuatu untuknya", maka ia 
akan menjadi orang jalanan, sampah masyarakat. Ia tidak akan mampu untuk 
menyumbangkan sesuatu apa pun kepada kesejahteraan masyarakat dengan hasil 

kerjanya. Justeru tidaklah akan menghairankan jika ia menjadi penjahat profesional dan 
memecah rumah anda sendiri. Ini bererti bahawa dengan membiarkan seseorang anggota 
masyarakat menjadi orang jalanan, sampah masyarakat dan penjahat, maka hal itu tidak 
hanya merugikan dia, tetapi juga merugikan anda sendiri. Dengan mengambil analogi 
dari contoh ini, apabila anda memandang jauh ke depan, maka anda akan menyedari 
bahawa seseorang yang membelanjakan hartanya untuk kebaikan masyarakat, harta yang 
dibelanjakan tersebut akan berkembang biak dengan subur hingga akhirnya kembali 
kepada sumber dari mana ia datang. Sebaliknya, seseorang yang menyimpan wangnya 
hanya untuk dirinya sendiri dan tidak membelanjakannya untuk kebaikan masyarakat, 
bererti menjerumuskan dirinya sendiri secara perlahan-lahan dan secara tidak langsung. 
Inilah rahsia yang terkandung dalam ajaran Allah berikut ini: 


"Allah memusnahkan riba dan menyuburkan sedekah". (Al-Our'an, al-Bagarah, 2:276) 


"Dan sesuatu riba (tambahan) yang kamu berikan agar dia menambah pada harta 
manusia, maka riba itu tidak akan menambah pada sisi Allah. Dan apa yang kamu 
berikan berupa zakat yang kamu maksudkan untuk mencapai keredhaan Allah, maka 
(wang berbuat demikian) itulah orang-orang yang melipatgandakan (pahalanya). (Al- 
Our'an, ar-Rum, 30:39) 


Tetapi kesempitan fikiran dan kejahilan manusia, mencegahnya dari memahami 
kenyataan ini sehingga bertindak menuruti semangatnya sahaja. Ia adalah budak dari 
sikap materialistiknya. Ia hanya melihat wang yang bertimbun dalam simpanan wangnya. 
Harta yang terus bertambah dalam catatannya mengikat perhatiannya, tetapi apa yang 
keluar dari tangannya tidak dapat dilihatnya di mana berkembang subumya, bagaimana 
dan sejauh mana ia berkembang, dan apabila akan kembali kepadanya dengan 
keuntungan-keuntungannya. Dalam pengertiannya, apa yang sudah lepas dari tangannya 
bererti telah pergi untuk selamanya dan tidak akan kembali lagi kepadanya. 


Sampai saat ini manusia belum mampu menembusi rintangan kejahilan ini dengan 
kecerdasan dan usahanya sendiri. Dan keadaan ini merata di seluruh dunia. Di satu pihak 
terdapat kubu kapitalis di mana semua usaha perekonomian berjalan dengan sistem riba, 
di mana kericuhan dan kecemasan tiap hari semakin meningkat di tengah menimbunnnya 
harta benda. Di pihak yang lain, sekelompok manusia telah mempengaruhi sejumlah 
besar manusia dan mengobarkan dalam jiwa mereka api hasad dan kedengkian kepada 
kaum kapitalis, setia semangat untuk menghancurkan seluruh asas kebudayaan dan 
peradaban manusia. 


PENYELESAIAN MASALAH 


Dari situasi yang rumit ini, Allah yang Maha Bijaksana memberikan jalan penyelesaian 
dengan petunjuk yang diberikanNya dalam Kitab Suci al-Gur'an. Kepercayaan kepada 
Allah dan hari akhir merupakan kunci penyelesaian masalah tersebut. Apabila manusia 
beriman kepada Allah dan menyedari bahawa pemilik yang sebenarnya dari seluruh harta 
benda yang tersimpan di langit dan di bumi adalah Allah, bahawa pengurusan masalah 

hidup manusia sebenarnya hanyalah ada di tanganNya, bahawa perhitungan urusan yang 
sebesar debu pun ada pada catatanNya, dan bahawa balasan akhir atas perbuatan- 
perbuatan baik dan buruk dari manusia akan diberikan olehNya dengan perhitungan yang 
mutlak, maka akan mudahlah baginya untuk mempercayakan diri kepadaNya, dan bukan 
kepada fikiran dan pendapatnya sendiri Tentu ia akan mahu membelanjakan harta 
bendanya menurut arahan yang diberikan Allah dan menyerahkan soal untung rugi 
kepadaNya semata-mata. Apa pun yang dibelanjakan dengan keyakinan ini, 
sesungguhnya merupakan persembahan kepada Tuhan sendiri. Perhitungannya juga akan 
dimasukkan dalam catatannya. Meskipun, tidak seorang pun di dunia ini yang 
mengetahui perbuatan baiknya, namun Tuhan pasti mengetahuinya. Dia tidak akan 
menyoal apakah perbuatan baik itu ada yang sesiapa yang mengakuinya atau tidak, tetapi 
Allah tentu tahu dan mengakuinya. Dan apabila Allah telah menjanjikan pahala, Ia pasti 
akan memberikannya, di akhirat ataupun juga di dunia ini. 


133 


Dasar-dasar Islam 





4, PERINTAH UMUM TENTANG 'INFAO FI SABILILLAH" 
(MEMBELANJAKAN HARTA DI JALAN ALLAH) 


DUA MACAM PERINTAH UMUM DAN KHUSUS 
Saudara-saudara sesama Muslim. 


Allah telah merumuskan suatu peraturan dalam syari'ahNya iaitu pertama-tama Dia 
memberikan petunjuk umum tentang perbuatan yang baik dan perbuatan yang buruk agar 
orang banyak dapat menempuh jalan keredhaanNya. Setelah itu digariskan suatu bentuk 
jalan keredhaan yang khusus agar supaya ia dapat dilaksanakan secara khusus. 


PERINTAH UMUM UNTUKMENGINGATI ALLAH 


Sebagai contoh, perhatikanlah, bahawa mengingati Allah adalah suatu tindak kesalehan, 
bahkan merupakan kesalehan yang terbesar dan sumber perbuatan-perbuatan baik. Untuk 
ini ada perintah-perintah umum agar mengingati Allah setiap saat dan dalam setiap 
keadaan. 


"Ingatlah kepada Allah di waktu berdiri, di waktu duduk, dan di waktu berbaring..." 
(Al-Our'an, an-Nisa', 4:103) 


"..Sebutlah (nama) Allah sebanyak-banyaknya, agar kamu beruntung". (Al-Our'an, al- 
Anfal, 8:45) 


"Sesungguhnya dalam penciptaan langit dan bumi, dan silih bergantinya malam dan 
siang terdapat tanda-tanda bagi orang-orang yang berakal, (iaitu) orang-orang yang 
mengingati Allah sambil berdiri dan duduk atau dalam keadaan berbaring, dan mereka 
memikirkan tentang penciptaan langit dan bumi (seraya berkata): 'Wahai Tuhan kami, 
tidaklah Engkau menciptakan ini dengan sia-sia, Maha Suci Engkau, maka peliharalah 
kami dari siksa neraka". (Al-Our'an, Ali 'Imran, 3:190-191) 


"..Dan janganlah kamu mengikuti orang yang hatinya telah Kami lalaikan dari 


mengingati Kami, serta menuruti hawa nafsunya dan adalah keadaannya itu melampaui 
batas". (Al-Our' an, al-Kahfi, 18:28) 


Masih banyak ayat-ayat lain, di samping yang tersebut di atas, yang menyuruh untuk 
selalu mengingati Allah dalam setiap keadaan, kerana hanya dengan mengingati Allahlah 
yang dapat menjaga kelicinan urusan-urusan manusia dan menjaganya agar tetap berada 
pada jalan yang benar. Apabila manusia lalai dari mengingati Allah, maka desakan hawa 
nafsu dan pujukan syaitan akan mengalahkannya. Akibatnya yang tidak terelakkan ialah 
bahawa dengan menyeleweng dari jalan yang benar maka perbuatan-perbuatannya dalam 
urusan-urusan hidupnya akan melampaui batas-batas yang telah ditetapkan oleh Allah. 

PERINTAH KHUSUS UNTUK MENGINGATI ALLAH 


Demikian pula halnya dengan zakat. Dalam hal ini juga ada perintah umum dan perintah 
khusus. Di satu pihak diperintahkan: 


"Janganlah bersikap kikir dan berfikiran sempit kerana itu adalah sumber kejahatan dan 
dosa. Kembangkanlah dalam tingkahlakumu cermin kemurahan Allah yang selalu 
melimpahkan rahmatNya kepada seluruh makhlukNya yang tidak terhitung banyaknya 
itu,walaupun tidak satu makhluk pun yang berhak menuntut kepadaNya. Belanjakanlah 
hartamu semampu kamu di jalan Allah. Simpanlah sebanyak yang kamu boleh untuk 
keperluan hidupmu, dan dari simpanan itu penuhilah keperluan hamba-hamba Allah 
yang miskin. Janganlah pernah mundur dari mengorbankan nyawa dan wang untuk 
menjunjung tinggi kalimah Allah dan memajukan agamaNya. Apabila kamu cinta kepada 
Allah, maka korbankanlah harta bendamu untukNya". Inilah perintah umum yang 
menyangkut "Infag fi Sabilillah". 


PERINTAH KHUSUS TENTANG INFAO 


Di pihak lain, ada perintah khusus bahawa apabila anda memiliki wang sampai sejumlah 
tertentu, maka wajiblah bagi anda untuk membelanjakan sebahagian daripadanya di jalan 
Allah, dan apabila sawah ladang anda mengeluarkan hasil sampai ukuran tertentu, maka 
paling tidak sejumlah tertentu dari padanya, maka harus anda persembahkan kepada 
Allah. Kemudian, sebagaimana halnya dengan diwajibkannya solat, tidak bererti bahawa 
mengingati Allah hanya di saat mengerjakan solat itu sahaja. Maka demikian pula halnya 
dengan diwajibkannya zakat, tidaklah bererti bahawa hanya orang-orang yang 
mempunyai wang sejumlah besar tertentu sahaja yang harus membelanjakan sebahagian 
hartanya di jalan Allah, sedangkan mereka yang mempunyai kurang dari itu tidak wajib 
mengeluarkan apa-apa. Tidak pula hal itu bererti bahawa orang-orang kaya sahaja wajib 
mengeluarkan zakat, dan setelah itu boleh sahaja mengusir orang minta-minta yang 
datang kepada mereka. Atau tidak pula bererti, apabila ada suatu keperluan agama yang 
memerlukan biaya, mereka boleh sahaja mengatakan: "Kami sudah memberikan zakat, 
kerana itu jangan minta apa-apalagi kepada kami." Bukan begini yang dimaksudkan 
dengan kewajipan zakat. Sebaliknya, diwajibkannya zakat bererti bahawa paling tidak 
dalam keadaan bagaimanapun juga orang-orang kaya wajib membelanjakan hartanya 
sebesar ukuran zakat yang telah ditentukan, dan selepas dari itu setiap orang wajib 
membelanjakan sebanyak mungkin yang boleh diberikannya ke jalan Allah. 


PENJELASAN SINGKAT TENTANG PERINTAH UMUM UNTUK BERINFAO 


Sekarang saya akan menerangkan dengan singkat tentang perintah yang bersifat umum 
tersebut, sedang perintah khusus akan saya bahas dalam khutbah saya yang akan datang. 


Adalah menjadi ciri khas al-Gur'an bahawa apabila ia memberikan suatu perintah, ia juga 


menjelaskan kebijaksanaan dan tujuan yang ada di belakang perintah tersebut, sehingga 
mereka yang menerima ajaran tersebut mengetahui makna dan kepentingan yang sebenar 

nya dari ajaran tersebut serta manfaat-manfaat yang terkandung di dalamnya. 
TIGA SYARAT UNTUK BOLEH MENEMPUH JALAN YANG LURUS 


Apabila anda membuka al-Our'an, pada surah pertama, sesudah surah pembukaan (al- 
Fatihah), maka ayat-ayat pertama yang anda baca adalah: 


"Kitab (al-Our'an) ini tidak ada keraguan padanya, petunjuk bagi mereka yang 
bertagwa, (iaitu) mereka yang beriman kepada yang ghaib, yang mendirikan solat, dan 
menafkahkan sebahagian rezeki yang Kami anugerahkan kepada mereka.(Al-Our'an, al- 
Bagarah, 2:2-3) 


Dalam ayat-ayat ini dinyatakan prinsip-prinsip dasar yang menyatakan bahawa bagi 
boleh memperolehi jalan yang lurus dalam hidup di dunia ini diperlukan tiga syarat, 


Pertama: Iman kepada yang ghaib. 

Kedua : Mendirikan solat. 

Ketiga : Membelanjakan sebahagian dari harta yang diberikanNya pada jalan Allah. 

Di tempat lain Allah mengatakan: 

"Kamu sekali-kali tidak sampai kepada kebaktian (yang sempurna), sebelum kamu 
menafkahkan sebahagian harta yang kamu cintai. Dan apa sahaja yang kamu nafkahkan, 
maka sesungguhnya Allah mengetahuinya". (Al-Our'an, Ali 'Imran,3:92) 

Lagi Dia mengatakan: 

“Syaitan menjanjikan (menakut-nakuti) kamu dengan kemiskinan dan menyuruh kamu 
berbuat kejahatan (kikir): sedang Allah menjanjikan untukmu ampunan daripadaNya 
dan kurnia..." (Al-Our'an, al-Bagarah 2:268) 

Kemudian: 

"Dan belanjakanlah (harta bendamu) di jalan Allah, dan janganlah kamu menjatuhkan 
dirimu ke dalam kebinasaan, dan berbuat baiklah, kerana sesungguhnya Allah menyukai 
orang-orang yang berbuat baik". (Al-Our'an, al-Bagarah, 2:195) 

Akhirnya, Allah mengatakan: 

"..Dan siapa yang dipelihara dari kekikiran dirinya, mereka itulah orang-orang yang 
beruntung". 

(Al-Our'an, al-Hasyr, 59:9) 

DUA JALAN HIDUP 


Dari ayat-ayat di atas jelas bagi kita bahawa ada dua jalan hidup bagi manusia di dunia 

ini. Yang satu adalah jalan Allah di mana ada kesalehan, kebaikan, kesejahteraan dan 
kejayaan. Norma yang berlaku di jalan ini adalah bahawa manusia harus bermurah hati. 
Di samping memenuhi keperluannya dengan rezeki yang diberikan Allah kepadanya, ia 
juga harus menolong saudara-saudaranya dan rela membelanjakan sebahagian dari 
hartanya itu untuk menjunjung tinggi kalimah Allah. Jalan yang lain adalah jalan syaitan 
yang secara zahirnya menguntungkan. Tetapi sebenarnya hanya membawa kepada 
kehancuran. Prinsip yang berlaku di jalan syaitan ini adalah bahawa manusia mesti 
berusaha mengumpulkan harta sebanyak-banyaknya untuk dirinya sendiri, mesti 
mempertahankan hartanya mati-matian agar jangan terlepas walau satu sen pun, kalaupun 
harta itu mesti dikeluarkan, haruslah itu demi keuntungan peribadi atau untuk 
memuaskan nafsu-nafsu badan. 


CARA-CARA MEMBELANJAKAN HARTA DI JALAN ALLAH 


Sekarang perhatikanlah bagaimana cara-cara yang telah digariskan bagi orang-orang 
Islam untuk membelanjakan harta di jalan Allah, seperti yang tersebut dalam rangkaian di 
bawah ini: 


1. Membelanjakan harta haruslah dengan tujuan mencari keredhaan Allah semata-mata 


Yang pertama-tama dan yang terpenting adalah bahawa tujuan satu-satunya dalam 
membelanjakan harta hendaklah untuk mencari keredhaan Allah semata-mata. 
Membelanjakan harta tidak boleh dengan tujuan membuat seseorang berhutang budi 
kepada kita, atau untuk mengangkat nama di masyarakat. 


"..Dan apa sahaja harta yang baik yang kamu nafkahkan, niscaya kamu akan diberi 
pahalanya dengan cukup sedang kamu sedikit pun tidak akan dianiaya". (Al-Our'an, al- 
Bagarah, 2:272) 


"Wahai orang-orang beriman, janganlah kamu menghilangkan (pahala) sedekahmu 
dengan menyebut-nyebutnya dan menyakiti (hati orang yang menerima), seperti orang 
yang menafkahkan hartanya kerana riya kepada manusia dan dia tidak beriman kepada 
Allah dan hari kemudian. Maka perumpamaan orang itu seperti batu licin yang di 
atasnya ada tanah, kemudian batu itu ditimpa hujan lebat, lalu menjadilah dia bersih 
(tidak bertanah)..." (Al-Our'an, al-Bagarah, 2:264) 


2. Tidak boleh untuk mebukanjolkan kebaikan diri sendiri 


Hal yang kedua adalah bahawa setelah memberikan sedekah kepada orang yang 
memerlukan, kita tidak boleh membebankan kewajipan apa pun kepadanya dan tidak 
boleh memperlakukannya dengan cara yang dapat melukai hatinya. 


"Orang-orang yang menafkahkan hartanya di jalan Allah, kemudian mereka tidak 
mengiringi apa yang dinafkahkannya itu dengan menyebut-nyebut pemberiannya dan 
dengan tidak menyakiti (perasaan sipenerima), mereka memperolehi pahala di sisi 
Tuhan mereka. Tidak ada kekhuwatiran terhadap mereka dan tidak (pula) mereka 

bersedih hati. Perkataan yang baik dan pemberian maaf lebih baik dari sedekah yang 
diiringi dengan sesuatu yang menyakitkan (perasaan si penerima). Allah Maha Kaya lagi 
Maha Penyantun". (Al-Our'an, al-Bagarah, 2:262-263) 


3. Pemberian haruslah yang baik-baik 


Peraturan ketiga adalah bahawa barang-barang yang diberikan di jalan Allah hendaklah 
yang baik. Barang-barang yang buruk tidak boleh diberikan untuk tujuan ini. Mereka 
yang memberikan pakaian-pakaian yang sudah usang dan lusuh kepada orang-orang 
miskin, atau makanan yang buruk dan sudah basi, patutlah mengharapkan pahala dengan 
kualiti yang sama dengan sedekahnya. 


"Hai orang-orang yang beriman, nafkahkanlah (di jalan Allah) sebahagian dari hasil 
usahamu yang baik-baik dan sebahagian dari apa yang Kami keluarkan dari bumi untuk 
kamu. Dan janganlah kamu memilih yang buruk-buruk lalu kamu nafkahkan 
daripadanya, padahal kamu sendiri tidak mahu mengambilnya..." (Al-Our'an, al- 
Bagarah, 2:267) 


4. Memberi hendaklah serahsia mungkin 


Peraturan keempat adalah bahawa membelanjakan harta di jalan Allah hendaklah 
dilakukan serahsia mungkin, sehingga tidak ternodai oleh kemunafikan dan riya. 
Walaupun berinfag terang terangan tidaklah berbahaya, namun adalah jauh lebih baik hal 
itu dilakukan dengan diam-diam. 


"Jika kamu menampakkan sedekah(mu), maka itu adalah baik sekali. Dan jika kamu 
menyembunyikannya dan kamu berikan kepada orang-orang fakir, maka 
menyembunyikan itu lebih baik bagimu. Dan Allah akan menghapuskan dari kamu 
sebahagian kesalahan-kesalahanmu, dan Allah mengetahui apa yang kamu kerjakan". 
(Al-Our'an, al-Bagarah, 2:271) 


5. Orang-orang dungu tidak boleh diberi lebih dari keperluannya 


Peraturan kelima adalah bahawa orang-orang yang dungu dan naif tidak boleh diberi 
belanja melebihi keperluan mereka yang sebenarnya, agar mereka tidak menyelewengkan 
harta mereka dan terjerumus ke dalam kebiasaan-kebiasaan yang buruk. Mereka 
hendaklah diberi sesuai dengan kedudukan mereka. Allah menghendaki agar makanan 
dan pakaian diterima walaupun daripada orang-orang yang paling jahat sekalipun, Tetapi 
tidak satu sen pun wang yang boleh diberikan untuk minum-minuman keras dan berjudi. 


"Dan janganlah kamu serahkan kepada, orang-orang yang belum sempuma akalnya 
(dungu), harta (mereka yang ada dalam kekuasaanmu) yang dijadikan Allah sebagai 
pokok kehidupan. Berilah mereka belanja dan pakaian (dari hasil harta itu) dan 
ucapkanlah kepada mereka kata-kata yang baik". 

(Al-Our'an, an-Nisa', 4:5) 

6. Peminjam yang mengalami kesulitan tidak boleh didesak 


Peraturan keenam adalah bahawa apabila suatu pinjaman diberikan kepada seorang 
miskin untuk memenuhi keperluannya, maka ia tidak boleh didesak supaya 
mengembalikan pinjaman tersebut. Ia harus diberi waktu secukupnya untuk 
mengembalikan pinjamannya. Dan apabila ternyata bahawa memang dia tidak mampu 
mengembalikan pinjamannya dan yang pemiutang cukup kaya untuk merelakan 
wangnya, maka akan lebih baik hutang itu dibebaskan sahaja. 


"Dan jika (orang yang berhutang itu) dalam kesukaran, maka berilah tangguh sampai 
dia berkelapangan. Dan menyedekah kan (sebahagian atau semua hutang) itu, lebih baik 
bagimu, jika kamu mengetahui" (Al-Our'an, al-Bagarah, 2:280) 


7. Sederhana dalam bersedekah 


Peraturan ketujuh ialah bahawa sedekah tidak boleh melampaui batas. Allah tidak 
menghendaki agar anda mengurangi makanan anak isteri anda dan menyedekahkan 
seluruh penghasilan anda. Justeru Dia menghendaki agar anda bernafkah kepada diri dan 
keluarga anda sendiri sebanyak yang diperlukan untuk hidup sederhana, dan memberikan 
sisanya ke jalan Allah. 


"..Dan mereka bertanya kepadamu apa yang mereka nafkahkan. Katakanlah: Yang lebih 
dari keperluan..." (Al-Our'an, al-Bagarah, 2:219) 


"Dan orang-orang yang apabila membelanjakan (harta), mereka tidak berlebih-lebihan, 
dan tidak pula kikir, dan adalah (pembelanjaan) itu di tengah-tengah antara yang 
demikian. (Al-Our'an, al-Furgan, 25:67) 


"Dan janganlah kamu jadikan tanganmu terbelenggu pada lehermu dan janganlah kamu 
terlalu mengulurkannya kerana itu kamu menjadi tercela dan menyesal": 
(Al-Our'an, al-Isra',1 7:29) 


ORANG YANG BERHAK MEMPEROLEHI BANTUAN 


Akhirnya, anda mesti tahu bahawa Allah telah memberikan senarai yang lengkap dari 
orang-orang yang berhak memperolehi pertolongan. Dari senarai ini anda boleh 
menemukan orang-orang mana yang berhak memperolehi pertolongan anda dan kepada 
siapa Allah telah memberikan bahagian dari penghasilan anda: 


"Dan berikanlah kepada keluarga-keluarga yang dekat akan haknya, kepada orang- 
orang miskin dan orang-orang yang dalam perjalanan..." (Al-Our'an, al-Isra', 17 -.26) 


"... Sesungguhnya kebaktian itu ialah kebaktian orang yang beriman kepada Allah, hari 
kemudian, malaikat-malaikat, nabi-nabi dan memberikan harta yang dicintainya kepada 
kerabatnya, anak-anak yatim, orang-orang miskin, musafir (yang memerlukan 
pertolongan) dan orang-orang yang meminta-minta, dan (memerdekakan) hamba 

sahaya...," (Al-Our'an, al-Bagarah, 2:177) 


"..Dan berbuat baiklah kepada dua orang ibu bapa, karib kerabat, anak-anak yatim, 
orang-orang miskin, tetangga dekat dan tetangga yang jauh, teman sejawat, ibnu sabil 
dan hamba sahayamu..." 

(Al-Our'an, an-Nisa', 4:36) 


"Dan mereka memberikan makanan yang disukainya kepada orang miskin, anak yatim 
dan orang yang ditawan. Sesungguhnya kami memberikan makanan kepadamu hanyalah 
untuk mengharapkan keredhaan Allah, kami tidak menghendaki balasan dari kamu dan 
tidak pula (ucapan) terimakasih. Sesungguhnya kami takut akan azab suatu hari yang (di 
hari itu orang-orang bermuka) masam, penuh kesulitan (yang datang) dari Tuhan kami". 
(Al-Our'an, al-Insan, 76:8-10) 


"Dan pada harta benda mereka ada hak untuk orang miskin yang meminta dan orang 
miskin yang tidak mendapat bahagian (orang miskin yang tidak meminta)." (Al-Our'an, 
adz-Dzariyat,51:19) 


"(Berinfaglah) kepada orang-orang fakir yang terikat (oleh jihad) di jalan Allah: mereka 
tidak (berusaha) di bumi, orang yang tidak tahu menyangka mereka orang kaya kerana 
memelihara diri meminta-minta. Kamu kenal mereka dengan melihat sifat-sifatnya, 
mereka tidak meminta kepada orang secara mendesak. Dan apa sahaja harta yang baik 
yang kamu nafkahkan (di jalan Allah), maka sesungguhnya Allah Maha Mengetahui". 
(Al-Our'an, al-Bagarah, 2:273) 

5. PERINTAH KHUSUS UNTUK ZAKAT 


Saudara-saudara sesama Muslim, 


Dalam khutbah saya yang lalu saya telah menyampaikan kepada anda perintah umum 
mengenai infag fi sabilillah (membelanjakan harta ke jalan Allah). Sekarang saya akan 
menghuraikan dengan terperinci tentang bahagian kedua dari perintah ini yang 
berhubungan denngan zakat, suatu ibadat wajib bagi kaum Muslimin. 


TIGA PERINTAH MENGENAI ZAKAT 


Dalam Al-Ouran, Allah telah mencantumkan tiga perintah mengenai zakat secara terpisah 
dalam tiga tempat: 


1. Dalam Surah Al-Bagarah 


“.. Nafkahkanlah (di jalan Allah) sebahagian dari hasil usahamu yang baik-baik. Dan 
sebahagian dari apa yang kami keluarkan dari bumi untuk kamu...” (Al-Ouran, al- 
Bagarah, 2:267) 


2. Dalam Surah Al-An'am dikatakan 


“Dan Dialah yang menjadikan kebun-kebun yang berjunjung dan yang tidak berjunjung, 

pohon kurma, tanam-tanaman yang bermacam-macam buahnya, zaitun dan delima yang 
serupa (bentuk dan warnanya) dan tidak sama (rasanya). Makanlah dari buahnya (yang 
bermacam itu) apabila dia berbuah, dan tunaikanlah haknya dihari memetik hasilnya 
(dengan disedekahkan kepada fakir miskin) dan janganlah kamu berlebihan...” (Al- 
Ouran, al-An 'am, 6:141) 


Kedua-dua ayat di atas berhubungan dengan hasil-hasil bumi dan ulama figah, Hanafi, 
mengatakan bahwa kecuali tanam-tanaman yang tumbuh sendiri seperti kayu-kayuan, 
rumput dan bambu, maka jenis-jenis tanaman lainnya seperti hasil bumi, sayur-sayuran 
dan buah-buahan haruslah dibayar zakatnya. Dalam hadis dikatakan bahawa zakat hasil 
tanaman yang diusahakan dengan kerja manusia, yakni yang menggunakan pengairan, 
adalah seperduapuluhnya, dan zakat ini wajib dikeluarkan pada saat pemetikan. 


3. Selanjutnya, dalam surah at-Taubah dikatakan 


"...Dan orang-orang yang menyimpan emas dan perak dan tidak menafkahkannya pada 

jalan Allah, maka beritahukanlah kepada mereka, (bahawa mereka akan mendapat) siksa 
yang pedih, pada hari dipanaskan emas perak itu dalam neraka jahanam, lalu dibakar 
dengannya dahi mereka, lambung dan punggung mereka, (lalu dikatakan) kepada 
mereka: 'Inilah harta bendamu yang kamu simpan untuk dirimu sendiri maka rasakanlah 
sekarang (akibat dari) apa yang kamu simpan itu". (Al-Our'an, at-Taubah, 9:34-3 5) 

Selanjutnya dikatakan, 


"Sesungguhnya zakat-zakat itu, hanyalah untuk orang-orang fakir, orang-orang miskin, 
pengurus-pengurus zakat, para mu'allaf yang dibujuk hatinya, untuk (memerdekakan) 
budak, orang-orang yang berhutang, untuk jalan Allah dan orang-orang yang sedang 
dalam perjalanan, sebagai sesuatu ketetapan yang diwajibkan Allah, dan Allah Maha 
Mengetahui lagi Maha Bijaksana, (Al-Our'an, at-Taubah, 9:60) 


Setelah itu dikatakan, 


"Ambillah zakat dari sebahagian harta mereka, dengan zakat itu kamu membersihkan 
dan mensucikan mereka..." (Al-Our'an, at-Taubah, 9:103) 


Dari ketiga ayat ini kita tahu bahawa apabila sebahagian dari harta benda yang dikumpul 
dan dikembangkan itu tidak dibelanjakan pada jalan Allah, maka seluruh harta benda itu 
menjadi tidak suci. Satu-satunya cara untuk mensucikannya adalah dengan mengambil 
hak Allah daripadanya, dan memberikannya kepada hamba-hambaNya yang berhak 
menerimanya. 


Dalam sebuah hadis dinyatakan bahawa ketika ancaman siksa bagi orang-orang yang 
mengumpul dan menyimpan emas dan perak diwahyukan, kaum Muslimin merasa 
terkejut dan bingung kerana mereka mengira bahawa hal itu bererti tidak satu dirham pun 
yang boleh disimpan, dan semuanya harus dibelanjakan di jalan Allah. Akhimya sahabat 
'Umar r.a. pergi menemui Nabi saw dan melaporkan kecemasan orang banyak. 
Rasulullah .saw lalu mengatakan: 


"Allah telah mewajibkan zakat kepadamu agar harta bendamu yang selebihnya (yakni 
yang telah diambil zakatnya) menjadi suci bagimu". 


Sebuah hadis yang sama diriwayatkan oleh sahabat Abu Sa'id al-Khudri r.a. yang 
menyatakan bah,wa Rasulullah saw mengatakan kepadanya: 


"Apabila kamu telah mengambil zakat dari harta bendamu, maka hutang yang menjadi 
tanggungamu telah terbayar": 


Dalam ayat-ayat tersebut di atas, terkandung perintah-perintah tentang zakat hasil bumi, 


emas dan perak. Tetapi dari hadis-hadis kita tahu bahawa zakat juga diwajibkah atas 
barang dagangan, unta, domba dan kambing. 


NISAB (UKURAN MINIMAL) BEBERAPA HARTA YANG WAJIB DIZAKATI 


Perak :200 dirham atau 52 V5 tola. 
Emas : 712 tola (3 ozs). 
Unta :5 ekor 

Kambing : 40 ekor 
Lembu :30 ekor 
Barang dagangan : Sama nilai dengan 52 "5 tola perak (21 ozs) 


Barangsiapa yang memiliki harta benda tersebut di atas dalam waktu satu tahun, maka 
wajib atasnya untuk mengambil seperempatpuluh untuk zakat. Tentang emas dan perak, 
ulama-ulama Hanafi mengatakan bahawa bila keduanya secara terpisah tidak mencapai 
nisab, Tetapi apabila digabungkan boleh mencapai nisab salah satu daripadanya, maka 
harta gabungan itu wajib dizakati. 


ZAKAT PERMATA 


Apabila harta itu berbentuk permata, maka menurut sahabat 'Umar dan sahabat Ibn 
Mas'ud, harta itu wajib dizakati, dan Imam Abu Hanifah sependapat dengan mereka. 
Dalam sebuah hadis dikatakan bahawa pada suatu ketika Rasulullah saw melihat gelang 
emas di tangan dua orang wanita. Beliau bertanya kepada mereka: 


"Apakah sudah kamu zakati?" salah seorang di antara mereka menjawab: "Belum". Maka 
Rasulullah berkata: "Mahukah kamu memakai gelang api pada hari kiamat sebagai ganti 
gelangmu itu?" 


Demikian juga diriwayatkari oleh Ummu Salamah, bahawa ia mempunyai gelang kaki 
dari emas, dan ia bertanya kepada Nabi kalau-kalau barang itu termasuk kategori kanz 
(kekayaan yang dihimpun yang dikutuk Allah dan RasulNya). Rasulullah saw menjawab: 
"Kalau banyaknya emas di dalamnya sampai nisab dan telah dikeluarkan zakatnya, 
maka barang itu bukan kanz. " 


Dari dua hadis di atas kita ketahui bahawa apabila emas dan perak berbentuk perhiasan, 
maka tetap sahaja wajib dizakati seperti halnya kalau berupa wang tunai. Tetapi terhadap 
permata-permata dan batu-batu berharga, zakat tidaklah wajib diberikan. 


MEREKA YANG BERHAK MENERIMA ZAKAT 


Ada lapan golongan yang telah dinyatakan oleh al-Gur'an sebagai orang-orang yang 
berhak menerima zakat. Mereka itu ialah: 


1. Fugara (orang-orang melarat) 

Mereka adalah orang-orang yang memang mempunyai sedikit wang, tetapi tidak cukup 
untuk memenuhi keperluan mereka. Hidup mereka sulit, Tetapi mereka tidak meminta- 
minta kepada siapa pun. Definisi ini diberikan oleh Imam Zuhri, Imam Abu Hanifah, 
Ibnu Abbas, Hasan Basri, dan ulama-ulama salaf terkemuka yang lain. 


2. Masakin (Orang-orang miskin) 


Mereka ini adalah orang-orang sengsara yang tidak mempunyai apa-apa untuk memenuhi 

keperluan mereka. Sahabat 'Umar juga memasukkan ke dalam golongan ini orang-orang 
yang sebenarnya mampu mencari nafkah tetapi tidak mempunyai pekerjaan. 


3. 'Amilin alaiha (orang-orang yang mengumpulkan dan membagi zakat) 


Mereka ini adalah orang-orang yang ditunjuk pemerintah Islam untuk mengumpulkan 
dan membagi-bagikan zakat. Mereka dibayar dari dana zakat. 


4. Muallafatulgulub (orang-orang yang hatinya perlu didekatkan kepada Allah) 


Yang dimaksudkan di sini adalah mereka yang mungkin sekali perlu diberi wang untuk 
memperolehi dokongan dari mereka terhadap Islam atau untuk mencegah mereka agar 
tidak memusuhi Islam. Termasuk juga dalam hal ini adalah orang-orang yang baru masuk 
Islam yang perlu digembirakan hatinya. Apabila seseorang kehilangan pekerjaan dan 
jatuh melarat, kerana meninggalkan masyarakatnya yang tidak beriman dan bergabung 
dengan kaum Muslimin, maka tentu sahaja mereka wajib mendapat pertolongan. Bahkan 
seandainya ia kaya, zakat juga boleh diberikan kepadanya agar supaya hatinya bertambah 
teguh dalam Islam. Pada peristiwa perang Hunain, Rasulullah saw memberikan banyak 
sekali harta rampasan perang kepada orang-orang yang baru masuk Islam, begitu banyak 
sehingga setiap orang mendapat bahagian seratus ekor unta. Sahabat-sahabat Nabi dari 
kaum Anshar menyatakan ketidakpuasannya atas tindakan Nabi, untuk itu Nabi berkata: 
"Orang-orang ini baru sahaja memeluk Islam setelah meninggalkan kekafiran. Aku ingin 
menyenangkan hati mereka". Atas dasar ini Imam Zuhri mendefinisikan 
Muallafatulgulub sebagai, "Setiap orang Kristian, Yahudi, atau lain-lain yang baru masuk 
Islam, walaupun ia seorang yang kaya". 


5. Fir rigob (untuk membebaskan budak) 


Yang dimaksud di sini adalah apabila ada seseorang yang ingin membebaskan diri dari 
perbudakan, maka ia harus diberi zakat agar ia dapat menebus dirinya kepada tuannya. Di 
masa sekarang ini, sistem perbudakan tidak ada. Kerana itu, saya kira orang-orang yang 
menjalani hukuman penjara, kerana tidak mampu membayar hutang atau denda yang 
dikenakan oleh pengadilan, dapat ditolong untuk membebaskan dirinya dengan wang 
zakat. Ini juga termasuk dalam definisi fir rigob. 


6. Al ghorimin (untuk membebaskan seseorang dari belenggu hutang) 


Termasuk dalam kategori ini adalah orang-orang yang terbelenggu oleh hutang. Ini tidak 
bererti bahawa zakat dapat diberikan kepada orang yang mempunyai hutang seratus 
rupiah sedang ia memiliki wang seribu rupiah. Ertinya ialah bahawa zakat dapat 
diberikan kepada seseorang yang mempunyai hutang yang banyak sehingga setelah 
membayar hutangnya, hartanya yang tinggal tidak mencapai nisab zakat. Sebaliknya, 
ulama-ulama figh yang termasyhur mengatakan bahawa tidak layak memberikan zakat 
kepada orang yang terbelenggu hutang kerana boros dan kebiasaan-kebiasaan yang 
buruk, kerana apabila ia diberi zakat, maka ia akan semakin boros dan menuruti 
kebiasaan buruknya dengan keyakinan, namun ia akan mendapat zakat untuk 

membebaskan hutangnya. 
7. Fi sabilillah (dijalan Allah) 


Ini adalah suatu istilah umum yang berhubungan dengan semua pekerjaan dan usaha yang 
baik. Tetapi secara khusus, bererti menolong suatu usaha untuk meninggikan kalimah 
Allah. Rasulullah saw menyatakan bahawa tidak diperbolehkan bagi seorang yang kaya 
untuk mengambil zakat, tetapi apabila ia memerlukan bantuan untuk usaha jihad, maka ia 
harus diberi zakat, kerana mungkin ia cukup kaya untuk memenuhi keperluannya sendiri, 
tetapi tidak mampu untuk membiayai sendiri keperluan-keperluan usaha jihadnya. Kerana 
itu, ia perlu dibantu dengan zakat. 


8. Ibnus sabil (orang yang melakukan perjalanan) 


Seseorang yang sedang melakukan perjalanan mungkin mempunyai banyak wang di 
rumahnya, tetapi apabila ia memerlukan wang dalam perjalanannya, maka ia harus diberi 
zakat. 


KEPADA SIAPA ZAKAT BOLEH DIBERIKAN DAN KEPADA SIAPA TIDAK 
BOLEH 


Sekarang tinggal masalah, di antara lapan kelompok orang-orang yang berhak menerima 
zakat tersebut di atas, siapa yang harus diberi zakat dan dalam keadaan yang bagaimana, 
serta siapa yang tidak boleh diberi zakat dalam sesuatu keadaan. Di sini saya jelaskan 
perincian tentang masalah ini. 


1. Tidak seorang pun boleh memberikan zakat kepada ayah atau anaknya sendiri. Juga 
suami tidak boleh memberikan zakat kepada isterinya, tidak pula isteri kepada suaminya. 
Semua ulama figh sependapat dalam hal ini. Sebahagian ulama mengatakan bahawa 
sanak keluarga dekat yang nafkahnya menjadi tanggungan si pemberi zakat, atau yang 
termasuk ahli waris menurut syari'at, tidak boleh diberi zakat olehnya. Tetapi sanak- 
keluarga yang jauh boleh diberi, bahkan lebih berhak daripada yang lain. Tetapi Imam 
Auza'i mengatakan: Janganlah kamu mencari sanak keluargamu sendiri untuk menerima 
zakat! 


2. Hanya orang Islam yang berhak menerima zakat. Orang-orang yang bukan Islam tidak 
berhak menerimanya. Definisi zakat sebagaimana tersebut dalam sebuah hadis adalah: 


"Diambil dari orang-orang yang kaya di antaramu, dan dibagikan di antara orang- 
orang yang miskin di antaramu". 


Akan tetapi, seorang yang bukan Muslim dapat diberi sedekah dari sedekah umum. 
Justeru tidaklah baik membeza-bezakan antara seorang Muslim dengan bukan Muslim 
dalam memberikan sedekah umum. Seseorang, tidak boleh tidak, ditolong hanya kerana 
dia bukan seorang Muslim. 

3. Imam Abu Hanifah, Imam Abu Yusuf dan Imam Muhammad mengatakan bahawa 
zakat dari suatu daerah haruslah dibagikan kepada orang-orang miskin di daerah itu 
sendiri. Tidaklah baik untuk mengirimkan zakat dari suatu daerah ke daerah lain, kecuali 
apabila di daerah yang disebut pertama tidak terdapat orang-orang miskin, atau apabila di 
daerah lain itu terjadi bencana alam yang perlu segera mendapatkan pertolongan, seperti 
banjir, bahaya kelaparan dan sebagainya. Pendapat yang hampir sama dengan ini 
dikatakan oleh Imam Malik dan Imam Tsauri. Tetapi ini tidaklah bererti dilarang 
mengirimkan zakat dari satu tempat ke tempat lain. 


4. Beberapa ulama yang lebih awal berpendapat bahawa zakat tidak boleh diterima oleh 
seseorang yang mempunyai persediaan untuk dua kali makan. Sebahagian ulama yang 
lain berpendapat bahawa seseorang yang mepunyai sepuluh rupee, dan menurut ulama 
yang lain dua belas setengah rupee, tidak boleh menerima zakat. Tetapi Imam Abu 
Hanifah dan pengikut-pengikutnya berpendapat bahawa barangsiapa yang memiliki 
kurang dari lima puluh rupee dapat menerima zakat. Ini tidak termasuk harta seperti 
rumah, perabot rumah tangga, kenderaan dan pelayan. Ertinya, sementara memiliki harta 
benda tersebut, ia hanya memiliki wang kurang dari lima puluh rupee, maka ia berhak 
menerima zakat. Dalam hal ini, hukum dan pilihan prinsip adalah masalah yang berbeza. 
Ada perbezaan antara keduanya. Pilihan prinsip maksudnya adalah bahawa Rasulullah 
mengatakan bahawa apabila seseorang yang mempunyai persediaan cukup untuk makan 
pagi dan petang masih juga meminta-minta sedekah, bererti dia mengumpulkan api untuk 
dirinya sendiri. Dalam hadis yang kedua, Rasulullah telah mengatakan: "Adalah lebih 
baik bila seseorang mencari kayu dan memakan hasil jualannya daripada mengemis ke 
sana ke mari". Dalam hadis yang ketiga dikatakan bahawa seseorang yang masih 
mempunyai sesuatu untuk dimakan atau cukup sebagai bekal untuk mencari rezeki tidak 
boleh menerima zakat. Tetapi ini adalah ajaran untuk menjaga harga diri. Mengenai 
hukum, perlu diterangkan di sini sampai di mana batas seseorang boleh menerima zakat. 
Keterangan ini terdapat dalam hadis-hadis lain, seperti, Rasulullah saw mengatakan: 


"Seorang pengemis tetap mempunyai hak, walaupun ia datang kepadamu dengan 
mengendarai kuda": 


Seseorang bertanya kepada Rasulullah: "Saya mempunyai sepuluh ringgit (coin), apakah 
saya miskin?" Nabi menjawab: 


"Ya" 


Suatu ketika dua orang datang kepada Nabi dan meminta zakat. Nabi mengangkat alisnya 
dan mengamati mereka dengan cermat, lalu berkata: 

"Kalau kamu mahu mengambilnya, aku akan memberikannya kepadamu. Tetapi dalam 
zakat ini tidak ada bahagian untuk orang yang masih kuat badannya dan masih boleh 
mencari penghasilan". 


Dari hadis-hadis ini jelas barangsiapa memiliki wang di bawah standard nisab zakat, 


maka ia termasuk kategori pengemis dan dapat diberi zakat. Adalah masalah lain bahawa 
yang paling berhak menerima zakat adalah orang-orang yang betul-betul memerlukan. 

PERLUNYA SISTEM KOLEKTIF DALAM ZAKAT 


Saya telah menjelaskan perintah-perintah yang pokok tentang zakat. Tetapi di samping 
itu semua, ada satu hal penting yang ingin saya bawa ke dalam perhatian anda, dan yang 
telah dilupakan oleh kaum Muslimin sekarang irii. Hal tersebut adalah bahawa dalam 
Islam segala sesuatu dilakukan dengan organisasi. Islam tidak menyukai individualisme. 
Apabila anda menjauhkan diri dari masjid dan mengerjakan solat sendirian, maka secara 
formal solat anda adalah benar, tetapi syari'at menuntut bahawa solat harus dikerjakan 
dengan berjema'ah. Sama halnya, memang tidak salah apabila anda memberikan zakat 
secara sendiri-sendiri. Tetapi bagaimana pun juga harus dilakukan usaha-usaha untuk 
memusatkan pengumpulan zakat agar supaya pembahagiannya dapat dilakukan dengan 
cara yang sistematik. Al-OGur'an menyebutkan tentang hal ini. Sebagai contoh: 


"Ambillah zakat dari sebahagian harta mereka, dengan zakat itu kamu membersihkan 
dan mensucikan mereka..." (Al-Our'an,at-Taubah, 9:103) 


Yakni, Allah memerintahkan kepada Nabi untuk mengumpulkan zakat dari kaum 
Muslimin. Perintahnya bukanlah agar kaum Muslimin mengambil zakat dari kekayaan 
mereka dan memberikannya kepada orang-orang miskin secara sendiri-sendiri. Demikian 
juga, dengan ditetapkannya satu bahagian tertentu dalam zakat untuk orang-orang yang 
mengumpulkannya, dengan jelas menunjukkan cara pengelolaan zakat yang benar, hal ini 
adalah supaya Imam dari kaum Muslimin dapat menerima simpanan zakat itu secara 
teratur dan membagi-bagikannya dengan cara sistematik. 


Juga, Rasulullah saw mengatakan: 


"Aku telah diperintahkan untuk mengumpulkan zakat dari orang-orang kaya di antaramu 
dan membagi-bagikannya di antara orang-orang miskin di antaramu". 


Rasulullah saw dan para khalifah penggantinya mengelola zakat menurut sistem ini. 
Zakat dikumpulkan oleh pegawai pemerintah Islam dan dibagi-bagikan dari pusat. 
Kerana pada saat ini tidak ada pengaturan untuk mengumpulkan zakat dan membagi- 
bagikannya dengan cara sistematik, maka anda dapat melaksanakannya sendiri-sendiri 
sesuai dengan syari'at. Tetapi ummat Islam wajib memikirkannya secara kolektif untuk 
menerima dan membagi-bagikan zakat, kerana tanpa sistem kolektif yang sistematik 
maka manfaat-manfaat diwajibkannya zakat akan tinggal tidak lengkap. 

Bahagian 


6 


HAJI 


HAJI 


Saudara-saudara sesama Muslim. 


Dalam khutbah-khutbah yang telah lalu, saya telah menjelaskan kepada anda bagaimana 
solat, puasa dan zakat membentuk hidup seseorang secara Islam dan mempersiapkan 
untuk melaksanakan pengabdian kepada Allah. Nah, perkara terakhir dalam senarai 
kewajipan-kewajipan yang dikenakan oleh Islam adalah haji, yang manfaat-manfaatnya 
akan segera saya terangkan kepada anda. 


ERTI HAJI 


Dalam bahasa Arab, haji (hajj) bererti membuat keputusan untuk mengunjungi tempat 
suci. Ini adalah kerana orang dari segala penjuru membuat keputusan untuk mengunjungi 
Ka'bah, maka pekerjaan itu dinamakan haji. 


ASAL MULA HAJI 
Cerita tentang asal mula haji mengandungi pelajaran yang berguna. Dengarkanlah baik- 


baik agar anda boleh menghayati pentingnya haji. Setelah itu akan mudahlah bagi anda 
untuk memahami manfaat-manfaatnya. 


KEADAAN PADA MASA IBRAHIM 
Orang Islam manakah — atau Kristian, atau Yahudi — yang tidak mengenal nama 


Ibrahim a.s. Dua pertiga penduduk dunia mengakuinya sebagai pemimpin besar. Tiga 
orang Nabi — Musa, Isa dan Muhammad saallallahu 'alaihi wa sallam — adalah anak- 


148 


Dasar-dasar Islam 





anak keturunan Ibrahim a.s. Lampu yang dinyalakan Ibrahim telah menerangi seluruh 
dunia dengan cahaya petunjuk. 


Ibrahim a.s. lahir di Irag lebih dari empat ribu tahun yang lalu. Pada waktu itu seluruh 
dunia sudah melupakan Tuhan. Tidak satu jiwa pun di atas dunia ini yang tahu siapa 
Tuhannya yang sebenarnya. Tidak seorang pun yang menundukkan kepala dengan patuh 
dan secara eksklusif menghamba kepadaNya. Bangsa di tengah-tengah kawasan di mana 
Ibrahim dilahirkan adalah bangsa yang paling maju di dunia pada waktu itu, tetapi juga 
paling besar tahyul dan kesesatannya. Walaupun maju dalam bidang seni dan sains, 
industri dan pertanian, namun rakyatnya tidak mengerti kebenaran yang paling 
sederhana: bahawa sesuatu yang diciptakan tidaklah layak untuk disembah. Mereka 
menyembah bintang-bintang dan berhala-berhala. Astrologi, penyembahan patung, 
ramalan, sihir, pemakaian jampi-jampi dan sebagainya, sangat popular di antara mereka. 
Sebagaimana kaum Hindu mempunyai kaum Brahmana, maka demikian pula pada masa 
itu ada suatu kelas pendeta yang menjaga kuil-kuil, mengawasi upacara-upacara 
penyembahan dan ritus-ritus yang dilakukan oleh orang ramai, menyelenggarakan 
upacara-upacara perkawinan dan pemakaman dan sebagainya, dan memainkan penipuan 
penyampaian berita-berita ghaib kepada orang ramai. Masyarakat pada umumnya berada 
dalam kekuasaan para pendeta, dan mereka menganggap para pendeta itu sebagai 
pengawal nasib baik dan buruk mereka. Kerana itu mereka mematuhi perintah-perintah 
para pendeta itu dan memenuhi keinginannya dengan patuh. Mereka menganggap para 
pendeta itu boleh berhubung dengan dewa-dewa mereka, yang kebaikan dan kemurahan 
dewa-dewa tersebut dapat dimohonkan oleh para pendeta itu buat mereka. Raja dan 
pegawai pemerintahan bersekongkol dengan komplotan pendeta tersebut. Dengan tujuan 
menguasai masyarakat, raja membantu kaum pendeta dan sebaliknya kaum pendeta 
membantu raja. Di satu pihak, pemerintah memberikan dokongan sepenuhnya kepada 
pendeta, dan di lain pihak, para pendeta menanamkan dalam fikiran rakyat banyak 
bahawa raja adalah pemilik negeri dan rakyatnya, bahkan juga seorang dewa dan kata- 
katanya adalah hukum, dan raja berkuasa sepenuhnya atas hidup dan harta benda 
rakyatnya. Tidak hanya itu sahaja. Upacara-upacara penyembahan juga dilakukan 
terhadap raja, agar idea tentang ketuhanannya tertanam dalam fikiran rakyatnya. 


KELUARGA IBRAHIM 


Rasulullah, Ibrahim, dilahirkan pada masa seperti ini, dalam masyarakat dengan keadaan- 
keadaan seperti tersebut di atas. Dan lebih dari itu, keluarganya sendiri adalah keluarga- 
pendeta. Nenek moyangnya adalah juga pendeta-pendeta masyarakatnya. Di rumahnya, ia 
mendapat didikan dan latihan-latihan sebagaimana layaknya anak seorang pendeta, dan 
mendapat pemahaman tentang kedudukan keluarganya sebagai keluarga pendeta. 
Disaksikannya gaya hidup dan tingkah-laku pejabat-pejabat, kuil di antara sanak keluarga 
dan kerabatnya. Kekuasaan penguasa kuil telah siap menunggu, yang akan membuatnya 
menjadi pemimpin masyarakat. Hadiah-hadiah dan persembahan-persembahan yang telah 
menjadikan keluarganya kaya raya, telah menantinya. Pemuja-pemuja dewa yang taat 
telah menunggu untuk membongkok di hadapannya dengan tangan terlipat di dada. 
Selanjutnya, ia akan boleh mengikat manusia mulai dari petani-petani miskin hingga raja 
yang kaya raya ke dalam pengaruhnya, dengan jalan mendakwakan diri mempunyai 

hubungan dengan dewa-dewa dan memainkan tipu muslihat ramalan. Dalam zaman 
kegelapan seperti itu, tidak satu jiwa pun yang tahu akan beriman kepada kebenaran dan 
memperolehi cahayanya. Tidak pula mungkin dan masuk akal pada umumnya bagi 
seseorang untuk berfikiran akan menolak keuntungan besar bagi peribadi dan 
keluarganya, dan mengundang segunung kesulitan-kesulitan semata-mata hanya kerana 
mencari kebenaran. 


IBRAHIM MELEPASKAN DIRI DARI KEPERCAYAAN KAUMNYA 


Tetapi Rasulullah, Ibrahim, rupanya bukanlah manusia kebanyakan. Ia memiliki 
keperibadian yang berbeza dengan orang lain. Ketika ia mencapai usia akil baligh, ia 
mulai berfikir: 


"Bagaimana matahari, bulan dan bintang-bintang yang beredar sendiri seperti budak- 
budak yang patuh kepada tuannya itu, dan juga patung-patung batu yang dibuat oleh 
manusia sendiri, dan raja yang juga manusia biasa seperti kita, dapat dianggap Tuhan? 
Kekuasaan apa yang ada pada benda-benda mati ini, yang tidak boleh bergerak dengan 
kemahuannya sendiri itu, yang tidak mempunyai kemampuan untuk menolong diri 
mereka sendiri, apalagi menguasai hidup dan kematian mereka sendiri. Kekuasaan apa 
yang mereka miliki sehingga manusia harus bersujud kepada mereka dengan penuh 
'ibadat', meminta keperluan diri mereka, takut akan kekuatan mereka dan menghamba 
serta menghinakan diri terhadap mereka? Di antara semua benda yang tampak oleh kita 
di langit dan di bumi, atau di antara benda-benda yang sedikit kita ketahui, tidak ada 
satu pun yang tidak bergantung kepada sesuatu, yang tidak dikuasai oleh suatu kekuatan, 
dan tidak hilang lenyap pada suatu waktu. Kalau begini keadaan semua benda-benda ini, 
bagaimana mereka boleh disebut Tuhan? Kalau tidak satu pun dari mereka sebagai 
pencipta saya, tidak pula hidup dan mati saya, bahagia dan celaka saya, tidak pula ia 
memegang kunci sarana rezeki dan keperluan-keperluan hidup saya, maka mengapa 
saya harus menerimanya sebagai Tuhan dan membongkok di hadapannya dengan 
kepatuhan dan menghamba? Hanya wujud yang menciptakan segala sesuatulah, yang 
padaNya bergantung segala sesuatu, dan di tanganNya hidup dan mati, celaka dan 
bahaya segala sesuatu. Hanya Dialah yang dapat menjadi junjungan saya”. 


Dengan berfikiran seperti ini Nabiyullah, Ibrahim, sampai pada suatu keputusan yang 
pasti bahawa ia tidak akan menyembah sembahan-sembahan yang disembah kaumnya, 
dan dengan terang-terangan mengatakan kepada mereka: 


"..Hai kaumku, sesungguhnya aku berlepas diri dari apa yang kamu persekutukan 
(denganNya). Sesungguhnya aku menghadapkan diriku kepada Tuhan yang menciptakan 
langit dan bumi dengan cenderung kepada agama yang benar, dan aku bukanlah 
termasuk orang-orang yang mempersekutukan Tuhan". (Al-Our'an, al-An'am, 6:78-79) 


SEGUNUNG CUBAAN 


Setelah mengeluarkan pernyataannya itu, datanglah segunung cubaan kepada Nabiyullah, 
Ibrahim. Ayahnya mengancam akan mengusir dia dari keluarga dan rumahnya. 

Masyarakatnya memperingatkan dia bahawa tidak seorang pun dari mereka yang akan 
memberikan perlindungan kepadanya. Pemerintah memusuhinya dan ia dibawa ke 
hadapan sang raja. Tetapi pejuang tunggal yang tidak berkawan itu menghadapi semua 
tentangan itu dengan keteguhan hati laksana batu karang, demi untuk membela 
kebenaran. Dengan penuh hormat ia berkata kepada ayahnya: 

"Ayahanda yang tercinta, anakanda telah diberi pengetahuan yang tidak diberikan 
kepada ayahanda. Kerana itu, daripada anakanda yang mengikuti perkataan ayahanda, 
sepatutnya ayahandalah yang harus mengikuti ananda". 


Sebagai jawapan terhadap ancaman masyarakatnya, dihancurkannya patung-patung 
berhala mereka untuk membuktikan ketidakmampuan sembahan-sembahan mereka itu. 
Dengan berani dikatakannya kepada raja itu, di hadapan seluruh sidang: 

"Engkau bukanlah junjungan saya. Junjungan saya adalah Dia yang menguasai hidup 
matiku dan hidup matimu, dan yang menguasai pergerakan matahari dengan 
hukumNya". 


Akhirnya, sidang memutuskan bahawa orang ini harus dibakar hidup-hidup. Tetapi orang 
yang berhati seteguh batu karang dan beriman hanya kepada satu Tuhan itu, menghadapi 
hukuman yang mengerikan itu dengan hati tabah. Dan setelah itu, ketika Allah dengan 
kekuasaanNya yang tidak terlawan menyelamatkannya dari bakaran api, ia lalu 
meninggalkan rumahnya, sanak keluarganya, masyarakat dan tanah aimya. Dengan isteri 
dan seorang anak saudaranya, ia berangkat untuk mengembara dari daerah yang satu ke 
daerah yang lain. Ibrahim — yang baginya telah dipersiapkan kekuasaan kependetaan 
yang agung yang boleh memberikan kedudukan yang tinggi dan kekayaan yang 
melimpah yang boleh diwariskan kepada anak cucunya itu — lebih suka memilih hidup 
tanpa rumah dan kemelaratan, kerana ia tidak mahu hidup mewah dengan jalan menjaring 
masyarakat dalam perangkap Tuhan palsu. Sebaliknya, ia mengajak mereka menyembah 
Tuhan yang sebenarnya, dan sebagai imbalan atas ajarannya itu, ia harus menjalani hidup 
yang tidak tetap dengan penuh kesengsaraan. 


MIGRASI 


Setelah meninggalkan rumahnya, Nabiyullah, Ibrahim, mengembara ke Syria, Palestin, 
Mesir, dan negeri-negeri Arab lainnya. Penderitaan-penderitaan apa yang dialaminya 
dalam hidup sebagai pengembara itu, hanya Tuhanlah yang tahu. Beliau tidak membawa 
bekal wang atau barang-barang dari rumahnya, tidak pula perjalanan beliau itu untuk 
mencari penghidupan. Yang difikirnya siang dan malam hanyalah, bagaimana beliau 
boleh membawa kaumnya ke luar dari penghambaan kepada sesama manusia dan 
menjadikan mereka pengabdi-pengabdi Tuhan semata. Kalau orang seperti beliau ini 
tidak boleh ditoleransi oleh keluarga dan masyarakatnya sendiri, bagaimana orang lain 
akan boleh berbaik dengannya? Di mana ia akan mendapat sambutan yang 
menggembirakan hati? Di mana-mana sahaja, yang ada hanyalah pengaruh dan 
kekuasaan pendeta-pendeta dan raja-raja yang mendakwa diri sendiri sebagai Tuhan, dan 
di mana-mana hanya ada masyarakat-masyarakat bodoh yang terperangkap dalam jaring 
Tuhan palsu. Tentu sahaja, di tengah-tengah masyarakat seperti itu, insan semacam 
Ibrahim tidak boleh hidup dengan tenteram? Dia, Ibrahim, tidak bersedia menerima siapa 

pun sebagai Tuhan selain Allah, dan menyerukan kepada masyarakat bahawa tidak 
seorang pun selain Allah yang berhak diperlakukan sebagai Tuhan dan Junjungan, dan 
bahawa kerana itu mereka harus menggulingkan kekuasaan Tuan-tuan dan Tuhan-tuhan 
palsu tersebut, dan mengabdi hanya kepada Wujud yang Maha Esa sahaja. Itulah 
sebabnya mengapa Nabiyullah Ibrahim tidak dapat tinggal dengan tenteram di satu 
tempat. Selama bertahun-tahun beliau mengembara sebagai seorang Badwi, kadang- 
kadang di daerah Kana'an yang berpenduduk, kadang-kadang di Mesir, dan di waktu- 
waktu yang lain di padang pasir Arabia. Seluruh masa dewasanya dihabiskan dalam 
hidup secara demikian, dan rambutnya yang hitampun berubah menjadi putih. 


ANAK-ANAK DAN LATIHAN MEREKA 


Pada masa-masa terakhir dari hidupnya, ketika Nabiyullah Ibrahim hampir berusia 
sembilan puluh tahun dan telah berputus asa untuk memperolehi anak, maka Allah 
menganugerahi beliau anak-anak. Akan tetapi, setelah kehidupannya sendiri tertekan 
demikian rupa, hamba Allah ini tidaklah berfikir untuk mempersiapkan anak-anaknya 
dengan memberi bekal agar mereka mampu mencari penghidupan. Tetapi, satu-satunya 
yang menjadi fikiran manusia Muslim yang sudah tua ini hanyalah, tugas dakwah yang 
telah menghabiskan masa hidupnya itu, mesti diteruskan oleh seseorang sesudah ia 
sendiri meninggal. Untuk maksud inilah ia berdoa kepada Allah agar dikurniai anak. Dan 
ketika Allah mengabulkan pcrmohonannya, maka inginlah ia melatih anak-anaknya itu 
untuk meneruskan tugasnya. Kehidupan manusia sempurna ini adalah kehidupan seorang 
Muslim sejati. Pada awal kedewasaannya, setelah akal budinya matang, ketika ia 
menemukan dan mengenal Tuhan, maka Allah memerintahkan kepadanya: "Aslim" 
(pasrahkanlah dirimu kepadaKu, jadilah seorang Muslim, jadilah milikKu semata-mata), 
dan ia menjawab dengan pernyataan dan sumpahnya: 


Aslamtu li Rabbil alamin. 
"Aku tunduk patuh kepada Tuhan semesta alam". (Al-Our'an, al-Bagarah, 2:131) 


Manusia yang berhati tulus ini menepati sumpahnya selama hidupnya. Demi Penguasa 
alam semesta, ia melepaskan warisan agama nenek-moyangnya, kepercayaan- 
kepercayaan dan ritus-ritusnya serta semua keuntungan yang dibawanya. Ditempuhnya 
nyala api yang berkobar, ditanggungnya kesukaran-kesukaran hidup mengembara dari 
satu negeri ke negeri yang lain, dihabiskannya setiap saat dalam hidupnya untuk 
mengabdi dan mematuhi perintah Penguasa alam semesta dan menyiarkan dinNya,dan 
ketika pada usia tuanya ia dianugerahi seorang putra, maka diinginkannya agar putranya 
itu mengikuti din yang dianutnya itu dan meneruskan pekerjaan yang dikerjakannya. 


CUBAAN TERBESAR 
Namun rupanya cubaan itu semua masih belum lengkap. Masih ada satu ujian lagi, yang 
tanpa ujian ini tidak akan dapat dipastikan bahawa cinta orang yang besar ini terhadap 


Penguasa alam semesta adalah melebihi cintanya kepada segala-galanya yang lain. Masih 
harus diuji apakah satu-satunya anak yang diperolehinya pada usianya yang telah lanjut 

itu, setelah begitu berputus asa dalam pengharapannya, apakah ia mahu mengorbankan 
anak belahan jiwanya itu demi Tuhan semesta alam? Maka cubaan itu pun datanglah dan 
ia menempuhnya. Dan ketika terlihat tanda bahawa ia sudah sedia menyembelih anaknya 
dengan tangannya sendiri, maka turunlah titah Ilahi: "Baiklah, sekarang karnu sudah 
sepenuhnya membuktikan pernyataan dirimu sebagai seorang Muslim sejati. Sekarang 
kamu sudah layak untuk menjadi imam seluruh dunia. Peristiwa ini dilukiskan dalam al- 
Our'an sebagai berikut: 


"Dan (ingatlah), ketika Ibrahim diuji Tuhannya dengan beberapa kalimat (perintah dan 
larangan), lalu Ibrahim wmenunaikannya. Allah berfirman: 'Sesungguhnya Aku 
menjadikanmu imam bagi seluruh manusia". Ibrahim berkata: (Dan saya mohon juga) 
dari keturunanku'. Allah berfirman: 'JanjiKu (ini) tidak mengenai orang yang zalim'. (Al- 
Our'an ,al-Bagarah, 2:124). 


Dengan cara beginilah kepemimpinan dipercayakan kepada Ibrahim, dan jadilah ia 
perintis gerakan Islam yang universal. Selanjutnya, untuk memberikan tenaga pendorong 
bagi gerakan ini, ia memerlukan orang-orang yang tinggal menetap di daerah yang 
berbeza-beza dan bertindak sebagai wakil-wakilnya. Dalam tugas ini tiga orang terbukti 
menjadi tiang kekuatan baginya: yang satu adalah anak saudaranya, Luth: yang kedua 
anaknya tertua, Isma'il (yang telah rela dikorbankan oleh ayahnya), dan yang ketiga 
adalah anaknya yang muda, Ishag. 


LUTH DIKIRIM KE TRANSJORDANIA 


Ibrahim menempatkan anak saudaranya di Sodom, yang sekarang disebut Transjordania. 
Pada masa itu di daerah itu tinggal masyarakat yang moralnya paling rosak. Tujuan 
Ibrahim adalah untuk memperbaiki masyarakat tersebut dan juga mempengaruhi daerah- 
daerah sekitarnya kerana kafilah-kafilah dagang keluar-masuk antara Iran, Irag dan Mesir 
selalu melewati daerah ini, dan dari tempat ini dakwah agama dapat ditujukan ke kedua 
arah. 


ISHAO DIKIRIM KE PALESTIN 


Anak yang muda, Ishag, ditempatkan diKana'an dan sekarang disebut Palestin. Daerah ini 
terletak antara Syria dan Mesir, dan kerana letaknya di tepi pantai, maka negeri-negeri 
lain juga dapat dipengaruhi dari sini. Dari daerah ini gerakan Islam mencapai Mesir 
melalui putera Ishag, Ya' akub (yang juga disebut Israil) dan melalui cucunya, Yusuf. 


ISMA'IL TETAP DI HIJAZ 
Anak yang tua, Isma'il, ditempatkan di Makkah di daerah Hijaz, dan Ibrahim sendiri 
tinggal bersamanya untuk waktu yang lama untuk menyebarkan Islam ke seluruh 


bahagian semenanjung Arab. 


MEMBANGUNKAN KA'BAH 

Di tempat ini, ayah dan anak itu membangun pusat gerakan Islam yang terkenal ke 
seluruh dunia dengan sebutan Ka'bah. Allah sendirilah yang memilih tempat ini dan 
memberikan petunjuk di mana Ka'bah itu harus dibangun. Bangunan ini tidaklah 
dimaksudkan hanya untuk upacara penyembahan sahaja, seperti halnya masjid-masjid, 
tetapi sejak mula ia telah dimaksudkan untuk menjadi pusat dakwah gerakan universal 
Islam, dan tujuannya adalah agar orang-orang yang beriman kepada Allah, yang datang 
dari semua tempat, boleh berkumpul di sini melaksanakan ibadat kepada Allah secara 
bersama-sama, dan kembali ke negeri masing-masing dengan pesan Islam. Acara 
berkumpul inilah yang dinamakan haji. Kisah-kisah terperinci tentang bagaimana pusat 
kegiatan dakwah ini dibangun, apa perasaan yang dirasakan ayah dan anak itu, dan doa 
apa yang mereka panjatkan ketika mereka mendirikan tembok-temboknya, dan 
bagaimana haji diajarkan,diberikan dalam al-Gur'an sebagai berikut: 


"Sungguh, rumah yang mulaMula dibangun untuk (tempat beribadat) manusia, ialah 
Baitullah yang di Bakkah (Makkah) yang diberkati dan menjadi petunjuk bagi manusia. 
Padanya terdapat tanda-tanda yang nyata, (di antaranya) Magam Ibrahim, barangsiapa 
memasukinya (Baitullah itu) menjadi amanlah dia..." (Al-Our'an, Ali-'Imran, 3:96-97) 


"Dan apakah mereka tidak memperhatikan, bahawa sesungguhnya Kami telah 
menjadikan (negeri mereka) tanah suci yang aman, sedang manusia sekitarnya rompak- 
merompak.." (Al-Our'an, al-Ankabut, 29:67) 


Ertinya, dalam Ka'bah selalu ada kedamaian dan keamanan, walaupun di sekitarnya 
perompakan bermaharajalela, pembunuhan, kerosakan, permusuhan dan peperangan, 
sedemikian amannya sehingga pembunuh-pembunuh yang paling ganas pun tidak berani 
menyentuh mangsanya di tempat itu. 


DO'A IBRAHIM 


"Dan (ingatlah), ketika Kami menjadikan rumah itu (Baitullah) tempat berkumpul bagi 
manusia dan tempat yang aman. Dan jadikanlah sebahagian Magam Ibrahim tempat 
solat. Dan telah Kami perintahkan kepada Ibrahim dan Isma'il: “Bersihkanlah rumahku 
untuk orang-orang yang thawaf, yang i'tikaaf, yang ruku' dan yang sujud'. Dan (ingatlah) 
ketika Ibrahim berdo'a: 'Ya Tuhanku, jadikanlah negeri ini, negeri yang aman sentosa, 
dan berikanlah rezeki dari buah-buahan kepada penduduknya yang beriman di antara 
mereka kepada Allah dan hari kemudian. Allah berfirman: 'Dan kepada orang yang kafir 
pun Aku beri kesenangan sementara, kemudian Aku paksa ia menjalani siksa neraka dan 
itulah seburuk-buruk tempat kembali'. Dan (ingatlah), ketika Ibrahim meninggikan 
(membina) dasar-dasar Baitullah bersama Isma'il (seraya berdo'a): 'Ya Tuhan kami 
terimalah daripada kami (amalan kami), sesungguhnya Engkaulah Yang Maha 
Mendengar lagi Maha Mengetahui'. Ya Tuhan kami, jadikanlah kami berdua orang yang 
tunduk patuh kepada Engkau dan (jadikanlah) diantara anak cucu kami ummat yang 
tunduk kepada Engkau dan tunjukkanlah kepada kami cara-cara dan tempat-tempa 
tibadat haji kami, dan terimalah taubat kami. Sesungguhnya Engkaulah Yang Maha 
Penerima taubat lagi Maha Penyayang. Ya Tuhan kami, utuslah untuk mereka seorang 
Rasul dari kalangan mereka, yang akan membacakan kepada mereka al-Kitab (al- 

Our'an) dan hikmah serta mensucikan mereka. Sesungguhnya Engkaulah yang Maha 
Perkasa lagi Maha Bijaksana." (Al-Our'an, al-Bagarah, 2:125-129) 


"Dan (ingatlah), ketika Ibrahim berkata: 'Ya Tuhanku, jadikanlah negeri ini (Makkah), 
negeri yang aman, dan jauhkanlah aku beserta anak-cucuku daripada menyembah 
berhala-berhala'. Ya Tuhanku, sesungguhnya berhala-berhala itu telah menyesatkan 
kebanyakan daripada manusia, maka barangsiapa yang mengikutiku, maka 
sesungguhnya orang itu termasuk golonganku, dan barangsiapa yang mendurhakai aku, 
maka sesungguhnya Engkau, Maha Pengampun lagi Maha Penyayang. Ya Tuhan kami, 
sesungguhnya aku telah menempatkan sebahagian keturunanku di lembah yang tidak 
mempunyai tanaman-tanaman dekat rumah Engkau (Baitullah) yang dihormati, ya 
Tuhan kami, (yang demikian itu) agar mereka mendirikan solat, maka jadikanlah hati 
sebahagian manusia cenderung kepada mereka dan beri rezekilah mereka dari buah- 
buahan, mudahMudahan mereka bersyukur". (Al-Our-'an, Ibrahim, 14:35-37) 


"Dan (ingatlah), ketika kami memberikan tempat kepada Ibrahim di tempat Baitullah 
(dengan mengatakan): "Janganlah kami mempersekutukan sesuatupun dengan Aku dan 
sucikanlah rumahKu ini bagi orang-orang yang thawaf, dan orang-orang yang beribadat 
dan orang-orang yang ruku' dan sujud. Dan berserulah kepada manusia untuk 
mengerjakan haji niscaya mereka akan datang kepadamu dengan berjalan kaki, dan 
mengendarai unta yang kurus yang datang dari segenap penjuru yang jauh, supaya 
mereka mempersaksikan berbagai manfaat bagi mereka dan supaya mereka menyebut 
nama Allah pada hari yang telah ditentukan atas rezeki yang Allah telah berikan kepada 
mereka berupa binatang ternak Maka makanlah sebahagian daripadanya dan 
(sebahagian lagi)berikanlah untuk dimakan orang yang sengsara lagi fakir" (Al-Our'an, 
al-Hajj, 22:26-28) 


Itulah cerita awal mulanya haji yang kini dinyatakan sebagai tiang Islam yang kelima. 
Dari cerita tadi anda tahu bahawa Makkah dahulu adalah markas besar misi Rasul yang 
ditunjuk untuk pertama kalinya di dunia untuk menyebarkan Islam. Ka'bah adalah titik 
pusat di mana dakwah disampaikan ke berbagai penjuru dunia, dan sistem haji 
diperkenalkan dengan tujuan agar mereka yang menyatakan diri sebagai hamba-hamba 
Tuhan dan menyerahkan diri kepadaNya, apapun kebangsaan dan tanah-air mereka, dapat 
berkumpul di satu tempat dan mengelilingi pusatnya setiap tahun. Akan tampak seolah- 
olah, secara lahiriyah, mereka menggambarkan perasaan batin mereka bahawa hidup 
mereka adalah laksana roda yang selalu berputar di sekitar paksinya. 

3, SEJARAH HAJI 


Saudara-saudara sesama Muslim. 


Dalam khutbah saya yang telah lalu, saya telah menerangkan bagaimana haji bermula dan 
apa tujuannya. Saya juga telah menerangkan bahawa Ibrahim telah menjadikan Makkah 
sebagai pusat gerakan Islam dan menempatkan anaknya yang tertua, Isma'il, di sana 
untuk meneruskan perjuangannya. 


KEBIASAAN MENYEMBAH BERHALA DI KALANGAN KETURUNAN 
IBRAHIM 


Hanya Tuhanlah yang tahu berapa lama keturunan-keturunan Isma'il tetap menetapi din 
yang diwariskan Isma'il kepada mereka. Yang jelas, setelah beberapa abad, orang-orang 
tersebut lupa semua ajaran dan cara hidup nenek-moyang mereka, dan sedikit demi 
sedikit mulai mengambil lagi upacara-upacara yang sesat yang banyak dilakukan 
masyarakat jahil yang lain. Ratusan berhala dipasang di sekitar Ka'bah yang dulu 
dibangun sebagai pusat dakwah dan seruan untuk menyembah satu Tuhan, dan ironinya, 
ada juga patung Nabi Ibrahim dan Isma'il sendiri, yang justru selama hidup mereka waktu 
mereka habis dipergunakan untuk membanteras praktik-praktik penyembahan berhala. 
Keturunan-keturunan Ibrahim yang lurus hati itu, membuat berhala-berhala yang diberi 
nama Lat, Manat, Hubal, Nasr, Yaghus, Uzza, Asaf, Naela, dan entah apa lagi yang lain, 
yang mereka sembah. Mereka juga menyembah bulan, Neptunes, Venus dan banyak 
bintang-bintang yang lain. Selanjutnya, mereka juga menyembah jin, hantu, malaikat dan 
roh nenek-moyang mereka yang sudah meninggal. Kejahilan mereka adalah sedemikian 
rupa sehingga apabila mereka lupa membawa berhala rumah tangga dalam perjalanan, 
maka mereka sembah batu apa sahaja yang bagus rupanya yang mereka temui di tengah 
jalan, dan kalau tidak ada batu yang mereka jumpai, maka mereka lalu membuat bola dari 
tanah yang mereka perciki dengan susu kambing, dan jadilah gumpalan tanah yang tidak 
bernyawa itu Tuhan mereka. Sistem kependetaan, dengan kedudukan dan hak-hak 
istimewanya, mereka dirikan lagi, suatu perlakuan yang dulu diperangi oleh Ibrahim di 
Irag. Mereka menjadikan Ka'bah sebagai kuil dan bermukim di sekitarnya sebagai 
pengawal-pengawalnya. Mereka ubah haji menjadi upacara ziarah kuil dan 
menggalakkan penyembahan berhala dalam Rumah, yang asalnya dibangun untuk 
menyiarkan kepercayaan kepada satu Tuhan. Dengan menggunakan segala macam tipu- 
daya dan bujukan, mereka mulai menerima hadiah-hadiah dan persembahan- 
persembahan dari para pemuja berhala yang datang dari seluruh penjuru semenanjung 
Arabia. Dengan cara demikian seluruh hasil perjuangan Ibrahim dan Isma'il mereka 
musnahkan dan tujuan diadakannya haji mereka gantikan dengan tujuan yang lain. 


BAGAIMANA HAJI DISELEWENGKAN 
e PERTANDINGAN PARA PENYAIR 


Penyelewengan terhadap haji, di masa kebodohan itu dapat dilihat dari kenyataan bahawa 

upacara itu diubah menjadi suatu pekan raya yang diadakan setiap tahun. Suku-suku yang 
besar dengan kelompok-kelompoknya datang ke Makkah dan berkhemah secara terpisah- 
pisah. Para penyair dan badut-badut dari setiap suku berlumba-lumba mengarang puji- 
pujian terhadap keberanian, kemasyhuran, kemuliaan, kekuatan dan kemurahan hati 
orang-orang sesama sukunya dan saling menyaingi dalam membanggakan diri dan 
kesombongan, hingga akhirnya menjurus kepada saling sindir menyindir. 


e MEMPAMERKAN KEMURAHAN HATI YANG PALSU 


Kemudian diadakan pula persaingan pameran kemurahan hati. Untuk menyatakan 
kelebihan dirinya, ketua dari tiap-tiap suku memasang kuali-kuali raksasa dan beradu 
siapa yang paling menyembelih unta dan memasaknya. Satu-satunya tujuan dari 
keborosan ini hanyalah agar nama mereka terangkat di seluruh semenanjung Arab dan 
disebarkankan bahawa si anu menyembelih sekian banyak unta dan si fulan memberi 
makan sekian banyak orang. Menyanyi, menari, minum-minum, berzina dan berpesta ria 
dilakukan seramai-ramainya dan sepuas-puasnya, dan hampir-hampir tidak terlintas 
dalam fikiran siapa pun untuk ingat kepada Tuhan. 


e THAWAF DENGAN TELANJANG 


Thawaf juga dilakukan, Tetapi bagaimana? Laki-laki dan perempuan beramai-ramai 
mengelilingi Ka'bah dengan bertelanjang dan mengucapkan kata-kata: "Kami datang 
kepada Tuhan dalam keadaan seperti ketika kami dilahirkan". Ibadat juga dikerjakan 
dalam mushalla Ibrahim, Tetapi bagaimana? Yakni dengan bertepuk-tepuk tangan, 
bersiul dan meniup trompet. Nama Tuhan juga disebut, Tetapi bagaimana menyebutnya? 
mereka mengatakan: 


"Tuhan, inilah kami datang. Tidak ada sekutu bagiMu kecuali yang berada di sisiMu dan 
menjadi milik Mu. Engkau adalah pemiliknya dan pemilik dari apa yang dimilikinya.” 


e KONSEP BERKORBAN 


Mereka juga mempersembahkan pengorbanan-pengorbanan atas nama Tuhan, Tetapi 
dengan cara bagaimana? Darah binatang yang disembelih disiramkan ke dinding Ka'bah 
dan dagingnya dilemparkan di depan pintunya dengan anggapan bahawa — na'udzubillah 
min dzalik — Allah menghendaki daging tersebut. 


» PENODAAN BULAN SUCI 
Ibrahim telah menyatakan empat bulan haji sebagai bulan-bulan suci dan membuat 
peraturan bahawa dalam bulan-bulan tersebut tidak boleh dilakukan perang dan tindakan 
kekerasan. Orang-orang itu menghormati peraturan ini sebaik mungkin. Tetapi bila 


mereka ingin mengadakan peperangan, maka mereka "menghutang" bulan suci ini untuk 
mereka pakai berperang dan memberikan gantinya pada tahun berikutnya. 


e PEMBATASAN-PEMBATASAN TERHADAP DIRI SENDIRI 

Selanjutnya, kerana kebodohan, bahkan orang-orang yang berniat baik dalam 
menjalankan agama melakukan cara-cara yang aneh. Sebahagian dari mereka berangkat 
untuk haji tanpa membawa bekal dan mengemis sepanjang jalan. Mereka menganggap 
perbuatan seperti itu sebagai tindakan kesalehan. Mereka menyatakan diri sebagai 
mutawakkilun (orang-orang yang mempercayakan diri sepenuhnya kepada Tuhan), yang 
berniat pergi ke rumah Tuhan, dan kerananya tidak memerlukan bekalan material. 
melakukan perdagangan dan mencari penghidupan selama dalam perjalanan haji pada 
umumnya dianggap terlarang. Banyak orang tidak makan dan tidak minum selama musim 
haji dan menganggap perbuatan mereka itu sebagai "ibadat". Sebahagian orang, semasa 
melakukan haji, berhenti berbicara, dan haji semacam ini dinamakan haji Musmit, iaitu 
haji membisu. Dan banyak lagi kebiasaan-kebiasaan lain yang terlalu banyak untuk 
disebutkan di sini. 


DO'A NABI IBRAHIM TERKABUL 


Keadaan seperti ini berterusan selama lebih kurang selama dua ribu tahun. Tidak seorang 
Rasul Arab pun yang lahir selama masa yang panjang tersebut, tidak pula ada ajaran asli 
dari Rasul Tuhan yang sampai kepada bangsa tersebut. Namun akhirnya tibalah saatnya 
do'a Ibrahim dikabulkan, do'a yang disampaikannya kepada tuhan ketika mendirikan 
Ka'bah iaitu: 


"Ya Tuhan kami, utuslah untuk mereka seorang Rasul dari kalangan mereka, yang akan 
membacakan kepada mereka ayat-ayat Engkau, dan mengajarkan kepada mereka al- 
Kitab (al-Our'an) dan hikmah serta mensucikan mereka..." 

(Al-Our'an, al-Bagarah, 2:129) 


Sebagai jawapan atas do'a tersebut bangkitlah seorang manusia sempurna dari keturunan 
Ibrahim yang bernama Muhammad Ibn Abdullah saw. Sebagaimana halnya Ibrahim yang 
dilahirkan dalam keluarga pendeta dan pemuka agama, demikian pula Muhammad saw 
juga dilahirkan dalam keluarga yang turun-temurun menjawat jawatan pemimpin 
keagamaan dan penjaga Ka'bah. Sebagaimana halnya Ibrahim yang telah menghentam 
kesesatan kependetaan keluarganya, demikian juga Muhammad saw juga melakukan 
tindakan yang serupa, malahan lebih dari itu. Muhammad saw betul-betul mengakhiri 
kesesatan tersebut untuk selama-lamanya juga, sebagaimana Ibrahim yang berjuang 
untuk menghapuskan ketuhanan tuhan-tuhan palsu dan kepercayaan-kepercayaan yang 
bathil dan memperjuangkan tertegak dan tersebarnya penghambaan kepada satu Tuhan 
sahaja, maka usaha yang sama juga dilakukan oleh Rasulullah Muhammad saw yang 
menghidupkan kembali din yang asli dan yang murni yang diperkenalkan oleh Ibrahim. 
Ketika dalam masa dua puluh satu tahun ia berhasil menyelesaikan tugas tersebut, maka 
sekali lagi, dengan perintah Allah, ia menyatakan Ka'bah sebagai pusat penyembahan 
kepada Allah, dan menyerukan seruan yang sama kepada manusia agar datang ke pusat 
peribadatan 'tersebut untuk mengerjakan haji. 


" ..Mengerjakan haji adalah kewajipan manusia kepada Allah, iaitu (bagi) orang yang 
sanggup mengadakan perjalanan ke Baitullah. Barangsiapa yang mengingkari 

(kewajipan haji), maka sesungguhnya Allah Maha Kaya (tidak memerlukan sesuatu) dari 
alam semesta". 
(Al-Our'an, Ali 'Imran, 3:97) 


KEBANGKITAN KEMBALI SUNNAH ISLAM 


Dengan cara ini, bersama dengan pembaharuan Haji, maka semua adat istiadat zaman 
jahiliyah yang telah menguasai masyarakat selama dua ribu tahun sama sekali terhapus. 


BERAKHIRNYA PENYEMBAHAN BERHALA 


Seluruh berhala di Ka'bah dihancurkan. Penyembahan objek-objek selain Allah yang 
dilakukan di situ dihentikan. Semua upacara-upacaranya disapu bersih. Semua pekan- 
raya dan pusat-pusat hiburan ditutup, dan diumumkan bahawa ibadat kepada Allah harus 
dilakukan dengan cara yang telah ditentukan. 


"..Dan berzikirlah (dengan menyebut) Allah sebagaimana yang ditunjukkanNya 
kepadamu, dan kamu sebelum itu benar-benar termasuk orang yang sesat". (Al-Our'an, 
al-Bagarah, 2:198) 


LARANGAN TERHADAP PERBUATAN-PERBUATAN TIDAK SEBUKANOH 
Segala macam perbuatan yang tidak sebukanoh dilarang keras. 


"..Barangsiapa yang menetapkan niatnya dalam bulan itu akan mengerjakan haji, maka 
tidak boleh rafats (mengeluarkan perkataan yang menimbulkan berahi yang tidak 
sebukanoh atau bersetubuh). Berbuat fasik dan berbantah-bantahan di dalam masa 
mengerjakan haji..." (Al-Our'an, al-Bagarah, 2:197) 


PERTANDINGAN PUISI DIAKHIRI 


Pertandingan antara penyair, mengunggul-unggulkan nenek moyang, pertandingan satira 
dan menjilat orang-orang besar diberhentikan semua. 


"Apabila kamu telah menyelesaikan ibadah hajimu, maka berzikirlah dengan menyebut 
Allah, sebagaimana kamu menyebut-nyebut (membangga-banggakan) nenek-moyangmu, 
atau (bahkan) berzikirlah lebih banyak dari itu..." (Al-Our'an,al-Bagarah, 2:200) 


BERAKHIRNYA PAMERAN KEMURAHAN HATI 


Semua pertandingan kemurahan hati yang dimaksudkan semata-mata untuk 
mempamerkan dan mengangkat nama, dihentikan. Sebagai gantinya dihidupkannya 
kembali sunnah Ibrahim, iaitu menyembelih binatang korban dengan nama Allah semata- 
mata, dengan tujuan agar dengan korban yang disembelih oleh orang-orang kaya itu, 
Haji-Haji yang miskin dapat menikmati dagingnya. 

"..Makan dan minumlah, dan janganlah berlebih-lebihan. Sesungguhnya Allah tidak 
menyukai orang-orang yang berlebih-lebihan." (Al-Our'an, al-A raf, 7:31) 


"..Maka sebutlah olehmu nama Allah ketika kamu menyembelihnya (unta-unta) dalam 
keadaan berdiri (dan telah terikat). Kemudian apabila telah roboh (mati), maka 
makanlah sebahagiannya dan beri makanlah orang yang rela dengan apa yang ada 
padanya (yang tidak meminta-minta) dan orang yang meminta-minta..." 

(Al-Our'an, al-Hajj, 22:36) 


DILARANG  MEMERCIK-MERCIKKAN DARAH DAN  MELEMPAR- 
LEMPARKAN DAGING BINATANG KORBAN 


Praktik memercikkan darah binatang korban dan melemparkan dagingnya ke Ka'bah 
dihentikan. Untuk hal ini Allah berfirman: 


"Daging-daging unta dan darahnya itu sekali-kali tidak dapat mencapai (keredhaan) 
Allah, tetapi ketakwaan daripada kamulah yang dapat mencapainya.." 

(Al-Our'an, al-Hajj, 22:37) 

DILARANG THAWAF DENGAN TELANJANG 


Thawaf dengan telanjang dilarang keras. Allah berfirman: 


"Katakanlah 'Siapakah yang telah mengharamkan perhiasan dari Allah yang telah 
dikeluarkanNya untuk hamba-hambaNya..." (Al-Our'an, al-A 'raf, 7:32) 


"Katakanlah: 'Sesungguhnya Allah tidak memerintahkan (mengerjakan) perbuatan yang 
keji'..." (Al-Our'an, al-A'raf, 7:28) 


"Wahai anak Adam! Pakailah perhiasanmu (yakni pakaian) di setiap (memasuki) 
masjid..." (Al-Our'an, al-A'raf, 7:31) 


DILARANG MENGALIHKAN BULAN-BULAN HAJI 


Dilarang menukar bulan haji dengan bulan biasa yakni menukar bulan haram menjadi 
bulan halal untuk tujuan peperangan. 


"Sesungguhnya mengundur-undurkan bulan haram itu adalah menambah kekafiran, 
disesatkan orang-orang yang kafir dengan mengundur-undurkan itu, mereka 
menghalalkannya pada suatu tahun dan mengharamkannya pada tahun yang lain, agar 
mereka dapat menyesuaikan dengan bilangan yang Allah mengharamkannya maka 
mereka menghalalkan apa yang diharamkan Allah..." 

(Al-Our'an, at-Taubah, 9:37) 


PERINTAH MEMBAWA BEKAL 

Dilarang berangkat haji tanpa membawa bekal. Dikatakan 
"..Berbekallah, dan sesungguhnya sebaik-baik bekal adalah tagwa dan bertagwalah 
kepadaKu hai orang-orang yang berakal." (Al-Our-an, al-Bagarah, 1:197) 


IZIN UNTUK MENCARI KEHIDUPAN SELAMA BERHAJI 


Sebelumnya, tidak mencari penghidupan selama berhaji dianggap suatu tindakan 
kebajikan, kerana memanfaatkan sumber-sumber kehidupan dalam keadaan berhaji 
dianggap tidak halal. 


Pemikiran ini ditolak: 


"Tidaklah ada dosa bagimu bila kamu untuk mencari kurnia (rezeki hasil perniagaan) 
dari Tuhanmu..." (Al-Our'an, al-Bagarah, 2:198) 


BERAKHIRNYA ADAT KEBIASAAN JAHILIYAH 


Cara haji bisu, haji lapar dan haji haus juga diakhiri. Setelah dihapuskan semua adat 
kebiasaan jahiliyah tersebut, haji dijadikan suatu model kesalehan, ketagwaan, kesucian, 
kesederhanaan dan kekhusyu'kan. 


Para Haji diperintahkan, ketika berangkat dari rumah, mereka harus menyucikan diri dari 
semua kotoran, menghapuskan nafsu seks, menangguhkan hubungan badan dengan isteri, 
dan meninggalkan bahasa dan pembicaraan yang kotor serta tindakan-tindakan yang tidak 
sopan dan tidak sebukanoh. 


PENETAPAN MIOAT 


Pada semua jalan yang menuju Ka'bah, pada jarak beberapa batu jauhnya dipasang tanda- 
tanda yang menunjukkan bahawa sebelum melanjutkan perjalanan melewati batas-batas 
tersebut semua Haji harus mengenakan pakaian ihram, pakaian seragam agar orang kaya 
dan orang miskin sama darjatnya, perbezaan-perbezaan kebangsaan terhapuskan dan 
semua orang nampak sama di hadapan Allah sebagai pemohon-pemohon yang rendah 
hati. 


PERINTAH UNTUK MEMELIHARA SUASANA DAMAI 


Dalam berpakaian ihram, diharamkan membunuh binatang apapun, apalagi manusia. 
Tujuannya adalah untuk menciptakan suasana perdamaian, dan menspiritualisasikan 
fikiran para Haji. 


Keempat-empat bulan haji dijadikan bulan-bulan suci hingga tidak ada peperangan dalam 
masa tersebut. Kedamaian menguasai semua jalan menuju ke Ka'bah, dan tidak seorang 
Haji pun yang dirompak di jalan. Apabila para Haji sampai ke Ka'bah dengan cara 
demikian, maka tidak ada pesta-pesta, hiburan-hiburan atau permainan-permainan, 
berfoya-foya ataupun keramaian-keramaian yang akan mereka jumpai. Di setiap langkah 

hanya ada ingatan kepada Allah. Di sana hanya ada solat dan do'a-do'a, ibadat-ibadat, 
penyembelihan korban dan thawaf mengelilingi Ka'bah. Kalaupun, ada suara, maka itu 
hanyalah: 


HANYA SATU SLOGAN: TALBIYAH 


"Tuhanku! Inilah aku datang. Aku datang, aku datang. Tiada sekutu bagiMu. Aku datang. 
Sungguh, segala puji hanyalah bagiMu. Seluruh rahmat adalah milikMu. Semua 
kedaulatan hanyalah hakMu". 


Rasulullah mengatakan tentang haji yang rapi, bersih, tidak dinodai nafsu dan ikhlas 
seperti itu, demikian: 


"Barangsiapa melakukan haji semata-mata kerana Allah dan dalam melakukannya ia 
tidak melakukan tindakan-tindakan seks dan tindakan-tindakan yang tidak sebukanoh, 
maka ia kembali dari hajinya dalam keadaan suci seperti bayi yang baru sahaja 
dilahirkan". 


PENTINGNYA HAJI SEBAGAI IBADAT WAJIB 


Sebelum saya terangkan kepada anda manfaat-manfaat haji, saya mesti menunjukkan 
dahulu seperti apa kewajipan haji itu. Allah menyatakan dalam al-Gur'an: 


"Mengerjakan haji adalah kewajipan manusia terhadap Allah, iaitu (bagi) orang yang 
sanggup mengadakan perjalanan ke Baitullah. Barangsiapa yang mengingkari 
(kewajipan haji) maka sesungguhnya Allah Maha Kaya (tidak memerlukan sesuatu) dari 
semesta alam". (Al-Our'an, Ali-'Imran, 3:97) 


Dalam ayat ini, keingkaran mengerjakan haji, padahal memiliki seruan untuk 
melakukannya, dinyatakan sebagai ingkar (kufr) dan penjelasannya terdapat dalam dua 
hadis dari Rasulullah berikut ini: 

"Barangsiapa mempunyai bekal dan kenderaan untuk perjalanan ke Rumah Tuhan, 
Tetapi tidak mengerjakannya, maka bila ia mati dalam keadaan demikian, maka 
kematiannya itu sama dengan kematian orang Yahudi dan orang Kristian": 


"Barangsiapa yang tidak mengerjakan haji bukan kerana terhalang oleh kesibukannya 
yang nyata, atau oleh titah penguasa yang zalim, atau oleh penyakit yang 
menghalanginya, dan ia mati dalam keadaan seperti itu, maka bererti ia sengaja mati 
sebagai orang Kristian atau Yahudi". 


Untuk menjelaskan Hadis ini, Khalifah "Umar mengatakan. 
"Aku ingin mengenakan jizyah (pajak bagi warga negara bukan Muslim) kepada orang- 


orang yang tidak mahu melakukan haji padahal mempunyai syarat yang diperlukan. 
Mereka bukan Muslim.” 

Dari perintah Allah dan penjelasannya oleh Rasulullah dan Khalifah 'Umar tersebut di 
atas, anda tentu dapat menilai bahawa kewajipan haji ini bukanlah kewajipan yang boleh 
anda laksanakan atau tidak laksanakan menurut kemahuan anda sendiri sahaja, Tetapi 
adalah suatu kewajipan yang wajib dilaksanakan minimum sekali seumur hidup bagi 
orang Muslim yang mampu menyediakan pembiayaan pulang pergi ke Ka'bah dan sihat 
badannya. Tidak peduli dibahagian dunia mana ia tinggal, dan apapun tanggung 
jawabnya dalam memelihara keluarganya, usaha penghidupannya, dan terhadap tugas 
jabatannya. Mereka yang menghindari haji dan menundanya dari tahun ke tahun dengan 
alasan seribu-satu macam kesibukan mesti berfikir akan iman mereka, masihkah mereka 
betul-betul beriman atau tidak? Adapun mereka yang tidak pernah memikirkan — walau 
sekalipun dalam hidupnya — bahawa ada kewajipan haji, dan tenang-tenang sahaja 
bepergian ke seluruh penjuru dunia, dan melewati pantai Hijaz yang hanya berjarak 
beberapa jam sahaja dari Makkah, dalam perjalanan mereka yang berulang-ulang ke 
Fropah yang mereka cintai itu, maka mereka sebenarnya bukanlah orang-orang Islam. 
Dustalah bila mereka menyebut dirinya Muslim. Dan mereka yang mengatakan bahawa 
orang-orang seperti itu adalah orang-orang Islam, sebenarnya tidak tahu apa-apa tentang 
al-Our'an. Orang-orang yang tidak mahu memikirkan kewajipan haji tersebut, mungkin 
sahaja mengatakan bahawa mereka selalu memikirkan Islam. Bagaimanapun, mereka 
adalah orang-orang yang hatinya kosong dari rasa kepatuhan kepada Allah dan iman 
kepada perintah-perintahNya. 

4, MANFAAT-MANFAAT HAJI 


AI 


Saudara-saudara sesama Muslim. 


Dalam Gur'an Suci, di mana Allah Yang Maha Kuasa memerintahkan Ibrahim untuk 
menyerukan kepada manusia agar mengerjakan haji, alasan pertama yang mendasari 
perintah tersebut adalah: 


"Supaya mereka mempersaksikan berbagai manfaat bagi mereka..." 
(Al-Our'an, a/-Hajj, 22:28) 


Maksudnya, agar mereka berkumpul di sana dan menyaksikan dengan mata kepala 
sendiri bahawa haji itu dimaksudkan untuk kebaikan mereka sendiri, dan manfaat- 
manfaatnya) hanya boleh dirasakan oleh orang yang mengerjakannya sendiri. 


Diriwayatkan bahawa Imam Abu Hanifah, sebelum beliau mengerjakan haji, merasa 
ragu-ragu tentang ibadat mana di antara ibadat-ibadat dalam Islam yang paling tinggi 
nilainya. Tetapi ketika dalam mengerjakan haji beliau menyaksikan berbagai manfaat 
yang terkandung di dalamnya, maka dengan tidak ragu-ragu lagi beliau menyatakan 
bahawa hajilah ibadat yang paling tinggi nilainya. 


SIFAT-SIFAT PERJALANAN HAJI 


Manusia di dunia pada umumnya mengenal dua macam perjalanan. Yang pertama adalah 
perjalanan yang dilakukan untuk mencari kehidupan, atau perjalanan untuk perniagaan. 
Yang kedua adalah perjalanan yang dilakukan untuk bersenang-senang dan melihat-lihat, 
Dalam kedua-dua jenis perjalanan ini, dorongan yang menggerakkannya adalah 
keperluan dan keinginan hati. Seseorang meninggalkan rumah dengan tujuan pribadinya 
sendiri, menghabiskan wang dan waktu demi tuntutannya sendiri. Tidak ada masalah 
pengorbanan dalam kedua-dua jenis perjalanan itu. Tetapi kedudukan perjalanan khusus 
yang dinamakan haji adalah sangat berbeza dari perjalanan-perjalanan lainnya. Perjalanan 
ini tidaklah ditujukan untuk mencapai tujuan pribadi atau keinginan diri sendiri. 
Perjalanan haji ditujukan semata-mata untuk Allah, dan untuk memenuhi kewajipan yang 
diperintahkan olehNya. Tidak seorang pun yang akan bersedia melakukan perjalanan ini 
sebelum, setidak-tidaknya, ia mempunyai rasa cinta dan rasa takut kepada Allah serta 
merasakan bahawa ia benar-benar wajib melaksanakan kewajiban yang telah 
diperintahkan Allah itu. Kerana itu, barangsiapa yang berangkat haji, berpisah dengan 
keluarga dan sanak kerabatnya untuk waktu yang lama, membiarkan urusan 
kehidupannya terbengkalai sementara, membelanjakan wang dan menanggung berat dan 
susahnya perjalanan, maka dengan tindakannya itu ia membuktikan bahawa ia memiliki 
rasa cinta kepada Allah serta rasa berkewajiban untuk menjalankan perintahNya, bahawa 
ia mempunyai kekuatan hati untuk meninggalkan rumahnya bila diperintahkan untuk itu, 
demi Tuhan, dan bahawa ia berani menghadapi kesulitan-kesulitan dan kesusahan- 
kesusahan dan dengan suka rela mengorbankan harta benda dan keselesaan hidupnya 

diemi untuk mencari keredhaan Tuhan. 
KECENDERUNGAN KEPADA KEBAJIKAN DAN KESALEHAN 


Apabila seorang calon haji telah siap untuk melakukan perjalanan dengan niat yang suci 
seperti ini, maka sikap mentalnya akan berubah warna. Hatinya, yang menyala dengan 
cinta kepada Tuhan dan berdenyut dengan kerinduan untuk mengunjungi rumahNya, 
akan mulai terisi dengan fikiran-fikiran yang saleh sahaja. Ia akan bertaubat atas dosa- 
dosanya yang telah lalu, meminta ma'af kepada orang-orang yang mungkin telah 
disalahinya, akan mencuba untuk melunaskan seluruh kewajipan yang tertinggal agar ia 
boleh pergi kehadrat Allah tanpa membawa hutang kewajipan terhadap sesamanya, akan 
menjauhi segala dosa dan kejahatan, dan cenderung pada kecintaan akan kebajikan. 
Kemudian, pada saat ia melangkah untuk memulai perjalanannya, maka semakin dekat ia 
kepada rumah Allah, semakin besar pula kesenangannya untuk berbuat kebaikan. Ia akan 
berlaku hati-hati agar jangan sampai menyakiti dan merugikan orang lain, dan akan cuba 
memberikan bantuan dan pertolongan apa pun yang boleh diberikannya kepada orang 
lain. Hatinya sendiri akan menolak segala macam penyelewengan, ketidaksebukanohan, 
ketidakjujuran, pertengkaran dan perbalahan, kerana ia sedang berjalan di jalan Allah. 
Tidak mungkin seseorang yang sedang bepergian menuju tanah suci mengerjakan 
keburukan-keburukan? Bagaimana itu akan boleh terjadi? 


Begitulah, dengan demikian seluruh perjalanannya itu akan merupakan 'ibadat 
sepenuhnya. Berbeza dengan perjalanan-perjalanan lainnya, maka dalam perjalanan haji 
ini tidak akan pernah terlintas dalam fikiran pelakunya untuk melakukan hal-hal yang 
merugikan orang lain. Perjalanan ini adalah perjalanan yang sepanjang jalannya akan 
terus-menerus membersihkan hati dan jiwa orang yang melakukannya. Perjalanan ini 
adalah laksana suatu proses penyegaran dan pembersihan kembali iman, yang pasti 
ditempuh oleh setiap orang Islam yang pergi haji. 


IHRAM DAN KEADAAN YANG DITIMBULKANNYA 


Sesudah menyelesaikan sebahagian dari perjalanan haji, maka sampailah pada suatu batas 
yang tidak boleh dilewati tanpa mengenakan ihram. Apakah ihram ini? Ia adalah pakaian, 
seperti pakaian peminta-minta, yang terdiri tidak lebih dari selembar kain dan sepasang 
sepatu. Pakaian ini mengandungi erti bahawa apa pun juga kedudukan anda di dalam 
masyarakat, anda harus mengenakan pakaian pertapa, kerana anda mahu pergi 
menghadap Allah. Jadilah pengemis dan pertapa pada lahirnya, dan cubalah jadi pada 
batinnya juga. Lepaskanlah pakaian biasa anda yang beraneka warna dan gaya. Pakailah 
pakaian pertapa yang sederhana, tanpa sarung kaki. Kepala tidak bertutup. Jangan 
memakai harum-haruman. Rambut jangan dipakai gaya. Jangan memakai hiasan apa pun. 
Hentikanlah hubungan seks dan segala macam tingkah-laku dan percakapan yang boleh 
mengingatkan, apalagi membangkitkan, keinginan ke arah itu. Jangan berburu, atau 
membantu pemburu dengan menunjukkan di mana ada binatang buruan. Kalau anda 
bersikap demikian pada lahirnya, maka batin anda pun akan terpengaruh pula. Batin anda 
akan mengembangkan sikap kepertapaan. Kebanggaan dan kesombongan akan lenyap. 
Kerendahan dan kedamaian hati akan tumbuh. Noda-noda dan kotoran-kotoran yang 

mengotori jiwa anda akibat bermanja diri dalam kesenangan-kesenangan duniawi akan 
hilang, dan perasaan ketagwaan akan meliputi diri anda lahir dan batin. 

Segera setelah mengenakan ihram, maka para jema'ah haji bersama-sama menyerukan 
talbiyah setiap habis solat, setiap menaiki atau menuruni tanjakan dan tanah yang tinggi, 
setiap kali bertemu dengan rombongan lain, dan setiap pagi ketika bangun tidur, dengan 
kata-kata sebagai berikut: 


Labbaika Allaahumma labbaika, labbaika laa syarika laka labbaika, innalbamda wanni' 
mata laka, Ia syarika laka. 


"Aku datang, Ya Allah! Aku datang, aku datang. Tidak ada sekutu bagiMu. Aku datang. 
Sungguh, segala puji hanyalah untukMu. Seluruh rahmat adalah milikMu, dan semua 
kedaulatan adalah hakMu. Tidak seorang pun yang jadi sekutu bagiMu". 


Sesungguhnya, seruan ini adalah jawapan bagi panggilan Ibrahim atas perintah Allah, 
untuk mengerjakan haji pada empat ribu lima ratus tahun yang lalu atas perintah Allah. 
Empatpuluh lima abad telah berlalu sejak utusan Allah itu menyerukan: 


"Wahai hamba-hamba Allah! Datanglah ke rumah Allah. Da tanglah dari segenap 
penjuru dunia, baik berjalan kaki mahupun berkendaraan". 


Sebagai jawapan atas seruan itu, setiap haji yang datang ke tanah Suci hingga sekarang, 
tetap menyerukan talbiyah di atas. Dengan cara begini, dengan setiap seruan Labbaika, 
hubungan seluruh jema'ah haji menjadi semakin dekat dengan gerakan kepada 
penyembahan Tuhan yang sebenarnya, yang telah dilakukan semenjak masa Ibrahim dan 
Isma'il. Jarak sepanjang empat ribu lima ratus tahun terhapus begitu sahaja. Terasa 
seolah-olah Ibrahim memanggil dari Ka'bah atas nama Allah dan seluruh jema'ah haji 
datang untuk memenuhi panggilannya. Mereka terus menjawab sambil datang semakin 
dekat, dan keinginan untuk segera sampai ke rumah Tuhan pun semakin meningkat. Pada 
setiap tanjakan dan turunan, panggilan Nabi Allah terdengar nyaring dan seluruh jema'ah 
terus menyambutnya dengan Labbaik. Setiap kafilah yang menjelang, nampak bagaikan 
rombongan utusan Tuhan mereka, dan merasakan panggilan utusan itu, bagaikan seorang 
kekasih, seluruh jema'ah berseru: "Aku datang, aku datang!". Setiap pagi bila mereka 
bangun dari tidur, panggilan itu terasa terdengar lagi, dan mereka kembali berseru: 


Labbaika, Allahumma labbaik 


Ringkasnya, seruan yang terus berulang-ulang ini, terpaut dengan pakaian kepertapaan 
ihram, suasana perjalanan dan perasaan semakin dekatnya Ka'bah, membangkitkan kesan 
psikologi, seakan-akan mereka semua — seluruh jema'ah haji itu — melebur dalam 
luapan cinta Ilahi dan ingatan mereka lepas dari segala sesuatu selain Junjungan mereka. 


THAWAF AL-ZIARAH 


Akhirnya, sampailah jema'ah di Makkah dan segera menuju ke tempat suci, ke mana 
mereka telah dipanggil. Mereka mencium pintu gerbang rumah Allah, kemudian berjalan 

beberapa kali mengelilingi titik pusat dari iman dan din mereka, dengan mencium batu 
hitam pada setiap kali satu putaran.' Setelah itu mereka solat dua raka'at pada Magam 
Ibrahim. Kemudian mereka pergi menaiki bukit Safa, dan, melihat Ka'bah dari atas sana, 
mereka berseru: 


Ia ilaha illallah wa Ia na 'budu ilia iyyahu mukhlishina lahuddina walau karihalkafirun. 


Tidak ada Tuhan selain Allah. Kita tidak menghamba kepada yang lain, "ibadat kita 
hanyalah untuk Allah, meskipun kaum kafirin membenciNya '. 


SA"! (BERLARI) ANTARA SAFA DAN MARWAH 


Kemudian jema'ah berlari-lari antara al-Safa dan al-Marwah. Perbuatan ini adalah 
laksana demonstrasi iman, bahawa dengan semangat yang sama jema'ah akan selalu 
berusaha untuk melayani Junjungan mereka dan mencari keredhaanNya. Sambil bersa'i, 
sekali-sekali mereka mengucapkan : 


Allahummasta'malani bisunnati nabiyyika wa tawaffani 'ala millatihi wa aizni min 
mudillatilfitani. 


"Ya Allah, pekerjakanlah aku dalam sunnah NabiMu, dan wafatkanlah dalam jalannya 
dan sefamatkanlah aku dari fitnah yang menyesatkan": 


Dan sekali-sekali mereka mengucapkan: 
Rabbighfir wa-arbam wa-tajawaz 'amma ta'lamu innaka anta la'azzulakramu. 


"Tuhanku, ampunilah aku dan rahmatilah aku. Hapuskanlah perhitungan kesalahan- 
kesalahanku yang Engkau ketahui. Engkaulah pemilik kekuasaan dan rahmat yang 
terbesar". 


WUOUE (TINGGAL) DI MINA, ARAFAH DAN MUZDALIFAH 


Setelah itu jema'ah haji menjadi bagaikan bala tentera Allah. Mereka sekarang harus 
hidup dalam khemah selama lima atau enam hari. Mereka berkhemah di Mina selama 
sehari, dan pada hari selanjutnya di Arafah, di mana taklimat ketua yang berisi petunjuk- 
petunjuk didengarkan. Sedang di Muzdalifah, berkhemah dilakukan pada malam hari. 


MELONTAR JAMRAH 


! Sebahagian orang yang tidak mahu berfikir mengajukan keberatan mengenai masalah mencium Hajar 
Aswad. Mereka beranggapan bahawa hal itu juga semacam penyembahan berhala, sedangkan sebenarnya 
hal itu hanyalah sekadar mencium gapura. Thawaf mengelilingi Ka'bah dimulai dari Hajar aswad dan setiap 
kali selesai satu putaran batu itu dicium atau isyarat diberikan kepadanya. Tidak ada sedikit pun unsur 
pemujaan di dalamnya. Terkenal perkataan Khalifah "Umar r.a.: "Engkau hanyalah sebuah batu. Seandainya 
Rasulullah saw tidak menciummu, aku pun tidak akan melakukannya". 

Pada waktu fajar, jema'ah haji bergerak ke Mina: dan melontarkan batu-batu ke arah 
tiang tempat batas sampainya tentera Ashab al-fil (tentera bergajah) yang datang untuk 
merosakan Ka'bah, sambil melemparkan batu-batu persatu para jema' ah mengucapkan: 


Allah-u-Akbaro Raghman-lisyaitana wa hizbihi dan Allahum-ma tasdeegan be-kitabika 
wa ittib'an lisunnat-i-Nabiyiika. 


Idea di belakang pelemparan batu-batu ini adalah: "Wahai Tuhan, barang siapa yang 
menghancurkan din atau dan merendahkan kalimahMu, aku akan memeranginya, seperti 
ini, untuk meninggikan kalimahMu". Setelah itu penyembelihan binatang korban 
dilakukan di tempat ini juga, agar supaya niat dan tekad untuk menumpahkan darah di 
jalan Allah didemonstrasikan. Kemudian dari tempat itu jema'ah kembali lagi ke Ka'bah, 
seperti tentera yang kembali ke markas besarnya setelah menjalankan tugasnya. Setelah 
melakukan thawaf satu kali dan solat dua rakaat, pakaian ihram pun dilepaskan, dan apa 
sahaja yang diharamkan selama ihram, sekarang dihalalkan lagi, dan para jema'ah haji 
kembali pada kehidupan mereka yang biasa. Setelah kembali pada kehidupan biasa ini, 
jema'ah pergi ke Mina dan berkemah lagi di sana, dan keesokan harinya melemparkan 
lagi batu-batu pada tiga tiang yang ada di sana satu demi satu. Pelemparan batu ini 
dinamakan jamrah, yang sebenarnya merupakan peringatan atas kekalahan dan 
kehancuran tentera bergajah, yang pada tahun kelahiran Nabi menyerbu Makkah tepat 
pada musim haji, dengan tujuan menghancurkan rumah Allah, dan, yang dengan perintah 
Allah, dihancurkan oleh burung-burung yang menghujankan batu.” Setelah sekali lagi 
melemparkan batu-batu kepada tiang-tiang tersebut, maka pada hari yang ketiga jema'ah 
kembali ke Makkah dan melakukan tujuh kali thawaf mengelilingi Ka'bah. Ini dinamakan 
Thawaf Wada '1 dan merupakan acara terakhir haji. 


BERKAH DAN PENGARUH HAJI 


Dari uraian tersebut di atas dapatlah anda menilai bahawa selama masa dua atau tiga 
bulan, sejak dari niat dan persiapan haji hingga saat kembali ke rumah, betapa besar 
pengaruh yang ditimbulkannya pada hati dan fikiran orang-orang yang melakukannya. 
Seluruh proses haji melibatkan pengorbanan waktu, wang, kemampuan hidup, hubungan- 
hubungan duniawi serta kesenangan-kesenangan dan kenikmatan jasmani — yang 
semuanya itu dilakukan untuk Allah semata-mata, tanpa kepentingan pribadi. 


Lalu, bersama-sama dengan rasa tagwa dan kebajikan, maka ingatan kepada Allah yang 
terus-menerus serta rindu dan cinta kepadaNya meleburkan fikiran para Haji, 
menimbulkan kesan yang tidak akan hilang selama bertahun-tahun. Kemudian, ketika 


? Pada umumnya dikatakan bahawa pelemparan jumrah itu adalah untuk memperingati peristiwa yang 
terjadi atas Nabi Ibrahim, yakni ketika beliau akan menyembelih Isma'il, syaitan mencuba menggodanya 
untuk mengurungkan niatnya, dan Ibrahim melempari syaitan tersebut dengan batu. Atau dikatakan bahawa 
ketika seekor kibas diberikan kepada Ibrahim sebagai ganti Isma'il, kibas itu lari dan Ibrahim melemparnya 
dengan batu. Tetapi tidak ada hadis shahih dari Rasulullah saw yang menyatakan bahawa itu adalah latar 
belakang pelemparan jumrah. 

tiba di tanah suci, maka pada setiap langkah mereka menyaksikan bekas-bekas 
perjuangan orang-orang yang telah mengorbankan segala-galanya yang menjadi milik 
mereka demi mengabdi dan mematuhi perintah Allah. Mereka berperang melawan 
seluruh dunia, menderita kesukaran-kesukaran, terusir dari kampung halaman dan 
menjadi penumpang, mengalami kesengsaraan dan penderitaan yang tidak tertanggung, 
namun akhirnya berhasil mengangkat kalimah Allah dan terus berjuang sampai berhasil 
mengalahkan semua kekuatan bathil yang menghendaki agar manusia tetap menghamba 
kepada wujud-wujud selain Allah. Sebuah pelajaran tentang tekad dan keberanian, yang 
dapat dipetik oleh hamba-hamba Allah dari bekas-bekas peninggalan tersebut tidak akan 
boleh ditemukan di tempat lain. Dan bila rasa cinta pada din yang dikembangkan melalui 
thawaf mengelilingi Ka'bah serta peringatan perjuangan para Mujahid yang tercermin 
dalam manasik (amalan) haji (seperti berlari pulang pergi antara Safa dan Marwah), 
digabungkan dengan solat, puasa dan zakat, dan semuanya dilihat dalam keterpaduannya, 
maka anda akan menyedari bahawa seluruh proses ini merupakan suatu latihan dan 
persiapan untuk melakukan suatu tugas besar yang dipikulkan oleh Islam di atas pundak 
kaum Muslimin. Kerana alasan ini, haji telah diwajibkan bagi mereka yang cukup mampu 
untuk melakukan perjalanan pulang pergi ke Ka'bah, agar supaya — sejauh mungkin — 
dalam setiap masa terdapat orang-orang Islam dalam jumlah banyak yang siap untuk 
berjuang demi Islam, setelah menjalani seluruh latihan tersebut. 


HAJI: SUATU IBADAT KOLEKTIF 


Tetapi anda tidak akan boleh menghayati sepenuhnya manfaat-manfaat haji kecuali bila 
anda mengingati kenyataan bahawa ummat Islam tidaklah mengerjakan haji secara 
sendiri-sendiri, tetapi bersama-sama dalam satu waktu yang telah ditetapkan bagi ummat 
Islam di seluruh dunia, dan kerana itu haji dikerjakan bersama-sama oleh ratusan ribu 
ummat Islam. Apa yang telah saya nyatakan dalam uraian di atas adalah pengaruh yang 
ditimbulkan oleh ibadat haji ke atas diri seseorang Haji secara individual. Saya akan 
terangkan kepada anda dalam khutbah yang akan datang bagaimana manfaat-manfaat 
tersebut dilipat gandakan menjadi ratusan ribu kali ganda dengan jalan menetapkan satu 
waktu tertentu bagi ummat Islam di seluruh dunia untuk melaksanakan ibadat haji. 
Keunggulan Islam terletak dalam kenyataan bahawa dengan satu perbuatan sahaja, ia 
mencapai seribu tujuan. Manfaat solat yang dikerjakan sendiri-sendiri tidaklah sedikit, 
tetapi dengan mensyaratkannya bahawa ia harus dikerjakan dengan berjema'ah, dan 
dengan ditetapkannya sistem imamah dalam solat, serta dengan memperbesarkan jema'ah 
dalam solat Juma'at dan solat dua Hari Raya, maka manfaat-manfaatnya telah 
ditingkatkan secara tidak terbatas. Pelaksanaan puasa secara sendiri-sendiri oleh masing- 
masing orang Islam juga merupakan latihan dan sumber pembaharuan diri yang besar, 
tetapi dengan ditetapkannya satu bulan sahaja, yakni bulan Ramadhan, sebagai bulan 
puasa bagi seluruh ummat Islam, maka manfaatnya menjadi berlipat ganda, tidak terkira 
besarnya. Zakat juga mempunyai banyak manfaat sekalipun dilaksanakan sendiri-sendiri. 
Tetapi dengan ditetapkannya Baitul-mal (Perbendaharaan negara dalam negara Islam), 
maka kegunaan zakat telah meningkat sedemikian rupa besarnya, hingga anda tidak akan 
boleh memperkirakannya sampai saat terwujudnya suatu pemerintahan Islam. Anda 
menyaksikan dengan mata kepala sendiri betapa banyak dan besar manfaat yang 
dihasilkan dari pengumpulan zakat ummat Islam di satu tempat dan pembahagiannya 

kepada yang berhak secara berorganisasi. Demikianlah halnya dengan haji. Seandainya 
masing-masing orang Islam mengerjakan haji sendiri-sendiri, itu sudah cukup untuk 
menimbulkan revolusi besar-besaran dalam hidupnya, tetapi dengan diperintahkannya 
agar ummat Islam di seluruh dunia mengerjakannya bersama-sama pada satu waktu, 
maka manfaatnya menjadi meningkat tidak terkira besarnya. Dan bab ini memerlukan 
huraian terperinci yang tersendiri, kerananya saya akan menerangkannya dalam khutbah 
saya yang akan datang. 

5. HAJI : PERTEMUAN SEDUNIA 


HASIL-HASIL HAJI 
KEHIDUPAN KEMBALI DUNIA ISLAM 
Saudara-saudara sesama Muslim. 


Anda tahu bahawa orang-orang Islam yang wajib mengerjakan haji, yakni mereka yang 
mempunyai syarat-syarat untuk melakukan perjalanan pergi balik ke Ka'bah, tidaklah 
sedikit jumlahnya. Di setiap daerah yang berpenduduk banyak terdapat orang-orang yang 
seperti itu. Ribuan di setiap kota dan puluhan ribu di setiap negeri, dan banyak dari 
mereka yang setiap tahun berangkat melakukan haji. Nah, fikirkanlah betapa, di setiap 
bahagian dunia di mana kaum Muslimin tinggal, kehidupan Islam bergerak kembali 
sebaik sahaja musim haji tiba, bagaimana kegairahan timbul, dan berapa lama hal itu 
berterusan. Sejak dari sekitar bulan Ramadhan hingga Zulgaedah orang-orang dari 
berbagai bangsa dan berbagai tempat dunia berangkat menunaikan ibadah haji, 
sedangkan di pihak lain, sejak dari bahagian terakhir bulan Dzulhijjah hingga Safar, 
Rabi'ul Awal bahkan sampai Rabi'ul Akhir, perjalanan pulang jema'ah haji terus 
berlangsung. Selama masa enam sampai tujuh bulan ini semacam kegiatan keagamaan 
yang terus-menerus berlangsung di kalangan penduduk Muslim di seluruh dunia. Orang- 
orang yang pergi haji dan pulang kembali, tidak syak lagi, merasakan semangat 
keagamaan yang menyala-nyala, sehingga mereka yang tidak pergi pun juga ikut 
merasakan semangat yang lebih kurang sama, kerana ikut menghantar mereka yang 
berangkat haji, dengan melalui tempat demi tempat yang berpenduduk, dan bila Haji-haji 
itu pulang, menyambut mereka kembali dan mempedengarkan cerita-cerita pengalaman 
mereka selama mengerjakan haji. 


TUMBUHNYA KESALEHAN DAN KETAOWAAN 


Apabila seorang calon Haji sudah berniat mengerjakan haji dan segera setelah niat itu 
timbul, hatinya dipenuhi rasa tagwa kepada Allah, kesalehan, taubat dan semua sifat-sifat 
yang baik. Ketika ia hendak berangkat, ia mengucapkan selamat tinggal kepada sanak- 
keluarganya, sahabat-sahabat dan rakan-taulannya, serta klien-klien dan rakan 
sekerjanya. Ia menyelesaikan semua urusannya dengan perasaan seolah-olah ia bukanlah 
orang yang sama dengan kemarin, tetapi sudah berubah, penuh rasa kesucian dan 
kebersihan kerana api cinta kepada Allah yang telah menyala dalam hatinya, maka boleh 
anda bayangkan begitu banyak pengaruh perubahan dirinya terhadap orang di sekitarnya. 
Dan apabila setiap tahun di setiap bahagian dunia rata-rata ada sepuluh ribu orang yang 
bemiat dan bersiap-siap pergi haji, maka pengaruh yang mereka timbulkan akan 
meningkatkan moral sejumlah besar manusia. Kemudian bila calon-calon Haji mulai 
berangkat dari rumah-rumah mereka, maka sepanjang jalan yang dilalui oleh rombongan- 
rombongan penghantar haji, orang-orang yang melihatnya akan menghangat perasaannya, 
dengan melihatnya, menjumpainya dan mendengar dari rombongan-rombongan tersebut 
suara Labbaik, Labbaik. Banyak orang yang hati dan perhatiannya berpaling pada Allah 

dan rumahNya, dan keinginan untuk naik haji akan mengusik jiwa mereka yang tidur. 
Dan bila Haji-haji pulang, kembali dengan jiwa dan semangat yang masih membara 
kerana haji, kembali dari pusat din mereka, pulang ke kota dan kampung halaman mereka 
di berbagai penjuru dunia dan disambut oleh banyak orang, maka pertemuan tersebut dan 
cerita-cerita yang disampaikan oleh Haji-haji baru itu mengenai pengalaman mereka, 
akan menghidupkan semangat beragama di banyak lingkungan masyarakat. 


MUSIM KEBANGKITAN DI DUNIA ISLAM 


Dengan demikian tidaklah salah rasanya bila saya katakan bahawa sebagaimana halnya 
bulan Ramadhan adalah musim kesalehan di seluruh dunia Islam, maka demikian pula 
musim haji adalah masa kehidupan dan kebangkitan di seluruh dunia Islam. Dengan cara 
ini pembuat syari'ah, Yang Maha Bijaksana, telah mengembangkan sebuah sistem yang 
tidak boleh ditandingi oleh sistem mana pun hingga, Insya Allah, gerakan Islam sedunia 
tidak akan boleh dihapuskan sampai kiamat. Bagaimanapun kejamnya permusuhan dunia 
terhadap Islam dan buruknya keadaan, itu semua tidak akan berpengaruh terhadap Ka'bah 
yang telah diletakkan dalam tubuh dunia Islam, bagaikan sebuah jantung dalam tubuh 
seorang manusia. Selama jantung masih berdegup, orang belum akan mati, walaupun 
mungkin ia tidak boleh bergerak kerana sakit. Tetapi seperti inilah, jantung dunia Islam 
ini menarik darah dari urat-urat darahnya yang menjangkau jauh ke mana-mana dan 
membalikkan darah itu ke urat itu lagi. Selama jantung ini masih berdegup dan selama 
proses penarikan dan putaran darahnya masih berlangsung, tidak mungkinlah untuk 
mengakhiri hidup dunia Islam, walaupun betapa lemahnya keadaannya akibat penyakit 
yang dideritanya. 


PEMANDANGAN KESATUAN MILLAH YANG PENUH INSPIRASI 


Tutuplah mata anda dan bayangkanlah suatu pemandangan, orang-orang dari berbagai 
suku masyarakat dan negeri di Utara, Selatan, Timur dan Barat berdatangan ke satu pusat 
pertemuan melalui seribu satu jalan. Wajah-wajah mereka berbeza-beza, juga warna kulit 
dan bahasa yang mereka pakai, tetapi ketika sampai pada suatu garis perbatasan, dekat 
pusat pertemuan tersebut, mereka semua melepaskan pakaian kebangsaannya, dan 
semuanya tanpa mengenakan pakaian, kecuali pakaian seragam putih-putih yang sama 
potongannya. Setelah mengenakan seragam ihram ini, terlihatlah dengan jelas bahawa 
bala tentera Maharaja dunia dan Penguasa langit dan bumi ini, yang datang berkumpul 
dari ribuan masyarakat di dunia, adalah bala tentera dari satu Raja yang Tunggal. Mereka 
memakai emblem kepatuhan dan penghambaan kepada satu penguasa sahaja. Semuanya 
terikat oleh satu kali kesetiaan dan bergerak menuju satu ibu kota untuk berkumpul di 
hadapan Raja mereka, Ketika bala tentera yang berseragam itu bergerak maju dari Migat, 
terdengarlah seruan yang keras dari mereka: 


Labbaik, Allahumma Labbaik, Laa' Syarika laka labbaik. 
"Inilah kami, datang kepadaMu, ya Allah, Inilah kami! Tidak ada sekutu bagiMu. Inilah 
kami, datang kepadaMu!” 


Mereka memiliki bahasa yang berbeza-beza, Tetapi seruan yang mereka ucapkan adalah 

sama. Kemudian, ketika pusat pertemuan mereka menjadi semakin dekat, maka lingkaran 
itu pun semakin mengecil dan menyempit. Kafilah-kafilah dari berbagai negeri terus- 
menerus bergabung, dan mereka semua mengerjakan solat bersama-sama dengan cara 
yang sama pula. Semuanya memakai pakaian seragam yang sama. Semuanya dipimpin 
oleh satu imam, semuanya bergerak serentak. Semuanya menggunakan satu bahasa. 
Semuanya berdiri, duduk, ruku', dan sujud atas satu ketua Allahu Akbar, dan semuanya 
membaca dan mendengarkan satu al-Gur'an yang sama, dalam. bahasa Arab. Dengan 
cara.demikian, lenyaplah perbezaan-perbezaan kebangsaan, negeri dan bangsa mereka, 
dan terbentuklah satu parti penyembah-penyembah Allah. Ketika rombongan-rombongan 
haji berjalan sambil me'nyerukan laungan Labbaik, labbaik, ketika pada setiap tanjakan 
dan turunan seruan itu bergema terus, ketika pada pertemuan jalan-jalan kafilah haji 
seruan itu diserukan dari keempat penjuru, dan ketika di setiap waktu solat Subuh seruan 
itu bergema kembali, maka terciptalah suasana penuh keagungan dan kebesaran, yang 
membuat orang lupa pada diri sendiri dan tenggelam dalam keasyikan suci Labbaik. Dan 
setelah mencapai Ka'bah, perbuatan thawaf, mengelilingi satu titik pusat, yang dilakukan 
oleh orang banyak dengan pakaian seragam yang datang dari semua penjuru dunia, lalu 
melakukan sa'i yang dilakukan oleh seluruh jema'ah antara as-Safa dan al-Marwah, 
seterusnya berkhemah di Mina, kemudian berangkat ke Arafat dan mendengarkan 
khutbah seorang imam di sana, lalu bermalam di Muzdalifah, lalu kembali ke Mina, 
kemudian bersama-sama melempar batu-batu di Jamrah al-Agabah, lalu bersama-sama 
menyembelih binatang korban, kemudian bersama-sama kembali ke Ka'bah dan bersama- 
sama berjalan mengelilinginya, kemudian bersama-sama pula solat menghadap Ka'bah — 
semua ini menimbulkan pengaruh total dan menyeluruh, mutlak, tidak ada tandingannya 
di seluruh dunia. 


BERKUMPUL DI SATU TEMPAT DENGAN SATU TUJUAN 


Manusia-manusia yang datang dari semua bangsa-bangsa di dunia, berkumpul pada satu 
tempat, dengan kesatuan hati, niat dan tujuan, kesamaan fikiran dan keserasian perasaan, 
perasaan-perasaan yang suci, perbuatan-perbuatan dan tujuan yang suci, sesungguhnya 
adalah rahmat besar yang tidak diberikan kepada ummat manusia melalui kuasa selain 
Islam. Memang, bangsa-bangsa di dunia selama ini mengadakan pertemuan-pertemuan, 
tetapi bagaimanakah sifat pertemuan itu? Di medan perang untuk saling membunuh: atau 
dalam perjumpaan-perjumpaan perdamaian untuk membahagi-bahagikan negeri-negeri 
atau bangsa-bangsa, atau di Perserikatan Bangsa Bangsa dengan tujuan agar satu bangsa 
dapat menebarkan jaring-jaring penipuan kepada bangsa-bangsa yang lain, mengadakan 
komplot-komplot untuk menipu dan menarik keuntungan atas kerugian bangsa lain. 
Sebaliknya bertemunya rakyat biasa dari segenap bangsa, dengan hati bersih, dengan 
tngkah-laku yang baik dan fikiran-fikiran yang bersih, dengan kejujuran dan kasih- 
sayang, dengan ikatan mental dan spiritual, dengan kesatuan dalam fikiran, perbuatan dan 
tujuan, yang dilakukan tidak hanya sekali sahaja, Tetapi setiap tahun, di satu tempat dan 
waktu yang sama... Apakah rahmat ini dapat diperolehi selain daripada dalam Islam? 
Adakah kuasa lain yang telah menciptakan sistem yang lebih baik daripada ini untuk 
menciptakan perdamaian di dunia, untuk menghilangkan permusuhan antarabangsa, dan 
untuk menciptakan suasana yang penuh rasa cinta, persahabatan dan persaudaraan, 
sebagai ganti pertengkaran dan perbalahan? 

GERAKAN TERBESAR UNTUK MENCIPTA KEAMANAN 

Bukan itu sahaja yang dilakukan oleh Islam. Islam telah mewajibkan bahawa selama 
empat bulan yang telah ditetapkan untuk haji dan umrah, semua jalan yang menuju ke 
Ka'bah harus dibebaskan dari gangguan keamanan dan perang. Ini adalah gerakan yang 
bersifat kekal untuk menciptakan perdamaian di dunia. Dan bila kuasa politik dunia 
berada di tangan ummat Islam, maka Islam pasti akan berusaha dengan sekuat tenaga 
agar tidak ada gangguan di dunia yang dapat menghalangi pelaksanaan haji dan umrah. 


SATU-SATUNYA PUSAT PERDAMAIAN DI DUNIA 

Islam telah memberikan kepada dunia suatu daerah yang demikian aman dan tidak 
terganggu, yang berupa sebuah kota di mana jangankan manusia, bahkan binatang pun 
tidak boleh diganggu dan diburu, di mana bahkan memotong rumput pun dilarang, di 
mana bahkan sepotong duri pun tidak boleh dipotong dan sebuah barang jatuh pun tidak 
boleh disentuh. Islam telah memberikan kepada dunia sebuah kota di mana senjata tidak 
boleh dibawa masuk, di mana menimbun barang untuk dijual dengan harga lebih tinggi 
dianggap sama dengan ilhad (kekufuran), dan mereka yang melakukan kezaliman 
diancam oleh Allah: 


...Nudzighu min 'adzabin alim. 


“..Niscaya akan Kami rasakan kepadanya sebahagian siksa yang pedih": 
(Al-Our'an, al-Hajj, 22:23) 


PUSAT PERSAMAAN SEJATI 


Islam telah memberikan kepada dunia sebuah tempat yang didefinisikan dengan 
ungkapan: 

.Sawa'al 'akifu fihi wal balad... (Al-Our'an, al-Hajj, 22:25) 

yang bererti bahawa di tempat ini semua manusia sama haknya setelah mereka mengakui 
kedaulatan Allah dan kepemimpinan Muhammad saw dan memasuki persaudaraan Islam, 
apa pun kebangsaan mereka. Kalau seseorang sudah memeluk Islam, maka hak-haknya 
sama dengan hak-hak penduduk kota Makkah sendiri. Kedudukan seluruh daerah Haram 
adalah hampir sama dengan kedudukan masjid, di mana barangsiapa yang menempati 
sebuah tempat di dalamnya, maka tempat itu menjadi miliknya. Tidak seorang pun yang 
dapat mengusirnya dari tempat itu atau memungut sewa daripadanya, Tetapi orang yang 
menempati tempat tersebut, yang boleh sahaja tinggal di situ selama hidupnya kalau ia 
mahu, tidak berhak untuk mengakuinya sebagai miliknya. Tidak pula ia boleh 
menjualnya atau menyewakannya kepada siapa pun. Sedemikian rupa halnya, hingga bila 
orang tersebut meninggalkan tempatnya, maka orang yang lain punya hak yang sama 
pula untuk menempatinya. Inilah tepatnya kedudukan seluruh tanah Haram di Makkah. 
Rasulullah saw telah menyatakan: 


Makkatu munaakhun liman sabaga, maksudnya, barangsiapa yang lebih dahulu datang ke 


kota ini dan diam di suatu tempat, maka tempat itu menjadi miliknya. Memungut wang 
sewa daripadanya adalah tidak sah. Khalifah Umar telah mengeluarkan perintah, 

melarang penduduk-penduduk yang tinggal di sana mengunci pagar-pagar sekitar 
pekarangan rumahnya, agar siapa sahaja yang ingin boleh datang dan tinggal di 
pekarangannya atau kompleks perumahannya itu. Sebahagian ulama figh bahkan 
berpendapat lebih jauh dengan mengatakan bahawa tidak seorang pun yang mempunyai 
hak milik atas rumah-rumah di Makkah, tidak pula rumah tersebut boleh diwariskan. 
Dapatkah manusia memperolehi rahmat seperti ini selain dalam Islam? 


Saudara-saudara. Itulah haji, tentang ini telah dikatakan: 


"Laksanakanlah ia, dan lihatlah betapa banyak manfaat yang dapat kalian ambil 
daripadanya". 


Tidak ada kata-kata yang dapat mengungkapkan seluruh manfaat yang terkandung dalam 
haji. Tetapi, dengan gambaran singkat yang telah saya berikan tadi, dapatlah anda 
memperolehi gambaran dari manfaat-manfaatnya yang tidak terhitung itu. 


KURANGNYA PENGHARGAAN KITA 


Akan tetapi, ada cerita lain yang sangat menyedihkan hati dan menekan perasaan. 
Keadaan ummat Islam sekarang ini adalah seperti seorang anak yang lahir di tambang 
permata. Kalau seorang anak kecil duduk di atas tumpukan batu permata dan bermain- 
main dengannya, maka baginya batu-batu permata tersebut tidak bezanya dengan batu- 
batu biasa yang lain. Keadaan ummat Islam sekarang ini adalah seperti anak kecil 
tersebut kerana rahmat besar yang ada di tangan mereka hanya menjadi benda mainan 
belaka, sedangkan orang lain di seluruh dunia berada dalam kesusahan dan malapetaka 
kerana tidak menerima rahmat tersebut, padahal mereka sangat memperlakukan dan 
mencarinya dengan susah-payah. Ummat Islam memiliki rahmat tersebut di tangan 
mereka kerana mereka beruntung lahir di dunia Islam. Kalimah Tauhid, yang mampu 
menyelesaikan semua persoalan rumit yang dihadapi ummat manusia dan menunjukkan 
kepada mereka jalan yang lurus dan sederhana, telah didengungkan ke telinga kaum 
Muslimin sejak mereka masih anak-anak, dan resepi solat dan puasa (yang lebih berharga 
daripada ilmu kimia, dan mampu mengubah manusia, dari seekor binatang menjadi 
insan). Kalimah Tauhid merupakan ubat terbaik yang ditemukan manusia untuk 
menjadikan manusia takut kepada Allah, saling bersaudara, dan bersimpati serta 
bersahabat satu sama lain. Kalimah Tauhid diwarisi oleh ummat Islam secara secara 
automatik dari bapa-bapa dan nenek-moyang mereka di saat mereka lahir. Sistem zakat 
yang tidak ada bandinganya itu, yang merupakan alat untuk mensucikan hati dan 
pembetul dari sistem kewangan dunia yang menghisap darah, telah berada ditangan anda 
laksana resepi-resepi mu'jizat berada di tangan anak seorang mahaguru doktor, sementara 
orang lain bersusah payah mencarinya. Demikian pulalah halnya dengan haji... suatu 
sistem kebesaran yang mutlak tidak bertara di dunia ini. Sampai hari ini tidak ada sebuah 
seruan pun yang lebih ampuh untuk menyebarkan suatu gerakan ke seluruh penjuru dunia 
dan memeliharanya tetap hidup hidup hingga akhir zaman. Tidak ada cara yang dapat me 
nandingi haji dalam kemampuannya untuk menarik manusia dan mengumpulkannya atas 
nama Tuhan di satu pusat pertemuan, dan mempersatukan sejumlah besar kaum-kaum 
dan bangsa-bangsa dalam satu tali persaudaraan manusia yang mengabdi kepada Tuhan, 

bercita-cita suci dan saling mendo'akan rahmat bagi satu sama lain. Anda semua telah 
memperolehi sistem yang sempurna dan tidak bertara ini tanpa usaha sedikit pun, suatu 
sistem yang telah bekerja ratusan tahun dengan berjaya. Tetapi anda semua tidak 
menaruh perhatian sedikit pun terhadapnya, kerana ia telah berada ditangan anda ketika 
anda lahir dan membuka mata di dunia. Sekarang anda bermain-main dengannya seperti 
halnya seorang anak kecil bodoh yang dilahirkan di atas tumpukan permata dan 
menganggapnya sebagai batu-batu biasa sahaja. Hati saya terbakar melihat anda semua 
mempermainkan harta dan kekuatan yang demikian besarnya itu, kerana kebodohan dan 
ketololan semata-mata. 

Bagaimana orang boleh bersabar dan menahan hati melihat batu-batu permata dihancur- 
leburkan oleh tukang-tukang pemecah batu? 


Saudara-saudaraku yang tercinta. 
Seorang penyair berkata, 


Keldai Isa pergi berhaji, 
Pulang kembali tetap keldai. 


Maksudnya, keledai itu, walaupun milik seorang nabi seperti Isa as, tidak akan boleh 
memperolehi manfaat apa-apa dari kunjungan ke kota suci Makkah yang sangat bernilai 
itu. Kalau ia dibawa juga ke sana, pulangnya ia akan tetap sahaja bodoh dan tolol. 


Memang, solat, puasa, atau haji tidaklah dimaksudkan untuk melatih binatang, Tetapi 
manusia. Tetapi, kalau manusia-manusia yang diberi latihan dengan amalan-amalan 
tersebut tidak mengerti erti dan kepentingannya, tidak pula berniat untuk memetik 
manfaat-manfaat yang terkandung di dalamnya, Tetapi sebaliknya fikiran .mereka kosong 
dari pengertian dan makna ibadat-ibadat tersebut, in mereka hanya melaksanakannya 
kerana meniru perbuatan nenek moyangnya sahaja, hasil apa yang boleh diharapkan dari 
mereka? Malangnya, ummat Islam pada umumnya melaksanakan 'adat-ibadat tersebut 
dengan cara demikian itu. Mereka mengerjakan tiruan pekerjaan lahiriah dari ibadat- 
ibadat tersebut tanpa memiliki ruhnya. Anda saksikan, setiap tahun ribuan orang pergi ke 
pusat Islam dan pulang kembali setelah melaksanakan haji tetapi ketika berangkat mereka 
tidak mengalami perasaan yang harusnya dialami oleh pengunjung tanah suci, tidak pula 
pengaruh haji terlihat pada diri mereka ketika mereka kembali, tidak pula mereka 
meninggalkan kesan baik tentang tingkah laku mereka kepada orang-orang di tempat 
yang mereka lewati dalam perjalanan mereka. Sebaliknya, mereka menodai nama Islam 
dengan memperlihatkan kekotoranhan mereka, tingkah-laku yang buruk dan moral yang 
lemah. Melihat kehidupan mereka, tidak seperti kuasa din yang memberikan kesan pada 
orang-orang lain, din itu sendiri menjadi kehilangan erti di mata pemeluk-pemeluknya. 
Dan inilah sebabnya mengapa orang-orang muda bangsa kita sendiri meminta kepada kita 
untuk menerangkan manfaat apa yang boleh diperolehi dari haji, sedangkan haji 
sesungguhnya adalah sesuatu yang apabila dilaksanakan dengan keagungannya yang 
sebenarnya, maka orang-orang kafiriin akan menyatakan keimanannya kerana 
menyaksikan manfaat-manfaatnya yang nyata. Haji adalah suatu gerakan-yang puluhan 
bahkan, ratusan ribu atau jutaan anggotanya, yang berasal dari setiap bahagian dunia, 
yang setiap tahun berkumpul di satu pusat pertemuan, dan kemudian mereka pulang 

kembali ke tempat masing-masing dan memperlihatkan kehidupan, fikiran-fikiran dan 
tingkah laku mereka yang suci ketika melewati kota-kota dan daerah-daerah. Mereka 
tidak hanya mendakwahkan prinsip-prinsip yang mendasari gerakan tersebut dengan 
kata-kata sahaja di tempat mereka berhenti atau lewat, tetapi juga memperlihatkan 
sepenuhnya dalam kehidupan mereka sehari-hari, dan proses ini berlangsung tidak hanya 
dalam jangka waku sepuluh atau dua puluh tahun sahaja, tetapi beratus-ratus tahun. 
Fikirkanlah, perlukah manfaat yang demikian besarnya ini dipersoalkan lagi? Demi 
Tuhan, apabila amalan haji ini dikerjakan dengan cara yang benar, maka orang-orang 
buta pun akan boleh menyaksikan manfaat-manfaatnya dan orang-orang tuli akan boleh 
mendengarkan keuntungan-keuntungannya. Haji yang dilaksanakan setiap tahun itu pasti 
akan membuat ratusan juta orang Islam menjadi orang-orang yang saleh dan pasti akan 
menarik ribuan orang bukan Muslim ke dalam lingkungan Islam, dan memberi kesan 
terhadap puluhan ribu manusia bukan Muslim akan keluhuran dan ketinggian Islam. 
Tetapi alangkah memalukannya kebodohan! Betapa barang yang tidak ternilai harganya 
telah terhambur dengan sia-sia kerana dipermainkan orang-orang yang bodoh! 


CARA UNTUK MEMPEROLEHI MANFAAT DARI HAJI 


Untuk memperolehi manfaat haji yang sepenuhnya, maka di pusat Islam ini perlulah ada 
penguasa yang berniat baik, dan mahumencurahkan seluruh tenaganya untuk 
memanfaatkan kekuatan universal haji ini. Di sana perlu ada suatu kelompok manusia 
yang merupakan jantung yang memompakan darah ke seluruh tubuh dunia setiap tahun, 
yang merupakan otidak yang.terus mencuba untuk menyebarkan risalah Islam ke seluruh 
dunia melalui ribuan dan ratusan ribu agen, utusan-utusan Tuhan. Dan kalaupun tidak ada 
kekuasaan yang mampu melakukan hal-hal tersebut, di sana setidak-tidaknya hendaklah 
terdapat masyarakat yang memperlihatkan terbinanya kehidupan Islam suci iaitu 
masyarakat yang dapat dijadikan teladan yang sempurna, sehingga orang-orang Islam 
dari seluruh dunia yang datang ke sana pulang ke negeri asalnya dengan memperoleh 
pelajaran dan contoh yang segar tentang kesalehan yang sejati. Namun alangkah 
sayangnya! Hal seperti itu tidak terdapat di sana. Sudah sejak lama sekali kebodohan 
telah meliputi tanah Arab. Sejak zaman Abbasiyah hingga zaman Usmani (Ottoman), 
raja-raja di setiap masa, demi tujuan politik mereka, terus berusaha untuk melemahkan 
bangsa Arab. Kiranya daripada membangun keadaan kehiupan mereka, mereka menekan 
bangsa Arab sampai pada tingkat kemunduran ilmu pengetahuan, moral, kebudayaan dan 
semua bidang yang lain. Akibatnya ialah, tanah dari mana cahaya Islam dahulu 
memancarkan sinarnya ke seluruh penjuru dunia, sekarang hampir kembali seperti 
keadaanya dahulu sebelum Islam datang. Sekarang, tidak ada ilmu Islam ataupun 
kehidupan Islam di sana. Orang-orang datang berziarah ke tanah suci dari tempat-tempat 
yang jauh-jauh dengan penuh niat dan pengabdian, tetapi setelah sampai di sana yang 
mereka jumpa hanyalah kejahilan, ketidaksopanan, kehinaan budi, kerakusan dunia, 
keburukan tingkah-laku, keadaan yang kacau-bilau dan kemerosotan keadaan rakyat 
jelata. Harapan mereka terpadam sedemikian rupa hingga banyak orang, setelah 
mengerjakan haji, jauh daripada memperolehi tambahan iman, malah iman mereka 
menjadi lemah. Lembaga kelas istimewa pengawal-pengawal agama, yang didirikan di 
Ka'bah sepeninggalan Ibrahim dan Isma'il as, dan yang kemudian dihapuskan oleh 
Muhammad saw, telah dihidupkan kembali. Pengawal-pengawal Ka'bah telah kembali 

mengangkat diri mereka sebagai pengawal-pengawal agama. Rumah Tuhan telah menjadi 
milik mereka, dan haji menjadi sumber perniagaan. Mereka menganggap jema'ah haji 
sebagai langganan-langganan mereka. Agen-agen telah dipilih dipelbagai negeri dengan 
gaji besar untuk mencari dan memasukkan langganan. Setiap tahun, suatu gerombolan 
broker-broker dan agen-agen perjalanan berangkat dari Makkah dengan tujuan 
menjemput langganan-langganan di semua bahagian dunia. Orang-orang didorong untuk 
pergi haji dan membacakan kepada mereka ayat-ayat al-Our'an dan mengutip hadis-hadis. 
Tetapi niatnya bukanlah untuk mengingatikan mereka akan kewajipan yang telah 
diperintahkan Allah, Tetapi hanyalah untuk membuka peti wang mereka dan 
memperolehi isinya. Seolah-olah Allah dan RasulNya, memang, telah menyediakan 
bisnis untuk menaikkan hidup penjaga-penjaga rumah suci dan broker-broker tersebut. 
Maka bila seseorang mahu mengerjakan haji, sejak dari permulaan perjalanan hingga 
sampai akhir kembalinya, ia harus berurusan dengan berbagai macam kumpulan dan 
pedagang din Muallim, Mutawwif, Wakil al-Mutawwif, Kalid Majlis al-Ka'bah, dan 
pemerintah Hijaz sendiri adalah peserta-peserta dalam perdagangan ini. Bahkan pintu 
Khana-i-Ka'bah tidak boleh dibuka oleh seorang Muslim tanpa membayar sejumlah wang 
tertentu. Na'udzu billah min dzalik. 

Cara-cara yang dipakai oleh PIMWBpANGH dari Benares dan .Hardwar telah dipakai pula 
oleh pusat peribadatan kita serta mereka yang menyebut dirinya 
pelayan-pelayan agama, padahal Islam telah membanteras perniagaan keagamaan ini. 
Bagaimana ruh ibadat akan dapat hidup bila di tempat pelaksanaan ibadat itu sendiri telah 
dijadikan perdagangan dan sumber pendapatan gaji, tempat-tempat peribadatan telah 
dieksploitasi untuk kepentingan pribadi, perintah-perintah Ilahi telah dipergunakan untuk 
memaksa orang mengerjakan sesuatu kewajipan dan memungut wang daripadanya, orang 
diharuskan untuk membayar bagi setiap peribadatan yang dilakukannya, dan rahmat dan 
berkat dari din ini telah menjadi semacam komoditi para pedagang dan pembelinya? 
Bagaimana anda boleh mengharapkan bahawa mereka yang mengerjakan haji dan mereka 
yang mengawasinya dapat memperolehi manfaat rohaniah yang sejati dari ibadat ini, 
kalau semua pekerjaan yang terlibat di dalamnya dilakukan dengan mentaliti jual-beli? 
Dengan menyebutkan fakta-fakta ini saya tidaklah bermaksud untuk menyalahkan siapa 
pun. Niat saya hanyalah menunjukkan kepada anda faktor-faktor apa yang membuat 
suatu sumber kekuatan yang demikian besar, seperti haji, menjadi tidak bermanfaat apa- 
apa. 

Janganlah hendaknya sampai terjadi salah pengertian dalam fikiran siapa pun bahawa 
tidak diperolehinya manfaat haji itu disebabkan kerana kekurangan Islam dan sistem 
yang telah diajukannya. Tidak. Sesungguhnya kekurangan itu terletak pada mereka yang 
tidak mengikuti Islam dengan tepat dan benar. Adalah kesalahan anda sendiri kalau 
kaedah-kaedah yang ditujukan untuk menjadikan anda sebagai model manusia yang 
sempurna, yang dengan mengikuti kaedah tersebut dengan benar anda tentu akan menjadi 
pembaharu-pembaharu dan imam bagi seluruh dunia, sekarang ini tidak menghasilkan 
apa-apa. Situasinya telah menjadi sedemikian buruknya sehingga masyarakat telah 
meragukan keampuhan kaedah-kaedah tersebut.” Perumpamaannya adalah seperti 





3 Hendaklah diperhatikan bahawa khutbah ini diberikan pada tahun 1938. Setelah tahun tersebut hingga 
sekarang keadaan telah banyak bertambah baik, dan pemerintah Saudi Arabia sedang mengusahakan 
perbuatan-perbuatan lebih lanjut. Pendidikan juga sedang disebarkan di Saudi Arabia. Pertubuhan- 
pertubuhan tinggi untuk memberikan pengajaran tentang Syari'ah telah didirikan di Riyadh. Makkah, Jedah, 

seorang doktor ahli yang meninggalkan resepi yang paling mujarab, dan resepi itu jatuh 
ke tangan penjual-penjual ubat di pinggir jalan dan orang-orang yang bodoh, dan dengan 
demikian ia menjadi tidak berguna dan juga menjatuhkan. nama baik doktor tersebut. 
Sebuah resepi boleh sahaja merupakan resepi yang paling baik dan istimewa, tetapi 
bagaimanapun tetap diperlukan kecerdasan dan pengetahuan teknikal untuk dapat 
mengambil manfaat daripadanya. Kalau yang menanganinya adalah orang-orang yang 
bodoh dan tidak mempunyai pengetahuan, maka resepi tersebut bkan sahaja tidak akan 
berkesan, Tetapi malah akan berbahaya, dan orang-orang yang jahil, yang tidak punya 
keahlian untuk menilai keampuhannya, akan menjadi salah faham dan menganggap 
bahawa resepi itulah yang tidak baik. 





dan kota-kota lain. Sebuah universiti Islam telah mula bekerja dengan skala besar di Madinah. Suatu 
organisasi antarabangsa dunia Islam yang disebut Rabithah Islamiyyah telah dibentuk di Makkah, yang 
cuba dengan sepenuh usaha untuk menggunakan haji untuk meniupkan ruh din ke tubuh bangsa-bangsa 
Muslim. Dalam sinaran perkembangan ini, keadaan menjadi sangat memuaskan. Sekarang, yang diperlukan 
adalah dua hal. Pertama, daerah dua tanah suci yang Mulia (haramain syari-fain) mesti diselamatkan dari 
pengaruh kebudayaan Barat. Kedua, cara-cara kerja para Mu'allim (Syeikh pent.) hendaklah diperbaiki. 
Semoga Tuhan menolong pemerintah Saudi Arabia dalam melakukan tindakan-tindakan tepat dalam hal 
ini. 

Bahagian 


. 


JIHAD 


1, JIHAD 


Saudara-saudara sesama Muslim. 

Dalam khutbah-khutbah saya yang telah lalu saya telah berulang-ulang menyatakan 
bahawa solat, puasa, haji dan zakat, yang telah diwajibkan oleh Allah kepada anda dan 
dijadikanNya sebagai tiang-tiang Islam, tidaklah sama dengan ibadat-ibadat dalam 
agama-agama lain, yang terdiri dari majlis-majlis yang cukup dilaksanakan begitu sahaja 
dan Tuhan akan senang kerananya. Dalam Islam, ibadat-ibadat diwajibkan dengan 
maksud untuk mempersiapkan anda untuk suatu tujuan yang besar dan melatih anda 
untuk memikul tugas yang besar pula. Nah, setelah saya menjelaskan secara terperinci 
kepada anda tentang semua latihan tersebut dan kaedah-kaedah persiapannya, tibalah 
saatnya sekarang untuk mengatakan kepada anda tujuan daripada latihan-latihan tersebut. 


TUJUAN ISLAM YANG SEBENARNYA 


Secara singkat, cukuplah dikatakan bahawa tujuan Islam yang sebenarnya adalah 
melenyapkan penguasaan manusia atas manusia dan menegakkan pemerintahan Tuhan 
Yang Esa. Mempertaruhkan hidup seseorang dan segala sesuatu yang dimiliki untuk 
mencapai tujuan ini disebut jihad, sedangkan solat, puasa, haji dan zakat, semuanya 
dimaksudkan untuk mempersiapkan diri menghadapi tugas ini. Akan tetapi, kerana anda 
telah lama lupa tujuan Islam ini serta tugas yang dipercayakan kepada anda itu, kerana 
semua ibadat telah diubah menjadi tasawwuf semata-mata, maka maksud dari kalimat 
singkat tentang tujuan Islam yang saya sampaikan tadi akan tetap merupakan teka-teki 
bagi anda. Kerana itu saya akan memberikan penjelasan kepada anda tentang tujuan 
Islam ini. 


SISTEM POLITIK YANG BUSUK: SUMBER DARI SEGALA KEJAHATAN 

Sesungguhnya, segala macam kejahatan yang anda temukan di dunia ini bersumber pada 
satu pokok sahaja, iaitu buruknya sifat pemerintahan negara. Kekuasaan dan harta 
kekayaan berada di tangan pemerintah. Hukum dan undang-undang dibuat oleh 
pemerintah. Semua pemerintahan dengan senang-senangnya berada di tangan pemerintah. 
Kekuatan polis dan Angkatan Bersenjata berada di tangan pemerintah. Kerana itu, 
kejahatan apa pun yang ada dalam kehidupan rakyat, semuanya disebarkan oleh 
pemerintah sendiri atau dengan bantuannya, kerana itu kekuasaan untuk menjadikan 
kejahatan bermaharajalela ataupun binasa, tetap berada di tangan pemerintah. Sebagai 
contoh, anda lihat bahawa pelacuran bermaharajalela di mana-mana dan dilakukan secara 
terbuka di tempat-tempat lokasi WTS. Kenapa demikian?.Sebabnya ialah kerana 
pelacuran bukanlah kejahatan di mata orang-orang yang memegang kekuasaan 
pemerintahan. Mereka sendiri terbiasa dengan hal itu dan mengizinkan orang-orang lain 
melakukannya. Seandainya mereka mahu membanterasnya, pasti kejahatan ini tidak akan 
boleh dilakukan dengan sedemikian kebalnya. Anda saksikan bahawa riba merata di 
mana-mana dan orang-orang kaya menghisap darah si miskin. Mengapa hal itu boleh 
terjadi? Ini adalah kerana, pemerintah sendiri mengambil riba dan membantu orang-orang 
yang mengambil riba. Pengadilan-pengadilan pemerintah membuat keputusan-keputusan 
yang menguntungkan pengambil-pengambil riba, dan dengan bantuannya tempat-tempat 
peminjaman wang dan bank-bank berkembang di mana-mana. Anda lihat bahawa ketidak 
senonohan dan perkara yang tidak bermoral semakin meningkat di tengah masyarakat. 
Mengapa terjadi demikian? Semata-mata kerana pemerintah telah memberikan 
pendidikan semacam itu kepada rakyat dan melatih mereka untuk menghargai 
sebagaimana yang disifatkan sebagai bermoral dan bersifat kemanusiaan seperti yang 
anda saksikan itu. Kalau anda ingin membentuk manusia yang lain melalui pendidikan 
dan latihan yang lain, dari mana anda akan mendapatkan sumber yang anda perlukan? 
Dan bahkan apabila anda berjaya menghasilkan sekelompok jenis manusia yang baik, 
dimana mereka akan memperolehi pekerjaan? Semua sumber-sumber penghidupan dan 
pekerjaan berada di tangan pemerintah yang buruk. Anda saksikan pertumpahan darah 
terjadi secara luas di dunia. Ilmu pengetahuan manusia dipergunakan untuk kerosakan. 
Buah kerja manusia dibakar dalam api, dan nyawa manusia yang berharga dimusnahkan 
sewenang-wenangnya. Mengapa itu semua boleh terjadi? Itu semua terjadi kerana anak- 
anak Adam yang memegang kekuasaan dan pimpinan bangsa-bangsa di dunia adalah 
yang paling jahat dan keji. Oleh kerana kekuasaan berada di tangan mereka, maka dunia 
berputar ke arah yang mereka kehendaki. Apapun tujuan yang telah mereka gariskan 
untuk penggunaan ilmu pengetahuan, harta kekayaan, tenaga kerja dan hidup manusia, itu 
semua mereka manfaatkan untuk tujuan-tujuan yang mereka gariskan sendiri. Anda 
saksikan bahawa penindasan dilakukan di mana-mana sahaja di dunia. Kaum yang lemah 
tidaklah memperolehi keadilan. Hidup orang yang miskin makin sulit. Pengadilan- 
pengadilan telah menjadi pusat perbelanjaan keadilan. Rakyat dibebani pajak yang 
melebihi kemampuan mereka, yang dihamburkan untuk membayar gaji yang besar 
kepada pegawai-pegawai, untuk membangun gedung-gedung yang megah, untuk 
membeli persenjataan, dan untuk belanja-belanja lain yang berlebih-lebihan. Pemberi- 
pemberi hutang, tuan-tuan tanah, raja-raja dan menteri-menteri, pencari dan pemegang 
gelar, pedagang-pedagang agama, pemilik-pemilik gedung, pedagang-pedagang 
minuman keras, penerbit buku-buku dan majalah porno, pemilik-pemilik pusat perjudian, 
dan banyak orang-orang lain yang semacam itu, telah dan terus merosak hidup, harta 

benda, kehormatan, moraliti, dan segala ciptaan Tuhan yang lain, dan tidak ada seorang 
pun yang boleh mencegah perbuatan mereka. Mengapa ini semua boleh terjadi? Ini 
adalah semata-mata kerana pemerintah memang rosak. Tangan-tangan yang memegang 
kekuasaan adalah tangan-tangan yang buruk. Mereka sendiri melakukan penindasan dan 
berpihak kepada para penindas. Penindasan macam apa pun yang terjadi, adalah kerana 
mereka menghendakinya atau paling tidak, bertoleransi dengannya. Dari contoh-contoh 
tadi anda tentu telah memahami bahawa kejahatan pemerintah adalah sumber dari segala 
kebejatan. Pengotoran fikiran rakyat, kebejatan moral, penyimpangan kemampuan- 
kemampuan manusia ke saluran yang salah, berkuasanya konsep-konsep perniagaan dan 
perdagangan yang salah, cara hidup yang buruk, meratanya penindasan, penyelewengan 
dan penghancuran ciptaan Tuhan, semua itu bersumber pada satu hal: kunci kekuasaan 
dan kekuatan berada di tangan yang salah. Jelas bahawa apabila kekuasaan berada di 
tangan orang-orang yang tidak patut memegangnya, dan apabila sumber-sumber rezeki 
berada di bawah kekuasaan mereka, maka bukan hanya mereka sendiri yang akan 
menyebarkan kerosakan, tetapi setiap jenis kerosakan juga akan berkembang dengan 
bantuan mereka, dan selama kekuasaan masih berada di tangan mereka, tidak ada usaha 
pemulihan kebaikan pun yang boleh dilakukan. 


PEMBAIKAN PEMERINTAHAN: LANGKAH PERTAMA MENUJU 
PEMBAHARUAN. 


Setelah memahami masalah tersebut di atas, akan mudahlah bagi anda memahami 
bahawa untuk melakukan pembaikan di kalangan rakyat dan membawa mereka ke jalan 
kesejahteraan dan kesolehan, setelah menyelamatkan mereka dari jalan kehancuran, tidak 
ada jalan lain daripada membetulkan bentuk pemerintahan yang rosak. Walaupun orang 
yang mempunyai pemahaman sedikit, mereka juga akan boleh memahami bahawa di 
mana orang bebas melakukan perzinaan dan pelacuran, tidak ada khutbah manapun yang 
boleh menghentikannya. Tetapi apabila pemerintah memang bertekad untuk 
menghentikan pelacuran dengan paksa, maka pelaku-pelakunya sendiri akan 
menghentikan perbuatan haram tersebut. Tidaklah mungkin boleh berhasil apabila anda 
hanya menggunakan khutbah-khutbah sahaja untuk menghentikan kejahatan-kejahatan 
minuman keras, judi, riba, suap, pertunjukan-pertunjukan yang tidak sopan, pakaian- 
pakaian yang tidak patut, pendidikan yang tidak berakhlak, dan semua kejahatan- 
kejahatan lainnya. Dengan kekuatan kekuasaan pemerintahan, semua kejahatan tersebut 
pasti akan boleh dihentikan. Melalui nasihat-nasihat dan dakwah-dakwah sahaja tidak 
akan mungkin menghentikan mereka yang merosakkan makhluk Tuhan dan 
menghancurkan moral mereka. Tetapi apabila kekuasaan di tangan anda dan bertekad 
untuk mengakhiri kejahatan mereka dengan paksa, maka semua kejahatan itu, Insya 
Allah, akan boleh dihentikan. Kalau anda menginginkan agar karya makhluk-makhluk 
Tuhan, kekayaan, kecerdasan dan kemampuan mereka, selamat dari saluran yang salah 
dan dipergunakan pada jalan yang benar, kalau anda ingin agar penindasan dibasmi dan 
keadilan ditegakkan, kalau anda menginginkan dunia ini bebas dari kejahatan, kalau anda 
menginginkan ummat manusia tidak saling menumpahkan darah sesamanya, kalau anda 
menginginkan pembaikan nasib mereka yang celaka dan tertindas, dan kalau anda 
menginginkan semua manusia diberi kesempatan yang sama untuk memperolehi 
kehormatan, ketenteraman, kemakmuran dan kemajuan, maka keinginan anda itu tidak 

akan boleh tercapai hanya dengan khutbah-khutbah dan seruan-seruan sahaja. Tetapi 
apabila anda memegang tampuk pemerintahan, maka keinginan anda itu mungkin sekali 
akan terlaksana. Jadi, masalah ini adalah masalah yang sudah jelas dan tidak memerlukan 
pemikiran yang rumit, bahawa tidak ada rencana pembaikan untuk rakyat yang akan 
boleh dilaksanakan tanpa memegang kekuasaan atas mekanisme pemerintahan. 
Barangsiapa yang benar-benar ingin membanteras kejahatan dan kerosakan di bumi 
Allah, dan benar-benar berhasrat untuk memperbaiki keadaan makhluk-makhluk Tuhan, 
maka tidak ada guna baginya hanya berkhutbah dan memberi nasihat sahaja. Ia harus 
bangkit untuk menghentikan roda pemerintahan berputar di atas prinsip-prinsip yang 
salah. Ia harus menyambar kekuasaan dari tangan para zalimin dan mendirikan 
pemerintahan atas dasar prinsip-prinsip yang benar dan menurut sistem yang tepat. 


ASAS PEMERINTAHAN YANG TERUK: PENGUASAAN MANUSIA ATAS 
MANUSIA 


Setelah memahami masalah ini, marilah kita melangkah lebih lanjut. Anda telah mengerti 
bahawa pemerintahan yang buruk adalah sumber dari segala kejahatan yang terjadi di 
kalangan hamba-hamba Allah, dan bahawa untuk membanteras sumber kejahatan 
tersebut, maka pemerintahan perlu dibetulkan. Tetapi pertanyaannya sekarang adalah 
apakah sebab-dasar daripada keburukan pemerintahan itu? Di mana akar kejahatan ini? 
Dan pembaharuan apa yang harus dilakukan di dalamnya untuk menghapuskan 
kejahatan-kejahatan tersebut di atas? Jawapan terhadap pertanyaan-pertanyaan ini adalah, 
manusialah yang merupakan sebab akarnya, dan tidak ada jalan lain untuk melakukan 
pembaharuan selain harus menegakkan kekuasaan Tuhan ke atas manusia. Anda jangan 
tercengang mendengar jawapan yang begitu singkat untuk pertanyaan yang begitu besar 
ini. Anda boleh melakukan kajian yang seluas-luasnya dan sedalam-dalamnya untuk 
menyelami masalah ini. Tetapi anda pasti hanya akan menemukan jawapan yang sama 
dengan yang telah saya berikan. 


Fikirkanlah, apakah bumi tempat anda hidup ini dibuat oleh manusia atau oleh Tuhan? 
Makhluk manusia yang menghuni bumi ini dibuat oleh yang lain atau oleh Tuhan? Segala 
keperluan hidup yang diperlukan manusia, siapakah yang menyediakannya, manusia 
sendiri atau Tuhan? Apabila jawapan dari pertanyaan-pertanyaan ini adalah bahawa 
bumi, manusia, dan keperluan-keperluan hidup diciptakan oleh Tuhan, maka bererti 
bahawa tanah adalah milik Tuhan, harta benda, dan. bahkan manusia sendiri adalah milik 
Tuhan. Kalau demikian halnya, bagaimana manusia boleh menyatakan bahawa itu semua 
adalah miliknya dan membuat aturan-aturan sendiri di tanah milik Tuhan? Bagaimana 
boleh dibenarkan bahawa manusia memerintah hamba-hamba Tuhan, yakni sesama 
manusianya, dengan hukum dan aturan-aturan lain selain dari hukum dan aturan-aturan 
Tuhan, atau dengan hukum atau aturan-aturan buatan manusia sendiri? Bagaimana akal 
anda boleh menerima keadaan bahawa tanah dan air adalah milik Tuhan dan peraturan- 
peraturan yang berlaku di atasnya adalah peraturan-peraturan buatan selain Tuhan? 
Bagaimana suatu harta yang sebenarnya milik Tuhan tetapi diakui sebagai milik 
manusia? Bagaimana seluruh makhluk manusia berada di bawah kekuasaan Tuhan tetapi 
mengiktiraf suatu kekuasaan lain berkuasa atas mereka? Keadaan seperti ini jelas 
bertentangan dengan keadilan. Di mana pun keadaan seperti itu terdapat, maka akibat- 

akibatnya selalu buruk. Manusia-manusia yang memegang kekuasaan untuk membuat 
hukum, peraturan dan undang-undang pasti membuat kesalahan-kesalahan kerana 
kebodohan mereka, sedangkan sebahagian dari mereka akan dengan sengaja melakukan 
penindasan dan ketidakadilan dengan tujuan memuaskan hawa nafsu mereka, sebabnya 
adalah kerana mereka tidak punya pengetahuan yang cukup untuk membuat hukum dan 
undang-undang yang benar dan tepat untuk mengatur masalah-masalah manusia, dan jauh 
lebih berbahaya daripada itu adalah kenyataan bahawa, kerana tidak mempunyai rasa 
takut pada Tuhan dan tidak mempunyai tanggungjawab kepadaNya, maka mereka 
menjadi liar dan tidak terkawal. Mudah difahami bahawa setelah memperolehi kekuasaan 
dan kekuatan, apa lagi yang akan menyeret manusia kalau tidak menjadi individu yang 
tidak terkawal yang tidak mempunyai rasa takut kepada Tuhan, yang tidak mempunyai 
kefahaman bahawa ia akan bertanggungjawab kepada siapa pun, dan yang mengira 
bahawa tidak ada siapa pun di atasnya yang akan mempertanyakan apa yang telah 
dilakukannya. Apakah anda fikir orang seperti ini akan berpegang kepada kebenaran dan 
keadilan kalau ia memegang kunci rezeki rakyat, kalau ia menguasai hidup dan harta 
benda orang ramai, kalau jutaan manusia tunduk kepadanya? Dapatkah anda 
mengharapkan kepadanya untuk menjadi penjaga perbendaharaan rakyat yang boleh 
dipercayai? Dapatkah anda mengharapkan bahawa ia tidak akan melanggar hak-hak 
rakyat, tidak akan menerima wang dengan jalan yang tidak sah dan memaksa makhluk 
Tuhan untuk tunduk kepada kemahuan dan kehendaknya sendiri? Apakah anda fikir 
kemungkinan orang seperti itu akan mengikuti jalan yang benar dan mengajak orang lain 
menempuh jalan yang benar? Tidak pernah, dan tidak akan sama sekali. Tidak masuk 
akal. Pengalaman selama ribuan tahun membuktikan sebaliknya. Anda semua di masa 
sekarang ini menyaksikan dengan mata kepala sendiri banyak orang yang tidak takut 
kepada Tuhan dan tidak mempunyai rasa tanggungjawab kepadaNya, melakukan 
penindasan-penindasan, mengkhianati kepercayaan, dan melakukan kejahatan-kejahatan 
setelah mereka memegang kekuasaan. 


DASAR PEMBAHARUAN: PENGUASAAN TUHAN ATAS MANUSIA 


Kerana itu, pembaharuan yang diperlukan atas dasar pemerintahan ialah, tidak boleh ada 
penguasaan manusia atas manusia. Orang-orang yang mengendalikan pemerintahan tidak 
boleh menjadi penguasa-penguasa tertinggi, tetapi, dengan mengakui Tuhan sebagai yang 
berdaulat, mereka harus bekerja sebagai wakil dan kepercayaanNya, dan harus memenuhi 
tanggungjawabnya dengan kesedaran bahawa pada akhirnya mereka harus 
dipertanggungjawabkan amanah tersebut kepada MaharajaYang Mengetahui hal yang 
ghaib dan yang kelihatan. Hukum haruslah berdasarkan petunjuk Tuhan yang mempunyai 
pengetahuan tentang semua realiti dan merupakan sumber kebijaksanaan. Tidak seorang 
pun yang boleh mempunyai kekuasaan untuk mengubah hukum tersebut atau 
menghapuskannya, sehingga ia tidak rosak kerana campur tangan kebodohan manusia, 
egoisme dan kemahuan-kemahuannya yang tidak patut. 


Inilah reformasi dasar yang dikemukakan Islam. Islam menuntut kepada manusia untuk 
menerima Tuhan sebagai yang berdaulat atas diri mereka (bukan hanya dalam fikiran, 
tetapi dalam praktikal) dan menyatakan beriman kepada hukum yang dikirimkanNya 
melalui RasulNya Muhammad saw. Islam menuntut agar manusia menyingsingkan 

lengan baju dan berusaha sekuat tenaga untuk menjalankan hukum yang dibuat oleh 
Maharaja mereka ditanah milikNya. Islam menuntut agar manusia menghancurkan semua 
kekuatan yang memberontak terhadapNya, yang telah mengangkat diri sebagai yang 
berdaulat dan tertinggi, dan menyelamat-kan hamba-hamba Allah dari perhambaan 
kepada sesama manusia. Di mata Islam, sesungguhnya tidaklah cukup bagi anda hanya 
sekadar beriman bahawa Tuhan, dan percaya bahawa hukumNya adalah hukum yang 
sebenarnya. Bersamaan dengan iman tersebut, di mana pun anda berada anda memikul 
kewajipan, di negeri mana pun anda hidup anda harus bangkit untuk melakukan 
reformasi terhadap ciptaan bukan Tuhan, harus mencuba untuk mengubah dasar 
pemerintahan yang salah menjadi dasar yang benar, merebut kekuasaan kehakiman dan 
penguasaan dari tangan orang-orang yang tidak mempunyai rasa takut kepada Tuhan dan 
tidak terkawal, dan selanjutnya mengambil alih pimpinan dan pengawasan atas hamba- 
hamba Tuhan, mengendalikan pemerintahan sesuai dengan hukum-hukum Tuhan dan 
dengan kepercayaan akan tanggungjawab dan perhitungan di akhirat, seperti halnya 
kepercayaan bahawa Tuhan mengetahui hal-hal yang tidak terlihat secara zahir. Usaha 
dan perjuangan seperti ini adalah JIHAD. 


PEMERINTAHAN: TUGAS YANG SUKAR 


Akan tetapi semua orang tahu, betapa hebatnya kekuasaan itu. Fikiran untuk 
memperolehinya sahaja boleh menyemarakkan api kerakusan dalam hati manusia. Hawa 
nafsu sepatutnya akur, apabila kunci perbendaharaan dunia berada di tangan kita dan 
semua orang berada dalam kekuasaan kita, maka kita akan boleh memerintah seperti 
seorang dewa dengan sesuka hati kita. Tidaklah begitu sukar untuk memperolehi 
kekuasaan pemerintahan. Yang sukar adalah mencegah diri sendiri dari bertindak seperti 
Tuhan setelah memperolehi kekuasaan, dan bekerja sebagai hambaNya. Kerana itu, apa 
gunanya apabila setelah menggulingkan seorang Fir'aun, anda sendiri lalu menjadi 
Fir'aun pula? Kerana itu, sebelum menyuruh anda melaksanakan tugas yang berat itu, 
Islam menganggap perlu untuk mempersiapkan anda menghadapinya. Anda tidak punya 
hak untuk bangkit menuntut pemerintahan dan berperang dengan seluruh dunia sebelum 
anda membersihkan hati anda dari sifat mementingkan diri sendiri dan menuruti hawa 
nafsu, sebelum anda menumbuhkan dalam diri anda kesucian fikiran bahawa perjuangan 
anda bukanlah untuk kepentingan peribadi atau nasional, tetapi semata-mata kerana 
Tuhan, dan untuk melakukan reformasi terhadap makhluk-makhluk Tuhan. Fikirkanlah, 
sebelum kemampuan ini menjadi teguh dalam diri anda setelah memperolehi kekuasaan, 
anda tidak akan mengikuti kemahuan anda sendiri, tetapi akan dengan teguh mengikuti 
hukum Tuhan. Kenyataan bahawa anda telah memasuki Islam dengan membaca Kalimah 
Syahadah tidaklah bererti Islam telah memberi hak kepada anda untuk menyerang 
makhluk Tuhan dan, dengan nama Tuhan dan UtusanNya, anda melakukan kejahatan- 
kejahatan seperti yang dilakukan oleh para penindas dan pemberontak-pemberontak 
terhadap Tuhan. Sebelum anda diberi tugas untuk melaksanakan pekerjaan yang amat 
besar tanggungjawabnya itu, Islam menganggap perlu untuk menumbuhkan dan 
mengembangkan dalam diri anda kekuatan yang cukup untuk memikul beban tersebut. 


'IBADAT: SUATU LATIHAN 

Solat, puasa, zakat dan haji sesungguhnya dimaksudkan untuk persiapan dan latihan ini. 
Sebagaimana halnya setiap negara di dunia memberikan latihan khusus kepada warga 
negaranya untuk dijadikan tentera, polis dan pegawai sivil dan kemudian 
mempergunakan mereka. Demikian pula din Allah (Islam) juga pada mulanya 
memberikan latihan dalam bentuk ibadat kepada orang-orang yang mendaftarkan diri 
untuk mengabdi kepadaNya. Setelah itu Islam mempekerjakan mereka untuk jihad dan 
pemerintahan Ilahi. Perbezaannya adalah bahawa pemerintah-pemerintah dunia merekrut 
tentera dan pegawainya tanpa menuntut persyaratan-persyaratan keluhuran moral, 
ketagwaan, dan rasa takut pada Tuhan. Kerana itu negara-negara dunia itu hanya mempe- 
kerjakan orang-orang tersebut sebagai pekerja-pekerja rutin, walaupun mereka mungkin 
adalah orang-orang yang suka melacur, pemabuk-pemabuk, dan penipu-penipu yang 
bukan kepalang. Sebaliknya, kerana pekerjaan yang akan diberikan kepada hamba-hamba 
Allah adalah seluruhnya bersifat moral, maka Islam menganggap jauh lebih penting 
untuk menjadikan orang-orangnya bersifat soleh dan tagwa daripada sekadar pekerja- 
pekerja rutin .Sesungguhnyalah, Islam bertujuan mengembangkan kekuatan sebesar- 
besarnya dalam diri mereka hingga apabila mereka bangkit dengan tuntutan untuk 
menegakkan kekhalifahan Tuhan di muka bumi, mereka benar-benar membuktikan diri 
berhak atas tuntutan itu. Apabila mereka berperang, tujuannya tidak boleh untuk 
memperoleh harta benda untuk diri mereka, Tetapi haruslah semata-mata untuk mencari 
keredhaan Allah dan untuk kebaikan dan kesejahteraan makhlukNya. Kalau mereka 
menang, mereka tidak boleh bangga, sombong dan besar kepala. Sebaliknya, mereka 
harus bersujud syukur kepada Tuhan. Apabila mereka menjadi penguasa, mereka tidak 
boleh memperbudak rakyat. Justeru, sebagai hamba-hamba Tuhan sendiri, mereka tidak 
boleh membiarkan orang lain menjadi hamba sesiapa pun selain Allah. Apabila mereka 
memegang kekuasaan ke atas harta benda kekayaan di bumi, mereka tidak boleh 
memenuhi poket sendiri atau poket sanak kerabat dan kelompok mereka sahaja, tetapi 
haruslah mereka membahagikan anugerah Tuhan dengan adil di antara semua hamba- 
hambaNya. Dan seperti seorang bendahara yang dipercayai, mereka haruslah bekerja 
dengan kesedaran bahawa ada yang mengawasi mereka setiap waktu dan dalam setiap 
keadaan, dan bahawa kepada siapa mereka harus mempertanggungjawabkan setiap sen 
harta yang mereka urus. Untuk latihan-latihan seperti ini, tidak ada cara yang mungkin 
sama kecuali dengan melakukan ibadat-ibadat tersebut. Dan ketika Islam telah 
mempersiapkan orang-orangnya dengan cara demikian, maka ia mengatakan kepada 
mereka, "Sekarang kalian telah menjadi hamba-hamba Tuhan yang paling soleh di muka 
bumi. Kerana itu majulah ke depan dan berperanglah, dan singkirkanlah orang-orang 
yang selalu berusaha menghalangi agama Allah yakni Islam" 


"Kalian adalah ummat terbaik yang dilahirkan untuk (membimbing dan memperbaiki) 
manusia, menyuruh kepada yang ma'ruf dan mencegah dari yang munkar, dan beriman 


kepada Allah...." (Al-Our'an, All "Imran, 3 : 110). 


PEMERINTAHAN YANG BAIK DI TANGAN ORANG-ORANG YANG 
BERTAOWA KEPADA ALLAH. 


Anda boleh membayangkan betapa istimewanya keadaan negara yang tenteranya, 
polisnya, pejabat-pejabat kehakimannya, pegawai-pegawai pajaknya, dan semua pegawai 

negerinya terdiri daripada pejabat-pejabat dan pekerja-pekerja yang sabar dan takut 
kepada Tuhan. Di mana semua peraturan-peraturan dan undang-undang negara disusun 
berdasarkan petunjuk yang diberikan oleh Allah, tidak ada sedikit pun ketidakadilan dan 
kejahilan, dan di mana dilakukan pencegahan yang tegas dan keras terhadap setiap 
kejahatan dan kemungkaran, dan pemerintah selalu siap untuk mengembangkan 
kesolehan dan ketagwaan di segenap kekuatan dan sumber materialnya. Kemudian 
apabila anda berfikir sejenak, anda akan memahami bahawa apabila pemerintahan yang 
seperti ini berfungsi lalu meluruskan dan membersihkan kebiasaan buruk masyarakat, 
menutup semua pintu perlanggaran hukum dan kegelapan, tingkah-laku yang tidak 
senonoh, penindasan, ketidakpatuhan, ketidaksopanan dan segala bentuk keruntuhan 
moral, menghapuskan segala macam pendidikan dan latihan-latihan yang salah, 
memperbaharui pemikiran-pemikiran rakyat melalui sistem pendidikan dan latihan- 
latihan yang sihat, dan apabila di bawah lindungannya rakyat memperolehi kesempatan 
hidup dalam iklim keadilan dan kejujuran yang suci dan bersih, kedamaian dan 
ketenteraman, sifat-sifat yang baik dan bertingkah-laku yang baik, maka mata mereka — 
yang telah dibutakan oleh penderitaan yang panjang di bawah kekuasaan orang-orang 
jahat dan tidak mempedulikan Tuhan — sedikit demi sedikit akan terbuka terhadap 
kebenaran dan penghargaan terhadapnya. Hati mereka yang berkarat, kerana keruntuhan 
moral yang melanda selama berabad-abad, akan menjadi bersih dan berkilau seperti kaca, 
dan layak untuk menyerap sinar kebenaran dan memantulkannya kepada orang-orang 
lain. Di saat itu tidak sukar bagi rakyat untuk memahami kenyataan yang sederhana ini, 
iaitu sebenarnya hanya Allahlah Tuhan mereka, dan bahawa tidak ada seorang pun yang 
berhak menguasai mereka, dan Rasuhillah saw, adalah rasul yang membawa hukum- 
hukum yang benar dari Allah kepada ummat manusia. Hal-hal yang tampaknya sekarang 
sangat sukar diterapkan ke dalam fikiran rakyat akan secara automatik meresap ke dalam 
fikiran mereka. Hal-hal yang sekarang tidak boleh diterangkan melalui ceramah dan 
buku-buku yang mudah mereka fahami, seakan-akan tidak ada komplikasi sedikit pun di 
dalamnya. rakyat yang melihat perbezaan antara apa yang terjadi di negara-negara yang 
dikuasai oleh hukum-hukum buatan manusia dengan situasi di negara yang diatur 
menurut sistem Ilahi Mereka akan mudah menyatakan kepercayaan mereka kepada 
keesaan Tuhan dan kebenaran Rasulullah saw, dan susah untuk menolaknya. Keadaannya 
adalah seperti keadaan yang memudahkan orang untuk memilih mawar daripada duri, 
setelah merasakan perbezaan antara keduanya. Di waktu itu, akan diperlukan kedegilan 
yang luar biasa untuk menolak kebenaran Islam dan tetap berpegang pada kekafiran dan 
atheisme, dan mungkin hanya akan ada lima atau sepuluh dari seribu orang yang akan 
memperlihatkan kedegilan yang luar biasa seperti itu. 


Saudara-saudara 


Saya harap sekarang anda telah benar-benar memahami tujuan diwajibkannya solat, 
puasa, zakat dan haji. Selama ini anda mengira, dan telah salah mengerti, bahawa 
amalan-amalan tersebut sama dengan 'ibadat-'ibadat dalam agama Hindu: setelah 
dikerjakan, Tuhan akan senang dengan kita, dan habis di situ sahaja. Tidak pernah selama 
ini diterangkan kepada anda bahawa "ibadat-'ibadat tersebut adalah persiapan-persiapan 
untuk menghadapi suatu tugas yang besar. Kerana itu, selama ini anda telah 
melaksanakan 'ibadat-'ibadat tersebut tanpa menyedari adanya tujuan yang harus anda 

capai dengannya, dan tidak pernah terlintas dalam fikiran anda untuk bersiap-siap meng- 
hadapi kerja besar yang menjadi tujuan diwajibkannya 'ibadat-'ibadat tersebut. Tetapi 
sekarang saya memberitahu anda bahawa semua 'ibadat-'ibadat yang dilakukan oleh 
orang yang tidak mempunyai niat untuk berjihad dalam hatinya, dan yang tidak 
mengingati tujuan jihad ini, tidaklah ada ertinya. Kalau anda mengira bahawa dengan 
'badat-'ibadat yang tidak bererti itu, anda boleh memperolehi redha Tuhan, maka di saat 
anda pergi menghadap-Nya, anda akan melihat sendiri sejauh mana amalan-amalan ter- 
sebut mendekatkan anda kepadaNya 

2, PENTINGNYA JIIHAD 


Saudara-saudara sesama Muslim. 


Dalam khutbah-khutbah yang telah lalu telah saya terangkan kepada anda erti kata-kata 
din, syari'ah, 'ibadat. Ingat-ingatkanlah kembali ketiga-tiga perkara ini. 


Din bererti kepatuhan. 

Syari'ah disebut juga hukum 

"Ibadat mengandungi erti penghambaan. 
ERTI "DIN" 


Apabila anda menghambakan dan menghinakan diri (sub-servience) kepada seseorang 
yang mengaku sebagai pemerintah anda, maka hal itu bererti anda telah menerima din- 
nya.. Setelah itu ia menjadi pemerintah (ruler) anda, dan anda menjadi rakyatnya 
(subject). Perintah-perintah dan peraturan-peraturan yang dibuatnya menjadi hukum dan- 
syari'ah bagi anda. Apabila anda memberikan kepadanya apa yang dimintanya, 
melaksanakan apa pun yang diperintahkannya, tidak melakukan apa yang dilarangnya, 
bekerja dalam batas-batas yang telah ditetapkan untuk anda, mengikuti arahan-arahannya, 
dan menerima keputusan-keputusannya yang bersangkutan dengan hubungan timbal- 
balik antara anda semua, urusan-urusan bisnis anda, perkara-perkara kehakiman dan 
hukuman anda... maka sikap anda seperti itu dinamakan penghambaan atau 'ibadat. Dari 
penjelasan ini jelaslah bahawa "din" sesungguhnya adalah pemerintahan. Syari'ah adalah 
undang-undang dan hukum pemerintahan, dan "ibadat adalah sikap menurut kepada 
undang-undang dan hukum-hukumnya. Barangsiapa yang anda terima sebagai 
pemerintah dan anda menyatakan tunduk kepadanya, bererti anda telah ber”din” 
kepadanya, atau masuk ke dalam dinnya. Apabila pemerintah anda adalah Allah, bererti 
anda telah memasuki din Allah. Apabila pemerintah anda seorang raja, bererti anda 
memasuki din raja itu. Apabila pemerintah anda adalah suatu bangsa lain yang tertentu, 
bererti anda memasuki din bangsa itu. Dan apabila pemerintah anda adalah bangsa anda 
sendiri atau perwakilan bangsa anda, maka anda telah masuk ke dalam din rakyat negeri 
anda. Pendeknya, siapa pun yang menguasaii belenggu kepatuhan yang melingkar di 
leher anda, bererti ia telah menguasai anda dalam dinnya., dan barangsiapa yang anda 
mematuhi undang-undang dan hukum-hukumnya, bererti anda ber'ibadat kepadanya. 


TIDAK ADA DUA "DIN" BAGI SEORANG MANUSIA 


Setelah memahami masalah tersebut, anda tentu akan dengan mudah boleh memahami 
kenyataan bahawa bagi seorang manusia sama sekali tidak mungkin ada dua din, kerana 
dari pelbagai din yang ada, anda hanya boleh mengikuti satu sahaja. Dan dari pelbagai 
objek penyembahan dan pemujaan, anda hanya mungkin mengambil satu sahaja sebagai 
Tuhan anda. Mungkin anda akan mengatakan bahawa ada cara lain selain itu - bahawa 

dalam masalah iman, kita menerima satu penguasa dan pemerintah, sedang dalam 
kenyataan hidup, kita mematuhi penguasa dan pemerintah yang lain: kita memuja dan 
menyembah yang satu, sementara kita menghamba kepada yang lain, kita menyatakan 
iman kepada satu hukum dan undang-undang, sedang dalam praktik masalah-masalah 
hidup, kita diatur oleh hukum dan undang-undang yang lain. Terhadap hal ini saya 
katakan: "Tidak syak lagi hal itu boleh dilakukan, dan memang sedang dilakukan. Tetapi 
ini adalah syirik, dan syirk ini adalah kebathilan yang nyata. Sebenarnya, yang boleh 
disebutkan din anda hanyalah din yang berasal dari siapa yang benar-benar anda patuhi. 
Bukankah merupakan kepalsuan yang nyata apabila anda menyatakan bahawa penguasa 
dan pemerintah anda adalah X dan mengakui din anda adalah dinnya, sedangkan anda 
tidak mematuhinya? Bahkan walaupun anda mengatakan dengan lisan, dan merasakannya 
dalam hati, tetapi apakah manfaat dan pengaruh yang boleh ditimbulkan oleh pernyataan 
anda itu? Pernyataan anda bahawa anda telah menyatakan iman kepada syari'ahnya 
adalah tidak bererti apa-apa kalau urusan-urusan hidup anda telah melanggar syari'ahnya, 
dan anda mengikuti apa yang diperintahkan oleh syari'ah lain. Anda menyatakan bahawa 
anda mengakui Y sebagai objek pemujaan dan penyembahan anda, tetapi perbuatan anda 
bersujud kepadanya hanya akan menjadi omongan sahaja, kalau dalam praktik, anda 
menghamba kepada yang lain. Sebenamya, yang dapat disebut objek pemujaan dan 
penyembahan anda, dan yang hanya kepadanya anda beribadat, adalah dia yang perintah- 
perintahnya anda laksanakan dan yang larangan-larangannya anda jauhi, yang dalam 
batas-batas yang telah ditetapkannya, anda melaksanakan pekerjaan anda, yang anda ikuti 
sistemnya dalam tingkahlaku anda, yang prosedur-prosedumya anda ikuti dalam urusan 
perdagangan, yang anda minta penilaian dalam masalah-masalah hidup anda, yang 
syari'ah-nya mengatur hubungan timbal balik anda dan menetapkan pembahagian hak- 
hak di antara anda, yang kerana perintahnya anda menyerahkan seluruh tenaga jantung 
anda, tangan dan kaki anda bersama harta benda dan bahkan hidup anda. Kerana itu, 
apapun juga yang anda imani, apabila praktik yang sebenarnya bertentangan dengan iman 
anda tersebut, maka praktik yang sebenarnya itulah yang merupakan kenyataan yang 
konkrit. Dalam situasi seperti itu sama sekali tidak ada tempat bagi iman anda, tidak pula 
iman anda itu memiliki kualiti sedikit pun juga. Apabila dalam kenyataan anda, anda 
berada dalam din seorang raja, maka tidak ada tempat bagi din Allah. Juga apabila anda 
berada dalam din rakyat (jumhur) atau din bangsa Inggeris, Jerman, atau din negeri dan 
tanah air anda sendiri, maka tidak ada tempat bagi din Allah. Dan apabila dalam 
kenyataan anda adalah pemeluk din Allah, maka demikian pula tidak ada tempat buat din 
yang lain. Dan fahamilah benar-benar bahawa di mana terjadi syirik, maka itu adalah 
kebathilan yang nyata. 


SETIAP "DIN" MENGHENDAKI KEKUASAAN 


Jika masalah ini telah anda fahami benar-benar, maka fikiran anda dengan sendirinya 
akan sampai kepada kesimpulan yang pasti dan tidak boleh diperselisihkan, bahawa din 
apa pun juga yang ada, ia tentu menghendaki kekuasaan. Mungkin din itu adalah din 
rakyat atau din raja-raja, atau kaum komunis, atau din Tuhan, atau apapun juga yang lain. 
Bagaimanapun, setiap din memerlukan pemerintahan sendiri untuk menegakkan dirinya. 
Suatu din tanpa pemerintahan adalah seperti rancangan sebuah bangunan yang ada dalam 
otak anda, tetapi bangunannya sendiri tidak ada di atas bumi. Apa gunanya sebuah pelan 

yang ada dalam otak anda tetapi anda hidup dalam sebuah bangunan yang lain yang 
benar-benar telah didirikan? Anda masuk melalui pintunya dan keluar melalui pintunya 
pula. Anda berada di bawah atapnya dan dikelilingi oleh dinding-dindingnya. Anda harus 
mengatur tempat tinggal anda menurut binaannya. Jadi apa ertinya, sementara anda hidup 
dalam sebuah bangunan dengan perancangan tertentu, dalam fikiran anda menyimpan 
sebuah perancangan lain yang berbeza modelnya? Atau bahkan anda mempunyai 
kepercayaan yang teguh terhadap model khayalan itu. Model bangunan khayalan itu 
hanya akan ada dalam otak anda sahaja, sedangkan anda sendiri akan benar-benar tinggal 
dalam bangunan konkrit yang ada di atas tanah. Dan sememangnya perkataan 
"bangunan" tidaklah dipakai untuk sebuah susunan yang hanya ada dalam otak sahaja. 
Yang disebut bangunan ialah sesuatu yang boleh kita tinggal di dalamnya, yang asasnya 
terbenam dalam tanah dan dinding-dindingnya tegak di atas tanah dengan ditutupi 
atapnya. Tepat sesuai dengan contoh ini, maka tidak ada ertinya semata-mata 
mempercayai bahawa sesuatu din adalah benar, sementara dalam kenyataan kita hidup 
menurut sebuah din yang lain. Sebagaimana halnya sebuah perancangan khayalan 
bukanlah sebuah bangunan, demikian juga suatu din khayalan bukanlah din, dan tidak 
seorang pun yang boleh hidup dalam suatu din khayalan, sebagaimana ia tidak boleh 
tinggal dalam sebuah bangunan khayalan. Yang boleh disebut din yang sebenarnya, 
hanyalah yang setelah tertegak di muka bumi, yang hukum-hukumnya dan peraturan- 
peraturannya diikuti dalam penyelenggaraan masalah-masalah kehidupan. Kerana itu 
setiap din, sesuai dengan sifatnya yang asli, menuntut pemerintahan sendiri, dan suatu din 
hanyalah dimaksudkan untuk tujuan semata-mata agar hanya dialah sahajalah yang 
menjadi objek peng'ibadatan, penghambaan penganut-penganutnya, dan syari'ahnya 
sahajalah yang diperlakukan. 


BEBERAPA CONTOH 
"DIN" DEMOKRASI 


Apakah maksudnya din rakyat itu? Maksudnya adalah bahawan rakyat suatu negeri - 
adalah pemegang kedaulatan yang tertinggi di negara tersebut, bahawa mereka harus 
diperintah dengan syari'ah yang mereka buat sendiri, dan bahawa seluruh penduduk 
negeri itu harus menyatakan patuh dan menghamba kepada penguasa demokratis mereka 
sendiri. Nah, bagaimana din ini dapat ditegakkan kecuali apabila dominasi atas negeri 
tersebut benar-benar berada di tangan kekuatan-kekuatan demokratis, dan kecuali apabila 
suatu syari'ah yang demokratis dilaksanakan? Apabila sekiranya pemerintahan suatu 
bangsa lain atau pemerintahan raja ditegakkan di negeri itu, maka di mana kewujudan din 
rakyat itu? Walaupun ada orang yang mengakui din rakyat, ia tidak akan boleh 
mempraktikkan dinnya itu. Selama din raja atau bangsa asing berkuasa, ia tidakkan dapat 
mengikuti din rakyat. 

"DIN" KERAJAAN 


Ambillah contoh din kerajaan. Tujuan dari mengapa din ini mengangkat seorang raja 
sebagai pemegang pemerintahan yang tertinggi di negerinya ialah agar hanya raja itu 
sendiri yang dipatuhi dan hanya syari'ahnya sahajalah yang dilaksanakan. Apabila hal itu 
tidak dilakukan, maka percumalah mengakui raja itu sebagai raja dan menerimanya 
sebagai penguasa tertinggi. Apabila din rakyat ditegakkan, tidaklah akan tertinggal bekas 
din kerajaan itu, jangan lagi dikata soal mengikutinya. 


"DIN" INGGRIS 


Jangan kita lihat jauh-jauh. Lihatlah din Inggeris yang sekarang merupakan din tanah 
Hindustan.(1) Din ini berkuasa kerana KUHP India dan Kitab Prosedur Pengadilan 
Perdata dan Pidana India diwajibkan oleh penguasa Inggeris. Seluruh masalah kehidupan 
anda dilaksanakan menurut garis-garis yang telah ditetapkan oleh penguasa Inggeris dan 
dalam batas-batas yang telah mereka tetapkan, dan anda semua patuh pada perintah- 
perintah mereka. Selama din ini berkuasa dengan dokongan kekuatan mereka, walaupun 
anda beriman pada din lain, namun din anda itu tidak mempunyai tempat untuk 
ditegakkan. Tetapi KUHP India dan Kitab Prosedur Pengadilan Perdata dan Pidana India 
yang ada sekarang tidak lagi berlaku, maka apa ertinya kata-kata din Inggeris itu. 


"DIN" ISLAM 


Inilah tepatnya kedudukan din Islam. Dasar dari din ini adalah bahawa hanya Allahlah 
Pemilik negeri dan Yang Berdaulat atas seluruh ummat manusia. Jadi, hanya Dia 
sahajalah yang harus dipatuhi dan diabdi, dan seluruh masalah hidup manusia haruslah 
dilaksanakan menurut syari'ahNya. Prinsip, bahawa Allahlah yang memegang 
pemerintahan tertinggi, yang dinyatakan Islam bertujuan semata-mata agar hanya 
kehendak Allah sahajalah yang berlaku di dunia ini. Pengadilan haruslah dilaksanakan 
menurut syari'ahNya, dan kehakiman serta penguatkuasaan mestilah mengeluarkan 
perintah dan keputusan sesuai dengan perintahNya. Transaksi-transaksi kewangan mesti 
dilaksanakan sesuai dengan hukum-hukum dan syari'ahNya. Pajak mesti dipungut 
menurut pengarahanNya dan dipergunakan untuk hal-hal yang telah ditetapkanNya. 
Pegawai negeri dan Angkatan Bersenjata mesti bekerja sesuai dengan perintah- 
perintahNya, sementara seluruh kuasa, tenaga kerja dan usaha-usaha rakyat harus 
dipergunakan pada jalanNya. Selanjutnya, hanya Allah sahaja yang harus ditakuti, 
kesolehan dan kebajikan mestilah dilaksanakan sebagaimana telah diajarkan olehNya. 
Seluruh warga negara harus patuh dan menghamba hanya kepada-Nya sahaja. Dan semua 
orang harus setia kepadaNya sahaja. Jelas bahawa tujuan ini tidak akan dapat dipenuhi 
kecuali apabila kerajaan Allah didirikan. Bagaimana boleh din ini menerima persekutuan 
dengan din lainnya? Sebagaimana halnya dengan din-din lainnya, din Allah ini juga 
menuntut bahawa seluruh kekuasaan mesti diserahkan kepadaNya semata-mata, dan 
semua din yang berlawanan dengannya mesti ditundukkan, kalau tidak ia tidak akan 
dapat menuntut kepatuhan rakyat, kerana kalau din ini telah berlaku, maka tidak akan ada 
lagi din kerakyatan, kerajaan atau din kaum komunis. Pendeknya, tidak akan ada din 

lainnya. Kalau din lainnya ada, din Islam tidak akan ada, dan dalam keadaan demikian 
akan mudahlah untuk mengakui bahawa din yang benar hanyalah din Islam. Inilah pokok 
masalah yang berulang kali ditekankan oleh al-Gur'an: 


"Padahal mereka tidak disuruh kecuali supaya menyembah Allah dengan memurnikan 
keta'atan kepadaNya dalam (menjalankan) agama dengan lurus....." (Al-Our'an, al- 
Bayyi-nah, 98: 5) 


"Dialah yang telah mengutus RasulNya (dengan membawa) petunjuk (al-Our'an) dan din 
yang benar untuk dimenangkanNya atas segala din, walaupun orang-orang yang musyrik 
tidak menyukai." (Al-Our'an, at-Taubah, 9:33) 


"Dan perangilah mereka, supaya jangan ada fitnah, dan supaya din itu semata-mata 
bagi Allah...." (Al-Our'an, al-Anfal, 8:39) 


"..Keputusan itu hanyalah kepunyaan Allah, Dia telah rnemerintahkan agar kamu tidak 
menyembah selain Dia...." (Al-Our'an, Yusuf, 12:40) 


"..Barangsiapa mengharap perjumpaan dengan Tuhannya maka hendaklah ia 
mengerjakan amal yang saleh, dan janganlah ia mempersekutukan seorang pun dalam 
beribadat kepadaTuhannya." (Al-Our'an, al-Kahfi, 18:110) 


"Apakah kamu tidak memperhatikan orang-orang yang mengaku dirinya telah beriman 
kepada apa yang diturunkan kepadamu dan kepada apa yang diturunkan sebelum kamu? 
Mereka hendak berhakim kepada thaghut, padahal mereka telah diperintah mengingkari 
thaghut. itu. Dan kami tidak mengutus seorang rasul, melainkan untk dita'ati dengan 
seizinAllah..." (Al-Our'an, an-Nisa', 4:60,64) 


Dengan mengingati penjelasan yang telah saya berikan tentang 'ibadat, din dan syari'ah, 
tidaklah akan susah bagi anda semua untuk memahami apa yang dimaksud oleh al-Gur'an 
dalam ayat-ayat tersebut di atas. 


PENTINGNYA JIHAD DALAM ISLAM 


Sekarang jelaslah mengapa jihad demikian penting dalam Islam. Sepeti halnya sistem- 
sistem kehidupan yang lain, din Allah tidak akan puas dengan semata-mata pengakuan 
dari anda akan kebenarannya, yang anda buktikan hanya dengan peribadatan formal 
sahaja. Anda tidak boleh mengikuti din ini jika anda masih berada dalam pengaruh din 
yang lain. Bahkan anda tidak boleh mengikutinya dengan mempersekutukannya dengan 
sistem kehidupan yang lain. Jadi, apabila anda menganggap benar-benar din ini sebagai 
din yang benar, maka anda tidak mempunyai pilihan lain selain daripada berjuang 
sepenuh kekuatan anda untuk menegakkan din ini. Anda bersihkan setiap rintangan yang 
menghalangi tegaknya din ini, atau anda korbankan nyawa anda dalam perjuangan untuk 
menegakkannya. Inilah batu ujian untuk menguji iman dan kebenaran iman anda. Kalau 
iman anda memang benar, anda tentu tidak akan boleh tidur nyenyak sementara anda 
hidup dalam sistem kehidupan yang lain, jangan lagi dikata mengabdi kepadanya, dan 

menikmati buahnya. Apabila memang anda beriman setulusnya pada din ini, maka setiap 
detik yang anda jalani di bawah kekuasaan din yang lain, bagaikan tidur di atas tikar 
berduri. Makan anda akan bagaikan sekam, dan anda tidak akan boleh merasakan 
ketenteraman tanpa mencuba menegakkan din yang benar ini. Tetapi apabila anda merasa 
betah hidup dalam sistem kehidupan mana pun selain sistem yang telah diberikan oleh 
Allah, dan anda merasa puas dengan keadaan yang ada, maka anda bukanlah seorang 
yang beriman 'dalam erti yang sebenarnya”, tidak peduli betapa pun khusuknya solat anda 
dan betapa lama waktu yang anda habiskan untuk berzikir, betapa pun panjang-lebarnya 
penjelasan al-Gur'an dan hadis yang anda berikan, dan falsafah Islam macam apa pun 
yang anda dalami. Akan halnya orang-orang yang merasa puas dengan din selain Islam 
dan orang-orang munafik yang mengabdi dan setia kepada din yang lain atau melakukan 
jihad untuk menegakkan din yang lain, apa yang harus saya katakan tentang mereka? 
Maut tidaklah terlalu jauh. Apabila telah tiba saatnya, Tuhan membalas sendiri amal 
perbuatan mereka di dunia ini. Kalau orang-orang seperti ini menganggap diri mereka 
orang-orang Muslim, mereka benar-benar tolol. Kalau mereka mempunyai sedikit 
pengertian sahaja, mereka akan mengerti bahawa adalah sungguh paradoks untuk 
menerima suatu din sebagai din yang benar, dan bertentangan dengan penerimaan itu, 
bersetuju untuk ditegakkan suatu sistem kehidupan yang lain atau bahkan ikut serta 
dalam usaha menegakkannya. Air dan api mungkin boleh hidup bersama, tetapi iman 
kepada Allah tidak akan pernah boleh berdampingan dengan sikap seperti ini. 


Apa yang dikatakan Allah dalam al-Gur'an tidak dapat disampaikan semua dalam 
khutbah ini, Tetapi saya akan bacakan beberapa ayat di sini: 

"Apakah manusia itu mengira bahawa mereka dibiarkan (sahaja) mengatakan: 'Kami 
telah berima', sedang mereka tidak diuji lagi? Dan sesungguhnya Kami telah mengiji 
orang-orang sebelum mereka, maka sesungguhnya Allah mengetahui orang-orang yang 
benar dan sesungguhnya Dia mengetahui orang-orang yang dusta". 

(Al-Our'an, al-Ankabut, 29:2-3) 

"Dan di antara manusia ada orang yang berkata: 'Kami beriman kepada Allah', maka 
apabila ia disakiti (kerana ia beriman) kepada Allah, ia menganggap fitnah manusia itu 
sebagai azab Allah. Dan sungguh bila datang pertolongan dari Tuhanmu, mereka pasti 
akan berkata: 'Sesungguhnya kami adalah besertamu'. Bukankah Allah lebih mengetahui 
apa yang ada dalam dada semua manusia? Dan sesungguhnya Allah benar-benar 
mengetahui orang-orang yang beriman, dan sesungguhnya Dia mengetahui orang-orang 
yang munafik." (Al-Our'an, al-Ankabut, 29:10-11) 


"Allah sekali-kali tidak akan membiarkan orang-orang yang beriman dalam keadaan 
kamu sekarang ini, sehingga Dia menyisihkan yang buruk (munafik) dengan yang 
baik(Mu 'min)...." (Al-Our'an, Ali 'Imran, 3:179) 


"Apakah kamu mengira bahawa kamu akan dibiarkan (begitu sahaja), sedang Allah 
belum mengetahui (dalam kenyataan) orang-orang yang berjihad di antara kamu dan 
tidak mengambil menjadi teman yang setia selain Allah, rasul-rasuNya dan orang-orang 
yang beriman. Dan Allah Maha Mengetahui apayang kamu kerjakan". (Al-Our'an, at- 
Taubab, 9:16) 

"Tidaklah kamu perhatikan orang-orang yang menjadikansuatu kaum yang dimurkai 
Allah sebagai teman? Orang-orangitu bukan dari golongan kamu dan bukan (pula) dari 
golonganmereka... Mereka itulah golongan syaitan. Ketahuilah golongansyeitan itulah 
golongan yang merugi. Sesungguhnya orang-orang yang menentang Allah dan 
RasulNya, mereka termasuk orang-orang yang sangat hina. Allah telah menetapkan: 
'Aku dan rasul-rasulKu pasti menang'. Sesungguhnya Allah Maha Kuat lagi Maha 
Perkasa". (Al-Our'an, alMujadilah, 58:14, 19-21) 


TANDA MU'MIN SEJATI: JIHAD 


Dari ayat-ayat tersebut di atas jelaslah bahawa apabila suatu sistem kehidupan yang lain 
daripada sistem Allah telah tegak dimuka bumi dan kaum Mu'minin terperangkap di 
dalamnya, maka identiti seorang Mu'min sejati dibuktikan dengan usahanya untuk 
menghapuskan sistem dan din yang bathil tersebut dan menggantikannya dengan din 
yang benar. Apabila ia berjuang ke arah ini dan mencurahkan segenap tenaga dan 
kemampuannya, bahkan mempertaruhkan nyawanya dan bersedia menanggung segala 
penderitaan dan kerugian, maka ia adalah seorang Mu'min sejati, terlepas dari berjaya 
atau tidak usahanya itu. Tetapi bila ia tunduk kepada dominasi sistem yang bathil tersebut 
atau ikut serta dalam usaha untuk menjadikannya dominan, maka pernyataan imannya 
adalah bohong belaka. 


TIDAK ADA PERUBAHAN TANPA PERJUANGAN 


Selanjutnya, dalam ayat-ayat Our'an Suci tersebut di atas, telah dijawab pernyataan 
orang-orang yang berdalih bahawa menegakkan din yang hag itu adalah sukar sekali. 
Memang, apabila kita berupaya mengusahakan tegaknya din yang hag, pasti kita harus 
menghadapi suatu din kebathilan yang sudah tertegak dengan kekuasaan dan 
kekuatannya, yang menguasai sumber-sumber bahan makanan dan menguasai seluruh 
lapangan kehidupan. Tugas untuk menggantikan din yang sudah tertegak dengan suatu 
din yang lain sama sekali bukan pekerjaan yang mudah dan ringan. Ia tidak boleh 
dilakukan dengan cara bersenang-senang baik pada waktu dahulu mahupun sekarang. 
Apabila anda ingin menikmati hasil-hasil yang dapat diperolehi dalam hidup di bawah 
lindungan suatu din yang bathil, dan pada waktu yang sama anda juga menginginkan 
tegaknya din yang hag, maka kemahuan anda itu adalah suatu hal yang tidak mungkin. 
Cara untuk menegakkan din yang hag adalah selalu dengan cara yang menuntut 
kesediaan kita untuk melepaskan hak-hak istimewa, keuntungan-keuntungan dan 
kenikmatan-kenikmatan yang mungkin boleh kita peroleh dibawah naungan din yang 
bathil, dan dengan gagah berani menghadapi setiap kerugian dan kehilangan yang 
mungkin terjadi dalam perjuangan ini. Jihad fi sabilillah adalah pekerjaan yang hanya 
boleh dilaksanakan oleh orang-orang yang memiliki tekad dan kemahuan untuk 
melaksanakan tugas yang berat ini, dan selalunya orang-orang yang sedemikian sedikit 
jumlahnya. Akan halnya mereka yang ingin menjalankan din al-hag dengan cara yang 
ringan dan tanpa rintangan, tidak patutlah mereka berbicara dengan indah. Mereka lebih 
baik tunduk sahaja menuruti kemahuan mereka sendiri, dan apabila para pejuang yang 
menderita di jalan Allah akhirnya berjaya menegakkan din al-hag dengan pengorbanan- 
pengorbanan mereka, orang-orang itu akan bangkit dan berkata: 

Inna kunna ma'akum 


"Bukankah selama ini kami juga ikut berjuang bersama kamu? 
Berilah kami hasil kemenangan yang menjadi hak kami" 

